
„Puota“ ir „Faidonas“ — ne tik du gražiausi perlai 
Platono dialogų vėrinyje, bet tai, be abejo, ir inta- 
kingiausi bei inspūdingiausi jo veikalai, kurie vi- 
suomet buvo daugiausia skaitomi ir kuriais visų 
pirma remiasi Platono, to genialaus rašytojo bei 
mąstytojo, garsumas. Abu dialogai, matyt, priklauso 
tam pačiam šio filosofo kūrybos laikotarpiui. Tai 
pasireiškia ir jų filosofišku turiniu ir tam tikru sti- 
liaus bei bendros kompozicijos giminiškumu: Pla- 
tonui čionai rūpi ne tik išdėstyti savo idėjų mokslo 
pradmenis, bet šalia to ir nutapyti gyvą bei inspū- 
dingą paveikslą mylimojo mokytojo — Sokrato, to 
idealaus filosofo, kuris, užsidegęs tikra išminties 
meile, sugebėjo invykdyti jos reikalavimus savo gy- 
vatoj ir savo mirtyje. — Tačiau mes klystumėm, jei 
manytumėm, kad idėjų mokslas ir Sokrato likimas 
esančios dvi savarankiškos temos, tik išoriniu būdu 
viena su antra sujungtos abiejuose tuose „Platono 
dialoguose. Jų sąryšis kaip tik yra esmingas ir orga- 
niškas. Ne tik ta prasme, kad Platono filosofija iš- 
augo iš bendravimo su Sokratu, bet ir ta prasme, 

kad Sokrato asmuo ir gyvenimas, Platono giliausiu 
insitikinimu, rodyte inrodo filosofijos gyvybinę 
reikšmę bei galią ir laiduoja kiekvienam, pasiryžu- 
siam sekti Sokrato pavyzdžiu, galimybę ingyvendinti 
jos idealą. 

Filosofiją Platonas supranta toli gražu ne gryna 
teorija, grynai teoretiniu mokslu, kuris galima 
būtų pasisavinti vien proto pastangomis, atsi- 
dėjus gamtos reiškinių ir visuomenės gyvenimo 
žiūrai bei nagrinėjimui. Jinai apima vienodai ir te- 
oriją ir praktiką. Tatai reiškia: filosofijos pirmiausias 
uždavinys — išaiškinti, kas yra žmogus, kokia jo 
prigimtis ir vieta pasaulyje ir tuo pačiu nušviesti jo 
pašaukimą, jo gyvenimo prasmę. Kitaip sakant, 
tikra filosofija yra kartu ir etika, dorovės mok- 
slas, nubrėžiąs žmogaus elgesio ir gyvatos rikiuoja- 
muosius pradmenis. Štai kodėl filosofija užima iš- 
skirtinę vietą ir negali būti statoma vienon eilėn su 
kitais mokslais, kuriems nerūpi žmogaus likimas, ir 
pats Žmogus tėra tik vienas iš galimų tyrinėjimo 
objektų. Kas tyrinėja, pavyzdžiui, fizinį pasaulį, 
turi visiškai atsidėti gamtos reiškinių stebėjimui bei 
bandymui, ir jo darbas sekasi juo geriau, juo labiau 
jis užmiršta pats save ir savo asmeninius reikalus bei 
rūpesčius. Mokslininko asmeninis gyvenimas vyksta, 
tarytum, kitoje srityje, kuri neturi nieko bendra su 
jo moksliškais siekiniais. = Filosofijai, priešingai, 
rūpi ne tik tiriamas dalykas (objektas), bet drauge ir 
paties tyrinėtojo asmuo (tiriąs subjektas), nes filo- 
sofuodamas žmogus jieško ir tiria pats save. Tiktai 

insisąmonindamas, kas jis yra ir kokia jo gyvenimo 
prasmė, jis gali invykdyti savo pašaukimą. Ir at- 
virkščiai, jam pavyksta pažinti save vien paskyrus 
visą savo gyvatą ir visas savo jėgas filosofiškam ty- 
rinėjimui. Vadinas, filosofijoj kelias ir tikslas su- 
tampa. Pats tiesos jieškojimas atveria Žmogui akis 
in savo tikrą esmę ir leidžia jam invykdyti paskirtą 
gyvybinį uždavinį. Todėl filosofija kartu ir bend- 
riausias ir konkrečiausias mokslas: iš vienos pusės, 
ji nustato tą augščiausią tikslą, kuriam turi tarnauti 
ir kurį turi invykdyti visi kiti mokslai, ir paskiria 
kiekvienam iš jų tinkamą vietą žinojimo sistemoj. 
Iš antros pusės, ji rūpinasi vienu, „ko reikia“ žmo- 
gaus asmenybei, tuo, ko priklauso ne tik jos gerovė 
bei laimė, bet ir visų jos dvasinių jėgų ir sugebėjimų 
išsiskleidimas bei klestėjimas. Kad toks filosofijos 
supratimas ne fikcija, ne tuščia svajonė, svetima 
tikrovės reikalavimams, o svarbiausias gyvenimo 
dalykas, nulemiąs žmogaus likimą, tai liudija Sok- 
rato asmenybė. Kas supras jos nepaprastą ir su 
niekuo nesulyginamą vertę bei pavyzdingumą, tas 
kartu ir suvoks, kas yra tikra filosofija ir kodėl filo- 
sofavimas neatskiriamas nuo Žmogaus prigimties ir 
nuo jo gyvenimo prasmės. 

Pirmu žvilgsniu gali pasirodyti, kad toks filoso- 
fijos apibrėžimas sukasi klaidingame rate. Iš vienos 
pusės, filosofija turi vadovauti žmogaus elgesiui bei 
gyvenimui ir nustatyti galutinį gyvenimo siekinį, 
bet, antra vertus, tikroji filosofija gali kilti vien iš 
paties gyvenimo ir gali būti vykdoma tik paties gy- 

venimo jėgomis. Platono ir Sokrato pažiūrės in 
filosofiją paradoksališkumas pasireiškia dar kitokiu 
būdu. Pažinimo svarbiausias uždavinys, pagal Sok- 
rato mokslą, pagauti ir suprasti, kas yra gėris. Bet 
kartu Sokratas pripažįsta, kad gėris nesąs kas kita, 
kaip tikras pažinimas. Vad., pažinimas, eidamas prie- 
mone gėriui siekti, kartu sutampa ir su savo objektu 
arba tikslu, t. y. su pačiu gėriu. Ir čionai aiškinimas, 
rodos, baigiasi tuo, nuo ko jis buvo prasidėjęs. Ką 
gi reiškia šitie paradoksai? Ar jie nepanašūs in tą 
tariamąją dialektiką, kuria gebėjo klaidinti savo klau- 
sytojus Sokrato ir Platono karščiausi priešai — 
sofistai ? 

In šiuos klausimus duoda atsakymą abu minėtieji 
dialogai — ,„Puota“ ir ,„Faidonas“. Svarstomosios 
juose temos, tiesa, yra griežtai priešingos: meilė ir 
mirtis. Meilė — gyvybės kūrėjas ir variklis. O mir- 
tis, nutraukdama gyvybę, tuo pačiu, rodos, panai- 
kina ir meilės galią ir visus jos padarus. Tačiau, ati- 
džiau insižiūrėjus, filosofinės analizės šviesoje mei- 
lės ir mirties problemos pasirodo esančios viena ir 
ta pati problema. Jau Herakleitas Efesietis (VI ir 
V š. p. Kr. g.) buvo nustatęs, kad gyvybės ir mir- 
ties priešingumas tėra tik reliatyvas; nes juntama- 
jame pasaulyje viskas kinta arba tampa; o tapime 
(kitėjime) glūdi vienodai ir būtis ir nebūtis. Arba, 
tiksliau, tapimas reiškiasi kartu kaip atsiradimo ir 

išnykimo procesas, kaip nesiliaujamas gimimo ir 
mirimo kaitaliojimasis. Viskas, kas gimsta, kyla iš 
to, kas išnyko. Bet kartu ir pats gimimas jau yra 
žuvimo pradžia. Tačiau, jei taip yra, jei viskas pa- 
saulyje priklauso tapimo dėsnio, jei net Žmogaus 
prigimtis nesudaro išimties ir pasmerkta neiš- 
vengiamai pražūčiai, tai natūraliai iškyla klausimas: 
ar verta gyventi? ar visos kuriamos gyvenimo ver- 
tybės ir visi žadami jo pomėgiai nėra tik tariami, 
tik tuščios iliuzijos, galinčios suvilioti vien tą žmo- 
gų, kuris dar neinsisąmoninęs visų daiktų ir būty- 
bių pareinamumo bei kintamumo? — Nuo VII amž. 
prieš Kr. lyrikoj šis klausimas pasidaro nuolatiniu 
graikų filosofinės refleksijos motyvu. Juo sielojasi 
ir Platonas, ir suprantama, kad po Sokrato tragiškos 
mirties jis ingavo jam ypatingos svarbos ir aštrumo. 
Teigiamai invertinti žmogaus buvimą būtų galima 
vien tuo atveju, jei pavyktų parodyti, kad jo prigim- 
tis ne ištisai pavergta tapsmo geležinio būtinumo, 
kad joje glūdi kažkas, kas nesiduoda sunaikinti bei 
pražudyti, kad žmogus sugeba pasiekti ir tikrą, to- 
būlą būtį, kuri nesumaišyta su nebūtimi ir nesu- 
žalota jokių blogybių bei trūkumų. Šią tobūlą būtį 
Platonas vadina nemirtingumu, ir todėl pagrindinis 
jo filosofijos klausimas galima formuluoti tokiu 
būdu: Ar žmogui prieinamas nemirtingumas ir, jei 
prieinamas, tai kokia prasme, ir kaip jis gali būti 
pasiektas? 

Keldamas nemirtingumo problemą, Platonas imasi 
atsakingiausių uždavinių pateisinti žmogaus bu- 
TI — Symposion 

vimui. Šioji problema iškyla pirmu kartu ne filoso- 
fijoj. Jau priešfilosofinėj refleksijoj ji ingyja lemiamą 
reikšmę ir pasirodo dvejopu aspektu: arba nemir- 
tingumas suprantamas pomirtiniu sielos egzistavi- 
mu, arba nemirtingumu žemiško gyvenimo ribose. 
Mirties akivaizdoj žmogus negali apsilenkti su klau- 
simu: ką ji iš tikro reiškia? Ar tai gyvybės galutinis 
išnykimas, ir žmogus miręs nustoja egzistavęs, ar, 
priešingai, tai tik perėjimas in kitonišką buvimo 
lytį? Liaudies religija paprastai atsako teigiamai in 
šitą klausimą, tačiau, ir pripažindama sielos nemir- 
tingumą, ji nevienodai invertina pomirtinį gyveni- 
mą. Graikų religija Homero laikais žiūrėjo in jį 
kaip in žemesnį buvimo laipsnį, kaip in šešėlių 
buvimą Hade, kur žmogus nebegyvena, bet tik 
slankioja nebetekęs beveik visų savo fizinių bei 
dvasinių jėgų ir sugebėjimų. Orfizmo mistinė re- 
ligija, insigalėjusi Graikijoj V š. pr. Kr., priešingai, 
perkelia svorio centrą in pomirtinį gyvenimą ir laiko 
žmogaus žemiškąjį buvimą vien pereinamuoju lai- 
kotarpiu, kuriuo jis turi rengtis paskirtam jam ana- 
me pasaulyje likimui; nuo jo gyvensenos bei elgse- 
nos pareis, ar tai bus amžina palaima, ar amžinos 
kančios. Platonas buvo Orfizmo intakoj, tačiau jis 
negalėjo tenkintis šios mistikos dogmatišku mokslu 
ir todėl mėgino pamatuoti sielos nemirtingumo tezę 
filosofišku būdu, surišdamas ją su savo mokslo cent- 
ru, su idėjų teorija. Bet šios teorijos šviesoje esmin- 
gai pasikeitė ir pati nemirtingumo idėja; ji ingavo 
platesnę ir gilesnę prasmę, aprėpdama vienodai ir 

šį ir aną Žmogaus buvimą. Pirmąją nemirtingumo 
reikšmę Platonas iškelia bei aiškina ,„Puotoje““, ant- 
rąjį aspektą „„Faidone“ ir iš dalies X-je „Valstybės“ 
knygoj. Tokiu būdu nemirtingumo idėjoje Platonas 
sujungia ir suveda in sisteminę vienybę dvi priešin- 
gas temas: gyvenimo ir mirties problemas. Pažiū- 
rėsim dabar, kaip jis sprendžia šitą uždavinį. 

Mes pradėsim savo analizę nuo ,„„Puotos“, nes iš to, 
kaip Platonas supranta nemirtingumą paties gyve- 
nimo rėmuose, jau galima bent iš dalies numatyti 
jo požiūris in sielos pomirtinį buvimą*). Šio dialogo 
turinį sudaro 7 kalbos, pasakytos Sokrato ir jo draugų, 
susirinkusių pas tragiką Agatoną pirmo jo pasise- 
kimo dramos scenoje proga. Puotai pagyvinti ir 
kartu sugrakštinti vienas iš svečių, Pausanijas, siūlo 
skirti laiko kalboms meilės dievaičiui pagerbti. Kiti 
pritaria ir, išrinkę Faidrą puotos pirmininku, nu- 
stato kalbėtojų eilę. Kalbos, kuriose kiekvienas iš 
dalyvių iškelia bei išgiria Eroto galybę ir nuopelnus, 
suskirstytos in tris grupes. Pirmoji apima penkias 
kalbas (Faidro, Pausanijo, Eriksimacho, Aristofano 


*) Ar „Puota“ buvo parašyta anksčiau už „„Faidoną“, 
mes nežinom. Šiaip ar taip, abiejų dialogų kalbos bei 
stiliaus ypatumai visiškai patvirtina tą išvadą, kurią 
prieinam, nagrinėdami jų turinį, būtent, kad jie giminiški 
ir turi būti priskiriami tam pačiam Platono rašymo 
periodui. 

ir Agatono) ne filosofiško pobūdžio, kuriose išdės- 
tomos invairios pažiūros in meilę, insigalėjusios tais 
laikais Atėnų šviesuomenėj. Antrąją grupę sudaro 
viena Sokrato kalba, kuriai paskirta dialoge cent- 
rinė vieta. Ji išaiškina Eroto tikrą esmę, jo filoso- 
fišką prasmę. Pagaliau, visą trečią dalį užima kalba 
Alkibiado, kuris ateina kiek vėliau ir kiek nukrypsta 
nuo numatytos kalbų tvarkos, išgirdamas savo žo- 
džiu ne Erotą, bet patį Sokratą, tikrą filosofiškos 
meilės insikūnijimą ir jos siekimų invykdytoją. Bet 
šitas nukrypimas tik išorinis, tik tariamas: savo 
esme Alkibiado žodis papildo išreikštas Sokrato 
mintis, paaiškindamas gyvu šio pastarojo pavyzdžiu 
filosofijos gyvybinę galią. 

Norint išaiškinti Platono meilės mokslą, nėra rei- 
kalo ilgai stovėti ties kitų ,„Puotos“ dalyvių kal- 
bomis. Paskyręs joms visą pirmą dialogo dalį, Pla- 
tonas sumanė apibūdinti kiekvieno kalbėtojo asme- 
nybę, parodydamas, kaip jo individualinės ypatybės 
atsispindi jo kalbėsenoj. Bet šalia to šios kalbos 
turi dar paruošti skaitytoją, kad galėtų kaip reikiant 
suprasti ir invertinti Sokrato žodi. Pereinant nuo 
jų prie šio pastarojo iškart krinta in akis, kiek ir 
kuo skiriasi nuo nefilosofiškos galvosenos tikrai filo- 
sofiškas problemos svarstymo būdas. Paprastas 
žmogus, kuriam nerūpi filosofija (tiesos meilė), ten- 
kinasi arba tomis pažiūromis, kurių laikosi jo so- 
cialinė aplinka, arba atskiromis nesurištomis viena 
su kita mintimis, atsitiktinai jam ateinančiomis in 
galvą. Šios mintys ir pažiūros gali būti ir teisingos— 

išdėstydamas savo meilės teoriją, Sokratas iš dalies 
pritaria kai kurioms nuomonėms, pareikštoms kitų 
kalbėtojų (pav., Pausanijo nuomonei apie dorovinę 
meilės intaką žmogui arba Aristofano meilės inter- 
pretacijai), — tačiau, kol neišaiškinta, koks yra 
priskiriamų daiktui žymių bei savybių ryšys su pa- 
čia daikto esme, šių pažiūrų tikros dalykų padėties 
atitikimas lieka abejotinas, nes nėra jokios galimybės 
atskirti teisybę nuo neteisybės, tai, kas iš tikrųjų 
esti, nuo to, kas tiktai tariama. Nevadovaujamas jokio 
teisybės kriterijaus, mąstymas klaidžioja, kaip lai- 
vas be vairo jūroje, ir neišvengiamai suviliojamas 
arba Žmogaus polinkių arba tuščių žodžių bei po- 
sakių skardumo, kitaip sakant, jis pasiduoda sofisti- 
kai — tikrosios filosofijos kraštutinei priešingybei. 
Sofistika pripažįsta teisybe tai, kas Žmogui malonu 
arba naudinga laikyti teisybe, slėpdama savo neži- 
nojimą už gausių ir prašmatnių žodžių. Nefilosofiš- 
kas mąstymas todėl šiaip ar taip išsigimsta ir virsta 
sofistika. Tatai pasireiškia ir pirmųjų penkių kal- 
bėtojų žodžiuose, itin aiškiai paskutinio iš jų, Aga- 
tono, prakalboj, kuri praneša visas kitas savo grynai 
sofistišku prašmatnumu bei išpūstumu. Prieš tokią 
kalbėseną, kuriai rūpi vien išorinis žodžių efektin- 
gumas ir sklandumas, Sokratas stato savo Eroto pa- 
gerbimo būdą, kurio vienintelis tikslas — iškelti 
tai, kas yra teisybė. Ir todėl jis pradeda savo kalbą 
tuo, kad visų pirma sugriauna Agatono tezę, pagal 
kurią Erotas esąs visų dievų laimingiausias ir gra- 
žiausias. Kad šita tezė klaidinga, paaiškėja iš Eroto 

esmės nagrinėjimo. Jei Erotas yra grožio meilė, tai 
jis trokšta 10, ką jis myli. Tapatybindamas meilę 
su troškimu, Sokratas (kurio lūpomis kalba pats 
Platonas), vadovaujamas ne tik to neabejotino fakto, 
kad meilė, kaip emocija, glaudžiai surišta su troš- 
kimu (geismu), bet jis atsižvelgia ir in graikiško žo- 
džio čows reikšmę: čows reiškia ne tik meilę, bet 
visų pirma troškimą (geismą) (šoūv — 1 trokšti, 
geisti, 2 mylėti.*) Bet trokšti galima vien to, ko 
neturima, ko tam, kas trokšta, stinga. Vad., Eto- 
tas, geisdamas grožio, negali būti gražus; bet tuo pa- 
čiu jisai negali būti nei laimingas nei dievas; nes 
grožio stoka yra netobūlybė, nesuderinama su dievo 
visišku tobūlumu ir laimingumu. Tačiau būtų klai- 
dinga daryti iš to išvadą, kad Erotas esąs bjaurus ir 
nelaimingas, nes iš tikrųjų tarp dviejų priešingybių 
esama dar trečios galimybės, būtent, tam tikros vi- 
durinės būsenos arba pereinamojo laipsnio, suri- 
šančio vieną priešingybę su kita. Pav., pažinimo 
srityje be tikro (t. y. patikrinto bei pamatuoto) žino- 
jimo ir nežinojimo galima dar trečia būsena, uži- 
manti tarp dviejų priešingybių vidurinę vietą, kuri 
vienodai skiriasi nuo nežinojimo ir nuo žinojimo: 
nuo nežinojimo tuo, kad jau turi savo objektą aki- 
vaizdoj; nuo žinojimo tuo, kad dar reikalinga pama- 
tavimo (patikrinimo), t. y. dar nepasisavino savo 
objekto. Panaši yra ir Eroto prigimtis. Neturėda- 


*) Toliau paaiškės, kad toks Eroto apibrėžimas—vie- 
našališkas. Jis apsprendžia tik vieną jo aspektą arba šalį. 

mas to, ką jis myli, jis nukreiptas in mylimąjį 
daiktą, santykiuoja su juo tam tikru būdu. Bet 
kartu šis santykiavimas dar nerealus, netobūlas. 
Tokią savotišką Eroto prigimtį Sokratas aiškina miti- 
ne lytimi iš jo kilmės. Jisai esąs Penijos (stokos, 
skurdo) ir Poroso (pertekliaus) sūnus ir suderinęs 
savyje savo tėvų priešingas ypatybes. Iš motinos 
paveldėjęs netobulumą (grožio stoką), iš tėvo, prie- 
šingai, nepaprastą veiklumą bei sugebėjimą šitą ne- 
tobulumą nugalėti. Todėl Erotas nesąs nei dievas 
nei žmogus, o galingas daimonas, tarpininkaująs 
tarp žmonių bei dievų ir jungiąs juos in viena. — 
Išvertus šitą mitinę Eroto charakteristiką in moksliš- 
kų sąvokų kalbą ir pasiremiant tuo, kaip Sokratas 
toliau apibūdina visų gyvių lytinį instinktą, galima 
ji taip paaiškinti. Kiekviename geisme (troškime) 
susiję du priešingi momentai: vienas neigiamas, — 
tatai geidžiamo objekto stokos jausmas, antras — 
teigiamas, būtent, siekimas šiąją stoką pašalinti. Sto- 
kos jausmas iš pradžios gali būti dar neaiškus ir 
neapibrėžtas.  Gyvulys arba žmogus tik šiek tiek 
nuvokia, kad jam ko nors stinga, bet dar neinsi- 
vaizduoja ryškiai, koks yra trokštamasis daiktas. 
Tačiau ir šitos neaiškios nuovokos jau užtenka 
gyvio veiklumui sužadinti: jis imasi jieškoti priemo- 
nių atsikratyti esamąja būkle ir patenkinti savo 
reikalą}. Šiuo atžvilgiu nėra skirtumo tarp pir- 
mykščio gyvuliško instinkto ir kilniausių žmogaus 
veržimųsi. Visados tai yra kaip tik stoka, stokos 
jausmas, kuris jį priverčia parodyti savo sumanumą, 

savo mokėjimą pasiekti geidžiamąjį daiktą. Geismo 
prigimtis visur ta pati. O kadangi Erotas nėra kas 
kita kaip geismas, troškimas, tai Sokratas (Plato- 
nas) ir supranta jį šiąja plačiausia prasme: kaip 
sąmoningą arba instinktyvišką gėrio siekimą ir su- 
gebėjimą šitą gėri išgauti. 

Bet jei taip yra, jei Erotas viešpatauja visoj organiš- 
kojoj gamtoje (Sokratas čia pritaria pareikštai 
Eriksimacho nuomonei),tai kyla tolesnis klausimas: 
kokia yra Eroto ypatinga funkcija žmogaus gyve- 
nime ir kodėl jis pasireiškia čia pirmiausia grožio 
meile? Ir in šitą klausimą duoda atsakymą mitas 
apie Eroto kilmę. Būdamas daimonu, jisai tarpi- 
ninkauja tarp dievų ir žmonių. Tai reiškia — iš 
žmogaus pusės žiūrint — jis žadina žmogų siekti ne 
vieno arba kito gėrio, bet smelktis in avgščiausią gėrį, 
kurį teturi vien dievai, tos visiškai tobūlos būtybės. 
Šitas augščiausias gėris yra išmintis Erotas todėl 
— tikras filosofas, išminties mylėtojas. Vad., tai, 
kuo pasižymi ingimtas žmogui Erotas, yra jo pro- 
tingumas arba sąmoningumas. 

Tiktai šita ypatybė artina žmogų prie dievų ir 
leidžia jam pasirinkti jų tobūlybę augščiausiu 
siekiniu. Tačiau ištisai jo išminties troškimas nie- 
kuomet negali būti patenkintas. Tam kliudo žmo- 
gaus kūniška arba gyvuliška prigimtis, kuri pri- 
klauso organiškosios gamtos aklo būtinumo. Jinai 
visų jo netobūlybių ir jo apribotumo priežastis. Ir 
kadangi žmogus savo žemiškoj gyvatoj negali nuo 
jos atsipalaiduoti, tai jam pavyksta vien artėti in 

išminties idealą, bet niekuomet jis jo nepasiekia. 
Juo toliau jis žengia pirmyn, juo aiškiau jis mato, 
kad tikslas dar tolimas, ir stokos jausmas, lyg tik 
išnykęs, atgimsta vėl ir neleidžia jam sustoti ties 
pasiektu žinojimo laipsniu, nes šitame žinojime 
visuomet glūdi ir neigiamas momentas; jisai neiš- 
vengiamai lydimas nusimanymo apie nežinojimą. 
Tai reiškia: skleisdamas ir gilindamas savo žinojimą, 
išminties mylėtojas stebi, kad kiekvienu žingsniu 
pasiimtas jo uždavinys auga, ir ingytų žinių niekuo- 
met neužtenka tiriamajam dalykui visiškai aprėpti 
bei suvokti. Iš to suprantama, kodėl Sokratas savo 
pasikalbėjimuose kaskart pabrėžia, kad nieko neži- 
nąs. Šitas kuklumas ir pasižeminimas nėra vien 
ironiško apsimetimo forma; jis kyla pirmiausia iš jo 
išminties meilės, neleidžiančios jam tenkintis neto- 
būlu ir nepilnu žinojimu. 

Tokiu būdu Erotas, kaip išminties meilė, sutei- 
kia visam žmogaus gyvenimui dinamišką pobūdį. 
Tatai niekuomet nesiliaujamas veržimasis in tikslą, 
kuris, rodos, tebelieka anapus to, kas žmogui pri- 
einama žemiškajame buvime. Bet tuo apibūdinta 
tik bendra Eroto būsena. Reikia dar tiksliau išaiš- 
kinti, kaip invyksta artėjimas in išminties idealą ir 
ką jis duoda žmogui, jei niekados neveda prie galu- 
tinio rezultato. — Išmintis ingyjama per žinojimą, 
bet vien per tokį žinojimą, kurį žmogus pajėgia 

tikrai pasisavinti, padaryti savo neatimama nuosa- 
vybe. Toks žinojimas negali būti suteikiamas iš 
šalies, jis turi būti artimas, giminiškas Žmogaus 
prigimčiai, arba dar daugiau, jis turi išaugti iš 
pačios proto esmės. Štai kodėl tas pažinimas, 
kuriuo pagrįsta išmintis, būtinai yra paties 
savęs pažinimas.  Pažindamas tai, ko priklauso 
daiktų esmė bei vertė, žmogus, tiesą pasakius, tik 
insisąmonina ir iškelia aikštėn tai, kas slypi jo sielos 
gelmėse. Šitas vidinis sąryšis tarp augščiausio gėrio 
pasiekimo ir paties savęs pažinimo sudaro tą cen- 
trinį tašką, apie kurį sukasi visa Platono filosofija; 
juo remiasi Platono pažiūra in pažinimo eigą ir 
sąrangą, bet juo pagrįsta ir visa jo etika (dorovės 
mokslas); arba tiksliau, iš šito sąryšio aiškėja, kodėl, 
pasak Platono, pažinimo ir moralinio tobulėjimo 
keliai sutampa. 

Iš tiesų: tikras pažinimas nesitenkina paprastu 
daiktų bei reiškinių stebėjimu ir aprašymu; jis sten- 
giasi suvokti daiktų esmę, tai, kas sudaro visų jų 
savybių pamatą ir apsprendžia jų prigimtį. Pav., 
nagrinėjant klausimą, kas yra Erotas (meilė), neuž- 
tenka nurodyti vieną arba kitą jo ypatumą arba pasi- 
reiškimą; reik išaiškinti jo esmę, iš kurios išplaukia 
visi jo savumai ir pasireiškimo būdai. Daiktų esmę 
kaip tikro pažinimo objektą — Platonas vadina 
idėja. Idėja — visų pirma daikto prototipas, nuo 
kurio pareina daikto būtis bei prigimtis, visų jo 
pažymių sąranga bei sąryšis. Bet tuo pačiu jinai 
yra ir jo vertingumo pamatas ir tobūlumo idealus 

mąstas. Suteikdama daiktui visa tai, kuo jis pasi- 
žymi, idėja pasireiškia jame, bet niekuomet neinsi- 
kūnija ištisai. Kas priklauso juntamajam pasauliui, 
negali būti tobūla, nes tai valdoma tapsmo dėsnio. 
O tai, kas tampa, kinta, t. y. blogėja arba gerėja, ir 
todėl nesuderinama su tobūlybe. Idėja, priešingai, 
nekintama būtis, iškylanti viršum jusminių daiktų 
sferos ir nepriklausanti nei erdvės nei laiko. Jei žmo- 
gaus pažinimas pasibaigtų šiąja sfera, tai idėjų pa- 
saulis liktų jam neprieinamas. Daiktų vaizdai, ku- 
riuos jam patiekia pojūčių organai (regėjimas, gir- 
dėjimas ir k.) netikslūs, neryškūs, nuolat mainosi, 
prieštarauja vienas kitam, dažnai net būna apgau- 
lingi. Vien iš jų žmogus niekuomet negalėtų su- 
vokti tikros daiktų esmės, t. y. idėjų tobūlybės. Bet 
būdamas protinga būtybė, jis turi dar kitą augštesnę 
pažinimo galią. Tatai — mąstymas. Jis sugeba tai, kas 
slepiasi už jusminių fenomenų tapsmo, t. y. inžiūrėti 
idėjų pasaulį. Tačiau toks idėjų inžiūrėjimas nesi- 
duoda lengvai invykdomas. Jis reikalauja iš žmo- 
gaus nepaprastų pastangų. Visas jo sielos nusista- 
tymas turi iš pagrindo pasikeisti. Paprastai žmogus 
būna nugrimzdęs jusminių reiškinių sferoj, jo kūno 
reikalai, jo geiduliai, asmeniniai interesai, turto, gar- 
bės, galios troškimas pririša jį prie regimųjų daiktų 
pasaulio, traukia jį tai in vieną, tai in kitą pusę, 
išblaško jo sielos jėgas ir neleidžia jam atsikvošėti 
bei susivokti, koks yra gyvenimo svarbiausias daly- 
kas ir kas sudaro jo tikrą ir nesunaikinamą vertę. 
Tik atsikračiusi visais kasdieniniais rūpesčiais ir išsi- 

nėrusi iš juntamojo pasaulio nesiliaujamo tapsmo, 
žmogaus siela gali susikaupti, sutelkti savo jėgas ir 
atsiduoti grynam mąstymui. Bet mąstydama siela 
nenukreipta in išorinį objektą, ji kalbasi, kaip Pla- 
tonas sako, pati su savimi ir, insižiūrėdama in tai, 
kas glūdi joj pačioj, atranda tuos tobūlus daiktų 
prototipus (pavyzdžius), kurie eina pagrindu vi- 
siems jos sprendimams apie ją apsupantį pasaulį. 
Vad., idėjų pažinimo šaltinis yra pačios sielos pri- 
gimtis; ir tai suprantama, nes siela, pasak Platono, 
esanti dieviškos kilmės, ji giminiška idėjoms ir, lig 
tik nusigręžia nuo jusminių reiškinių srities ir insi- 
gilina in pačią save, susiliečia su savo būties prad- 
menimi (dieviška sfera — idėjų pasauliu). — 

Tačiau kad ir kaip Platonas pabrėžia bei iškelia 
priešingumą tarp jusminių daiktų ir idėjų, tarp po- 
jūčių duomenų ir mąstymo padarų, jisai vis dėlto 
neišleidžia iš akių ir šių priešingybių esminio sąry- 
šio. Šio sąryšio, jo nuomone, turi būti vadovaujamas 
ir Žmogaus pažinimas; nes jo kūniška prigimtis insi- 
šaknijusi jusminiame pasaulyje ir visais savo gyvy- 
biniais reikalais nesutraukomai susijusi su juo. To- 
dėl ir žmogaus pažinimas iš pradžių nukreiptas vi- 
siškai in išorinę aplinką ir tesibaigia tais daviniais, 
kuriuos jam suteikia pojūčių organai. Ir dar dau- 
giau: paties proto lavinimasis prasideda tuo, kad jis 
aprūpina kūną priemonėmis savo reikalams bei geis- 
mams patenkinti. Su tokia dalykų padėtimi turi 
skaitytis ir filosofiškas pažinimas. Bendraudama su 
juntamuoju pasauliu, žmogaus siela, tiesa, rizikuoja 

pasiduoti jo suvedžiojimams ir visiškai paskęsti kas- 
dieninio gyvenimo tuštybėj. Bet, antra vertus, kaip 
tik šio pasaulio inspūdžiai bei vaizdai duoda jai 
progos iškilti viršum regimosios sferos ir paruošti kelią 
grynam mąstymui. Iš tikrųjų: jusminiuose daik- 
tuose, kad ir neaiškiu, netobūlu būdu, atsispindi 
idėjų prigimtis bei sąranga. Šitas panašumas kelia 
aikštėn tas žinias (apie idėjas), kurios slepiasi sielos 
gilumoj, ir sužadina protą atidžiau insižiūrėti in 
daiktų jusminius vaizdus, kad surastų, kokia jų 
tikra esmė bei vertė. Tokiu būdu insigilinimas in 
juntamųjų reiškinių turinį sudaro gryno mąstymo 
bei filosofavimo pradžią. Platonas vaizduoja šitą 
procesą mitiškai prisiminimu. Veikiama jusminių 
inspūdžių siela prisimenanti tai, ką buvo mačiusi 
prieš gimimą, kai kūnas dar jai nekliudė laisvai 
bendrauti su idėjų pasauliu. Bet šitas prisiminimas 
invyksta (insigali) vien palaipsniui ir pradžioje rei- 
kalingas vaidinių paramos. Taip, pav., grožio my- 
lėtojas (vadovaujamas Eroto) suvokia grožį visų 
pirma vieno gražaus kūno pavidale. Bet gėrėdama- 
sis juo jis pamato, kad grožis visuose gražiuose kū- 
nuose tas pats ir visur vienodai gerbtinas. "Tačiau 
ir ties šituo grožio suvokimu jis negali apsistoti. Iš 
jo akių negali išslysti, kad grožis pasireiškia ir kitose 
gyvenimo srityse, kurios, nors ir santykiuoja su 
daiktų pasauliu, vis dėlto jam nebepriklauso, būtent, 
kultūrinėj veikloje, liečiančioj religiją, meną arba 
socialinį gyvenimą. Dar daugiau atitolęs nuo regi- 
mųjų daiktų grožio tas grožis, kuriuo pasižymi viso- 

kie mokslai (Platonas turi galvoj ypač matematiką, 
ir astronomiją). Tačiau visi šie grožio pasireiškimai 
tiktai preliminarūs, pagalbiniai laipsniai, paruošią 
inžvelgimą paties grožio (grožio idėjos), vienalyčio 
ir nekintamo, iš kurio visi gražūs daiktai gauna savo 


grožį. 
Ką gi reiškia šitas kilimas in grožio idėjos žiūrą 
žmogui (išminties mylėtojui)? — Pirmu žvilgs- 


niu rodos, kad tai yra grynai teoretinis procesas, 
logiškas apibendrinimas, nustatąs tam tikros są- 
vokos tūrį, jos bendrą galiojimo sferą ir tuo pačiu 
leidžiąs atskirti jos esmines žymes nuo neesminių. 
Tačiau tuo jo reikšmė toli gražu nesibaigia. Jisai 
ne tik išplečia pažinimą, bet ir gina jį bei didina 
jo vertę. Meno kūrybos, socialinės veiklos arba 
mokslo grožis augštesnis negu kūno grožis, nes pri- 
klauso gilesniam būties sluogsniui, kurs artimesnis 
sielai ir duoda jai daugiau progos pareikšti ir iš- 
skleisti savo savaimingumą (aktyvumą). O sielos 
savaimingas veiklumas nėra kas kita, kaip mąstymas. 
Juo augštesnis grožio laipsnis, juo mažiau jis pareina 
nuo jusminių inspūdžių, juo giminiškesnis jis gry- 
nam mąstymui*), ir juo didesnis pagaunančio jį 
mąstymo intempimas. Vad., pereidamas nuo jun- 
tamųjų daiktų prie tų objektų, kurie prieinami vien 
mąstymui, filosofas prisiartina prie visos būties pir- 
mosios pradžios, prie idėjų pasaulio. Tai nereik 


*) Iš to suprantama, kad Platonas mokslui priskiria 
augštesnį grožio laipsnį negu praktiškai veiklai. 

suprasti ta prasme, kad kylant augštyn tesikeičia 
vien mąstymo pakraipa bei mąstymo objektas. Kei- 
čiasi drauge ir pats mąstymas, t. y. visas sielos nusi- 
statymas bei jos vidinė būsena. Jos veikla ir apskri- 
tai visas gyvenimas vyksta dabar, taip sakant, giles- 
niame ir realesniame (vertingesniame) būties plane. 
Kol siela nugrimzdus jusminių reiškinių tapsme, ji 
užmiršus ir pametus pati save. Atsidavus grynam 
mąstymui, ji grįžtanti vėl in save. Pažindama save 
ir insisąmonindama, kokia jos tikra prigimtis, ji tuo 
pačiu ugdo bei lavina savo kūrybines jėgas; nes 
išaugęs iš mąstymo pažinimas savo esme yra ir 
kūryba. O šita kūryba aprėpia visą Žmogaus gy- 
vatą ir prisunkia ją tikrų vertybių ir visų pirmiausia 
dorovės vertybių. Tatai, o ne kas kita, yra tas gro- 
žis, kurį filosofas, vadovaujamas Eroto, anot Sokra- 
to, gimdo ir išveda in pasaulį. Grožis grindžiasi 
harmonija, darna ir todėl priskiriamas kiekvienam 
daiktui, kiekvienai visybei, kur visos dalys užima 
tinkamą vietą ir atlieka paskirtą joms funkciją (par- 
eigą). Tokiu darnumu remiasi ir žmogaus dorovė. 
Protui, tai augščiausiai bei vertingiausiai sielos ga- 
liai, pritinka rikiuojamasis vaidmuo; o kūnas ir 
susijusi su juo žemesnioji sielos dalis turi klausyti 
proto ir vykdyti jo nurodymus. Valdomas proto, 
žmogus insigyja išmintį, t. y. tą pagrindinę sielos 
dorybę, kuri laiduoja jam ir tikrą laimingumą (eu- 
daimoniją), nes išmintis, leisdama žmogui inžiūrėti 
idėjų pasaulį ir su juo bendrauti, sutampa su augš- 
čiausiu gėriu ir su augščiausiu grožiu. Bet prieš 

iškylant iki grynos idėjų žiūros, susivokusi siela pa- 
reiškia savo kūrybinį veiklumą išorinėj aplinkoj, ji 
gimdo visas tas vertybes, kuriomis pagrįsta medžia- 
ginė bei dvasinė kultūra ir kurios insikūnija ama- 
tuose, mene, valstybės santvarkoj ir visuomeniniame 
gyvenime. Kiekvieną iš šių sričių atitinka tam tikra 
apibrėžta grožio ir dorybės rūšis. Bet visur esminis 
kūrybos akstinas tas pats: tai — troškimas invyk- 
dyti tą idealų (tobūlą) vaizdą, kuris gimė sielos 
gelmėse. Tr panašiu būdu kaip siela reikalinga 
jusminių inspūdžių, kad joje atsirastų atsiminimai 
tų tobūlų pavyzdžių, kuriuos ji buvo išvydusi prieš 
gimimą, taip ir inkvėptas Eroto žmogus gali pa- 
reikšti ir išskleisti savo kūrybinę galią vien tada, 
kai bus apvaisintas kito žmogaus kūninio arba dva- 
sinio grožio. Individo moralinės ir intelektualinės 
jėgos ir apskritai visa jo asmenybė bręsta ir auga 
vien per bendravimą su kitais individais.  Auklėti 
save ir tobūlintis tegali tik tas, kam rūpi ir kitų 
auklėjimas ir tobūlinimas. „Aš“ ir „Tu“, — vienas 
reikalingas antro. Ir tik drauge tie, „„Mes“, kiekvienas 
pasidaro tuo, kuo jis savo esme turi būti. Erotas, 
išminties meilė, neleidžia žmogui atsiduoti vien 
savo asmeniniams interesams ir rūpesčiams; jisai 
uždeda jam ir tam tikrą socialinę pareigą ir inteigia 
tinkamą nusistatymą šiai pareigai atlikti*). 


*) Štai kodėl Sokratui dialogas, pasikalbėjimas tinka- 
miausias filosofavimo būdas. "Tiesos ieškojimas galimas 
vien bendraujant su kitu išminties mylėtoju. 

Trumpai suglaudus, galima taip apibrėžti Eroto 
kilimo ir rutuliojimosi procesą: tai perėjimas nuo 
matomųjų daiktų prie nematomųjų (idėjų) žiūros; 
nuo išorinio pasaulio pažinimo prie sielos (paties 
savęs) pažinimo, ir tuo pačiu nuo tampamųjų reiš- 
kinių prie nekintamosios būties; nuo antrinių bei 
išvestinių vertybių prie pirminių bei pamatinių ver- 
tybių, nuo žmogaus netobūlumo prie dieviškosios 
sferos tobūlybės. Vad., šitas procesas vyksta kartu 
ir gilyn ir augštyn. Idėjos, būdamos visos būties 
pradmenimis, kartu ir vainikuoja visetą, kaip to- 
būlybės amžini pavyzdžiai, kuriems prilygti trokšta 
viskas, kas tampa bei kinta. Iš to aiškėja, kad 
meilė ir pažinimas savo esme susiję viena su kitu 
ir sudaro neatskiriamą vienybę. Nukreipdama savo 
žvilgsnį in pačią save, t. y. in mąstomųjų daiktų 
sferą, žmogaus siela prasiveržia in gilesnius ir ver- 
tingesnius būties sluogsnius ir tuo pačiu pasisavina 
tai, ką buvo inžvelgusi. Pažindama idėjas, ji daly- 
vauja jų būtyje, prisipildo jų tobūlumo. Tiesa, 
šitas pažinimas bei dalyvavimas lieka dar nepilnas, 
neužbaigtas. Žmogaus gyvuliška prigimtis nelei- 
džia jam visiškai pasitraukti iš tapsmo sferos ir ga- 
lutinai atsipalaiduoti nuo juntamybės intakos. Ta- 
čiau — kaip aiškina Platonas — grožio mylėtojui, 
išėjusiam visus paruošiamuosius pažinimo laipsnius, 
kai kada pavyksta pasiekti meilės kelio galą, ir tada 
jam atsiveria švenčiausia Eroto paslaptis. Tatai tie 

momentai, kur jis staiga išvysta „tikrąjį dieviškąjį 
vienalytį grožį, skaistų kaip saulė“, ir tiesiog su juo 
susiliečia. Kad ir kaip trumpi būtų tokie momentai, 
jie su niekuo nesulyginami ir iškyla viršum tos laiki- 
numo sferos, kurios apribotas kasdieninis Žmogaus 
gyvenimas. Jų vertė bei reikšmė absoliuti; nes čionai 
invyksta tikras Žmogaus sudievėjimas; jo siela susi- 
lieja su savo amžinu dieviškuoju pradmenimi. Tuo 
patenkinamas bei numalšinamas ir ingimtas jai ne- 
mirtingumo troškimas. Bendraudama su dieviško- 
sios būties nekintamumu bei tobūlumu, siela daly- 
vauja ir jos nemirtingume. 

Bet jei Žmogui sudievėjus galutinis Eroto tikslas 
pasiektas, ar tai nereikštų kartu ir pačios Eroto 
mirties? — Jei Erotas iš esmės nėra kas kita, kaip 
geismas, tai kitaip negalėtų būti; nes geismo visiš- 
kas patenkinimas neišvengiamai sunaikina patį geis- 
mą. — Tačiau toks Eroto supratimas negalima pri- 
pažinti pakankamu.  Pritarus jam pasirodytų, kad 
Eroto prigimtyje persvarą turėtų jo motinos — 
Penijos (Stokos) neigiamybės ir tobūlumas būtų 
jam visiškai neprieinamas. Bet Eroto prigimties 
teigiamą esmę apsprendžia paveldėta iš tėvo (Po- 
roso) galia — nugalėti motinos netobūlybę ir pasi- 
savinti trokštamą gėrį. Sakykim, šis pasisavinimas 
palieka nepilnas ir negalutinis. Kiekvienu atveju jis 
leidžia žmogui susiliesti su dieviškuoju pasauliu. 
Ir jei tais momentais, kai susilietimas virsta tiesio- 
giniu bendravimu, Erotas — troškimas turi mirti, 
tai šita mirtis nereiškia, kad jis visiškai išnyksta, bet 

kad, miręs, jis atsikelia nauju pakitusiu pavidalu. 
Dinamiškas Eroto aspektas papildomas statiško. 
Jisai ne tik smelkiasi in augščiausią gėrį, bet ir su- 
geba jį pasiekti ir juo džiaugtis. 

Insidėmėjus šį Eroto prigimties dvilypumą, gali- 
ma lengviau išaiškinti, kaip Platonas supranta ne- 
mirtingumą ir kokiam jo momentui priskiria lemia- 
mą reikšmę. "Trokšdamas nemirtingumo Erotas 
stengte stengiasi nugalėti tampamojo pasaulio nei- 
giamybę, pasireiškiančią dvejopu būdu: daiktų pra- 
einamumu ir jų netobūlumu. Abu šie trūkumai 
glaudžiai susiję, bet vis dėlto ne visiškai sutampa. 
Visų pirma Erotui rūpi pirmojo trūkumo pašalini- 
mas, ir jis invykdo savo tikslą gimdydamas tai, kas 
išlieka po individo mirties. Organiškojoj (kūno) 
sferoj tai — naujoji individų karta, kuri daugėdama 
savo rėžtu laiduoja giminės amžinumą (nepraeina- 
mumą). Kultūros arba socialinio gyvenimo srityje 
tatai — garbė bei atminimas, pergyveną naujų me- 
džiaginių bei dvasinių vertybių sukūrėją, davusį 
pasauliui naudingų amatų (technikos) išradimus, 
gerus (teisingus) instatymus arba žymius meno vei- 
kalus. Tačiau jau šitame Eroto raidos laipsnyje 
pasirodo, kad tikrajam nemirtingumui vieno gyvy- 
bės arba jų padarų nepraeinamumo nepakanka ir 
kad amžinumas vertingas bei geistinas vien tiek, 
kiek tuo pačiu šalinama ir žmogaus buvimo netobū- 
lybė. Ir juo daugiau Erotas gilėja ir kilnėja, juo 
griežčiau visos jo pastangos nusikreipia ne in gyvy- 
bės (gimininės arba individinės) pailginimą, o in 
II* 

pačios asmenybės tobūlinimą bei taurinimą. Paga- 
liau kai Erotas iškyla iki filosofiško sąmoningumo, 
tai vienintelis jo siekinys — pasisavinti tą augščiausią 
gėrį, kuris nėra kas kita kaip išmintis arba bendra- 
vimas su idėjų pasauliu, su tobūlybės pradmenimi. 
Vad., esminį nemirtingumo pamatą sudaro sielos 
susilietimas su Absoliutu, ta gryniausia jos būsena, 
kuri teikia jai galią „gimdyti ne dorybės šešėlius“, o 
tikrąją, t. y. absoliučios vertės dorybę. Toks to- 
būlybe pagrįstas amžinumas visiškai nepriklauso 
laiko trūkio. Jis gali tilpti net trumpiausiame aki- 
mirksnyje ir todėl pasiekiamas ne tik anajame augš- 
tesniajame pasaulyje , bet ir paties žemiškojo buvi- 
mo ribose. Tuo ir nubrėžiamas žmogaus, kaip iš- 
minties mylėtojo, pašaukimas ir jo gyvenimo tikslas. 

Išdėstytas „,Puotoje“ Eroto mokslas apspren- 
džia pagrindą Platono pažiūros in nemirtingumą. 
Jis palieka tas pats ir „„Faidone“, nors problema 
čia nušviečiama iš kitos šalies. Tiesa, skaitant šitą 
dialogą, pirmas inspūdis visai kitoniškas. Rodos, 
kad, palyginus su „Puota“, žemiškojo gyvenimo 
invertinimas radikališkai pasikeitė. Platonas čia 
imasi uždavinį inrodyti, kad mirtis esanti ne blogybė, 
kaip paprastai manoma, bet gėrybė, nes išvaduojanti 
sielą nuo kūno pančių ir perkelianti ją in anąjį 
pasaulį, kur ji galinti pasiekti tą laimę (eudaimo- 
niją), kuri jai šiame gyvenime ne visai prieinama. 

Iškeldamas ,„Puotoje“ Eroto kūrybinę jėgą, Platonas, 
rodos, pateisina žmogaus gyvenimą ir priskiria jam 
teigiamą vertę. „„Faidone“ bendra nuotaika ir minčių 
pakraipa kaip tik priešinga: Žžemiškasis buvimas 
neturįs jokios savarankiškos vertės. Filosofas Žiūrįs 
in jį vien kaip in ruošimąsi mirčiai, ir juo greičiau jis 
atsisveikins su juntamuoju pasauliu, juo jam geriau. 
Todėl ir sielos nemirtingumą Platonas supranta čia 
transcendentiškai, kaip anapusišką pomirtinį sielos 
egzistavimą, kuriame filosofas tikisi išgausiąs tai, ko 
visų pirmučiausia trokšta, — nieko netrukdomą 
mąstymo laisvę ir visišką sielos nuo kūno atskyrimą. 
Šiuo atžvilgiu „„Faidono“ pasaulėžvalga (arba tiks- 
liau pasaulėjauta) žymiai nukrypsta nuo Eroto teo- 
rijos; ji prisunkta asketiško, atsiskyrusio nuo gyve- 
nimo idealizmo, kuris svetimas ,„Puotoje“ išdėstytam 
mokslui. "Tačiau šitas skirtumas neliečia Platono 
filosofijos pagrindinės pozicijos; jis pareina visų 
pirma nuo tų ypatingų aplinkybių, kuriose invyksta 
paskutinis Sokrato pasikalbėjimas su savo mokiniais. 
Prieš išsiskiriant su jais Sokratui itin svarbu juos 
intikinti, kad mirtis, kuri paprastam Žmogui pasi- 
rodo kaip gaivalinga katastrofa, numetusi jį nuo 
žemės paviršiaus, filosofui nesudaro jokios naujos 
situacijos, kuri galėtų jį sutrikdyti ir pakeisti jo 
dvasios nusistatymą; nes siela esanti nemirtinga, ir 
todėl jis galėsiąs po mirties dar palankesnėse aplin- 
kybėse atsidėti tam dalykui, kurs jam rūpi: grynam 
mąstymui ir idėjų žiūrai. Vad., sielos nemirtin- 
gumas, pasak Sokrato, sudaro tą būtiną sąlygą, kuri 

leidžia filosofui invykdyti iki galo savo pašaukimą. 
Štai bendra linkmė tų samprotavimų, kuriais Sokra- 
tas steigiasi pamatuoti sielos nemirtingumo tezę. 
Insižiūrėsim dabar iš arčiau in šituos inrodymus. 
Pirmas inrodymas remiasi Heraklito  Efesiečio 
nustatytu bendru dėsniu, pagal kurį visi gamtos 
procesai yra ciklinio pobūdžio ir vyksta priešingy- 
bėms besikaitaliojant. Kas gimsta, atsiranda iš savo 
priešingybės ir nykdamas vėl pavirsta tuo, iš ko 
buvo gimęs. Taip nuolat kaitaliojasi visi tampamojo 
pasaulio reiškiniai bei daiktų būsenos: šilima ir 
šaltis, sausumas ir drėgnumas, didėjimas ir mažėji- 
mas, miegas ir budėjimas ir t. t. Tapsmo ciklišku- 
mas būtina pasaulio buvimo bei išsilaikymo sąlyga. 
Jei jis eitų tiktai viena kryptimi, tai neišvengiamai 
visi reiškinių skirtumai išsilygintų, ir tapsmas nustotų 
vykęs. Todėl reikia pripažinti, kad ir gyvybė atsi- 
randa iš savo priešingybės, iš mirties, ir atvirkščiai 
mirtis iš gyvybės, vad., kad gimimas (atgijimas) ir 
mirimas nuolat kaitaliojasi. O jei taip yra, tai, rodos, 
ir siela turi būti nemirtinga; jos būta ne tik prieš 
gimimą, bet išlikta ir po mirties, pasikeičia tik viena 
antrai priešingos jos būklės. 

Šitas inrodymas neišeina už priešsokratinės gam- 
tos filosofijos ribų; jame nėra dar nieko tipiška 
Platono ir Sokrato filosofavimo būdui. Prilyginant 
sielos buvimą gamtiniams reiškiniams protaujama, 
kad jis turi priklausyti bendro šių pastarųjų 
dėsningumo (priešingybių ciklinio kaitaliojimosi). 
Vad., inrodymo pagrindas yra tam tikra analogija, 

t. y. tokia išprotavimo forma, kuri duoda vien pro- 
blematiškas arba šiek tiek tikėtinas išvadas. Matyt, 
ir pats Platonas nepriskiria jam griežto tikslumo bei 
intikimumo ir pripažįsta, kad reikalingas tolesnio 
patikrinimo bei pamatavimo. Tam tikslui jis pare- 
mia jo išvedžiojimus kitais samprotavimais, kurie 
nebesinaudoja gamtos filosofijos duomenimis, o išei- 
na iš paties Platono sistemos branduolio, iš idėjų 
teorijos. Viso dialogo svorio centras yra kaip tik 
šiuose inrodymuose. 

Sielos buvimą prieš žmogui gimus priverčia pri- 
pažinti pažinimo analizė. Insižiūrėdami in tai, kaip 
vaidiniai atsiranda mūsų prote, mes stebim, kad 
dažnai tam tikro daikto suvokimas sukelia mumyse 
kito panašaus in jį daikto vaizdą, kurį buvom anks- 
čiau matę. Vad., šiuo atveju panašumas eina prisi- 
minimui pagrindu. Bet panašumas, būdamas ne 
kas kitas, kaip dalinė arba nepilna lygybė, negali 
būti suvokiamas be šios pastarosios sąvokos arba 
idėjos. Todėl kyla klausimas: iš kur atsiranda 
pati lygybės idėja? Iš jusminio patyrimo negalima 
jos gauti, nes matomųjų daiktų pasaulyje mes nie- 
kuomet nesutinkam ištisos arba tobūlos lygybės. Vis 
dėlto jusminiai inspūdžiai, kurie yra šiek tiek lygūs, 
sukelia mumyse šitą idėją dėl panašumo su ja. 
Tas pats galima sakyti apie visas kitas idėjas, ap- 
sprendžiančias daiktų esmę ir jų esminius santykius. 
Mes suvokiam arba atpažįstam jas tuose netobūluose 
atvaizduose, kuriuos suteikia juntamoji aplinka. To- 
dėl reik manyti, kad idėjų pažinimas vyksta mums 

prisimenant tai, ką buvom suvokę prieš sielai apsi- 
vilkus kūnu ir ką esam užmiršę kaip tik gimimo 
metu. Vad., idėjų pažinimo kilmė aiškiai parodo, 
kad žmogaus siela buvo prieš jam užgimus ir kad 
ji turėjo tobūlą (būties tobūlų pavyzdžių) žinojimą. 
Tačiau ir šito inrodymo dar nepakanka, nes jis 
nelaiduoja sielos pomirtinio buvimo. Sielos nemir- 
tingumas bus užtenkamai pamatuotas vien tuo atve- 
ju, jei pavyks inrodyti, kad ji savo esme nesiduoda 
ardoma arba naikinama. Šitai tezei paremti paskirti 
tolesni Platono protavimai ,„Faidone“. Visų pirma 
jis nustato nykimo arba žuvimo galimumo sąlygas. 
Išnykdamas daiktas nepavirsta nieku, bet išsiskirsto 
in savo sudedamąsias dalis arba elementus. Vad., 
išnykti tegali vien tai, kas sudėtinga. O jeigu sudė- 
tingumas praeinamumo priežastis, tai, rodytųs, su- 
dėtingų daiktų priešingybė būtų tie paprasčiausi jų 
medžiaginiai elementai, kurie nekintami ir visados 
lieka tai, kas yra. Tačiau Platonas supranta naiki- 
namųjų ir nenaikinamųjų daiktų priešingumą visai 
kitokiu būdu, atsižvelgdamas in pagrindinį skirtu- 
mą dviejų būties planų arba sluogsnių, būtent in 
skirtumą tarp juntamojo ir nejuntamojo, arba idėjų 
pasaulio. Idėjos, tos daiktų esmės, nepriklauso tų 
sąlygų, kurios apsprendžia jusminių reiškinių są- 
rangą, t. y. jos nepriklauso nei erdvės nei laiko. O 
kur nėra erdviškumo ir laikiškumo, ten negali būti 
nei išsiskirstymo (suskilimo) nei kintamumo arba 
nykimo. Vad., idėjos iš prigimties yra amžinos. 
Kokia išvada išplaukia iš to sielos esmei apibrėžti? 


XXXII 


Pirmiausia reik pažymėti, kad siela nematoma ir 
šiuo atžvilgiu panaši in idėjas. Bet tuo šitas panašu- 
mas nesibaigia, nes nematomumas (nejuntamumas) 
vienas dar nelaiduoja jos nemirtingumo. Jei ji 
sudarytų kūno dalių harmoniją (darną) — kaip 
nurodo Simmijas,—tai būtų nematoma ir vis dėlto 
turėtų išnykti kartu su kūno mirtimi. Bet siela ne- 
pareina nuo kūno tuo pačiu būdu, kaip harmonija 
nuo savo medžiaginio pamato (stygų). Tai aiškėja 
iš to, kad esmingiausias jos ypatumas yra sugebė- 
jimas mąstyti. O mąstymas vyksta juo sėkmingiau, 
pasiekiamas jo pažinimas juo tikslesnis bei gilesnis, 
juo mažiau siela bendrauja su kūnu ir nesinaudoja 
jo pojūčiais, nes mąstymo intencija nukreipta in 
jusminių reiškinių priešingybę, in idėjų sferą. Su- 
sikaupus ir atsidėjus grynam mąstymui siela in- 
žvelgia tai, kas jai giminiška ir tuo pačiu pareiškia 
savo tikrąją esmę. Tai reiškia: insižiūrėdama in idė- 
jas, siela kartu darosi panaši in jas, ji tobūlėja. O 
tobūlėjimas iš pagrindo pakeičia jos santykį su kūnu. 
Siela ne tik išsivaduoja iš kūno verguvės, bet ir 
sutvardo jo geidulius ir paima jį savo valdžion. 
Tokio žmogaus būsena, kur siela viešpatauja, o kū- 
nas jai tarnauja, yra dorovės pagrindas ; ji nustato tą 
sielos bei kūno santykiavimą, kuris atitinka jų pri- 
gimti bei paskyrimą.  Augštesnioji ir vertingesnioji 
dalis turi vadovauti žemesniajai. Tokiu būdu ir 
sielos vertingumas ir jos kūrybinė jėga dorovės 
srityje pareina nuo jos giminiškumo su idėjomis. 
Štai kodėl ir idėjų amžinumas, rodos,turi būti pri- 

skirtas žmogaus sielai. — Tiesa, insižiūrėjus atidžiau 
in šitą samprotavimą gali kilti abejonė, ar jis nesi- 
remia paprasta analogija, ar sielos panašumo (arba 
giminiškumo) su idėjomis jau užtenka jos nemirtin- 
gumui laiduoti. Šiai abejonei pašalinti paskirtas 
paskutinis ,„Faidono“ inrodymas, kuriame Platonas 
mėgina išaiškinti grynai logišku būdu būtiną nepra- 
einamumo ryšį su sielos esme. 

Idėjos, kaip mes matėm, ne tik daiktų idealūs 
pavyzdžiai; nuo jų pareina ir kiekvieno daikto esmės 
apibrėžtumas. Jis yra tai, kas yra, kiek dalyvauja 
toj idėjoj, kuri atstoja jo esmę. Ir visos jo savybės 
bei būsenos taip pat sąlygojamos dalyvavimo vienoj 
arba kitoj idėjoj. Iš to aiškėja, kaip reik suprasti 
daiktų kitimai (pav., didėjimas, mažėjimas, šilimas, 
aušimas ir k.). Daiktui kintant, pasikeičia vietomis 
apsprendžiančios jo būklę idėjos. Tai reiškia: ka- 
dangi pačios idėjos nekintamos ir negali pavirsti 
viena kita, tai daiktas nesugeba iškart dalyvauti dvie- 
jose priešingose idėjose. Vad., lig tik jis pereina iš 
vienos būsenos in kitą priešingą, tai ta idėja, kuri 
apsprendė jo pirmutinę būseną, turi užleisti vietą 
savo priešingybei (didumo idėja mažumo idėjai, 
šilčio idėja šalčio idėjai ir t. t.). O jeigu daikto pri- 
gimtis pareina nuo vienos iš priešingų idėjų (pav., 
ugnis nuo šilimos idėjos), tai jo buvimas nesuderi- 
namas su dalyvavimu antrojoj (pav., šalčio idėjoj), 
ir todėl kiekvienas procesas, vedąs prie šios pastaro- 
sios pasirodymo, baigiasi arba daikto žuvimu, arba, 
jei pats daiktas nenykstamas, tuo, kad priešindama- 

sis, jisai neprisiima priešingosios idėjos ir nutolsta 
nuo jos. Kas gi išplaukia iš tokios dalykų padėties 
atsižvelgiant in sielą? Siela yra tas pradmuo, kurs 
teikia kūnui gyvybę. Sielos esmė todėl nesutrauko- 
mai susijusi su gyvybe ir būtinai šalina gyvybės 
priešingybę, t. y. mirtį, Kai kūnas miršta, t. y. 
mirtis išstumia iš jo gyvybę, tai siela negali drauge 
su juo pražūti, nes žuvimas prieštarauja jos esmei 
— gyvybei. Vad., siela išliekanti ir po kūno mirties, 
nemirtingumas sudarąs neatimamą jos prigimties 
savumą. 

Šitas inrodymas galioja vien pripažinus, kad siela 
gyvybės pradmuo, ir todėl gyvybė neatskiriama 
nuo jos prigimties. Norint jį kritiškai inver- 
tinti, reik pirmiausia išsiaiškinti, ką reiškia šioji tezė 
Platono filosofijos rėmuose. Jei visi kitimo procesai 
tampamajame pasaulyje pareina nuo to, kad ta 
idėja, kuri apsprendžia daikto būseną arba prigimtį, 
užleidžia vietą savo priešingybei, tai reikėtų ma- 
nyti, kad tokiu pat būdu vyksta ir mirimas, t. y. kad 
kūnas, nustojęs dalyvavęs gyvybės idėjoj, pasiima 
mirties idėją. Tačiau ar mirtis gali būti laikoma 
idėja ta pačia prasme, kaip gyvybė? Idėjos, tie 
tobūli būties pradmens, apsprendžia fenomenų 
sferą vien teigiamai ir iš esmės nesuderinami su 
būties neigimu, su nebūtimi. Mirtis, priešingai, 
būdama gyvybės priešingybė, yra grynai neigiamas 
dalykas; ji panaikina gyvybę, nepakeisdama jos 
jokiu teigiamu momentu. Vad., gyvybės ir mirties 
priešingumas esmingai skiriasi nuo tų priešingumų 

nesudėtingą, prieš fizinių daiktų sudėtingumą, Pla- 
tonas sugretina ją su medžiaginiu pasauliu, priklau- 
sančiu erdvės ir laiko, o tai nesuderinama su sielos 
giminiškumu su idėjomis. Antra vertus, lieka ne- 
aišku, kaip Platonas skiria sielą nuo gyvybės idėjos, 
nes ji, suteikdama kūnui gyvybę, atlieka kūno atžvil- 
giu kaip tik gyvybės idėjos funkciją. Tuo dar nesibai- 
gia tie neaiškumai, kurie galima būtų prikišti Platono 
argumentacijai. Tačiau visi šie trūkumai nė kiek ne- 
mažina „„Faidono“ filosofiškos reikšmės. Ir jeigu 
šis dialogas ir mūsų laikais padaro rimtam skaityto- 
jui neišdildomą inspūdį, tai pareina ne tik nuo jo 
nepaprastų meniškų vertybių, bet pirmiausia nuo jo 
problematikos gilumo*) ir nuo platumo tų perspek- 
tyvų, kurias jis atveria filosofiškam mąstymui. Sa- 
kykim, idėjų mokslas ta lytimi, kurią jam suteikė 
Platonas, mums dabar nepriimtinas; sakykim, jis 
supranta žmogaus dvasinį buvimą vienašališku, ra- 
cionalistišku būdu, apibrėždamas sielos esmę gry- 
nojo mąstymo sugebėjimu, — vis dėlto nubrėžti 
„Puotoj“ ir „Faidone“ filosofijos metmens iki 
šiol neišjudinami; jie teberodo kelią, kuriuo turi 
eiti kiekvienas, kas yra rimtai atsidėjęs tiesos ieš- 
koti. Itin reikšminga šiuo atžvilgiu Eroto teorija. 
Ji leidžia mums suvokti ir pajausti, koks yra tikrojo 
filosofo dvasios nusistatymas. Tai toli gražu ne 


*) Pažymėkim tik, kad Platonas tarp kitko iškelia 
„„Faidone“ hipotezių reikšmę pažinimui ir nubrėžia logiš- 
kąjį metodą joms patikrinti. 

tas ramumas ir nieko netrukdomas gėrėjimasis gry- 
nąja žiūra, kurią vėlesnieji senovės mokyklų (stoikų, 
epikuriečių) atstovai priskyrė filosofui. Tai, priešin- 
gai, nesiliaujama ir intempta kova Absoliutui pasiekti, 
kova, reikalaujanti nepaprasto budrumo bei inžval- 
gumo, nes kovoti tenka dviejuose frontuose: ne tik 
su sunkumais, glūdinčiais objekte, bet ir su tomis 
kliūtimis, kurias filosofas sutinka pačiame savyje, 
— su savo galvosenos vienašališkumu, su vidiniu 
inertingumu, su teršiančia dvasią kasdieniškumo 
tuštybe bei šlykštybe. Filosofiškam pažinimui svar- 
biausias dalykas ne plėstis, o eiti gilyn. Arba tiks- 
liau, jis insigyja tikrą universališkumą vien pra- 
siskverbdamas in gilesnius būties sluogsnius. Bet 
pasiekti šitą gilumą filosofas gali tik per patį save, 
t. y. per tokį savo dvasinių jėgų intempimą, kuris 
leidžia jo asmenybei augti gilyn ir susiliesti su bū- 
ties pradiniu šaltiniu, maitinančiu visą pasaulio 
gyvybę ir gyvybės kūrybinį veržimąsi. Štai ta ne- 
abejojamoji ir nevystamoji tiesa, kurią Platonas ap- 
reiškė Žmonijai ,„Puotoje“ ir „„Faidone“. Tikruoju 
filosofu gali pasidaryti tiktai tas, kurs ištisai ją suvo- 
kia ir insisąmonina. 


V. Sezemanas. 


XXXIX 


SYMPOSION 
(PUOTA) 


Rodos, esu neblogai pasiruošęs tam, ko klausiate. 


"Taigi užvakar atsitiktinai kėliaus iš namų, iš Falėro,! 172 


in miestą, o čia vienas mano pažįstamų, ėjęs užpa- 
kaly, pamatęs mane iš tolo pasišaukė ir, juokais? 
pavadindamas mano kilmėvardį, pasakė: 

— Falėro pilieti, šaunus Apollodorai, bene pa- 
lauktum? 

Ir aš sustojęs lukterėjau. O anas sako: 

— Iš tiesų, Apollodorai, šiomis dienomis čia jieš- 
kojau tavęs, norėdamas pasiteirauti apie anų vaišių 
pasikalbėjimą tarp Agatono, Sokrato, Alkibiado ir 
kitų svečių, kokios, būtent, buvo kalbos apie Erotą. 
Man pasakojo apie tai kažkas kitas, girdėjęs iš 
Filippo Foiniko, pasakė ir tave tai žinant. Tačiau 
nieko nemokėjo dorai papasakoti. Taigi tu bent 
man papasakok; juk tau labiausiai tinka skelbti savo 
bičiulio kalbas. Bet, sako, pirma pasakyk man, 
ar tu pats anuomet šnekėjai su jais, ar ne. 

O aš atsakiau, kad, matyt, kalbėjęs su tavim iš tik- 
rųjų nieko tau dorai nepapasakojo, jei manai ne- 

seniai invykus aną pasikalbėjimą, apie kurį klausi, 
kad ir aš būčiau galėjęs prie jo prisidėti. 

— Aš bent manau. 

— Kaip tatai, sakau, Glaukonai?* Nežinai, kad jau 
daug metų, kaip Agatonas čia nebegyvena? Juk nuo 
to laiko, kai aš pradėjau bičiuliauti su Sokratu, kas- 
dien rūpindamasis sužinoti, ką jis kalba ar vei- 
kia, dar nesuėjo nė trejų metų. O iki to laiko 
basčiaus, kur tinkamas, ir vaizdavaus šį tą darąs, 
iš tikrųjų gi būdamas menkesnis už betką kitą, ne 
mažiau kaip tu dabar, kuris manai reikiant verčiau 
bet kuo kitu rūpintis, tik ne filosofija. 

O jis: — Nesityčiok, sako, verčiau pasakyk man, 
kada buvo anas pasikalbėjimas. 

Atsakiau, kad dar mums vaikaujant, kada pirmąja 
savo tragedija Agatonas nugalėjo?, o kitą dieną su 
choreutais atnašavo aukas savo pergalėjimo proga. 
— Taip, sako; pasirodo, iš tikrųjų seniai būta. O 
kas tau pasakojo? Ar pats Sokratas? 

— Dievaži, sakau, visai ne — tik tas pats, kas pa- 
sakojo ir Foinikui. Buvo čia toks Aristodemas “, 
kidatėniškis, toks žemutis, visada basas ; jis buvo pri- 
sidėjęs prie ano pasikalbėjimo, būdamas vienas iš 
didžiausių tada, kaip man rodos, Sokrato gerbėjų. 
O be to, vieno kito dalyko, kur buvau iš jo girdėjęs, 
paklausiau dar ir Sokratą, ir šisai patvirtino man 
ano pasakojimą. 

— Nagi, sako, kodėl nepapasakotum ir man? Juk 
kelias in miestą“ visiškai nuteikia beeinant ir kal- 
bėti ir klausyti. 

"Taigi tada beeidami apie šituos dalykus ir kalbėjo- 
me. Tokiu būdu, kaip jau pradžioje pasakiau, esu 
neblogai pasiruošęs pasakoti. O jeigu jau reikia jums 
papasakoti, dera tatai padaryti. Aš bent apskritai la- 
bai kažkaip džiaugiuosi arba pats ką pradėjęs kalbėti 
apie filosofiją, arba kito klausydamas, nekalbant 
jau apie tai, kad tikiuosi dar ir naudos turėti. Klau- 
sant kitų kalbų, ypač jūsų, pasiturinčių Žmonių, 
prityrusių vertelgų kalbų, kartais man darosi ne- 
smagu, kartais — gaila jūsų ir jūsų draugų: nieko 
nedarydami, vaizduojatės kažką darą. Lygiai ir 
jūs savo ruožtu laikote mane nelaimingu ir, gali- 
mas daiktas, teisingai manote, o aš tai jau nebema- 
nau, bet tikrai žinau jus nelaimingus esant. 


DRAUGAS 


Amžinai tu toks pat, Apollodorai: amžinai kaltini 
ir save ir kitus, ir, man rodos, visus, išskyrus tik 
patį Sokratą, pradėjęs nuo savęs, negudriai laikai 
nevykusiais. Iš kur tave ėmė vadinti piktos dvasios 
apsėstu ê, iš tiesų nežinau, tik savo kalbose tu vi- 
sada toks: tūžti ir ant savęs ir ant kitų, išskyrus 
Sokratą. 


APOLLODORAS 


Mano mielasai, juk, be abejonės, aišku, kad taip 
manydamas ir apie save ir apie jus, paikauju ir klystu. 


DRAUGAS 
Neverta, Apollodorai, ginčytis dabar dėl to. Bet, 

kaip jau prašėme tave, neatsisakyk verčiau papa- 
sakoti, kas tenai buvo kalbėta. 


APOLLODORAS 


Taigi buvo kalbėta maždaug taip... Bet verčiau 
pasistengsiu ir aš jums visa iš pat pradžių papasakoti, 
kaip ir anas man pasakojo. 


II 


"Taigi sakė, kad jį sutikęs Sokratas, nusimazgojęs ir 
prisirišęs kurpes, — o tai retai jam atsitikdavo, — ir 
paklausęs jį, kur einąs toks pasišvietęs. 

Sokratas atsakęs, kad pas Azatoną pietų. „Vakar 
per epinikijas, pabūgęs minios, išsprukau nuo jo, 
bet susitariau šiandien ateisiąs. Štai ir pasipuošiau 
nueiti gražus pas gražų. O tu“, paklausė, „kaip 
manai, ar nenorėtum eiti pietų, nors ir nekviestas?“ 
O aš, sako, pasakiau, kad padarysiu taip, kaip tu 
insakysi. 

— Na, eikiva, tarė Sokratas, kad ir patarlę iškreip- 
tumėm, pakeitę ją šitaip: „eina gerieji puotauti pas 
gerąjį; nors nekviesti jie“?. Homeras, matyti, bus 
ne tik iškreipęs šitą patarlę, bet ir iškoneveikęs ją, 
atvaizdavęs Agamemnoną itin smarkiu karžygiu, o 
Menelają — išlepintu jietininku; Agamemnonui at- 
našaujant ir keliant puotą, privertė ateiti nekviestą 
Menelają, būtent, blogesnį ateiti in geresnio puotą". 
Tai išgirdęs, sako, pastebėjęs: — Taip pat, rodos, 
atsitiks ir man, ir ne taip, kaip tu sakai, Sokratai, 

bet, anot Homero, netikęs būdamas eisiu in iš- 
mintingo Žmogaus puotą nekviestas. Taigi, suti- 
kęs mane nusivesti, kaip nors ir užtark mane, 
pavyzdžiui, kad aš nenorėjęs eiti nekviestas, bet tu 
mane išsivadinęs. 

— Dviese eidami, pasakė Sokratas, iš anksto su- 
galvosime ką pasakyti"! Taigi eikiva. 

"Tokiais, maždaug, sako, žodžiais pasikeitę, nuvykę. 
Pakeliui Sokratas kažko susimąstęs ir ėmęs atsi- 
likti!?; anam norint jo palaukti, liepęs eiti toliau. 
Priėjęs Agatono namus, radęs duris atdaras, ir čia, 
sako, atsitikę kažkas juokinga. Jį tuojau pasitikęs 
vienas iš namų tarnų ir nusivedęs ten, kur visi jau 
buvo sugulę; radęs juos jau besiruošiančius pie- 
tauti. Vos tik jį pamatęs Agatonas taręs: „A, Aristo- 
demai, pačiu laiku ateini, pietausi su mumis. O jei 
dėl ko kito atėjai, atidėk kitam kartui. Aš ir vakar 
jieškojau tavęs, norėdamas pakviesti, bet niekur 
negalėjau pamatyti. O Sokrato mums kodėl neat- 
sivedi?“ 

O aš, sako, dairaus ir niekur nematau Sokrato 
sekant užpakaly. Taigi pasakiau, kad ir pats ėjau 
su Sokratu, jo pakviestas čion pietų. 

— (Gerai, sako, padarei; bet kur Sokratas? 

— Ėjo užpakaly netoli manęs. Ir pats stebiuosi, 
kur jis galėjo būti. 

— Ar nepažiūrėtum, sako, vaike, — taręs Agatonas, 
— ir ar neatvestum Sokrato? O tu, sako, Aristo- 
demai, drėbkis šalia Eriksimacho 8), 

III 


Ir jam, sako, tarnas numazgojęs kojas, kad galėtų 
atsigulti, o kitas tarnas atėjęs ir pranešęs, kad tas 
Sokratas pasukęs kitur stovįs pas vieno kaimyno 
priebutį ir, jam kviečiant, pasakęs nenorįs ineiti. 
— Niekus tauziji, tarė Agatonas; kviesk jį ir ne- 
paleisk. , 

O jis, sako, pastebėjęs: — Nieku būdu, palikit jį. 
Toks jau jo inpratimas: sustos kitą kartą kur nors 
ir stovi. Jis tuoj ateis, kaip aš manau. Tik nelieskite 
jo, bet palikite ramiai. 

— Jei, sako, taip manai, aišku, taip reikia ir pasielgti, 
pasakęs Agatonas. O mus, tarnai, visus kitus vai- 
šinkite. Duokite iš eilės, ką tinkami: juk niekas 
nestovi čia jums ant sprando!t; aš niekuomet to 
nedarau. Ir dabar tarykitės esą pakvietę pietų mane 
ir visus kitus; tenkinkite mus, kad galėtume jus 
pagirti. 

Po to, sako, jie pradėję pietauti, o Sokratas vis nesi- 
rodęs. Paskui Agatonas kelis kartus liepęs pajieškoti 
Sokrato, bet jis neleidęs. Pagaliau po kiek laiko So- 
kratas atėjęs, savo papratimu kiek užtrukęs, pietums 
jau gerokai inpusėjus. Tada, sako, Agatonas — jis 
gulėjęs vienas guolio gale — pakvietęs: — Čionai, 
Sokratai, išsitiesk šalia manęs, kad ir aš paragaučiau 
tos išminties, kurios tu prisisėmei prie ano prie- 
bučio. Aišku juk, kad radai ją ir turi su savim: 
antraip, būtum stovėjęs dar ilgiau. 

O Sokratas atsisėdęs ir taręs: 

— Gerai, pasakęs, būtų, Agatonai, jei išmintis būtų 
toks daiktas, kad mums prisilietus vienas prie antro 
imtų tekėti iš pilnesnio in tuštesnį, lygiai taip pat 
kaip taurės vanduo, kurs per vilną nubėga iš pil- 
nesnės taurės in tuštesnę*5. Jei ir su išmintimi būtų 
taip pat, labai vertinčiau gulėjimą šalia tavęs. "Tada, 
manau, prisipildyčiau iš tavęs gausingos ir puikios 
išminties. Juk manoji išmintis menkutė ir abejotina, 
kaip koks sapnas; na, o tavoji — blizganti ir smar- 
kiai auganti; jaunas esi, o kaip ji užvakar skaisčiai 
sužibėjo, kaip iškilo augštyn trijų dešimčių tūks- 
tančių graikų liudininkų akivaizdoje?s, 

— Pajuokas esi,  Sokratai, tarė Agatonas, bet mes 
tai netrukus pasvarstysime — aš ir tu — apie aną 
išmintį, pasinaudodami teisėju Dionisu“. O dabar 
pirmiausia užšveisk pietų. 


IV 


Potam, sako, Sokratas atsigulęs ir pavalgęs, kiti taip 
pat; visi, nulieję kiek iš taurių, sugiedoję giesmę 
dievui pagerbti ir atlikę visa, kas reikalinga!8, ėmę 
gerti. Čia, sako, prašnekęs Pausanijas maždaug taip: 
— Gčrai, vyrai, sako, o kuriuo būdu palengvintume 
lėbavimą? Aš bent turiu jums pasakyti, kad iš tikrųjų 
visai blogai jaučiuos po vakarykščio pokylio ir esu 
kiek reikalingas poilsio; manau, kad ir daug kas iš 

jūsų jo reikalingi: juk ir jūs čia buvote vakar. Taigi B 

pagalvokime, kuriuo būdu padarytumėm išgertuves 
lengvesnes. 

O Aristofanas in tai pastebėjęs: 

— Tai iš tikrųjų, Pausanijau, teisingai sakai reikiant 
kuriuo nors būdu kiek palengvinti lėbavimą. Juk 
ir aš pats esu vienas iš tų, kurie vakar išsimaudė 
vyne. 

Juos išklausęs, sako, Akumeno Eriksimachas taip 
prabilęs. 

— Iš tiesų gerai sakote. Tik dar vieno pasigendu iš 
jūsų išgirsti: ką mano apie gėrimo pajėgumą Aga- 
tonas? 

— Nė kick, atsakęs Agatonas, pajėgsiu ir aš išsigerti. 
— Muras, matyti, gerai išeitų, tarė Eriksimachas, 
— man, Aristodemui, Faidrui ir šiems štai visiems, 
jei jūs, stipriausi gėrikai, dabar atsisakytumėt: juk 
mes visuomet šiuo atžvilgiu silpniausi. Apie So- 
kratą, tiesa, čia nekalbu: jis tinka ir vienam ir an- 
tram; jam vis viena, kaip pasielgtumėm?!?. O nie- 
kam, mano galva, iš čia esančių nesant linkus daug 
gerti vyno, ne kiek, galimas daiktas, tenusidėsiu, jei 
pasakysiu keletą teisybės žodžių apie girtavimą, 
koks jis yra. Iš medicinos mokslo man iš tikrųjų, 
taip bent manau, aišku, kad girtavimas yra žmogui 
kenksmingas. Ir pats aš nenorėčiau toliau laisva va- 
lia gerti, ir kitam nepatarčiau, ypač jei kas po va- 
karykščios dar neišsipagiriojo. 

— Tiesą sakai, pasišovęs mirriniškis?? Faidras; aš 
visuomet pratęs tavęs klausyti, ypač kai pradedi 

kalbėti apie mediciną; bet šiandien, jei gerai pagal- 
vosŽ!, paklausys tavęs ir kiti. 

Tai išklausę, visi sutikę šiam susirinkime daug ne- 
gerti, — tik tiek, kad būtų malonu. 


V 


— Taigi, pasakęs Eriksimachas, kadangi jau nu- 

tarta, kad kiekvienas gertų, kiek tinkamas, ir kad ne- 

būtų jokios prievartos, aš, turėdamas tai galvoje, 

siūlau ką tik inėjusią fleitininkę atleisti: tebirbina 

sau, arba, jei panorės, moterims rūmų viduje; O 

mes pasikalbėdami vieni su kitais praleisime šian- 

dien laiką; gi apie ką kalbėdami, jei sutinkate, noriu 

jums pasiūlyti. 

Visi pasakę sutinką ir prašę Eriksimachą padaryti 

pasiūlymą. 

"Tada Eriksimachas taręs: 

— Pradėsiu taip, kaip pradeda Euripido Melanippa?*: 
Ne mano pasakojimas, bet... 


Faidro tai, ką noriu pasakyti. Inširdęs Faidras toly- 
džio kartoja man: ar ne keista, sako, Eriksimachai, — 
kitiems kai kuriems dievams poetų kuriami himnai 
ir peanai?, o Erotui, tokiam senam ir galingam 
dievui, niekados dar nė vienas poetas — o kiek jų 
yra! — nėra sukūręs nė vienos giriamos giesmės. 
Arba vėl, jei nori, pažvelk in garbiuosius sofistus, 
kurie, kaip, pavyzdžiui, dorasis Prodikas, proza rašo 
pagyrimus Heraklui?i ir kitiems. Tačiau tatai dar 

nieko nuostabu. Bet aš kažkaip užtikau knygą, 
kurioje buvo kalbama... apie druską, vertą didžiau- 
sio pagyrimo dėl savo naudingumo. Ir nemaža kitų 
panašių daiktų ten sutiktumei. Taigi tokius menk- 
niekius pagirti nemaža stengtasi, o tinkama giesme 
pagerbti Erotą dar nė vienas žmogus iki šios dienos 
nedrįso. Ir taip niekinamas toks galingas dievas! 
Man rodos, Faidras gerai sako. Taigi aš trokštu 
pridėti savo dalį Eroto garbei ir maldauti jį; be to, 
man rodos, kad mums, čia dabar esantiems, tinka 
papuošti dievą. O jei jūs man pritariate, tai mūsų 
pasikalbėjimui yra užtenkamai medžiagos. "Todėl 
siūlau: kiekvienas mūsų, pradedant iš dešinės, turi 
pasakyti gražiausią, kiek instengia, kalbą Erotui pa- 
girti; o pirmam pradėti tenka Faidrui, nes jis ir 
guli pirmas iš dešinės ir iš jo išėjo toks pasiūlymas. 
— Niekas, Eriksimachai, pasakęs Sokratas, nebal- 
suos prieš tavo pasiūlymą. Ir aš taip pat, galimas 
daiktas, neatsisakysiu: juk sakaus viena težinąs, 
būtent tai, kas liečia Erotą.  Neatsisakys, tur būt, 
nei Agatonas, nei Pausanijas, nei, žinoma, Aristofa- 
nas, kurio visos mintys sukasi apie Dionisą ir Afro- 
ditę; ir niekas kitas neatsisakys iš tų, kuriuos čia 
matau. Tačiau ne vienodos susidaro sąlygos mums, 
užgulusiems paskutines vietas; bet jei pirmieji kalbės 
pakankamai ir gerai, pakaks mums ir to. Na, lai- 
mingos kloties, tepradeda Faidras, tepagiria Erotą. 
Čia visi kiti jam pritarė ir reikalavo to paties, ko ir 
Sokratas. Tačiau viso to, ką kiekvienas pasakė, gerai 
neatsiminė nei Aristodemas, nei aš neatsimenu viso 

to, ką anas pasakojo. Bet tai, kas man pasirodė itin 
atsimintina, mėginsiu jums išdėstyti, atpasakodamas 
kiekvieno kalbą. 


VI 


Taigi pirmas, kaip sakau, pradėjęs kalbėti Faidras 
maždaug taip, kad didis esąs dievas Erotas ir nuosta- 
biai daug kuo pasižymėjęs Žmonių ir dievų tarpe, 
o ypač, tur būt, savo kilme. Juk garbinga būti 
vienu iš seniausių dievų tarpo. Štai tam inrodymas: 
Eroto gimdytojų nėra; apie juos nekalba nei poetai??, 
nei šiaip žmonės, tik Hesiodas sako pirma atsiradus 
chaosą, 
o paskui 
Žemė plačiakrūtinė, saugi visiems, amžina 
vieta, 
Erotas aržė, 


Sako, kad po chaoso atsiradę tuodu abudu, žemė ir 
Erotas. O Parmenidas*? tvirtina, kad Kilimas 


pirma kitų in pasaulį leidęs Erotą dievą. 


Su Hesiodu sutinka ir Akusilajas?š. "Tokiu būdu 
daug kas sutartinai tvirtina Erotą esant vieną iš se- 
niausių dievų. O būdamas seniausias, jis yra prie- 
žastis didžiausių mums gėrybių. Iš tikrųjų, aš bent 
nemoku pasakyti, kokia gėrybė, žmogui inžengiant 
in jaunystę, yra didesnė už kilnųjį mylimąjį arba nu- 
mylėtąjį. Juk to, kuo turi vadovautis žmonės, besi- 
rengią gražiai praleisti savo gyvenimą, jiems negali 

D taip puikiai inkvėpti nei giminystė, nei garbė, nei 

turtai, nei kitas kas, tik meilė. 

Ką, galiausiai, turiu galvoje? Taigi, iš vienos pusės 
pasibjaurėjimą tuo, kas gėdinga, iš kitos — troš- 
kimą to, kas gražu. Juk be šitų dalykų nei valstybė 
nei atskiras žmogus nesugeba didžių bei gražių 
darbų atlikti. Todėl sakau: jei pasirodys, kad mylįs 
žmogus padaro ką nors gėdinga arba ką tokio iš ko 
kito patiria ir, neturėdamas drąsos, nuo to nesigina, 
toks, tai pastebėjus tėvui ar draugui, ar kitam kam, 
nesielvartaus tiek, kiek jis sielvartaus savo mylėtojo 
pastebėtas. Tą pat matome ir dėl mylėtojo: būda- 
mas pastebėtas darąs ką nedora, labai gėdysis 
mylimojo. 

Taigi, jei atsirastų kokia priemonė sudaryti valstybę 
ar karo stovyklą vien iš mylimųjų ir mylėtojų, tai 
negalima būtų jos geriau sutvarkyti, kaip tik sulai- 
kant nuo viso nedoro ir savitarpy rungtyniaujant; 
ir kovoje, palaikydami kits kitą, tokie žmonės, nors ir 
maža jų būtų, nugalės, drįstu sakyti, visus žmones. 
Iš tikrųjų, mylįs vyras, palikęs eiles ar ginklus pa- 
metęs, aišku, lengviau visa tai pakeltų, jei būtų bet 
ko kito, tik ne savo mylėtojo, pastebėtas: jis kitą 
sykį verčiau net mirtų, negu šitaip pasielgtų. O 
palikti mylėtoją ir nepadėti jam pavojaus valandą 
— neatsiras tiek nupuolusio žmogaus, kuriam nein- 
kvėptų drąsos pats Erotas, taip kad jis savo prigimti- 
mi geriausiam vyrui prilygtų. Ir paprastai, taip kaip 
Homeras?? sako, kad dievas kiekvieną didvyrį pa- 
drąsindavęs, taip ir Erotas padrąsina tuos, kurie myli. 

VII 


Maža to, net mirti vienas už antrą trokšta tik tie, 
kurie myli, ir ne tik vyrai, bet ir moterys. Graikams 
apie tai pakankamai liudija Pelijo dukters Alkesti- 
dos*0 pavyzdys; tik ji viena panorėjo mirti už savo 
vyrą, nors buvo gyvi ir jo tėvas ir motina. Bet 
Alkestida, pagauta meilės, savo prisirišimu prie vyro 
pralenkė juos tiek, kad jie pasirodė esą svetimi 
savo sūnui, tiktai vardu jam artimi. Tai padariusi, 
ne tik žmonių, bet ir dievų buvo pripažinta atlikusi 
tokį kilnų žygį; todėl, jos žygiu sužavėti, leido jos 
sielai grįžti iš Hado, tuo tarpu, kai tiek žmonių yra 
padarę kilnių žygių, o labai lengva suskaičiuoti tuos, 
kuriems dievai suteiktų tokią dovaną.?! 

Taip ir dievai ypačiai pagerbia kilnią, meilėje pasi- 
reiškiančią aistrą. 

Tuo tarpu Ojagro sūnų Orfeją dievai išsiuntė iš Hado 
nieko nepešusį: parodė jam žmonos, kurios jis atėjo, 
šešėlį, o pačios jos neatidavė, nes nutarė, kad Orfejas, 
kaip kitarodas, esąs išlepintas ir nedrįsiąs mirti dėl 
meilės, kaip Alkestida, tik stengsiąsis gyvas patekti 
in Hadą. Todėl tat ir nubaudė Orfeją, padarydami 
taip, kad jį ištiko mirtis nuo moterų3*. Dievai ne- 
pagerbė Orfejo taip, kaip Tetidės sūnų Achillą, kurį 
pasiuntė in laimingųjų salas už tai, kad jis, sužinojęs 
iš motinos, jog nukovęs Hektorą mirsiąs, o nenužu- 
dęs, grįšiąs namo ir mirsiąs senatvėje, nusprendė 
pasirinkti mirtį, kad tik pagelbėtų savo numylėtam 
Patroklui, ir atkeršijęs mirė, ne tiktai už jį, bet ir 

netrukus po jo. Ir būtent todėl dievai, labai nudžiugę 
dėl šio žygio, ypatingu būdu pagerbė Achillą už tai, 
kad taip aukštai statė savo numylėtąjį. O Aischilas 
niekus tauzija, sakydamas, kad Achillas buvęs insi- 
mylėjęs Patroklą?3: Achillas buvo gražesnis ne tik už 
Patroklą, bet ir už visus kitus didvyrius: be to, jis 
buvo dar jaunikaitis, — ir žymiai jaunesnis už Pa- 
troklą, kaip sako Homeras š*. 

Iš tikrųjų, dievai ypatingai gerbia šitokią kilnybę, 
kuri pasireiškia meilėje; vis dėlto jie stebisi, gėrisi 
ir rodo savo malonę greičiau tuo atveju, kada myli- 
masis myli savo mylėtoją, negu kada mylėtojas myli 
savo mylimąjį. Juk mylėtojas dieviškesnis už myli- 
mąjį: jis dievo inkvėptas. Štai kodėl dievai labiau 
už Alkestidą pagerbė Achillą, nusiųsdami jį in pa- 
laimintųjų salas. Ir taip aš bent tvirtinu, kad Erotas 
yra vyriausias dievų tarpe, vertas didžiausios pa- 
garbos, itin galingas, kai reikia siekti laimės ir gero- 
vės, žmonėms gyvenant ir mirus. 


VIII 


Tokią maždaug kalbą pasakęs Faidras; po jo ir kiti 
kalbėję, bet jų nelabai teprisiminė. Taigi jų nemi- 
nėdamas pasakojo Pausinijaus kalbą. O šis pasakęs: 
— Man rodos, Faidrai, kad mūsų kalbų turinys nėra 
tinkamai nusakytas; siūloma mums taip, paprastai, 
garbinti Erotą. Žinoma, jei dar būtų tik vienas 
Erotas, tatai tiktų. O tuo tarpu Erotas ne vienas. 
Ir kadangi jis ne vienas, teisingiau būtų pirma pa- 


16 


"skelbti, katrą Erotą reikia. garbinti. Taigi mėginsiu D 


dalyką atitaisyti ir nurodyti iš pradžių, katrą Erotą 
reikia garbinti, o tik paskui pagerbti jį taip, k 
dievą verta gerbti. PET 
Visi žinome, kad nėra be Eroto Afroditės. Jei ji Pan 
viena, būtų vienas ir Erotas. Bet kadangi yra dvi 
-Afroditės, turi būti ir du Erotai. 

Iš tikrųjų, argi ne dvi deivės? Viena — vyresnioji, 
neturinti motinos, Urano duktė, kurią ir vadiname 
Uranija (Dangiškąja); antra — jaunesnioji, Dzeuso 
ir Dionos duktė, kurią vadiname Pandemos (Žemiš- 
kąja)*>. Taigi būtinas dalykas, kad ir aną Erotą, 
kurs antrajai deivei padeda, teisingai vadintume 
Žemiškuoju, o pirmąjį — Dangiškuoju. 

Garbinti reikia, žinoma, visus dievus, bet mėgintina 
pasakyti ir tai, kas kiekvieno iš abiejų Erotų paveldė- 
ta. Kiekvieno veiksmo savybė yra ta, kad jis, vyk- 
damas, pats savaime nėra nei geras nei blogas. 
Pavyzdžiui, nors ir tai, ką mes dabar darome — ge- 
riame, giedame, kalbame — visa tai savaime nieko 
gražaus; grožis atsiras tik veikiant, būtent, kaip 
tatai bus daroma: jei daroma gražiai ir teisingai, pasi- 
daro gražu, jei neteisingai — bjauru. Tas pats ir 
su meilės sąvoka: ne kiekvienas Erotas gražus ir pa- 
garbos vertas, bet tiktai tas, kurs gražiai sužadina 
meilę. 


Sympos NTALTO Pinžiojo UNIVERSITETO, 
BIELIOTEKA 


Inv. Nr. Į: AL 


———— 

IX 


Žemiškosios Afroditės Erotas ir pats tikrai yra že- 
miškas: jis veikia kur tinkamas. Tatai yra tas Erotas, 
kuriuo myli netikę žmonės. Tokie, visų pirma, myli 
ir moteris ir jaunuolius; paskui, mylėdami, myli 
daugiau kūną, negu sielą; be to, pasirenka kiek gali- 
ma kvailiausius, stengdamiesi vien greičiausiai tikslą 
pasiekti, nė kiek nesirūpindami tuo, ar tai gražu ar 
ne. Todėl tatai jiems ir atsitinka atlikti savo veiks- 
mus taip, kaip pasitaikys, — kartais gerai, kartais 
blogai. Pareina tai ir nuo deivės, daug jaunesnės už 
anąją ir dalyvaujančios kaip moteriškos, taip ir vy- 
riškos lyties atsiradime. 

Iš dangiškosios Afroditės gimstanti meilė pirmiau- 
sia, kaip ir ji pati, neturi nieko bendro su moteriš- 
kuoju pradu, tik su vyriškuoju — tai ir yra jaunuolių 
meilė; — toliau, ji vyresnė, nesutepta geiduliais. 
Todėl tokios meilės inkvėpti yra linkę prie vyriš- 
kojo prado, mylėdami tai, kas savo prigimtimi yra 
daugiau galinga bei išmintinga. Ir pačioje jaunuolių 
meilėje galima pažinti tuos, kurie yra ypatingai šia 
meile apimti: jie myli ne šiaip jaunuolius, bet myli 
juos tiktai tada, kada šie jau pradeda vadovautis 
protu, kas paprastai sutampa su brendimo amžium. 
Tie, kurie myli jaunuolius šituo laikotarpiu prade- 
dant, yra pasiruošę, manau, būti su mylimuoju ir 
visą gyvenimą drauge su juo gyventi, o ne apgauti 
jauną žmogų, suvedžioti jį nesubrendusį ir, pasijuo- 
kę, bėgti prie kito. 

Turėtų būti ir instatymas3" — nereikšti meilės 
jausmų jaunuoliams, kad nebūtų eikvojama daug 
pastangų neaiškiam tikslui: juk dar nežinia, kas iš 
tokių jaunuolių bus, kur jie nusives savo sielą bei 
kūną — in nuodėmę ar dorą. Geri žmonės, aišku, 
patys gera valia nustato sau šitą instatymą, bet rei- 
kėtų ir visus palaidesnius mylėtojus versti prie .to 
paties, taip pat kaip juos verčiame nereikšti neteisėtų 
meilės jausmų laisvoms moterims**. Ir iš tikrųjų, 
šitokie mylėtojai taip iškoneveikia meilę, kad vienas 
kitas net drįsta tvirtinti bendrai esant gėdinga patai- 
kauti mylėtojams; taip sako nusižiūrėję in šitokius 
mylėtojus, matydami jų nesusivaldymą bei neteisin- 
gumą, nes, aišku, visa, kas daroma nepadoriai ir 
neteisėtai, yra reikalinga teisingo papeikimo. 

Kitų gi vėl valstybių galiojantį meilės instatymą 
lengva suprasti, nes jis paprastai nusakytas;. bet 
čionykštis ir Lakedaimono instatymas nėra aiškus, 
Juk Elidoje, Bojotijoje ir ten, kur Žmonės nėra tiek 
gudrūs kalbėti, instatymas tiesiai sako esant gražu 
intikti . mylėtojams, ir. niekas nepasakys — nei jau- 
nas nei senas, — kad tai gėdinga, manau, tuo tikslu, 
kad neturėtų reikalo bergždžiomis kalbomis inti- 
kinėti jaunuolius: juk jie nemoka kalbėtis", 

Tačiau Jonijoje ir daug kur kitur tatai palaikoma 
gėdinga; ten, kur gyvena barbarų tautos*?. Juk bar- 
barams, dėl viešpataujančios pas juos tironystės, 
tatai yra negarbinga, lygiai kaip filosofija ir gimnas- 
tikos*! pamėgimas: valdantiems, manau, nepatogu, 
kad valdiniuose atsirastų gilesnės mintys, pastovūs 

bičiulystės ryšiai bei bendrumas, o visa tai, tarp 
kitko, ir yra linkęs sukelti Erotas. Ant savo sprando 
patyrė tatai ir čionykščiai tironai, nes ir jų valdymui 
padarė galą Arstogeitono meilė ir Harmodijaus prie 
jo prisirišimas, virtęs tvirta bičiulyste*?, 

Tokiu būdu, ten, kur instatymai laiko gėdinga in- 
tikti mylėtojams, tai invyksta dėl instatymų leidėjų 
netinkamumo, — valdančiųjų despotizmo ir val- 
dinių bailumo. O ten, kur tai pripažįstama paprastu 
ir gražiu dalyku, tai invyksta dėl instatymų leidėjų 
dvasios atbukimo. 

Tačiau pas mus instatymas daug gražesnis už anuos; 
bet, kaip pasakiau, nelengva jame susivokti. 


X 


Jei žmogus pagalvos, tai viešoji meilė, kaip sakoma 
pas mus, geresnė už slaptąją meilę, ypač meilė kil- 
niausių ir geriausių, nors jie, palyginus su kitais, 
ir negražūs būtų; ir kad mylėtojas savo ruožtu su- 
tinka nuostabų pritarimą iš visų kitų, kaip žmogus, 
nedarąs nieko gėdingo; kad laikoma gražiu daiktu 
laimėti mylimąjį ir gėdinga — nelaimėti; kad insta- 
tymas leidžia mylėtojui stengtis gauti pasisekimo ir 
insigyti pagarbos, prasimanant nebūtus daiktus: kas 
išdrįstų taip elgtis kitko siekdamas ir norėdamas kitką 
insigyti, išskyrus meilę, užsitraukia gėdą ir panieką. 
Jei toks, pavyzdžiui, insigeistų gauti iš ko nors pi- 
nigų, ar pasiekti kokią valdžią, arba kitą kokią inta- 
kingą vietą, ir elgtųsi taip, kaip elgiasi mylėtojas su 

savo mylimaisiais — maldautų juos, su savo pra- 
šymais pultų ant kelių prieš juos, inžadus darytų, 
gulėtų prie jų „dūrų, griebtųsi tokio nusižeminimo, 
su kuriuo nesutiktų joks vergas, — tada taip elgtis 
jam neleistų) nei jo bičiuliai nei priešai: šitie prikai- 
šiotų japt?'pataikavimą ir nusižeminimą, netinkamą 
laisva žmogui, o anie stengtųsi jį perkalbėti ir pa- 
tys dėl jo gėdytųsi. | 

Priešingai, jei taip elgiasi insimylėjęs, jam tatai dera, 
ir instatytmas leidžia tatai daryti, niekam nesipikti- 
nant, nes mylėtojas yra pasiryžęs atlikti patį gražiau- 
sią žygį. O kas svarbiausia (tai bent daug kas sako), 
jei toks priesaikos neištesės, tik jam vienam dievai 
atleis: juk sakoma, kad meilės priesaika neprie- 
saika ®. 

Tokiu būdu, ir dievai ir žmonės viską leidžia tam, 
kurs myli; taip bent skelbia vietos instatymas. 
Taigi iš čia galima būtų daryti išvadą, kad šioje, 
būtent, valstybėje ir mylėti ir bičiuliauti su savo 
mylėtojais laikoma itin gražiu dalyku. 

Tačiau, jei dievai insako pastatytiems pedagogams 
žiūrėti, kad neleistų masingiesiems kalbėti su savo 
mylėtojais (ir pedagogai gauna tam tikrą šiuo atveju 
insakymą), tai amžininkai ir draugai, kažką tokio 
pastebėję, tyčiojasi iš jaunuolio, o vyresnieji jiems 
to nedraudžia ir nebara jų, kad nereikią taip kalbėti. 
Taigi, jei vėl kas, tai pastebėjęs, insidėmėtų, savo 
ruožtu galėtų padaryti išvadą, kad pas mus toks po- 
elgis laikomas labai nepadoriu. Tuo tarpu, mano 
išmanymu, dalykas atrodo taip: ne tuščiomis pra- 

džioje buvo pasakyta, kad joks veiksmas nėra savaime 
gražus ir nėra savaime bjaurus, bet yra gražus, jei 
gražiai daromas, ir bjaurus — jei bjauriai. "Tokiu 
būdu, blogam ir blogai pataikauti yra bjauru, gražu— 
geram ir gražiai. O viešas mylėtojas, mylįs labiau 
kūną už sielą, yra nedoras; jis, be to, ir nepastovus, 
nes myli nepastovų daiktą. Kada kūnas, kurį jis 
mylėjo, nustojo žydėjęs, jis spurdena** kitur, be- 
gėdiškai niekais pavertęs visas savo kalbas ir paža- 
dus. O doras mylėtojas pasilieka visam gyvenimui, 
nes jis yra sutirpytas su kažkuo pastoviu. Tokius 
mylėtojus mūsų instatymas reikalauja gerai ir tikrai 
išbandyti ir vieniems jų pritarti, o antrų — šalintis. 
Todėl instatymas dėl to, būtent, ir ragina — šiuos — 
vytis ir gaudyti, o anuos — bėgti ir ištrūkti: per 
tokias rungtynes ir bandymus aiškėja, katrai žmonių 
rūšiai priklauso mylimasis ir katrai mylėtojas. Taigi 
dėl tos, visų pirma, priežasties laikoma negarbinga 
greitai nusileisti: reikalingas tam tikras laikas, per 
kurį galima atlikti atsakomą ir daugeriopą bandymą. 
Toliau, laikoma negarbinga nusileisti dėl pinigų ar 
dėl politinės karjeros, kai koks vargšas, nusiminęs, 
neišsilaikys arba, sušelpiamas, nelaikys garbinga be 
paniekos žiūrėti in pinigus ar in politinę karjerą. 
Juk visa tai, rodos, yra dalykai netvirti ir nepasto- 
vūs, išskyrus vien tik tai, kad iš jų negali atsirasti 
kilni meilė. 

"Taigi mūsų instatymui belieka vienas kelias, jei my- 
limasis nori gražiai intikti mylėtojui. Mūsų insta- 
tymas sako: kaip mylėtojams bet koks savo noru 

tarnavimas mylimiesiems nelaikomas negarbingu G 
dalyku ir nesukelia pasityčiojimų, lygiai taip pat 
kitos pusės vien tik savanoriškas „tarnavimas iřgi 
nėra peiktinas. O šitoks tarnavimas liečia doros 
dalykus. 


XI 


Iš tikrųjų, pas mus vyrauja tokia pažiūra, kad jei 
kas savo noru atsiduoda, tikėdamasis tokiu būdu 
pasidaryti geresnis, išmintingesnis ar kitu kuriuo 
atžvilgiu doresnis, tai toks savarankiškas tarnavimas 
nėra negarbingas ir pataikavimu nelaikomas. Yra, 
matyti, reikalo, kad tos dvi pažiūros sutaptų — 
pažiūra in jaunuolių meilę ir pažiūra in filosofiją D 
bei -kitą kokią dorybę, jei jau reikia pripažinti, jog 
gražu mylimajam intikti mylėtojui. 

Juk jei susieis mylėtojas ir mylimasis, kiekvienas 
prisilaikydamas savo instatymo — pirmas, kad kuriuo 
nors teisingu būdu patarnautų jam intikusiam myli- 
majam, antras — kad kuriuo nors teisingu būdu 
pagelbėtų tam, kas jį padaro išmintingą it gerą; 
pirmas, kaip galįs paveikti antrąjį protinės bei kito- 
kios dorybės atžvilgiu, antras, kaip jaučiąs reikalo 
auklėjamam būti ir kitokios išminties insigyti — 
tada, jei šitie abu instatymai sutampa, ir tik vien E 
tada būtinai išeina, kad gražu yra mylimajam intikti 
mylėtojui, o visais kitais atvejais — ne. Tokia są- 
lyga ir apsuktam būti nė kiek nėra gėdinga. O vi- 
sais kitais atsitikimais — gėda ir apsigavus, gėda 
ir neapsigavus. "Taip: jei kas, pasistengęs intikti 

185 mylėtojui kaip turtingam žmogui dėl jo turtų, ap- 


sivils ir pinigų negaus, nes pasirodys, kad anas žmo- 
gus neturtingas, — tai ir toks pasielgimas ne ma- 
žiau negarbingas: juk tuoj matyti žmogus; jei dėl 
pinigų buvo pasiryžęs kiekvienam bet kuo patar- 
nauti, o tai negražus daiktas.  Protaukime taip ir 
toliau: jei kas pasistengęs intikti kitam, kaip doram 
žmogui, ir, pats tikėdamasis pasidaryti geresnis bi- 
čiuliaudamas su tokiu mylėtoju, vis dėlto apsivils, 
nes pasirodytų, kad mylėtojas blogas žmogus ir do- 
ros neinsigijęs, — šitoks apsivylimas bus gražus: 
irgi matyti žmogus, jei dėl dorybės ir dėl noro to- 
būlėti buvo pasiryžęs viską bet kam padaryti, — 
o tai vėl gražiausias dalykas. Taip tatai stengtis 
intikti dėl dorybės — yra visiškai gražus daiktas. 
Toks yra Erotas, Dangiškosios deivės sūnus; dan= 
giškas, brangintinas ir valstybei ir šiaip Žmonėms, 
verčiąs ir mylėtoją ir mylimąjį ypatingai stengtis 
pažengti dorybėje. O visi kiti Erotai — antrosios 
deivės, Žemiškosios, sūnūs. Štai tatai, pasakė, Faid- 
rai, apie Erotą kelios mintys, kurias greitosiomis 
sumečiau. 

— Pausanijas padarė pauzą — iš sofistų mokaus 
taip kalbėti vienodai skambančiais žodžiais —?, tarė: 
Aristodemas, o turėjo kalbėti Aristofanas, bet jį pa- 
ėmė kažkoks žegsulys, ar nuo persivalgymo ar nuo 
kitko, ir jis negalėjo kalbėti, tik kreipėsi in gydytoją 
Eriksimachą (šis gulėjo kiek toliau): 


— Eriksimachai, tau tiktų ar sustabdyti mano žėg- 

sulį ar kalbėti vietoje manęs; kol nustosiu žegsėjęs: 
O Eriksimachas atsakęs: 

— Ne, padarysiu ir viena ir antra: aš kalbėsiu vie- 
toje tavęs, o tu, kai žegsulys pereis, — vietoje maž 
nęs. Kol aš kalbėsiu, žegsulys pereis, jei mokėsi 
ilgesniam laikui sulaikyti kvapą; jei nepereis, pasi- 
skalauk gerklę vandeniu. Jei jau žegsulys labai at- 
kaklus, paimk ką, pakutenk nosį ir sučiaudėk; kai 
tai padarysi vieną ar du kartus, žegsulys pana nors 
ir labai smarkus būtų“, 

— Na, na, negaišuok, kalbėk, — pasakęs Pa 
nas: aš jau taip pasielgsiu. 


XII 


Tada Eriksimachas prabilęs taip: 

— Kadangi Pausanijaš, pradėjęs savo kalbą gražiai, 
ne visai vykusiai pabaigė, tai man rodosi esant bū- 
tino reikalo, kad aš turėčiau pabandyti prikergti 
jai tinkamą pabaigą. Juk tai, kad Erotas dvejopas, 
man rodosi, puikiai nusakyta. Tačiau, kad jis yra 
ne tiktai žmonių sielose, joms siekiant grožio, bet 
ir daugely kitų daiktų, jiems siekiant invairių tikslų, 
kad jis gyvena kaip visų gyvių kūnuose, taip lygiai 
ir tame, kas tarpsta žemės gelmėse ir, trumpai sa- 
kant, visame, kas tik yra pasauly, — esu, manau, 
išmokęs iš medicinos, to mūsų mokslo, kurs inrodo, 
kaip tas dievas yra didis, kaip nuostabus, kaip visur 
pasireiškia — ir žmonių ir dievų dalykuose. 
Pradėsiu savo kalbą, išeidamas iš medicinos dalykų, 


25 


186 


kad tokiu būdu ir pagerbčiau šitą mokslą. Iš tikrųjų, 
jau pati gyvųjų kūnų prigimtis turi šitą dvejopą 
Erotą: juk kūno sveikata ir jo liga — yra du skirtingi 
ir nepanašūs dalykai. O juo kas mažiau panašus in 
kitą, juo mažiau trokšta tokių dalykų, kaip. anas, ir 
juo labiau skirtingus daiktus myli. Taigi kitokia 
meilė sveiko, kitokia — liguisto. Panašiai, kaip ką 
tik sakė Pausanijas, kad geriems žmonėms intikti 
yra gražu, o pasileidusiems — negarbinga, taip ir 
su pačiais kūnais: tam, kas kiekviename kūne yra 
gero ir sveiko, intikti yra gražu ir reikia tatai daryti, 
—- toks elgimasis yra medicinos uždavinys, — o 
blogiems ir nesveikiems palinkimams intikti yra ne- 
garbinga ir pataikauti jiems nereikia, jei kas nori 
būti medicinos mokovas“". 

Medicina, apskritai kalbant, yra mokslas apie kūno 
Erotus-pradus, kiek tie pradai liečia kūno pripil- 
dymą ir ištuštinimą. Ir geriausias gydytojas bus toks, 
kuris sugebės atskirti tuose praduose gražų Erotą 
nuo bjauraus, toks, kuris mokės tuos Erotus sukeisti 
taip, kad vietoj vieno Eroto Žmogus insigytų antrą; 
tas, galų gale, bus geras savo dalyko mokovas, kurs 
sugebės, reikalui esant, padaryti taip, kad Erotas 
atsirastų ir ten, kur jo visiškai nėra, arba jau esantį 
mokės pašalinti **. 

Iš tikrųjų, reikia mokėti priešingiausius kūno pra- 
dus padaryti draugingiausius ir priversti juos vienas 
antrą pamilti. O priešingiausi pradai yra patys kraš- 
tutinieji, pav., šaltis ir karštis, kartumas ir saldumas, 
sausumas ir drėgnumas, ir viskas kita taip pat. Mo- 


26 


kėjo šiems pradams inskiepyti meilę ir santaiką mūsų 
pirmtakas Asklepijas, kaip tatai pasakoja šitie štai 
poetai — ir aš tikiu, nes jis sugebėjo sutvarkyti 
mūsų meną*?. Taigi, kaip sakau, visa medicina yra 
šito dievo tvarkoma, lygiai kaip gimnastika ir že- 
.mės darbas”. 

O dėl muzikos, tai ji — aišku kiekvienam, kurs nors 
šiek tiek atkreips in tai dėmėsio — turi tų savybių, 
kaip ir minėtasis menas; galimas daiktas, kad ir He- 
rakleitas nori tatai išreikšti, nors neaiškiais žodžiais 
šituo klausimu pasisako. Juk jis sako vienete esant 
tam tikros atskirų dalių darnos, nors tos dalys ir 
skiriasi nuo „viena kitos, — taip kaip lanko ar lyros 
harmonijoje?!. Labai neišmintinga būtų manyti, 
kad Herakleitas tvirtinąs harmonijoje esant išsiskirs- 
tančių dalių, arba net ją susidarant iš išsiskiriančių 
pradų. Bet, galimas daiktas, jis norėjo pasakyti, 
kad harmonija susidaro iš tik pradžioje išsiskirstan- 
čių aukštų ir žemų tonų, o jau paskui susiderinusių, 
muzikos menui veikiant. Juk, visai aišku, iš išsiskirs- 
tančių aukštų ir žemų tonų harmonija negali susi- 
daryti, nes harmonija yra garsų darna, o darna — 
tam tikras sutikimas. O sutikimas negali atsirasti 
iš išsiskirstančių pradų tol, kol jie išsiskirsto. 

Iš kitos vėl pusės, to, kas išsiskirsto ar nesutinka, 
negalima vesti in darną; juk ir ritmas atsiranda iš 
greitų ir lėtų slinkčių, kurios iš pradžių išsiskirdavo, 
o paskui sutiko. O visam tam sutikimą, kaip anks- 
čiau minėta medicina, teikia muzika, kuri inkvepia 
meilės ir sandoros priešingiems elementams. "Taigi 

ir muzika yra mokslas apie Erotus, esančius harmo+ 
nijoje ir ritme”?. š 
Jau net pačiame harmonijos bei ritmo sudaryme 
visai nesunku inžiūrėti Eroto pradų, o dvejopo Eroto 
tenai ir būti nėra. | 

Bet kai ritmą ir harmoniją tenka taikyti žmonėms, 
ar sudarant tai, kas pastebima dainų kūryboje, ar 
taisyklingai atliekant jau sukurtas dainas bei ritmus, 
kas irgi yra tam tikras mokslas, — tada uždavinys iš 
tikrųjų sunkus ir reikalauja prityrusio menininko. 
Ir vėl ateina ta pati mintis, kad doriems žmonėms 
ir tiems, kurie, dar nebūdami tokie, turi pasidaryti 
doresni, reikia intikti ir saugoti jų meilę: tai yra 
gražusis Erotas, Dangiškasis, Dangiškosios mūzos 
sūnus. O žemiškos Mūzikos globėjos sūnus yra Že- 
miškasis Erotas, ir su juo reikia atsargiai elgtis tiems, 
kam jis pasiperša, kad jo teikiamu malonumu būtų 
galima pasinaudoti, bet kad iš to nekiltų jokio pasi- 
piktinimo?3. Taip pat ir mūsų moksle labai sunku 
gražiai naudotis smagumais, kuriuos teikia virėjų 
menas, kad būtų galima ir malonumą gauti, ir ligos 
nepatirti. Taigi ir muzikoje, ir medicinoje, ir visuose 
žmonių bei dievų dalykuose reikia, kiek galint, aky- 
lai žiūrėti ir vieno ir kito Eroto, nes abiejų tenai 
esama. 


XIII 


Pagaliau ir metų laikų santvarka jų abiejų yra ku- 
pina. Juk kai tik ima savitarpy santykiuoti anie 

gerojo Eroto pradai, apie kuriuos ką tik kalbėjau, 
t. y. pradai šilti ir šalti, sausi ir drėgni, ir kai jiems 
susijungus gaunama padori darna, jie teikia tarpą 
ir sveikatą ir žmonėms ir kitiems sutvėrimams bei 
augalams, nėmaž jiems nekenkdami. Tačiau, jei 
metų laikus ima valdyti smurto Erotas, jis daug ką 
pagadina ir daug atneša žalos: iš tokių pradų mėgsta 
atsirasti maras ir daug kitokių invairių ligų gyvuliuose 
ir augaluose. Juk ir šerkšnas, ir kruša, ir amaras 
(sausiai) atsiranda dėl pertekliaus ir savitarpio ne- 
sitvarkymo tokių meilės pradų, kurių pažinimas dan- 
gaus kūnų judėjime ir metų laikuose vadinasi astro- 
nomija?*. Galiausiai ir visoki aukojimai ir visa tai, 
kas sudaro mantikos dalyką — juk visa tai yra dievų 
ir žmonių savitarpio santykiavimo apsireiškimai — 
yra ne kas kita, kaip tik Eroto apsauga ir gydymas; 
nes ir kiekviena bedievybė paprastai atsiranda todėl, 
kad nesistengiama intikti dorajam Erotui, neger- 
biama jo, neatsižiūrima in jį pradedant bet kokį 
darbą, bet tarnaujama anam kitam, ar kreipiantis in 
gyvus ir numirusius tėvus, ar in dievus. Todėl reli- 
gijai ir pavedama prižiūrėti mylinčiuosius ir juos 
gydyti, nes religija kaip tik ir sužadina meilės bend- 
ravimą tarp dievų ir žmonių, kiek nuo jos pareina. 
meilės pradai tame, kas dora, ir tame, kas nedora. 

"Taigi, labai didelę galybę, tiksliau sakant, visišką 
galybę turi kiekvienas Erotas. O labiausiai galingas 
yra tas, kuris pasireiškia geruose veiksmuose, susi- 
valdydamas ir teisingai elgdamasis: jei jo nebūtų, 
nepatirtume laimės, negalėtume nei bendrauti ir bi- 

čiuliauti su žmonėmis, nei palaikyti ryšių su dievais, 
galingesniais už mus. 

Galimas daiktas, kad ir aš, šlovindamas Erotą, daug 
ko nepasakiau, bet iš tikrųjų netyčia. O jei ką ir 
apleidau, tavo dalykas, Aristofanai, tai papildyti. 
Arba, jei manai kaip nors kitaip pagarbinti dievą, 
garbink, juo labiau, kad ir tavo žegsulys jau liovėsi. 
Čia Aristofanas, pritardamas Eriksimacho žodžiams, 
prabilęs: 

— Jau ir visiškai liovėsi, tačiau tik gerokai nusičiau- 
dėjus. Aš net stebiuosi, kad padori kūno dalis rei- 
kalinga tokio triukšmo ir niežėjimo, kaip tas čiau- 
dėjimas. Juk žegsulys tuoj aprimo, vos tik jam 
čiaudėjimą pritaikiau. 

In tai Eriksimachas pastebėjo: 

— Matai, gerasai, ką darai! Užuot kalbėjęs, juokus 
kreti ir verti mane sekti tavo kalbą, ar nepasakysi 
ko nors juokinga; tuo tarpu galėtum kalbėti visai 
rimtai. 

Aristofanas nusijuokęs ir taręs: 

— (Gerai sakai, Eriksimachai, ir kas a tene- 
būnie bloga palaikyta. Bet nežiūrėk jau manęs taip, 
nes ir aš pats žiūrėsiu, ką turiu „pasakyti; ne tiek, 
kad ko nors juokinga nepasakyčiau, — tai dar būtų 
mano nuopelnas ir atsakytų mūsų mūzai, — kiek 
to bijau, kad nepasidaryčiau pajuokiamas. 

— Juokais, Aristofanai, manai atsigriebti??, — pa- 
stebėjęs Eriksimachas, — tačiau saugokis ir kalbėk 
taip, kaip pasiryžęs duoti dėl savo žodžių apyskaitą. 
Tada, galimas daiktas, jei man patiks, atleisiu tau. 

— Tayo tiesa, Eriksimachai, — pasakęs Aristofanas, 
— esu pasiryžęs visai kitaip kalbėti, negu kaip tu 
ir Pausanijas kalbėjote. Man atrodo, kad Žmonės 
visiškai nesupranta Eroto galybės, nes jei suprastų, 
pastatytų jam didžiausių maldyklų bei aukurų ir 
atnašautų turtingiausias aukas, — ne taip, kaip da- 
bar, kada nieko tokio dėl jo nedaroma, nors ir reikėtų 
visą tai ypačiai daryti. Juk jisai didžiausias žmonių 
bičiulis dievų tarpe, žmonių gelbėtojas ir gydytojas 
tokių ligų, kurias pagydžius būtų didžiausia žmonių 
giminei laimė. Taigi mėginsiu jums paaiškinti 
Eroto galybę, o jūs kitiems paaiškinsite. 

Visų pirma reikia jums susipažinti su žmogaus pri- 
gimtimi ir su nuostabiu jos. likimu. Senovėje mūsų 
prigimtis nebuvo tokia, kokia ji dabar yra, bet kito- 
kia: iš pradžių buvo trys žmonių lytys, o ne dvi, 
kaip dabar — vyriškoji ir moteriškoji; buvo dar tre- 
čia — joms abiem bendra lytis. Josios dabar vien 
vardas pasiliko, o pati ji išnyko. Tada buvo dar, 
kaip atskiras vienetas, androginas: savo išvaizda ir 
vardu jis buvo bendras kaip vyriškajai, taip ir mote- 
riškajai lyčiai. Dabar tos lyties nebėra, tiktai josios 
vardas vartojamas burnojimuose?“. Taigi visas kiek- 
vieno žmogaus pavidalas buvo apvalus:. žmogus tu- 
rėjo apvalią nugarą bei šonus, turėjo keturias rankas, 
tiek pat kojų, porą visiškai tolygių veidų ant apva- 
laus kaklo. Abiejų, in priešingas puses nukreiptų 
veidų, galva buvo viena, keturios ausys, pora gė- 

dingų dalių ir taip toliau, kaip jau pagal tai kiekvie- 
nas gali sau insivaizduoti.  Vaikščiodavo žmogus, 
kaip ir dabar, tiesiai, viena ir kita kryptimi, kur tinka- 
mas, (O kai leisdavosi greitai bėgti, smarkiai ritosi, 
sukdamasis ir pasiremdamas turimais tada aštuo- 
niais kūno nariais, visai taip, kaip tie, kurie rieda 
kūlvirkščiai, laikydami kojas aukštyn. O šitų trijų 
lyčių, ir būtent tokių lyčių, būta todėl, kad vyriškoji 
lytis iš pradžių buvo kilusi iš saulės, moteriškoji — 
iš žemės, o joms abiem bendroji — iš mėnulio, nes 
mėnulis turi bendra ir su žeme ir su saule. Tokiu 
būdu ir patys žmonės buvo apvalūs, ir jų eisena 
apvali, nes jie buvo panašūs in savo gimdytojus. 
Milžiniška buvo jų stiprybė bei jėga, ir sumanymus 
turėjo didelius: kėsinosi dievus nuversti, ir ką pasa- 
koja Homeras apie Efialtą ir Otą, apie anuos tat kal- 
bama, būtent, jie kėsinęsi užkopti in dangų, kad 
paskui pultų dievus”. 


XV 


Taigi Dzeusas ir kiti dievai ėmė tartis, ką jiems rei- 
kėtų daryti, ir nežinojo: iš vienos pusės, jiems kaž- 
kaip nepatogu buvo žudyti ir perkūnu nutrenkiant, 
kaip nutrenkė gigantus, išnaikinti žmonių giminę — 
išnyktų tada pagarba jiems ir žmonių aukos, — iš 
kitos pusės, sunku buvo leisti žmonėms toliau sauva- 
liauti. Pagaliau Dzeusas, vargais negalais sugalvojęs, 
sako: „Man rodos, suradau priemonę, kad ir žmonės 
išliktų gyvi ir kad, pasidarę silpnesni, liautųsi sauva- 

liavę. Štai dabar, sako, perkirsiu kiekvieną iš jų pu- 
siau: tada jie ir silpnesni bus, ir mums naudingesni, 
nes jų skaičius padidės; ir vaikščios jie tiesiai, dviem 
kojomis. O jei pasirodytų vis dar sauvaliaują ir ne- 
norėtų ramiai sėdėti, dar kartą, sako, perpjausiu 
pusiau: tegu vaikščioja viena koja, pasišokėdami““. 
Tai pasakęs, perkirto žmones pusiau, kaip pjausto 
strazdaną, rengdamiesi sūdyti, arba kaip pjausto 
kiaušinius plaukais?8. O kai vieną kurį perkirsdavo, 
tuoj insakydavo Apollonui pasukti veidą ir pusę 
kaklo in pjūvio vietą, kad nuolat matydamas šitą 
pjūvį žmogus būtų kuklesnis, o kitas dalis paliepė 
Apollonui užgydyti“?. Taigi Apollonas atsukdavo 
veidą ir sutempdavo iš visų pusių odą in tą vietą, 
kuri vadinasi pilvu, panašiai kaip sutempiamos pini- 
ginės, o vieną skylutę, susidariusią pilvo vidury, 
būtent tą, kurią dabar vadina bamba, užmezgė. Ir 
daug kitų atsiradusių raukšlių išlygino, ir krūtinei 
suteikė pavidalą, pavartodamas tam kažkokį tokį 
inrankį, kokį vartoja kurpiai, išlygindami ant kurpalio 
užtemptos odos raukšlės. Tačiau kelias raukšlės ant 
pilvo ir prie bambos paliko, kad žmonės atsimintų 
pirmykštę savo būklę. 

Tokiu būdu, kai žmogaus kūnas buvo perkirstas 
pusiau, kiekviena jojo pusė, geisdama antrosios pu- 
sės, ėmė su ja susieiti; apkabinusios viena antrą ran- 
komis ir susipynusios, troško vėl suaugti ; mirė iš bado 
ir dėl kitokio apsileidimo, nes viena be antros nieko 
nenorėjo daryti. Ir kiekvieną kartą, kai kuri puselė 
mirdavo, o antra pasilikdavo gyventi, pastaroji jieš- 

kodavo kitos puselės ir susipindavo su ja, vistiek, 
ar sutikdavo pusę anksčiau sveikos moters — tai, 
ką dabar vadiname moterim, — ar pusę buvusio 
vyro. Ir taip žuvo žmonės. Pagailo jų Dzeusui, ir 
kitą priemonę sugalvojo: perstatė jų gėdingas vietas 
in pryšakį — iki šiol jos buvusios Žmonėms už- 
pakaly: apsivaisindavo ne vienas in antrą, bet in 
žemę, tartum cikados“. "Taigi Dzeusas perstatė 
jiems šias vietas in priekį ir padarė taip, kad dabar 
apsivaisina vienas in antrą, vyriškai lyčiai susijungiant 
su moteriškąja, ir padarė tatai tam, kad vyriškis, 
suėjęs su moterim, ją apvaisintų, ir kad gimtų vai- 
sius. 

Taigi štai kaip seniai savitarpio meilė, ingimta žmo- 
nėms, sujungia pirmykštę jų prigimtį, stengiasi iš 
dviejų vieną sutverti ir taip Žmogaus prigimtį pa- 
gydyti. 

XVI 


Kiekvienas mūsų yra Žmogaus „pusmarkis“*!, nes 
jis, tarytum plekšnė, perkirstas iš vieno in du, ir 
kiekvienas nuolat savo „pusmarkio“ jieško. Todėl 
tie vyrai, kurie yra atkarpa nuo bendrosios lyties, 
kuri anuomet vadinosi androginu, myli moteris, ir 
"daugumas paleistuvių yra atsiradę iš šitos lyties; 
iš kitos vėl pusės, ir tokios moterys, kurios myli vy- 
rus — ir savo ir svetimus, iš šitos lyties yra kilusios. 
O tos iš moterų, kurios yra moters atkarpa, nelabai 
kreipia dėmesio in vyrus: jos greičiau domisi mo- 
terimis; iš šitos lyties išeina tribados. Kas yra vyro 

atkarpa, bėginėja paskui vyrus ir dar vaikai būdami, 
tarytum kokios vyrų atkarpėlės, myli vyrus ir mėgsta 
su vyrais glamonėtis. Ir tokie berniukai bei jaunuo- 
liai yra geriausi, būdami vyriškiausi iš prigimties. 
"Tiesa, kai kas sako juos esant begėdžius; bet tai me- 
las: ne iš begėdiškumo jie tatai daro, bet iš drąsu- 
mo, narsumo bei vyriškumo, mylėdami tai, kas in 
juos panašu. Štai rimtas tam inrodymas: juk tiktai 
tokie vyriškiai, galutinai subrendę, kimba in poli- 
tiką. O kai jie jau išauga vyrais, myli jaunuolius, 
nebūdami gamtos spiriami rūpintis vedybomis ir 
vaikais; jei jų neverstų papročiai, jiems pakaktų 
gyventi su kits kitu, pasiliekant viengungiais. Bend- 
rai tokie vyrai pasidaro filerastais, nes jie visados 
myli tai, kas jiems gimininga 92, 

Taigi kai toks 93 susitiks su savo puse, tada jie nuo- 
stabiai susibičiuliauja, susiartindami ir mylėdamiesi, 
nenorėdami, taip sakant, skirtis su vienas antru net 
trumpam laikui. Ir visą gyvenimą jie gyvena drauge, 
nemokėdami net pasakyti, ko jie vienas iš antro nori. 
Juk, tur būt, niekam nesirodys, kad tatai tik savitar- 
pio smagumai taip veikia, jog jiems tiek nepapra- 
stai malonu dideliai stengtis būti drauge. Ne. Aišku, 
kiekvieno jų siela trokšta kažko kita, ko ir pati pa- 
sakyti nemoka, vien tik spėlioja ir neaiškiai užsi- 
mena, ko trokšta. Ir jeigu juos taip drauge esančius 
užkluptų Hefaistas su savo pabūklais ir paklaustų: 
„Ko jūs, žmonės, norite vienas iš antro?“ — o 
jiems nežinant, ką pasakyti, vėl paklaustų: „Jūs, 
galimas daiktas, norite nuolat būti drauge, kaip ga- 

lima arčiau prie vienas antro, kad nei dieną nei naktį 
nesiskirtumet nuo kits kito? Jei būtent to norite, 
galiu jus sulieti ir sunituoti in viena, kad būdami 
du viena sudarytumėt. Ir kol gyvensite, abu gyven- 
site bendrą gyvenimą, tartum vienas žmogus, o kai 
mirsite, tai ir ten, Hade, vietoje dviejų vienu virsite 
mirties šešėliu. "Taigi žiūrėkit, ar to jūs geidžiat, ir 
ar būsite patenkinti, jei jums šitaip atsitiks“. Esame 
tikri, kad išgirdę tai, nė vienas jų neatsisakytų ir ne- 
pasirodytų ko kita norįs, bet ir vienas ir antras, ilgai 
negalvodamas, pripažintų, kad yra išgirdęs būtent 
tai, ko jau seniai troško — susijungti ir susilieti su 
mylimuoju, iš dviejų viena pasidaryti. O viskas tas 
pareina nuo to, kad tokia buvo senoji mūsų prigim- 
tis, ir kad mes sudarėme vieną sveiką. O tas trokštas 
sveiko, noras jį pasiekti — vadinasi meile. Tuo 
tarpu anksčiau, kaip sakau, buvome viena; o dabar 
už mūsų neteisybes dievas apgyvendino mus invai- 
riose vietose, kaip lakedaimoniečiai arkadus **. Maža 
to, dar tenka bijoti, kad, jei nesielgsime padoriai 
dievų atžvilgiu, dar kartą nebūtume perkirsti, ir 
vaikščiosime tada kaip tie paminkluose išpjaustyti 
profiliai, perpjauti per nosies vidurį, arba kaip pu- 
siau perskelti bičiulių kauliukai 95. Ir todėl kiekvie- 
nam žmogui reikia savo artimą raginti dievų klau- 
syti, kad šitokio likimo išvengtume, o surastume 
savo porą, vardan Eroto ir Erotui mus vedant. Jam 
niekas tenesipriešina, o priešinasi kiekvienas, kas 
dievus prieš save nustato. Pasidarę dievo draugais 
ir sugyvendami su juo geruoju, atrasime ir užtik- 

sime mūsų mylimąjį, mūsų pačių dalį, kas nedaug 
kam mūsų laikais pasitaiko. Ir teneprieštarauja man 
Eriksimachas, tyčiodamasis iš mano kalbos, neva 
aš turiu galvoje Pausaniją ir Agatoną. Labai gali- 
mas daiktas, kad ir jie yra iš tų laimingųjų, nes abu 
jie yra savo prigimtimi vyriškosios lyties. Ne, aš 
turiu galvoje bendrai visus, ir vyrus ir moteris, ir 
sakau mūsų giminę būsiant laimingą tik tuo atveju, 
jei patys padėsime meilei visiškai savo teises išvys- 
tyti, ir jei kiekvienas mūsų, grįžęs in savo pirmykštę 
prigimtį, atras savo mylimąjį. Jei tatai yra augščiau- 
sia laimė, reikia jau ir dabartinėje būklėje artintis 
prie augščiausios laimės; o tai reiškia — kiekvienam 
atrasti savo mylimąjį, atsakantį jo asmenybei. Gies- 
me pagerbdami dievą, šitokios laimės teikėją, mes 
teisingai pagerbsime ir Erotą. Jis jau ir šiandien 
daugiausia mums padeda, nukreipdamas mus prie 
idealo, jis ir ateičiai didžiausios vilties mums teikia, 
jei dorai elgsimės dievų atžvilgiu: Erotas grąžins 
mums senobinę prigimtį, pagydys ir padarys mus 
palaimintus bei laimingus. 

Štai, sako, Eriksimachai, mano mintys apie Erotą; 
jos kitokios, negu tavo; kaip aš jau prašiau tavęs, 
nesityčiok iš jų, verčiau kitų paklausykime, ką kiek- 
vienas pasakys, tiksliau, ką pasakys šiuodu likę, o 
tie likę — Agatonas ir Sokratas. 

XVII 


— Žinau, žinau, pasakęs Eriksimachas: ir man pa- 
darė gero inspūdžio tavo kalba. Jei nežinočiau Sok- 
ratą ir Agatoną gerai nusimanant apie meilės dalykus, 
labai nerimaučiau, kad jie, bekalbėdami, nepatirtų 
kokių keblumų: juk nušnekėta daug ir invairiausiais 
klausimais. Bet dabar esu visiškai ramus. 

O Sokratas in tai pastebėjęs: 

— Pats tu, Eriksimachai, gražiai pasirodei; bet jei 
atsirastum mano kaily, arba tiksliau — kokiam būsiu 
kaily, kai ir Agatonas pabaigs kalbėti, tai, galimas 
daiktas, gerokai nerimautum ir jaustumeis taip, kaip 
aš dabar. 

— Nori mane sužavėti, Sokratai, pasakęs Agatonas: 
nori, kad imčiau nerimti, pagalvojęs, jog Žiūrovai 
daug ko tikisi iš mano būsimos gražios kalbos. 

— Tikras užuomarša būčiau, Agatonai, pasakęs Sok- 
ratas, jeigu stebėjęs tavo drąsumą ir susivaldymą, 
kai išeidavai su vaidilomis in estradą, ir, pamatęs 
prieš save tokią žiūrovų minią, ruošdavais kalbėti 
savo kalbas, nė kiek neišsigandęs, — dabar pama- 
nyčiau, kad nerimausi dėl mūsų keleto žmonių. 

— Ką gi, Sokratai, paklausęs  Agatonas: argi 
manai mane esant tiek sužavėtą teatro, kad net ne- 
žinant, kiek protaujančiam žmogui keli išmintingi 
vyrai gali invaryti daugiau baimės, negu pulkas 
kvailių? 

— Negražiai pasielgčiau, Agatonai, pasakęs Sokra- 
tas, jei palaikyčiau tave tokiu stačioku. Ne, aš gerai 

žinau, kad jeigu ir susitiktum su kuo nors, ką laikai 
išmintingais, tai tokiais rūpintumeis daugiau, negu 
minia. Aišku, apie mus čia ir kalbos negali būti: 
juk ir mes tenai, teatre, buvome ir sudarėme anos 
minios dalelę. Bet jei susitiktum su kitais išmin- 
čiais, tai, galimas daiktas, susigėdintum jų, jei ma- 
nytum ką gėdinga pasakęs. Kaip manai? 

— Tiesą sakai, pastebėjęs Agatonas. 

— O minios ar nesigėdintum, jei manytum ką gė- 
dinga darąs? 

Faidras, nutraukdamas jų pasikalbėjimą, prabilęs: 
— Mielas Agatonai, jei atsakinėsi Sokratui, jam 
nerūpės tolimesnė posėdžio eiga, kad tiktai jis turėtų 
su kuo kalbėti, ypač su gražiu vyru. Ir aš mielai 
klausau, kai Sokratas kalba, bet dabar man rūpi 
Eroto pagerbimas, ir turiu gauti iš katro jūsų po 
kalbą. Taigi pirma paaukokite kiekvienas savo kalbą 
dievui, o paskui jau galėsite kalbėtis. 

— Teisingai sakai, Faidrai, pritaręs Agatonas: ir 
niekas man nekliudo pradėti kalbėti. O su Sokratu 
aš ir taip dažnokai gausiu pasikalbėti. 

Taigi aš iš pradžių noriu pasakyti, kaip man reikia 
kalbėti, ir tik paskui kalbėsiu. Man rodos, visi anks- 
čiau čia kalbėję kalbėtojai ne dievą garbino, bet 
žmones gyrė už tas gėrybes, kurių teikėjas yra die- 
vas. Bet koks yra tas, kuris visa tai jiems suteikė, 

to niekas nepasakė. Tuo tarpu yra vienas teisingas 
kelias bet ką bet kuriuo būdu pagerbti: reikia nu- 
pasakoti, koks yra ir kokių gėrybių teikia tas, apie 
kurį bus kalbama. Tokiu būdu ir mes teisingai pa- 
sielgsime su Erotu, iš pradžių pagerbdami jį tokį, 
koks jis yra, o paskui paminėdami ir jo dovanas. 
Taigi sakau Erotą esant laimingiausią iš visų laimin- 
gųjų dievų, jei taip galima nebaustinai pasakyti, nes 
jis yra pats gražiausias ir pats geriausias. Būdamas 
gražiausias, jis atrodo štai kaip: pirmiausia, Fraid- 
rai, jis pats jauniausias iš dievų; didelį tam inrodymą 
jis pats teikia, bėgte bėgdamas nuo senatvės, o kad 
senatvė greita, aišku kodėl: ji aplanko mus greičiau, 
negu reikia. Senatvės Erotas iš prigimties neapken- 
čia, iš tolo ją aplenkia; nuolat bendrauja su jaunais 
ir pats visados yra jaunas. Gerai sako senas priežo- 
dis: panašūs visada prie panašių šliejasi 99. 

Daug kur pritardamas Faidrui, vis dėlto negaliu 
sutikti su juo, kad Erotas esąs vyresnis už Kroną ir 
Japetą, bet sakau Erotą esant jauniausią iš dievų ir 
amžinai jauną; o anie senieji dievų darbai, apie ku- 
riuos pasakoja Hesiodas ir Parmenidas, padaryti 
Anankės“", bet ne Eroto, jei poetai tiesą sakė: jie, 
be abejonės, neišdarinėtų kits kito, nekaustytų ir 
daugelio kitų prievartos veiksmų nedarytų, jei Ero- 
tas būtų jų tarpe. Priešingai, viešpatautų bičiulybė 
ir taika, kaip dabar, kada dievams vadovauja Erotas. 
Taigi Erotas — jaunas. Maža to: ne tik jaunas, bet 
ir švelnus. Tokio poeto reikia, koks buvo Home- 
ras, kad būtų galima aną dievo švelnumą aprašyti. 

Homeras pasakoja apie Atę““, kad ji esanti deivė 
ir esanti švelni, bent jos kojos esančios švelnios: 


lengvakojė, prieina nė nepastebėta. 
Vis neaukštai ties galvom mirtingųjų Žmonių 
[tiktai slenka“?, 


Puikiai, man rodos, vaizduoja Homeras Atės kojų 
švelnumą, sakydamas, kad ji žengia ne kietu, bet 
minkštu keliu. Štai ir mes pasinaudosime tuo 
pačiu inrodymu dėl Eroto, kad jis švelnus: juk jis 
nevaikščioja nei žeme nei galvomis — visa tai yra 
nelabai minkšta, — jis vaikščioja ir gyvena tame, 
kas visų švelniausia: žmonių ir dievų širdyse bei 
sielose insikuria jis. Tačiau ne visose iš eilės sielose; 
užtikdamas kietą širdį, apleidžia ją, o užtikdamas 
švelnią — apsigyvena joje. Nuolat liesdamas savo 
kojomis visur vien tai, kas iš švelniausių švelniausia, 
Erotas ir pats būtinai yra švelnus. 

Taigi, jis pats jauniausias ir pats švelniausias; be to, 
jis ir lankstus”: juk kitaip jis negalėtų visur insi- 
skverbti, in kiekvieną sielą ineiti, palikęs joje iš pradžių 
nepastebėtas, ir išeiti iš jos, jei ji pasirodytų šiurkšti. 
Kad Eroto prigimtis yra harmoninga ir lanksti, 
svarbus inrodymas tam — jo graži išvaizda, kuria 
Erotas, anot visų, ypatingai išsiskiria iš kitų esybių, 
o su bjaurumu nuolat kovoja. Dievo odos graži 
spalva pareina nuo to, kad jis gyvena tarp gėlių: Ero- 
tas nelanko bespalvių arba spalvos nustojusių kūnų 
bei sielų. Tose vietose, kurios žydi ir kvepia, sėdi 
Erotas ir jose gyvena. 

XIX 


Apie dievo gražumą pakaks ir to, nors dar daug lieka 
nepasakyta. (O dabar tenka kalbėti apie Eroto do- 
rumą. Svarbiausia tai, kad Erotas neskriaudžia nei 
dievo nei žmogaus, ir pats nei mūsų nei dievų nėra 
skriaudžiamas. Juk jis pats nekenčia prievartos, 
jeigu aplamai ką kenčia: prievarta Eroto neliečia; 
ką nors darydamas, jis nedaro to prievarta: kiekvie- 
nas visu kuo savo valia patarnauja Erotui, o juk 
instatymai, anie „valstybių valdovai“"!, sako tei- 
singa esant visa tai, ką vienas kitam gera valia su- 
tinka daryti. 

Be teisingumo, Erotas pasižymi ir didžiausiu pro- 
tingumu. Tuo tarpu juk pripažinta, kad protingu- 
mas ne kas kita, kaip susivaldymas nuo malonumų 
ir aistrų; o nėra didesnio malonumo, kaip tas, kurį 
teikia Erotas; jei kiti malonumai silpnesni, tai jis, 
tur būt, visas aistras ir malonumus valdo, o valdy- 
damas juos, turi būti pats nepaprastai susivaldąs. 
Taip pat ir narsumo atžvilgiu „net Arėjas Erotui 
negali atsispirti“"2: juk ne Arėjas valdo Erotą, bet 
Erotas Arėją — turiu galvoj Afroditę. O tas, 
kurs valdo, galingesnis už tą, kurį valdo. O kas valdo 
galingiausią iš galingųjų, pats turi būti visų galingiau- 
sias. 

Taigi apie dievo teisingumą, susivaldymą bei nar- 
sumą jau pasakyta. Lieka dar pakalbėti apie jo iš- 
mintį. Reikia pabandyti, kiek tatai galima, nieko 

neapleisti. Visų pirma, — kad ir aš savo ruožtu 
pagerbčiau mūsų meną, kaip Eriksimachas pagerbė 
savo, — šitas dievas yra tiek tobulas poetas, kad net 
ir kitus poetus padaro. Bet kas, ką tik paliečia Erotas, 
pasidaro poetas, „nors anksčiau ir nebuvo su mūza 
bendravęs“"*. Tuo inrodymu tenka mums pasi- 
naudoti tvirtinant, kad Erotas — geras poetas bet 
kurios rūšies mūzų kūryboje: juk kas ko neturi arba 
nežino, negali to nei kitam duoti nei kito pamokyti. 
O kas čia bent su tuo nesutiks, kad visų gyvų bū- 
tybių kūryba pareina nuo Eroto išminties, iš kurios 
gimsta ir atsiranda visi gyvi padarai? O dėl meno 
kūrybos—nejaugi nežinome, kad tas, kieno mokytoju 
buvo šitas dievas, insigijęs šlovės ir garbės, o kas 
nebuvo Eroto paliestas, nežinojimo ūkanų apgaubtas. 
Iš lanko šaudymo meną, gydymo meną ir pranaša- 
vimo meną išgalvojo Apollonas, vedamas aistringos 
meilės“?; tokiu būdu ir Apollonas Eroto mokinys, 
lygiai kaip ir mūzos—Mūzikos meno srity, Hefaistas 
— kalvystėje, Atėnė — audėjystėje, Dzeusas — 
dievų ir žmonių valdymo meno srity. Dėl to tai ir 
dievų dalykai susitvarkė tik tada, kai jų tarpe atsi- 
rado Erotas, — būtent Grožis. Tatai aišku: juk 
ten, kur bjauru, nėra meilės. O prieš tai, kaip iš 
pradžių paminėjau, daug, sako, baisybių dievų tarpe 
atsitikdavę, nes tada juos valdžiusi Anankė. Bet 
kada gimė šitas dievas, iš Grožio meilės atsirado 
visos gėrybės — ir dievams ir žmonėms. 

Tokiu būdu, Faidrai, man rodos, kad pats Erotas, 
pirmiausia, yra visų gražiausias ir geriausias, O 

paskui — ir jo dovanos kitiems yra tokios pat, kaip 
ir jis. 


Ateina man in galvą ir eilėmis šį tą pasakyti, būtent, 
kad Erotas yra tas, kurs padaro 

taiką žmonėse, jūroj ramybę; 

vėjus nuramdo, varguos užmigdo. 

Jis mūsų širdies atšalimą pašalina, 

jis bendrauti paragina. 

Štai tokias sueigas, kaip šita mūsiškė, 
invykdo jis, pats vadovaudamas 
iškilmėse, rateliuose, aukojimuose. 

Daro meilumą, storžieviškumą išvaro, 
palankumą suteikia, nepalankumą paneigia; 
geriems mylėtinas, išmintingiems stebėtinas; 
dievams stebuklas, žmonėms pabuklas, 
palaimintiems turtas; | 
smagumo ir švelnumo, aistros ir geismo, 
lepumo ir grakštumo tėvas; 

jam rūpi, kas dora; vengia, kas nedora; 
nelaimėj, laimėj, ilgesy, pašnekesy 
vairininkas, kryptininkas, tvarkytojas 

ir geriausias išganytojas. 

Jis — visų dievų linksmybė, 

visų žmonių grožybė; 

vadas puikiausias ir geriausias. 

Visi vyrai jį turi sekti, 

grožį dainuodami, giesmę giedodami, 
kurią jis gieda, žavėdamas 

visų dievų ir Žmonių protą. 


Štai, Faidrai, mano kalba, skirta dievui. Yra joje 
linksmumo, yra ir tam tikro rimtumo: kaip sugebė- 
jau, taip ir kalbėjau. 

Agatonui pabaigus kalbėti, visi puotos dalyviai, 
anot Aristodemo, triukšmingai pritarę, nes jaunuolis 
pasakęs taip, kaip jam pačiam tiko pagerbti ir kaip 
dievui tiko pagerbtam būti. O Sokratas, žvilgterėjęs 
į Eriksimachą, pastebėjęs: 


— Ar nesirodo tau, Akumeno sūnau, kad aš kiek 
prieš tai „ne nebaiminga baime bijojau“ "9, ir ar me 
pranašingai tada inspėjau, kad Agatonas ypatingai 
gerai pasakys savo kalbą, ir mano būklė bus sunki? 
— Viena, atsakęs Eriksimachas, rodos, iš tikrųjų pa- 
sakei, būtent, kad Agatonas gerai pasakys; bet kad 
tavo būklė būsianti sunki, nemanau. 


— Ir kaip, mielasai, pasakęs Sokratas, — mano 
būklė nebus sunki — ir mano ir kiekvieno kito, 
kurs turės kalbėti po tokios puikios ir tokios turtin- 
gos kalbos? Nors jo kalba ištisai ir nesužadina 
vienodo pasigėrėjimo, užtat kas nesusižavės josios 
pabaiga, girdėdamas tokius gražius posakius ir atski- 
rus žodžius? Kai pagalvosiu, jog pats nesugebėsiu 
pasakyti tiek gražiai, kad nors bent kiek prilygčiau 
Agatonui, iš gėdos bėgčiau kur inmanydamas, jei 
tik galėčiau.  Agatono kalba priminė man Gorgiją, 
ir patyriau tiesiog tai, ką Homeras pasakoja: bijo- 

jau, kad galų gale Agatonas, sviedęs in mano kalbą 
didelio kalbėtojo Gorgijo galvą, nepaverstų manęs 
nebyliu akmeniu". Ir pagalvojau tada, kiek buvau 
juokingas, sutikdamas drauge su jumis, mano eilei 
atėjus, pagerbti Erotą ir pasisakęs stiprus esąs Eroto 
dalykuose, tuo tarpu kai nieko neišmanau, kaip reikia 
bet ką pagerbti. Kvailas būdamas, maniau reikią 
apie kiekvieną gerbiamąjį vien teisybę kalbėti, ir 
esą svarbu pasirinkti iš to viso tai, kas gražiausia, 
ir tinkamiausių būdu sutvarkyti savo kalbą. Per 
daug pasitikėjau savimi, rengdamasis pasakyti gra- 
žią kalbą, tartum man žinomas tikras būdas bet ką 
pagerbti. Tuo tarpu, matyti, ne tas buvo uždavinys, 
kad gražiai bet ką pagirtum, bet tas, kad giria- 
majam primestum kuo daugiausia kilnių ir gražių 
savybių, nepaisant to, ar šis jų turi ar neturi. Jei 
kiek ir prasilenktum su teisybe, tai nieko nereiškia: 
iš anksto, rodos, buvo susitarta apie tai, kad rody- 
tųsi, lyg kiekvienas mūsų giria Erotą, bet ne apie 
tai, kad jį iš tikrųjų girtų. "Todėl tat jūs, manau, 
visokių žodžių griebdamiesi, atnašaujate Erotui ir 
sakote jį tokį ir tokių dalykų kaltininką esant, kad 
atrodytų visų gražiausias ir visų geriausias, — aišku, 
tiems, kurie jo nepažįsta, ir, žinoma, ne tiems, 
kurie jį žino. Toks pagyrimas ir gražus ir garbingas. 
Bet aš nežinojau, kad pagerbimo būdas bus būtent 
toks, ir, jo nežinodamas, sutikau garbinti Erotą, 
kada ateis mano eilė. Taigi mano liežuvis žadėjo, 
o mano protas neš. Na, ir gerai. Tokiu būdu 
negarbinsiu. Ir nemokėčiau. Vis dėlto tiesą bent, 

jei norite, sutinku pasakyti ir aš savaip, prie jūsų 
kalbų nesitaikydamas, kad nebūčiau pajuoktas. Na, 
Faidrai, ar reikalinga ir tokia kalba, — išgirsti 
teisybę apie Erotą, pasakytą tokiais žodžiais ir tokia 
tvarka, kokia atsitiktinai ateis in galvą? 


Faidras ir visi kiti prašė Sokratą kalbėti taip, kaip 
jis pats mano esant reikalinga kalbėti. 


— Bet pirma, Faidrai, pasakęs Sokratas, leisk man 
paklausti Agatoną apie vieną kitą mažmožį, kad susi- 
taręs su juo galėčiau paskui kalbėti. 


— Gerai, pasakęs Faidras, — sutinku, klausk. 
Tada Sokratas maždaug taip pradėjęs: 

— Iš tikrųjų, mielas Agatonai, tu, mano nuomone, 
gražiai pradėjai savo kalbą, pabrėždamas, kad iš 
pradžių reikią parodyti, koksai yra pats Erotas, o pas- 
kui, — kokie jo darbai. "Tokia inžanga man labai 
patinka. Na, o dabar, kadangi jau taip gražiai ir 
iškilmingai išdėstei apie Erotą, koks jis yra, atsakyk 
man ir in tokį klausimą: būdamas toks, koks jis yra, 
ar Erotas yra meilė ko nors ar nieko? Aš neklausiu, 
ar tai yra meilė kokio tėvo arba motinos — juokin- 
gas būtų klausimas, ar Erotas yra motinos ir tėvo 
meilė — ne, aš klausiu taip, kaip klausčiau tą pat 
apie tėvą: ar tėvas yra kieno nors tėvas ar ne? Žinoma, 

jei norėtumei in tai Žmoniškai atsakyti, pasakytum, 
kad tėvas yra tėvas sūnaus arba dukters. Bene taip? 
— Taip, atsakęs Agatonas. 

— Ar ne taip pat ir motina? 

Agatonas ir su tuo sutikęs. 

— Atsakyk man, pasakęs Sokratas, dar truputį, 
kad geriau suprastum, ko iš tavęs noriu. Jei tave 
paklausčiau: nagi, žinai, kas tai yra brolis; ar jis 
yra kieno nors brolis ar ne? 

— Yra, atsakęs Agatonas. 

— Brolis broliui arba seseriai. 

— Sutinku. 

— Pasistenk tą pat pasakyti ir apie meilę. Ar Ero- 
tas yra meilė ko nors ar nieko? 

— Žinoma, yra meilė. 

— Taigi, pasakęs Sokratas, atmink palaikyti pas 
save tai, ko meilė yra Erotas. O dabar pasakyk man 
vien tai: ar Erotas geidžia to, in ką nukreipia meilę, 
ar negeidžia? 

— Aišku, geidžia, atsakęs Agatonas. 

— Ar jis geidžia ir myli, turėdamas tai, ko geidžia ir 
ką myli, ar neturėdamas? 

— Neturėdamas, galimas daiktas, atsakęs Agatonas. 
— Insidėmėk, pasakęs Sokratas: ne „galimas daik- 
tas“, bet būtinai taip esti, kad geidžiame to, ko 
esame reikalingi, ir negeidžiame, jei nesame rei- 
kalingi. Aš bent, Agatonai, visiškai esu tikras, kad 
būtinai taip esti. O tu kaip? 

— Ir aš taip manau, pasakęs Agatonas. 


— Gerai sakai. Na, o kas nors, būdamas didelis, 
ar norėtų būti didelis, arba būdamas stiprus, norėtų 
būti stiprus? 

— Išeinant iš to, su kuo sutikome, tatai negalimas 
daiktas. 

— Juk būdamas toks, neturės reikalo norėti būti 
tokiu? 

— Tiesa. 

— Jei kas nors, pasakęs Sokratas, būdamas stiprus, 
vis dėlto panorėtų būti stiprus, greitas būdamas — 
užsigeistų būti greitas, būdamas sveikas — norėtų 
būti sveikas, na, galimas daiktas, kas nors pagalvotų, 
kad žmonės, būdami tokie ir turėdami visas to- 
kias savybes, geidžia viso to, ką jau turi, — kalbu taip 
tam, kad nesuklystume, — juk tokie žmonės, Aga- 
tonai, jei pagalvosi, būtinai turi turėti kiekvieną tų 
savybių, kokias jie tuo metu turi, vis viena, ar jie 
to nori ar ne; o kas, savaime suprantama, gali 
geisti to, ką jau turi? Bet jei kas sako: štai aš, 
būdamas sveikas, ir noriu būti sveikas, būdamas tur- 
tingas, ir noriu būti turtingas, — žodžiu sakant, 
geidžiu to, ką turiu, tada mes jam pasakysim: 
tu, žmogau, turėdamas turtus, sveikatą ir jėgą, nori 
palaikyti visa tai ir ateičiai, nes dabar, ar nori ar 
nenori, visa tai turi. Taigi pagalvok, ar sakydamas: 
geidžiu to, ką dabar turiu, — ne kitką sakai, bet tik 
tai: noriu ir ateity turėti tai, ką dabar turiu. Ar 
toks sutiktų su mūsų pasakymu? 

-4 — Symposion 

Agatonas pasakęs, kad sutiktų. 

— O ar tatai nereiškia, paklausęs Sokratas: mylėti 
tai, kas jam dar nesuteikta, ko jis neturi, norėti, kad 
tatai pasiliktų jam ir ateity? 

— Taip, atsakęs Agatonas. 

— Vadinas, ir toks ir kiekvienas kitas, kas tiktai 
geidžia, geidžia to, kas jam dar nesuteikta, ko dar 
nėra, ko dar neturi; nori būti toks, koks dar nėra, 
geidžia to, ko jam trūksta; ar ne toks, maždaug, 
yra kiekvienas geismas, kiekviena meilė? 

— Aišku, atsakęs Agatonas. 

— Na gerai, pasakęs Sokratas, padarykime išvadas 
iš to, kas pasakyta. Pirmiausia, ar Erotas nebus 
meilė ko nors, o paskui, ar jis nebus meilė to, kas 
kam reikalinga? 

— Taip, atsakęs Agatonas. 

— Be to, atsimink in ką, kaip pasakei savo kalboj, 
linksta Erotas? Jei nori, galiu tau priminti. Esi, 
man rodos, pasakęs maždaug taip, kad dievų reikalai 
susitvarkė po to, kai jie pamilo grožį: juk pamilti 
tai, kas bjauru, negalima. Ar ne taip, mažiau dau- 
giau, kalbėjai? 

— Taip kalbėjau, atsakęs Agatonas. 

— Ir teisingai sakai, mano bičiulį, pasakęs So- 
kratas. Jei tatai taip, ar nebus tik Erotas meilė to,. 
kas gražu, o kas bjauru — ne? 

Agatonas sutiko. 

— O ar nesame susitarę, kad Erotas myli tai, ko. 
yra reikalingas ir ko neturi? 

— Taip, pasakęs Agatonas. 

— Vadinas, Erotas yra reikalingas grožio ir jo 
neturi. 

— Turi būti taip, pastebėjęs Agatonas. 

— Kaip tatai? Grožio reikalingą būtybę, kuri to 
grožio visai neturi, sakai gražią esant? 

— Visai ne. 

— Na, jei taip, ar vis dar tvirtini Erotą gražų esant? 
O Agatonas atsakęs: 

— Nieko, matyti, Sokratai, nemoku pasakyti apie 
tai, ką tada kalbėjau. 

— Ir vis dėlto, Agatonai, gražiai kalbėjai. Bet pa- 
sakyk man dar viena: ar nemanai, kad kas gera, 
tai ir gražu? 

— Aš bent, taip. 

— Vadinas, jei Erotas reikalingas grožio, o kas gera, 
tai ir gražu, išeina, kad jam trūksta ir to, kas gera? 
— Aš, Sokratai, pasakęs Agatonas, neinstengčiau su 
tavim ginčytis; tebūnie taip, kaip tu sakai. 

— Ne, mielas Agatonai: tu su tiesa negali ginčytis, 
o su Sokratu — visai nesunku. 


XXII 


Bet jau duosiu tau ramybę. 
Dabar, kaip mano ir Agatono buvo susitarta, mėgin- 
siu pats, kiek galėdamas, papasakoti jums apie Erotą. 

Šitą pasakojimą esu kitados girdėjęs iš mantinietės 
Diotimos, kuri gerai nusimanė ir apie šiuos ir kitus 
dalykus, tarp kitko, kada anuomet atėniečiai atna- 
šavo prieš marą, ji jiems dešimčiai metų atidėjo ligos 
pasirodymą??. Taigi toji Diotima ir mane išmokė 
Eroto dalykų. Ji man ir šitą pasakojimą papasakojo. 
Iš tikrųjų reikia, Agatonai, kaip ir tavo buvo padary- 
ta, iš pradžių panagrinėti, kas yra tasai Erotas ir 
kokie jo ypatumai, o paskui — ir jojo darbai. Man 
rodos, visų lengviausia tai ištirti tokiu pat būdu, 
kaip kitados tatai darė, mane apklausinėdama, ana 
svetimšalė. Ir aš sakiau jai tada beveik tą pat, ką 
dabar man sakė Agatonas: kad Erotas esąs galingas 
dievas, kad jo sritis — visa, kas gražu. O Diotima 
intikino mane tokiais pat žodžiais, kokiais ir aš 
Agatoną, kad Erotas, kaip aš buvau manęs, nei 
gražus nei geras. 

— Kaip sakai, Diotima? paklausiau. Ką gi? Erotas 
bjaurus ir blogas? 

— Nekalbėk taip negražiai, pasakė ji. Nejaugi ma- 
nai, kad kas negražu, būtinai turi būti bjauru? 
— Žinoma. 

— Ir kas nėra išmintinga, turi būti kvaila? Argi 
nežinai, kad tarp išminties ir kvailumo yra kažkas 
vidury? 

— Kas gi tokio? 

— Ar nežinai, sako, kad negalima teisingai spręsti, 
nemokant sprendimo paremti, kad toks sprendimas 
dar nėra žinojimas, nes kaip galėtų būti žinojimu ne- 

pamatuotas daiktas? Bet neteisingas manymas nėra 
ir nežinojimas, nes kaip gali būti nežinojimas tai, 
kas liečia daiktų esmę? Be abejonės, teisingas ma- 
nymas yra kažkas vidury tarp nežinojimo ir tikro 
sprendimo. 

— Teisingai kalbi, pasakiau. 

— Taigi netvirtink užsispyręs, kad kas nėra gražu, 
esą bjauru, ir kas nėra gera, esą bloga. Tas pat ir 
dėl Eroto: po to, kai pats sutikai jį nesant nei gerą 
nei gražų, visai nemanyk, kad jis esąs piktas ir 
bjaurus, bet laikyk jį kažkuo viduriniu tarp viena 
ir kita. 

— O vis dėlto, pastebėjau, visų yra laikomas galingu 
dievu. 

— Visų žinančių, paklausė Diotima, ar ir visų ne- 
žinančių ? 

— Kiaurai visų. 

Diotima prasijuokė ir pasakė: 

— Kaip gi tai, Sokratai? Pripažįsta jį galingu dievu 
tie, kurie sako jį net dievu nesant? 

— O kas tokie? — paklausiau. 

— Vienas, atsakė, — tu, antra — aš. 

Aš klausiu: 

— Kaip tatai suprasti? 

O ji: 

— Visai paprastai. Iš tikrųjų, pasakyk man, ar 
nesakai visus dievus esant gražius ir laimingus? 
Ar drįstumei kurį iš dievų laikyti negražiu ir ne- 
laimingu? 

— Prisiekiu Dzeusu, aš bent, ne, atsakiau. 

— O ar ne tuos vadini laimingais, kurie turi tai, 
kas gera ir kas gražu? 

— Žinoma. 

— Tačiau sutikai, kad Erotas, reikalaudamas to, 
kas gera ir gražu, trokšta to, ko yra reikalingas ? 
— Sutikau. 

— O kaip gali būti dievu tas, kuriam likimo nėra 
skirta nei tai, kas gera, nei tai, kas gražu? 

— Matyti, jokiu būdu negali. 

— Taigi matai, pasakė, kad ir tu nepripažįsti Erotą 
dievą esant? 

— Tai kas gi galėtų būti tas Erotas? Mirtingasis? 
— Visai ne. 

— Na, tai kas? 

— Kaip ir anksčiau pasakiau: kažkas vidurinio tarp 
mirtingos ir nemirtingos būtybės. 

— Bet kas gi, Diotima? 

— Didysis daimonas, Sokratai; juk kiekvienas dai- 
monas užima vidurį tarp dievybės ir mirtingojo. 
— O kokią galią turi tas daimonas? — paklausiau. 
— Jis yra tarpininkas ir aiškintojas dievams to, kas 
darosi žmonėse, žmonėms — to, kas dedasi pas 
dievus. Dievams jis perduoda žmonių maldas ir au- 

kas, o žmonėms — dievų insakymus ir dovanas už 
aukas. Būdamas vidury tarp dievų ir Žmonių, dai- 
monas ir vienus ir antrus papildo, padaro, kad viskas 
jungiasi in viena. Daimonui tarpininkaujant, vyksta 
ir visa mantika, šventėjų aukos ir burtai, stebuklai ir 
kerėjimai, visas mantikos menas ir būrimai. Dievas 
betarpiškai su žmonėmis nesueina: visas bendra- 
vimas ir kalbos žmonių su dievais, — ir kada jie 
miega ir kada jie budi, — vyksta vien per daimonus*?, 
Kas visa tai supranta, yra išmintingas kūrėjas, kas 
moka visa kita, ar tai apie meną ar apie kokį amatą, 
yra amatininkas“!. Yra daug invairių daimonų; 
vienas iš jų yra ir Erotas. 


— Kas jo tėvas ir motina? — paklausiau. 


Per ilgai, sako, būtų pasakoti. Vis dėlto papasakosiu 
tau. Taigi, Afroditei gimus, dievai suruošė puotą. 
Tarp kitų dalyvių buvo ir Apsigalvojimo sūnus 
Poros. Pavalgius, kaip paprastai puotose esti, 
‘atėjo prašytų išmaldos Penija ir sustojo prie durų??. 
Poros, pasigėręs nektaru — vyno tada dar ne- 
buvo, — išėjo in Dzeuso sodą ir ten, apsvaigęs, 
užmigo. Penija, būdama labai neturtinga, sugalvojo 
turėti nuo Poros'o vaiką. Ji atsigulė šalia jo ir 
pradėjo Erotą. Štai kodėl Erotas pasidarė Afroditės 
palydovu ir tarnu: buvo pradėtas deivės gimimo 
dieną; savo prigimtimi jis yra gerbėjas to, kas 
gražu, nes ir Afroditė graži. 

Tai, kad Erotas yra Penijos ir Poros'o sūnus, 
atsakomai nukreipė ir visą jo likimą: pirmiausia, jis 

visados neturtingas, ir toli gražu ne toks švelnus bei 
gražus, kokiu jį daug kas laiko. Priešingai, jis šiurkš- 
tus, nešvarus, neapsiavęs, be prieglaudos, guli visa- 
dos ant žemės, be patalo, miega prie durų arba ant 
kelio, neturi pastogės — visa tai paveldėjo iš savo 
motinos: bėda — nuolatinis jo bičiulis. Iš kitos 
vėl pusės, iš tėvo jis kupinas visokių gražių ir gerų 
sumanymų, drąsus, narsus, atkaklus, karštas me- 
džiotojas, nuolat pina kokias nors pinkles, visą savo 
gyvenimą filosofuoja, labai mėgsta apsisvarstymą 
ir inkvepia jį kitiems, baisus burtininkas, kerėtojas 
ir sofistas. Savo prigimtimi jis nei žmogus nei dievas; 
tą pačią dieną, pertekliaus turėdamas, jis tai gyvena 
ir Žydi, tai miršta, tačiau dėl savo tėvo prigimties 
vėl prisikelia iš numirusiųjų; o tai, ką jis insigyja, 
nuolat išnyksta, taip kad jis nei turtingas nei vargšas. 
Jis yra vidury tarp išminties ir kvailumo, ir štai 
kodėl: iš dievų nė vienas nemyli išminties, nesi- 
stengia pasidaryti išmintingas: juk jis jau išmintingas, 
vis tiek kaip ir kiekvienas kitas išminčius, nemyli iš- 
minties. Ir kvailiai nemyli išminties ir nesiekia pasi- 
daryti išmintingi: čia ir glūdi kvailumo nelaimė, 
kad kvailys, nebūdamas nei gražus, nei geras, nei 
išmintingas, atrodo savimi patenkintas, nemano save 
esant ko nors reikalingą ir nesiekia to, ko jis, jo 
manymu, nėra reikalingas. 


— Kas gi, Diotima, paklausiau, myli išmintį, jei jos. 
nemyli nei išminčiai nei kvailiai? 


Diotima atsakė: 

— Bet tai aišku ir vaikui: tie, kurie yra tų dviejų B 
priešybių vidury: jiems priklauso ir Erotas. Juk 
išmintis yra vienas iš gražiausių daiktų, o Erotas yra 
meilė to, kas gražu; vadinas, Erotas būtinai myli 
išmintį, o mylįs išmintį užima vidurį tarp išminčių 

ir kvailių. Tai pareina ir nuo jojo kilmės: jo tėvas 
išmintingas ir turtingas, motina — neišmintinga ir 
neturtinga. 

Štai kokia, mielas Sokratai, šio daimono prigimtis 33. 

O kad laikei kitokį Erotą esant, nėra ko stebėtis: 
tu, rodos, laikei — remiuos tavais žodžiais — Erotą C 
esant tuo, kas mylima, o ne tuo, kas myli. Todėl 
tau, manding, Erotas ir atrodė gražus. Tai, kas verta 
meilės, iš esmės yra tikrai gražu, švelnu, tobūla, 
palaiminta; o tai, kas myli, kitaip atrodo, būtent taip, 
kaip aš tau pasakojau. 

In tai aš pasakiau: 

— Gerai, viešnele; kalbi labai gražiai. Bet jeigu 
Erotas toks, kokia nauda iš jo Žmonėms? 

— Štai, Sokratai, atsakė Diotima, aš ir pamėginsiu D 
tau tatai išaiškinti. "Taigi tokios Eroto savybės, tokia 

jo kilmė. Jojo žinioje, kaip tu sakai, — visa, kas gra- 
žu. Jeigu kas paklaustų mus: Sokratai ir Diotima, 
kokia prasme Erotas — visa tai, kas gražu? Arba dar 
aiškiau paklausiu: tas, kuris myli tai, kas gražu, 
ko trokšta? 

O aš atsakiau: — kad tai pasiektų. 

— Bet, sako, šitas atsakymas sukelia tokį klausimą: 
kas bus tam, kuris pasieks grožį? 

— Nelabai dar, sakau, galėčiau iš karto in šį klau- 
simą atsakyti. 

Na, sako, o jeigu kas pakeistų tai, kas gražu, tuo, 
kas gera, ir paklaustų:  Sokratai, klausiu tave, — 
siekiąs to, kas gera, ko trokšta? 

— Tai pasiekti, pasakiau. 

— Ir kas bus tam, kuris pasieks tai, kas gera? 
— In tai, sakau, moku atsakyti: toks bus laimingas. 
— Taip, sako, nes kas laimingas, laimingas dėl to, 
kad turi tai, kas gera; ir nėra ko toliau klausinėti, 
kodėl trokštąs būti laimingas, trokšta to. Šituo atsa- 
kymu klausimas, rodos, baigtas. 

— "Tiesą sakai, tariau aš. 

— Bet šį troškimą, šį meilės siekimą ar nemanai 
esant visiems žmonėms bendrą? Ar nuolat visi 
trokšta sau laimės? Kaip manai? 

— Taip, atsakiau: tai visiems bendra. 

— O kodėl mes, Sokratai, nesakome visus žmones 
mylint, nors kiekvienas myli tą pat ir visados, bet 
sakome vienus mylint, kitus ne? 

— Stebiuos, tariau aš, ir pats. 

— Na, sako, nesistebėk! Juk išskiriame tam tikrą 
meilės esmę ir vadiname ją bendrai meile, teikiame 
jai visos giminės vardą, o kitiems jos pasireiškimams 
vartojame kitokius pavadinimus. 

— Pavyzdžiui? paklausiau. 

— Pavyzdžiui, taip: žinai, kad kūryba yra plati są- 
voka. Iš tiesų, kiekvienas kurio nors daikto perėji- 
mas iš nebūties in būtį yra pagrįstas tam tikra 
kūryba; taigi ir kiekvienas veikimas visų menų sri- 
tyse yra tam tikra kūryba, o visi menininkai — 
kūrėjai. 

— Tiesą sakai. 

— Bet vis dėlto, sako, žinai, kad jie nėra vadinami 
kūrėjais, bet turi kitokius vardus; visoje kūryboje 
aiškiai išskiriame vieną jos dalį, būtent, kūrybą 
muzikos ir metrų srity, ir šitą kūrybą pavadiname 
visos giminės vardu. Juk tik šitą dalį vadiname 
poezija ir tik tokius žmones vadiname poetais, kurie 
turi šitokią visos kūrybos dalį. 

— Teisingai kalbi, pasakiau. 

— Taigi tas pat ir su meile. Bendrai imant, kiek- 
vienas gėrio ir laimės geismas yra labai didelė ir 
labai vylinga meilė. Bet jei kieno mintys ir troškimai 
yra linkę in pinigus, in gimnastiką ar in filosofiją, 
tada apie tokius nesakoma, kad jie myli ar yra 
mylimi. Tiktai jei kas siekia vienos tam tikros jos 
(meilės) rūšies, jei ja rūpinasi, toks palaiko visos gi- 
minės vardą, tada sakoma: tai meilė, mylėjimas, 
mylimasis. 

— Rodosi, pastebėjau, teisingai kalbi. 

— O kai kas, kalbėjo ji toliau, yra tos nuomonės, 
kad kas myli, tas jieško savo pusės. O mano nuomo- 
nė yra tokia, kad meilė nėra nei savo pusės meilė 
nei sveiko meilė, jei tik tatai, bičiuli, nebus 

atsitiktinai kas nors gero. Juk sutinka žmonės, kad 
jiems būtų nupjautos ir kojos ir rankos, jei jos, jų 
nuosavybė, atrodo jiems žalingos. "Taigi, manau, 
ne būtinai „savo“ kiekvienas myli, nebent jei kas 
vadina savo nuosavybe kaip tik tai, kas gera, o kas 
bloga — „ne savo“. Aišku, ne ko kito siekia Žmonės 
mylėdami, kaip tik to, kas gera. Ar tatai tau kitaip 
atrodo? 

— Dievaži, pasakiau, man bent ne. 

— Tokiu būdu, tarė ji, ar galima tiesiog taip pasa- 
kyti, kad žmonės myli tai, kas gera? 

—- Galima, pasakiau. 

-— Kas toliau? Ar nereikia, sako, pridėti, kad jie 
geidžia ir turėti tai, kas gera? 

— Reikia pridėti. 

— O gal, sako, ne tik turėti, bet ir amžinai turėti? 
— Ir tatai reikia pridėti. 

— Taigi, tarė, suglaudus galima pasakyti: meilė yra 
siekimas amžinai turėti tai, kas gera. 

— Tikriausią tiesą sakai, pritariau aš. 

— O jei meilė, tarė ji, nuolat siekia tokio tikslo, 
kokia turi būti sieksena, kokiam darbe pasireiškiąs 
uolus Žmogaus veikimas gali būti pavadintas meile? 
Koks yra tasai darbas? Ar moki pasakyti? 

— Ne, atsakiau aš: jei mokėčiau, nesistebėčiau tavo, 
Diotima, išmintimi ir neičiau pas tave, tikėdamasis 
tatai bent išmokti. 

— Na, sako, aš tau pasakysiu. Tatai yra gimdymas 
tame, kas gražu, — ir kūno ir sielos atžvilgiu. 

— Reikia, sakau, kad orakulas paaiškintų tai, ką 
sakai: nieko nesuprantu. 

— Gerai, tarė, aš pasakysiu aiškiau. Visi, sako, 
Žmonės, Sokratai, pasidaro nėšti, — ir kūno ir sielos C 
atžvilgiu; kada jie susilaukia tam tikro amžiaus, 
prigimtis stengiasi atsipalaiduoti nuo nėštumo. O 
gimdyti negali tame, kas bjauru, tik tame, kas gražu. 
Juk vyro ir moters susijungimo padarinys yra gim- 
dymas. Palinkimas prie kits kito ir gimdymas — 
tai dieviškas dalykas, ir gyvoj mirtingoj būtybėj 
yra nemirtingas pradas.  Nedarnumui esant, tatai 
negali pasireikšti. Kas bjauru, tai nesuderinta nė su D 
vienu dieviškuoju pradu, o kas gražu — tai sude- 
rinta. Taigi Kallona yra Moira ir Eileitija gimdy- 
muit, Todėl: kiekvieną kartą, kai nėščia būtybė 
prisiartina prie to, kas gražu, ji pasidaro linksma, 
džiaugdamasi išsilieja, gimdo ir atveda in pasaulį; 

o kai prisiartina prie to, kas bjauru, ji pasidaro 
niauri, nuliūdusi, susitraukia, atsisuka, susiriečia ir 
neatveda in pasaulį, — vien tik liūdi, pasilaikydama 
vaisių. Taip tat nėščiai ir jau besirengiančiai gimdyti E 
būtybei atsiranda didelis troškimas to, kas gražu, 
nes tatai gali ją išvaduoti nuo didžių gimdymo kančių. 
Taigi, sako, Sokratai, ne vien grožio siekia meilė, 
kaip tu manai. 

— Bet ko? 

— Gimdymo ir atvedimo in pasaulį tame, kas gražu. 

— Gerai, tariau aš. 

— Žinoma gerai, sako. 

— Bet kodėl, būtent, gimdymo? 

Nes gimdymas yra kažkas amžina ir nemirtinga, 
kiek tatai gali būti mirtinguosiuose. O kad meilė 
geidžia to, kas nemirtinga, lygiai kaip ir to, kas gera, 
— būtinai eina iš to, su kuo esame sutikę, būtent, 
kad meilė nuolat siekia insigyti gera. "Tokiu būdu, 
šituo protavimu, meilė siekianti ir to, kas nemirtinga. 


XXVI 


Viso to mokė mane Diotima kaskart, kai kalbėjo 
apie meilės dalykus. O kartą paklausė: 

— Ką manai, Sokratai, esant šitos meilės ir šito 
geismo priežastimi? Ar nepastebi, kaip nerimsta visi 
gyviai, kai juos apima apsivaisinimo geismas, — 
ir keturkojai ir sparnuočiai? Visi jie apimti meilės 
inkarščio, iš pradžių dėl susiporavimo su vienas 
antru, paskui dėl vaikų maitinimo, už kuriuos patys 
silpnieji yra pasiruošę kautis su stipriausiais, pasi- 
ruošę ir žūti už juos; kad tik juos išmaitintų, patys 
pasiryžę ir badą kentėti ir visa kita padaryti. Galėtų, 
sako, kas pamanyti, kad žmonės tai daro dėl nau- 
dos; bet kas per priežastis tokios meiliškos būklės 
gyvuliuose? Moki pasakyti? 

Aš vėl pasisakiau nemokąs. 

O ji pastebėjo: 

— Ir tu tariesi galėsiąs kada nors tapti stiprus meilės 
dalykuose, jei net to nesupranti? 

— Bet juk todėl, kaip sakau, ir atėjau pas tave, Dio- 

tima, nes suprantu, kad esu reikalingas mokytojo. 
Tad pasakyk man ir šito reiškinio ir kitų meilės 
reiškinių priežastį. 

— Taigi, sako, jei tiki, kad prigimties dėsniais meilė 
yra siekimas to, ką jau ne kartą esame sutiktinai ap- 
tarę, tau nėra ko stebėtis. Nes ir čia mirtingoji pri- 
gimtis siekia to paties, ko ji siekia ir pirma minėtu 
atveju, būtent, kiek galima būti amžina ir nemirtinga. 
O pasiekti tai ji gali vien tik atvesdama in pasaulį 
inpėdinių, nuolat palikdama vietoj senos—kitą, naują 
būtybę. Juk dėl to paties atsitinka, kad kiekviena 
atskira būtybė gyvena ir yra, kaip sakoma, ta pati, 
lygiai kaip tas pat Žmogus vadinamas žmogumi nuo 
kūdikystės iki senatvės. Iš tikrųjų, žmogus vadinamas 
vis tuo pačiu žmogumi, nors jį sudarančios dalys nėra 
visą laiką tos pačios, bet nuolat atsinaujina, — ar tai 
plaukai, ar raumenys, kaulai, kraujas, aplamai, visas 
kūnas. Ir ne tiktai kūnas, bet ir dvasia: papročiai, 
būdas, nuomonės, norai, malonumai, nemalonumai, 
baimė — visa tai niekuomet nepasilieka žmogui tie 
patys, bet viena atsiranda, kita išnyksta. Dar 
labiau keista tai, kad mūsų žinios ne tik vienos 
atsiranda, o kitos pranyksta, kad mes aplamai nie- 
kuomet savo žinių atžvilgiu neliekame tie patys, 
bet kad ir kiekvienam žinojimui atsitinka tas pat. 
Juk tai, ką vadiname žinojimo kartojimu, numato 
žinojimo išnykimą. Žinojimo netekimas yra užmir- 
šimas, o kartojimas vėl atgaivina žinojimą vietoje 
išnykusio ir taip apsaugo jį, kad jis atrodo esąs tas 
pats. Taigi tokiu būdu išsilaiko viskas mirtinga, 

nelikdamas nuolat tuo pačiu, kaip kad tai, kas die- 
viška, bet vietoje to, kas nyksta ir sensta, lieka kita, 
jauna, tokių pat savybių, kaip ir ana buvo. Tokiais, 
sako, keliais, Sokratai, mirtinga dalyvauja tame, kas 
nemirtinga, — ir kūnas ir visa kita. Kitų kelių nėra. 
Todėl nesistebėk, kad kiekviena būtybė iš prigim- 
ties gerbia savo palikuonis: siekiant nemirtingumo, 
kiekvieną būtybę lydi rūpesnis ir meilė. 


XXVII 


O aš, išgirdęs tokį protavimą, nustebau ir tariau: 
— Gerai, išmintingiausioji Diotima; bet ar iš tiesų 
visa tai taip yra? 

O jinai, kaip tikra sofistė, pasakė: 

— Būk tikras, Sokratai, kad taip. Jei tik panorėtum 
pažvelgti in žmonių garbės troškimą, tai nustebtum 
— jei nelaikai neišmintingu daiktu to, ką esu pasa- 
kiusi, — pamatęs, kokio galingo meilės troškimo 
jie yra apimti, kad tik pasidarytų šlovingi ir insigytų 
visiems laikams amžiną garbę; dėl jos jie yra pasiryžę 
dar daugiau pakelti visokių pavojų, negu dėl savo 
vaikų, -— ir turtą eikvoti, ir bet kokį vargą vargti, ir 
galvą padėti. Argi, sako, tu manai, kad Aikestida 
mirtų už Admetą, arba Achillas žūtų tuoj po Pa- 
troklo, arba jūsiškis Kodras prieš laiką mirtų už 
savo vaikų viešpatavimą““, jei visi jie nemanytų 
būsiant nemirtingą jų kilnumo atminimą, kurį mes 
dabar palaikome? Labai, sako, abejoju. Bet, manau, 

visi jie visa tai daro dėl „kilnių žygių nemirtingumo“ 
ir dėl „gero vardo žmonėse“, ir juo kas geresnis, juo 
labiau: juk jie nemirtingumo meilės inkvėpti. 

Tie vyrai, kurie trokšta apvaisinti kūnus, kreipiasi 
daugiau in moteris: tenai kiekvienas patenkina savo 
meilę ir, gimdydamas vaikus, tikisi visiems laikams 
insigyti sau nemirtingumą, atminimą bei laimę. O 
tie, kurie trokšta apvaisinti sielas — o esama, sako, 
tokių, kurių sielos daugiau turi sėklų, negu kūnai, — 
trokšta apvaisinti tai, kas turi būti apvaisinta sieloje 
ir atvesta in pasaulį. O kas turi būti atvesta? Pro- 
tingumas ir kiekviena kita dorybė. Jųjų gimdytojai 
yra visi poetai, o iš amatininkų tie, apie kuriuos 
sakoma, kad jie turi išrandamąją dovaną. Bet daug 
pranašesnė ir gražesnė už protingumą esanti ta 
dorybė, kuri tvarko valstybę ir namus, ir kurios 
vardas yra susivaldymas ir teisingumas. Taigi, kas 
iš jaunų dienų yra toks sėklingas, tas turi sieloje kažką 
dieviška. Subrendėlis trokšta gimdyti ir kurti; ir 
vaikščiodamas šen ir ten, jieško, manau, grožio, kurį 
galėtų apvaisinti, nes to, kas bjauru, niekuomet ne- 
apvaisins. Ir kūnus gražius labiau myli, negu 
bjaurius, nes turi daug sėklų ir džiaugiasi sutikęs 
gražią, kilnią bei taurią sielą. Labiausiai džiaugiasi 
aptikęs kur ir viena ir antra: tokiam Žmogui tučtuo- 
jau pradeda daug kalbėti apie dorybę, apie tai, koks 
turi būti doras vyras, kuo jis turi verstis, — ir ap- 
lamai, pradeda jį auklėti. "Taigi, paliesdamas grožį 
ir su juo bendraudamas, gimdo ir atveda in pasaulį 
tai, kuo seniai buvo nėščias, ir atsimena jį, ir drauge 

būdamas ir skyrium nuo jo. Gimdinį jie drauge 
auklėja, taigi jų savitarpio bendravimas pasidaro 
daug augštesnis ir draugavimas daug stipresnis, 
negu paprastų vaikų gimdytojų: juk jie susibendravo 
dėl gražesnių ir nemaresnių vaikų. Ir kiekvienas 
mielai sutiktų, kad jam verčiau gimtų tokie vaikai, 
negu žmogiški, o pasižiūrėjęs in Homerą, Hesiodą 
ir kitus garsius poetus, ims jiems pavydėti, kad paliko 
tokius palikuonis, kurie jiems teikia amžiną garbę 
ir atminimą, nes ir patys yra amžini. Arba, sako, 
jei nori, pažiūrėk, kokius vaikus paliko Lakedaimone 
Likurgas: Lakedaimono, ir, galima pasakyti, visos 
Hellados išgelbėtojus!86. Gerbiamas pas mus ir 
Solonas už tai, kad atvedė in pasaulį savo instaty- 
mus, ir daug kur kitur pas graikus ir barbarus yra 
gerbiami kiti vyrai, parodę daug kilnaus pasiry- 
žimo, atvesdami in pasaulį invairias dorybes. Jau 
ir šventovių jiems daug pastatyta už tokius 
jų vaikus; o už žmonių vaikus iki šjol dar niekas, 
berods, šventovės neturi. 


XXVIII 


In šitą Eroto mokslo dalį ir tu, Sokratai, gali būti 
investas; bet in aukščiausias ir švenčiausias*7 jojo 
paslaptis, iš kurių viskas tas ir išeina, nežinau ar 
pajėgsi inžengti, jei net geru vadovu seksi. Taigi, 
sako, aš tau išdėstysiu ir, stengdamasi pamokyti, 
nieko nepraleisiu; o tu mėgink sekti, kiek pajėg- 
damas. 


66 


Reikia, sako, kad tikru keliu einąs in šitą dalyką jau 
iš jaunų dienų eitų paskui gražius kūnus. Iš pra- 
džių, jei vadovas rodys jam tikrąjį kelią, jis turi vieną 
tų kūnų mylėti ir čia „gimdyti“ gražias kalbas. 
Potam jis pats turi pastebėti, kad žmogaus grožis — 
vis viena kokiame kūne — yra giminingas kito kūno 
grožiui; ir jei reikia siekti to, kas gražu savo pavidalu, 
būtų didelė nesąmonė nelaikyti grožio visiškai toly- 
giu invairiausiuose kūnuose. Tai pastebėjęs, jis turi 
pasirodyti bendras visų gražių kūnų gerbėjas, o aną 
vieno kūno stiprią meilę turi susilpninti, paniekinti, 
palaikyti nesvarbiu dalyku. Galiausiai, dvasios grožį 
jis turi pripažinti pagarbos vertą daugiau, negu kūno 
grožį. Jei kas, turėdamas tokią sielą, kokia ji turi 
būti, nelabai težydi kūnu, vis dėlto reikia tokiu 
tenkintis, mylėti jį, rūpintis juo ir „gimdyti“ tokias 
kalbas, kurios jaunuolius padarytų geresnius, kad 
priverstų stebėti tai, kas yra gražaus žmonių dar- 
buose bei papročiuose, ir iš to stebėjimo insitikinti, 
kad visa tai yra sau pačiam gimininga, kad kūno 
grožį tenka laikyti kažkuo nereikšminga. Po šitokių 
stebėjimų anas vadovas turi vesti jį in pažinimą, kad 
sąmoningai suvoktų pažinimo grožį ir, matydamas 
grožio lobį, nesitenkintų, kaip vergas, vieno asmens 
grožiu, mylėdamas kokio berniūkščio grakštumą, 
arba kokio suaugusio, arba vieno kurio darbo gra- 
žumą. Jis neturi būti netikęs vergas arba koks smulk- 
menininkas, bet, nusigręžęs in plačias grožio jūres, 
turi stebėti jas ir „gimdyti“ daug gražių, kilnių 
kalbų bei minčių, skatinamas nepasotinamo tiesos 

troškimo. © kai šitam darbe sustiprės ir insigalės, 
pamatys tik vieną t o k į pažinimą, kuris yra tokio, 
būtent, grožio pažinimas. Pasistenk, sako, dabar, 
kiek galėdamas, sukaupti savo dėmesį. 


XXIX 


Kas iki šitokio laipsnio bus išprusintas Eroto da- 
lykuose, kas tam tikra tvarka tikrai stebės groži, 
tas, jau priėjęs meilės kelio galą, staiga savo pri- 
gimtimi pajus kažką nuostabiai gražaus, pamatys, 
Sokratai, būtent tai, dėl ko buvo nuveikti ir visi 
paruošiamieji darbai. Pamatys, pirmiausia, kad gro- 
žis yra amžinas, kad jis nei atsiranda nei nyksta, 
nei didėja nei mažėja; paskui, kad jis nėra vienur 
gražus, kitur bjaurus; nei iš vieno šono gražus, iš 
kito ne; nei vienu atveju gražus, kitu bjaurus; nei 
čia gražus, ten bjaurus. Ir grožis jam nepasirodys 
nei kaip koks veidas, ar rankos, ar kita kuri kūno 
dalis, nei kaip koks žodis, ar koks mokslas, ar, pavyz- 
džiui, savybė kokio nors gyvio — žemėje, danguj 
ar kitur kur, ne: tik grožis, kaip toks, savyje vie- 
nalytis ir amžinas*?; o visi kiti gražūs daiktai daly- 
vauja jame tokiu, maždaug, būdu, kad jie atsiranda 
ir nyksta; grožis, atvirkščiai, nesidaro nei didesnis 
nei: mažesnis, ir aplamai jokia atmaina jo neliečia. 
"Taigi jei kas pradėjo, kaip reikia, nuo jaunuolių mei- 
lės ir, vis augščiau pakildamas, pradeda patį aną 
grožį stebėti, tas jau beveik pasiekė tikslą. Nes 
čia eina tikras meilės kelias, ar kas pats šituo keliu 

eina, ar jį kas kitas veda: pradedant nuo pavienių 
gražių daiktų nuolat kilti augštyn dėl ano augštesnio- 
jo grožio, lyg laiptais lipant nuo vieno gražaus kūno 
-prie dviejų, nuo dviejų — prie bendrai visų gražių 
kūnų, o nuo gražių kūnų prie gražaus gyvenimo 
būdo, nuo gražaus gyvenimo būdo prie gražių paži- 
nimų, galiausiai, nuo pažinimų prie ano pažinimo, 
kuris yra ne ko kito, tik augščiausiojo grožio pa- 
žinimas — visa tai tam, kad galų gale pažintų, kas 
tai yra grožis??. 

Jeigu žmogus, mielas Sokratai, kalbėjo Mantinikės 
viešnia, šitokį pažinimą pasiekė gyvenime, jis drą- 
siai gali pasisakyti tinkamai gyvenęs, nes jis regi 
tikrąjį grožį. Jei kada nors tatai pamatysi, tai insi- 
tikinsi, kad gyveni ne taip, kaip auksas, rūbai, gražūs 
berniukai ir jaunikaičiai, kurių pavidalu būdamas 
sužavėtas esi pasiryžęs — ir tu ir daugelis kitų žmo- 
nių — žiūrėti in mylimąjį, nuolat su juo bendrauti ir, 
jei tik tai būtų galima, nei valgyti nei gerti, tik 
žiūrėti in jį ir drauge su juo būti. 

Ką, sako, pamanytume, jei kam atsitiktų išvysti 
tikrąjį grožį, skaistų kaip saulė, gryną, nesumaišytą“?, 
laisvą nuo Žmogaus kūno su visomis jo spalvomis ir 
kitais gausiais mirtingais menkniekiais, bet jei jam 
būtų lemta išvysti tikrąjį, dieviškąjį, vienalytį grožį ? 
Kaip, sako, manai, ar būtų netikęs Žmogaus gyve- 
nimas, jei jis tenai žiūrėtų, nuolat regėtų aną grožį 
ir bendrautų su juo? Ar nemanai, sako, kad tiktai 
ten, regėdamas grožį regėtinu būdu, jis galės gimdyti 
ne dorybės šešėlius"!, bet — kadangi jis ne su 

šešėliu bendrauja, — tikrąją dorybę, nes jis ben- 
drauja su tiesa. O pagimdęs ir išmaitinęs tikrąją 
dorybę, gali pasidaryti dievams malonus ir labiau 
už bet ką kitą nemirtingas. 

Štai ką, Faidrai, ir jūs, bičiuliai, kalbėjo Diotima. 
Mane ji intikino. Būdamas insitikinęs, stengiuos ir 
kitus intikinti, kad žmogaus prigimčiai siekiant šito 
tikslo nelengva rasti geresnį padėjėją už Erotą. 
Todėl aš bent tvirtinu, kad kiekvienas Žmogus turi 
gerbti Erotą, ir pats gerbiu Eroto dalykus, ypatingu 
būdu juose lavindamasis bei kitus prie to raginda- 
mas. Ir dabar ir visados, kiek galėdamas, garbinu 
Eroto galybę ir vyriškumą. 

Šituos mano žodžius, Faidrai, laikyk, jei nori, giria- 
mąja Eroto prakalba, arba, jei nori, pavadink ją 
taip, kaip tau patinka pavadinti. 


XXX 


Sokratui pabaigus kalbėti, vienas kitas ėmę jį girti, 
o Aristofanas mėginęs kažką pasakyti, nes Sokratas 
savo prakalboje buvo paminėjęs ir jo Žodžius, — 
tik staiga pasigirdęs didelis triukšmas: in lauko duris 
ėmę belstis kažkokie lėbūnai; buvęs girdėti ir fleiti- 
ninkės švilpavimas. 

— Bene pažiūrėtumete, vaikai, taręs Agatonas: jei 
ten kas pažįstamas, kvieskite in vidų; jei ne, pasa- 
kykite, kad baigėme gerti ir jau sugulėme miego. 
Netrukus pasigirdęs priebutyje Alkibiado balsas: 
šis buvęs smarkiai ingėręs ir balsiai rėkęs, klausda- 

mas, kur Agatonas, ir reikalaudamas vesti jį pas 
Agatoną. Fleitininkės ir vieno kito savo palydovų 
palaikomas, Alkibiadas inžengęs in vidų ir sustojęs 
prie durų; ant jo galvos buvęs tankialapės gebenės 
ir žibuoklių vainikas ir labai daug kaspinų. 


— Sveiki, vyrai, pasakęs Alkibiadas: ar priimsite 
smarkiai ingėrusį žmogų? Jei ne, reikės mums pasi- 
traukti.. Tik pirma apvainikuosime Agatoną, nės 
tam ir atėjome. Aš, sako, vakar negalėjau atvykti, 
užtat Šiandien ateinu su kaspinais papuošia galva. 
Nuo savo galvos juos nuimsiu ir apvainikuosiu šito, 
pasakysim, išmintingiausio ir šauniausio vyro galvą. 
Tūs juokiatės iš manęs, kaip iš girto? O aš, nors jūs 


ir juokiatės, vis dėlto gerai žinau, kad tiesą sakau. 


"Tik man sakykite atvirai: tokiomis sąlygomis Mmeinu, 
ar ne? (Gersite su manim, ar ne? 

Visi triukšmingai subruzdę, prašę ineiti ir išsitiesti 
gultoje.  Agatonas irgi jį kvietęs. Alkibiadas žengęs 
savo palydovų palaikomas.  Imdamas nuo galvos 
kaspinus, kad vainikuotų Agatoną, ir laikydamas 
juos prieš akis, nepastebėjęs Sokrato, tik atsisėdęs 
prie Agatono, vidury tarp šio ir Sokrato. O Sokratas 
kiek pasitraukęs, kad jam būtų vietos sėsti. Atsi- 
sėdęs, pasveikinęs Agatoną ir ėmęs jį vainikuoti. 
Tada Agatonas taręs: 

— Nuaukite, tarnai, Alkibiadą, kad galėtų trečias 
greta mūsų išsitiesti. 

— Labai gerai, pasakęs Alkibiadas; bet kas su mu- 
mis Šitas trečias lėbautojas ? 

Tai sakydmas, atsigręžęs ir pastebėjęs Sokratą; © 
pamatęs, pašokęs ir taręs: 

— Heraklai, o čia kas? Juk tai Sokratas! Vėl čia 
mane iš netyčia užklupai. Visuomet staiga pasirodai 
ten, kur aš mažiausiai spėju tave būsiant. O dabar 
ko atėjai? Ir kodėl čia būtent išsitiesei, o ne greta 
Aristofano arba kito kurio juokdario, jei čia toks yra 
arba apsimeta tokiu? Bet ne: sugalvojai užimti vietą 
šąlia gražiausio iš visos kompanijos. 

O Sokratas pasakęs: 

— Agatonai, žiūrėk, ar pasiseks tau mane apginti. 
Man šito žmogaus meilė nėra menkas daiktas: nuo 
to laiko, kai jį pamylėjau, man jau niekuomet ne- 
galima nei pažiūrėti in ką gražų, nei pasikalbėti 
sų tokiu, nes kitaip — jis, pavyduliaudamas ir pavy- 
dėdamas, nuostabiai pradeda „veikti“, koliotis ir 
vos ne su kumščiais mane pulti. Taigi žiūrėk, 
kad ir dabar nepradėtų veikti; verčiau sutaikyk mus 
arba, jei mėgintų pavartoti jėgą, apgink, nes aš 
labai bijau šito padūkėlio, šito jausmingo mylėtojo. 
— Negali būti, pasakęs Alkibiadas, taikos tarp ma- 
nęs ir tavęs. O už tatai aš tau atkeršysiu kitą kartą. 
"Tuo tarpu, sako, Agatonai, duok man keletą kaspinų, 
kad apvainikuočiau ir šitą štai nuostabią galvą: tene- 
prikiša man, kad tave apvainikavau, o jį, nugalintį 
visus žmones savo žodžio jėga, — ne tik užvakar, 
kaip tu, bet visados, — dar neapvainikavau. 

Tai sakydamas, Alkibiadas paėmęs keletą kaspinų, 
apvainikavęs Sokratą ir paskui užėmęs vietą gultoje. 

Atsigulęs tarė: 

— Na, gerai, vyrai. Tačiau man rodos, kad jūs 
blaivūs. Tatai jums neleistina, reikia gerti: juk 
taip buvo mūsų sutarta. Puotos vadovu iki tol, kol 
jūs užtenkamai pasigersite, skiriu pats save. Aga- 
tonai, insakyk atnešti kokią didelę taurę, jei kur turi. 
Tačiau ne, nereikia: atnešk, sako, vaike, aną šal- 
dytuvą??, 

Alkibiadas pamatęs, kad jame tilps aštuoni su viršum 
kotilai. Jį pripylęs, pirma pats išgėręs, paskui liepęs 
inpilti Sokratui ir taręs: 

— Sokratui, vyrai, mano prasimanymas — niekai: 
kiek kas jam lieps, tiek jis išgers ir vis dėlto nie- 
kuomet nebus girtas. 

Tuo tarpu berniukas inpylęs Sokratui, ir šis ėmęs 
gerti. 

O Eriksimachas prabilęs: 

— Kaip, Alkibiadai, darysime? Taip jau nei kal- 
bėsime nieko prie taurės, nei dainuosime, tik pa- 
prastai gersime, kaip gerti ištroškę? 

— A, Eriksimachas, sušukęs Alkibiadas: doriausio 
ir išmintingiausio tėvo dorasis sūnau, sveikas! 

— Sveikas, atsakė Eriksimachas: tai ką gi darysime? 
— Ką tu insakysi. Juk reikia tavęs klausyti: 
„gydyti vyras mokąs vertesnis už daugelį šiaip jau““"*. 
Taigi insakyk ką tinkamas. 

— Na, tai klausyk, pasakęs Eriksimachas. Iki tau 
ineinant, mes štai ką buvome nutarę: iš dešinės 

pradedant, kiekvienas paeiliui turi pasakyti kiek 
galima gražesnę kalbą apie Erotą, ir tai turi būti 
giriamoji kalba. Visi mes savo kalbas jau esame pa- 
sakę. O tu savosios dar nepasakei, bet jau suskubai 
išsigerti. Taigi bus teisinga tau dabar kalbėti; insa- 
kyk Sokratui ką tinkamas, o Sokratas insakys savo 
kaimynui iš dešinės. Taip padarys ir visi kiti. 

— Tu, Eriksimachai, gražiai sakai, pastebėjęs Alki- 
biadas: tik neteisinga būtų girto žmogaus kalbą 
lyginti su blaivių vyrų kalbomis. O be to, mielasai, 
argi tiki tuo, ką dabar pasakė Sokratas? Argi neži- 
nai, kad viskas yra visai kitaip, negu kaip jis pasakė? 
Juk Sokratas, jei aš jam girdint girčiau ne jį, o bet 
kurį dievą ar žmogų, nesusilaikytų manęs neapkūlęs. 
— Ar nesiliausi niekus plepėjęs, atsiliepęs Sokratas. 
— Dėl Poseidono, pasakęs Alkibiadas: nepriešta- 
rauk tam, kad aš tavo akivaizdoje negaliu nieko kito 
girti. 

— Na, gerai, sutikęs Eriksimachas, daryk taip, kaip 
nori: girk Sokratą. 

— Ką sakai? atsikirtęs Alkibiadas: tau, Eriksima- 
chai, rodos, kad taip turiu daryti? Turiu pulti šitą 
vyrą jūsų akyse ir atkeršyti jam? 

— Štai tau, insikišęs Sokratas: ką tu čia sugalvojai? 
pašaipai mane girsi ar kitką darysi? 

— Teisybę sakysiu. Tik ar leisi? 

— Na, sako, teisybę bent sakyti leidžiu ir net 
prašau. 

— Negaišdamas pradėsiu, atsakęs Alkibiadas. 0O 
tu štai ką padaryk: jei kur prasilenksiu su teisybė, 

tučtuojau sustabdyk, jei norėsi, ir pasakyk, kad čia 
meluoju. Gera valia niekur nemeluosiu; jei tačiau, 
prisimindamas, kalbėsiu vienur vienaip, kitur kitaip, 
nesistebėk: nelengvas daiktas taip šiandien man nusi- 
teikusiam dailiai ir nuosekliai visas tavo keistenybės 
suminėti. 

Sokratą, vyrai, aš girsiu taip... palyginimais. Jisai, 
galimas daiktas, bus linkęs laikyti tatai pajuoka, bet 
mano palyginimas bus daromas teisingai, ne juokais. 
Tvirtinu jį esant labai panašų in anuos silėnus, išsta- 
tytus menininkų dirbtuvėse?*. Skaptuotojai padaro 
juos su siringais arba su fleitomis rankose; atidarius 
juos pusiau, viduje matyti dievų statulėlės. Be to, 
sakau jį esant panašų in satyrą Marsiją?. O kad 
tu, Sokratai, iš veido esi in anuos panašus, — net 
ir tu pats dėl to nesiginčysi. Dabar išgirsk, kad ir 
kitais atžvilgiais esi in juos panašus. Pirmiausia, esi 
šunšaipa. Gal ne? Jei nesutiksi su tuo, pristatysiu 
liudytojų. „Bet aš ne fleitininkas“ — pasakysi. 
Daug bent nuostabesnis už Marsiją: anas muzikos 
instrumento pagalba užkerėdavo žmones savo jėga, 
einančia iš lūpų. Ir dabar dar to paties pasiekia 
kiekvienas, kas taip pučia fleitą. Juk ką ir Olimpas 
griežė, vadinu Marsijo muzika, nes jis buvo Olimpo 
mokytojas?“. Geras fleitininkas arba šiaip jau fleiti- 
ninkė tik tada sužavi klausytojus, jei griežia Marsijo 
muziką: tik tada klausytojų tarpe atsiras tokių, ku- 
riems reikalingi dievų malonė ir pašventinimai, nes 

šitokia muzika — dieviška. O tu tik tiek skiries nuo 
Marsijo, kad be instrumento, paprasta kalba tą 
patį pasieki. Kai mes klausomės kurio nors kal- 
bėtojo — nors tai būtų ir labai gero oratoriaus kalba, 
— jokio, pasakysiu atvirai, inspūdžio niekas negauna. 
Bet jei kas tavęs klauso, arba jei kas kitas atpasakoja 
tavo žodžius, — nors tai būtų ir visai prastas kalbė- 
tojas, visi, kas klauso, — ar moteris, ar vyras, ar 
jaunikaitis — visi esame sujaudinti ir sužavėti. Aš 
bent, vyrai, jei nesidrovėčiau pasirodyti visiškai gir- 
tas, po priesaika pasakyčiau jums, ką pats esu patyręs 
nuo jo kalbų ir ką patiriu dar ir dabar. Kada jį 
klausau, širdis man pradeda plakti daug smarkiau, 
negu šokantiems koribantams??, ir nuo jo kalbų ima 
riedėti ašaros. Matau, kad ir daugelis kitų yra tą 
pat patyrę. 

Girdėdamas Periklą ir kitus gerus kalbėtojus, sutik- 
davau, kad jie gerai kalba, bet nieko tokio nepatir- 
davau: mano siela nebūdavo susijaudinusi ir nepyk- 
davo, kad vergo gyvenimą gyvenu. Bet per šitą štai 
Mazsiją iš tiesų dažnai būdavau taip nusiteikęs, kad 
man imdavo rodytis, jog neverta esą gyventi taip, 
kaip gyvenu. Ir tu, Sokratai, nepasakysi, kad tatai 
netiesa. Net dabar dar jaučiu, kad jei sutikčiau jo 
klausyti, neatsilaikyčiau, bet tą pat patirčiau. Jis 
verčia mane sutikti su tuo, kad pats būdamas dar 
daug ko reikalingas, vis dar rūpinuosi ne savo, o 
atėniečių reikalais. Todėl, jėga save versdamas, šalin 
bėgu, užsikimšdamas ausis, kaip nuo sirenų, kad 
nepasenčiau čia greta jo sėdėdamas. Šito vienintelio 

Žmogaus. akivaizdoje esu patyręs tai, ko niekas nesi- 
tikėtų susilaukti iš manęs, būtent, gėdos jausmą: 
man tik jo vieno gėda. Prisipažįstu esąs bejėgis, 
prieštaraudamas, inrodyti jam, kad nereikia elgtis 
taip, kaip jis insako. Bet tenka tik man pasitraukti, 
— ir nusileidžiu pagarbai, kuria apsupa mane minia. 
Todėl stengiuos iš jo ištrūkti ir pabėgti. O kai jį 
pamatau, — gėda dėl anksčiau duotų jam pasiža- 
dėjimų. Ir ne kartą mielai matyčiau jį dingus iš 
žmonių tarpo. Bet jei tatai atsitiktų, gerai žinau, 
kad dar sunkiau man būtų... Jau ir pats nebežinau, 
kas man daryti su šituo žmogumi. 

Štai kaip veikia ir mane ir daugelį kitų šito satyro 
fleitos garsai. 

Bet paklausykite manęs. toliau, kaip jis iš tikrųjų 
panašus in tai, su kuo aš jį sulyginau, ir kokią nuo- 
stabią jėgą jis. turi. Būkite tikri, kad niekas iš jūsų 
jo nepažįsta. Bet aš kartą pradėjęs, tinkamai jį api- 
būdinsiu. Matote, kaip Sokratas yra erotiškai nusi- 
teikęs in gražuolius, kaip nuolat bendrauja. su jais, 
kaip išeina iš krašto — ir vėl kaip jis čia nieko nenu- 
simano, nieko nežino, — bent atrodo toks. Ar tai 
ne silėno pažymiai? Ir labai net. Toks jis atrodo iš 
povyzos — kaip išskobtas silėnas. Bet kai jį atidary- 
sime iš vidaus, kaip manote, taurės bičiuliai, kiek ten 
viduje susivaldymo? Žinokite, kad jam nė kiek 
nerūpi, ar kas yra gražus, ar turtingas, ar turi kitą 

žiūri su tokia panieka, kokios niekas ir insivaizduoti 
negali. Visus šitokius turtus jis laiko nieko vertais, 
ir mus ne kiek tevertina, nors ir kitaip kalba, visą 
savo gyvenimą juokus krėsdamas ir pašiepdamas 
žmones. Jam rimtam ir „atidarytam“ esant, neži- 
nau, ar kas yra matęs jo viduje esančias statulėles. 
Bet aš jau kartą mačiau, ir jos man pasirodė tokios 
dieviškos, tokios auksinės, nuostabiai ir nepaprastai 
gražios, kad..., ką čia bekalbėti, darytina taip, kaip 
liepia Sokratas?š, 

Manydamas, kad Sokratas rimtai susidomėjo mano 
žydinčia jaunatve, laikiau tatai nepaprastu radiniu 
ir nuostabia savo laime, nes, visiškai atsidavęs So- 
kratui, tikėjaus galėsiąs sužinoti iš jo visa, ką jis 
žino. Juk aš, aišku, taip nuostabiai pasitikėjau savo 
žydinčia jaunatve! Taigi, taip nusiteikęs, ne kartą 
paleisdavau tarną, kuris iki šiol nuolat mane lydė- 
davo, ir pasilikdavau vienas su juo. Turiu pasakyti 
jums visą teisybę, o jūs klausykite, ir jei pameluosiu, 
Sokratai, sustabdyk mane. Taigi, vyrai, pasilikdavo- 
me vieni du, ir manydavau jį tuoj pradėsiant pasa- 
koti man tokius dalykus, kokius kalba mylėtojas 
savo mylimajam, kai jie pasilieka vieni du, — ir iš 
anksto džiaugdavaus. Tuo tarpu nieko nepaprasto 
neatsitikdavo: kaip paprastai, pakalbėjęs su manim 
ir praleidęs visą dieną, eidavo sau. 

Paskui pasikvįesdavau jį in gimnastikos pratimus, 
ir mankštindavomės drauge, kad bent čia ką nors 
laimėčiau. Jis atlikdavo su manim mankštą ir ne 

kartą eidavo imtynių, kai nieko nebūdavo. Ir ką gi? 
Tuo viskas ir pasibaigdavo. 

Kai tokiais keliais ničnieko nelaimėjau, pasirodė man 
reikią jėga paimti šitą vyrą ir nepaleisti, jei kartą 
darbas pradėtas: reikią jau sužinoti, koks bus galas. 
Taigi pasikviečiau jį pietų, visiškai taip, kaip my- 
lėtojas gaudydamas mylimąjį. Ir čia jis ilgai neno- 
rėjo nusileisti, bet pagaliau sutiko. Pirmą kartą 
atėjęs, papietavo ir norėjo išeiti. Ir tada — man 
pasidarė gėda — išleidau jį. Antrą kartą pasikėsinęs 
prieš jį, kai buvome papietavę, kalbėjau iki gilios 
nakties, ir jam išsirengus eiti, priverčiau pasilikti, 
nurodydamas, kad jau vėlybas laikas. Tada jis išsi- 
tiesė gultoje, kuri stovėjo greta manosios, ten, kur 
ir pietavo, o be mūsų niekas kitas kambary nenak- 
vojo. 

Iki šios vietos visa tai laisvai galima būtų bet kam pa- 
pasakoti. Bettoliau... iš manęs neišgirstumėte, jeigu, 
pirma, vynas ir be vaikų ir prie vaikų nebūtų teisybė??, 
o antra, jeigu man, pradėjusiam girti Sokratą, neat- 
rodytų neteisinga nuslėpti patį gražiausią jo pasielgi- 
mą. Be to, man yra taip, kaip Žmogui, ingeltam 
gyvatės: sako tatai patyrusį nenorint pasakoti, kaip 
ten yra buvę, nebent tik tokiems pat ingeltiems, nes 
jie vieni tik suprasią ir atleisią, jei ingeltasis iš 
skausmo buvo pasiryžęs bet ką daryti ir kalbėti. 
O aš esu ingeltas tuo, kas sukelia dar didesnį skausmą, 
ir in pačią jautriausią vietą, kokią tik galima ingelti, — 
in širdį, ar sielą, ar kaip ten reikia tatai pavadinti; 
smogtas ir ingeltas išminties meilės kalbomis, kurios 

žiauriau už ėchidną insisiurbia in jauną ir jautrią 
sielą, — ir verčia žmogų dievaži ką daryti ir kalbėti. 
Štai matau čia tokius Faidrus, Agatonus, Eriksima- 
chus, Pausanijus, Aristodemus ir Aristofanus — ką 
jau besakyti apie patį Sokratą, — o kiek dar kitų 
tokių? Visi jūs dalyvaujate išminties meilės pa- 
mišime ir bakchiškam džiūgavime, todėl visi ir iš- 
girskite! Nes jūs atleisite už tai, kas tada buvo mano 
padaryta ir kas dabar pasakojama. O tarnai ir kitas 
koks ten prasčiokas užsiverkite ausis storiausiais 
vartais. 

Taigi, vyrai, žiburiui užgesus ir tarnams išsikraus- 
čius, nutariau nesą jokio reikalo daryti su juo cere- 
monijų, bet tiesiai jam pasakysiu, ką manau. Stum- 
telėjęs jį, klausiu: 

— Sokratai, miegi? 

— Dar ne, atsakė jis. 

— Žinai, kam esu pasiryžęs? 

— Kam? 

— Tu, sakau, vienas, man rodos, esi vertas tapti 
mano mylėtoju. Tik, matyt, pats nedrįsti man apie tai 
užsiminti. O aš taip galvoju: laikau labai neišmin- 
tinga ir tuo tau neintikti, kaip ir kitkuo, ar būtum 
reikalingas mano turto ar mano draugų. Juk man 
nėra nieko svarbesnio, kaip tapti doriausiu vyru, o 
šiuo atveju, manau, nėra padėjėjo galingesnio už 
tave. Jei aš tokiam vyrui neintikčiau, daug daugiau 

gėdinčiaus nusimanančių žmonių, negu intikęs — 
dalyko nesuprantančių. 

O jis, išklausęs, pajuokdamas mane, visiškai savo- 
tiškai, pagal savo papratimą, šiaip prabilo: 

— Mielas Alkibiadai, tu, pasirodo, iš tikrųjų ne 
mulkis, jei atsitiktinai tiesa tai, ką pasakoji apie 
mane, ir jei manyje yra kažkokia jėga, per kurią 
tu gali pasidaryti geresnis. Nepaprastą, iš tikrųjų, 
grožį inžiūrėtum manyje ir labai skirtingą nuo tavo 
grakščios išvaizdos. O jei pastebėjęs šitą grožį dargi 
stengies palaikyti santykius su manim ir iškeisti 
grakštumą in grožį, nemažą pelną iš manęs turėti esi 
sugalvojęs: vietoje tariamojo grožio stengies insi- 
gyti tikrąjį, ir iš tikrųjų varį auksu pakeisti manai'09, 
Bet, mielasai, žiūrėk geriau, ar nėra paslėptas nuo 
tavęs mano menkumas. Iš tikrųjų, dvasios akys pra- 
deda žvaliau matyti tik tada, kada kūno akių žvalumas 
ima silpnėti. O tau dar toli iki to. 

Tai išgirdęs, pastebėjau: 

— Mano nusistatymas yra toks, ir nieko nebuvo 
kitaip sakyta, — tik taip, kaip galvoju. O tu pats 
su savim pasitark, ką manai esant geriausia ir sau 
ir man. 

— Štai bent, sako, gerai kalbi: taip nusistatę atei- 
čiai, elgsimės ir šiuo ir kitais atvejais taip, kaip tat 
atrodys mums abiem geriausia. 

Išgirdęs tai, pamaniau, kad mano žodžiai sužeidė jį, 
lyg paleista strėlė. Atsistojau ir neleidau jam dau- 
giau nieko kalbėti. Apsiautęs jį savo ilguoju ap- 
siaustu — buvo žiema — pats atsiguliau šiuo 

trumpuoju apsisiautęs, apkabinau šitą tiesiog daimo- 
nišką ir nuostabų žmogų ir išgulėjau taip kiaurą 
naktį. 

Ir čia vėl, Sokratai, nepasakysi, kad meluoju. 
"Taigi, nors visa tai padariau, jis taip nugalėjo pa- 
gundą, paneigė, pajuokė ir pasmerkė mano žydinčią 
jaunatvę! O aš maniau ją bent ko nors vertą esant, 
teisėjai! — nes jūs esate Sokrato išdidumo teisėjai. 
Būkite tikri, — prisiekiu dievais, prisiekiu deivėmis, 
— miegojęs su Sokratu atsikėliau toks pat, kaip jei 
miegočiau su tėvu ar vyresniuoju broliu. 

Kaip manote, kaip po to buvau nusiteikęs, čia jaus- 
damasis pažemintas, čia būdamas sužavėtas jo sti- 
prybe, susivaldymu, vyriškumu?  Sutikau Žmogų 
tokio galingo proto, tokios tvirtos valios, kokio nie- 
kados nesitikėjau sutikti. Taigi nei pykti ant jo nemo- 
kėjau, nei atsisakyti nuo santykių su juo, nei pa- 
daryti jį sau palankų. Juk gerai žinojau, kad pinigais 
jis visiškai nėra ingeltinas, dar žymiai mažiau, negu 
Ajantas geležim; o tas vienintelis ginklas, kuriuo 
tikėjaus jį suvilioti, išslydo man iš rankų. Tad jau 
nieko nežinojau, būdamas šito žmogaus taip paverg- 
tas, kaip niekas kitas niekuomet nebuvo bet ką 
pavergęs. 

Bet visa tai atsitiko man seniau. Po to mudu drauge 
atlikome žygį in Potidaiją 1% ir valgėme tada drauge. 
Čia jis pralenkė ne tik mane, bet ir visus kitus, 

pirmiausia, savo sugebėjimu pakelti vargą. Kai 
pasitaikydavo būti kur atskirtiems nuo gurguolės, 
kaip paprastai žygiuose būna, ir dėl to badą pakęsti, 
niekas negalėdavo taip išturmingai kentėti, kaip jis. 
Užtat puotose jis vienas temokėjo taip ūžti, kaip 
niekas kitas, ypač gerti pajėgdavo, ir ne savo valia, 
o kai kiti vertė: čia jis visus pralenkdavo, ir kas nuo- 
stabiausia, — niekas niekuomet nematė Sokrato 
girto. Pagaliau, man rodos, inrodymas tam ir dabar 
bus. 

O šaltį pakęsdamas — žiemos tenai žiaurios — jis 
rodė tiesiog stebuklus. Ypač vieną kartą, kada buvo 
didžiausias šaltis, ir visi arba visiškai neišeidavo iš 
palapinių arba, jei kas ir išeidavo, kaip nepaprastai 
insigurdavo! kojas ir iš apačios apsirišdavo, ir in 
kailį bei vėlinį invyniodavo, — o šis išeidavo su tuo 
pačiu apsiaustu, kuriuo paprastai ir anksčiau vilkė- 
davo, ir basas vaikščiodavo po ledą laisviau, negu 
kiti apsiavę. Kareiviai ėmė skersuotis, neva jis 
tyčiojąsis 1š jų. 


XXXVI 


Tai tokios tokelės! 

„Ką gi sumanė tada, ką invykdė vyras narsusis“ 10? 
kartą tenai, aname žygyje, verta tatai paklausyti: 
kažko susimąstęs, stovėjo ten nuo pat ryto ir galvojo. 
Ir kadangi jam kažkaip nesisekė, nesijudino iš vietos, 
tik stovėjo ir galvojo. Jau ir vidudienis buvo, ir 
žmonės ėmė žiūrėti ir, stebėdamiesi, kits kitam sakė, 
kad Sokratas iš pat ryto kažko susirūpinęs stovi. 

Galų gale, kai jau atėjo vakaras, vienas kitas iš jau- 
nesniųjų!93, pavakarieniavę ir išsinešę patalus — 
tada buvo vasaros laikas, — sugulė pavėsyje ir Žiū- 
rėjo, ar jis ir naktį stovės. Jis stovėjo, kol pradėjo 
aušti ir patekėjo saulė. Potam, pasimeldęs saulei, 
nuėjo. 

O jei norite, kovose — teisinga bent iš tiesų jam 
tatai pripažinti, — kai ėjo kova, už kurią strategai 
man ir dovaną priteisė, niekas kitas neišgelbėjo manęs 
tiktai jis: nenorėdamas palikti sužeisto, išgelbėjo 
mane ir mano ginklus! Aš, Sokratai, ir tada 
prašiau strategus tav priteisti dovaną už drąsą, taigi 
ir čia nebūsi nepatenkintas manim ir nesakysi, kad 
meluoju. O strategams atsižiūrint in mano augš- 
tesnį laipsnį ir norint man priteisti dovaną už drąsą, 
tu užsispyręs dar labiau už strategus reikalavai, kad 
aš ją gaučiau, o ne tu. 

Toliau, vyrai, dar verta buvo pamatyti Sokratą, kai 
mūsų kariuomenė bėgdama traukėsi nuo Delijaus195, 
Aš tada tarnavau raiteliuose, o jis hoplituose. Mūsų 
žmonėms išsisklaidžius, jis traukėsi iš kovos lauko 
drauge su Lachetu'09. Susidūręs su jais, tuoj pa- 
žinau ir raginau nenusiminti, sakydamas, kad jų 
nepaliksiu. Štai čia dar geriau galėjau stebėti So- 
kratą, negu ties Potidaija, nes, būdamas raitas, dėl 
savęs ne taip jau bijojau. Pirmiausia, kaip jis pra- 
lenkė Lachetą savo atsigodimu! Paskui, prisimena 
man tavo, Aristofanai, žodžiai, ir man rodos, jis 
ir ten ėjo taip pat, kaip ir čia, mieste, „iškilmingai 
žengdamas, išdidžiai žvalgydamasis“!97, ramiai žiū- 

rėdamas ir in draugus ir in priešus, o iš tolo kiekvie- 
nam buvo visai aišku, kad jei kas užkabins šitą vyrą, 
jis sugebės labai gražiai atsikirsti. Todėl ir jis ir jo 
bičiulis grižo sveiki. Juk beveik niekuomet nepuola 
tų, kurie per karą taip elgiasi, bet vejasi tokius, kas 
bėga galvotrūkčiais. 

Daug ir kitų nuostabių dalykų galima būtų papasa- 
koti Sokratui pagirti. Kitos jo savybės, galėtų kas 
pasakyti, tokios pat, galimas daiktas, kaip ir visų 
žmonių. Bet štai kas verta didžiausio nusistebėjimo: 
jis nepanašus nė in vieną žmogų, nei iš anksčiau 
gyvenusių nei iš dabartinių. Nes toks, kaip Achillas, 
galėtų kas pasakyti, buvo Brasidas'08 ir kiti; su 
Periklu galima lyginti Nestorą, Antenor4'99, — yra 
ir kitų; kiekvieną galima būtų su kuo nors lyginti. 
Bet tokio antro žmogaus, kaip šitas, su visomis jo 
keistenybėmis, — ir jis pats ir jo kalbos, — ir jieš- 
kodamas ničniekur nerastum, nei dabar nei anks- 
čiau gyvenusių tarpe, nebent jei kas panorėtų suly- 
ginti jį su tokiais, apie kuriuos aš kalbu, būtent, 
ne su kokiais žmonėmis, tik su silėnais bei satyrais, — 
jį patį ir jo žodžius. 


XXXVII 


Tiesa, pirma pamiršau pasakyti apie tai, kad ir jo 
kalbos yra nepaprastai panašios in atsivožiančius 
silėnus. Iš tikrųjų, jei kas norėtų klausyti Sokrato 
kalbų, jos iš pradžių atrodytų juokingos: tokių ten 
esama ir žodžių ir posakių, lyg jie būtų invilkti in 

šunšaipos-satyro odą. Juk jis kalba apie junginius 
asilus, apie kažkokius kalvius, batsiuvius, odininkus, 
ir rodosi, kad visados jis kalba tą pat ir tokiu pat 
būdu, — taip, kad kiekvienas neprityręs ir negalvo- 
jąs Žmogus turi juoktis iš jo kalbų. Bet jei tik kas 
pamatys jas „atidarytas“ ir insigilins in jas, tučtuojau 
ras, kad tik tokie žodžiai turi gilios vidujinės prasmės, 
o paskui insitikins jas esant dieviškas ir turint di- 
džiausią dorybės lobį, jas viską paliečiant, o labiau- 
siai visa tai, kuo tinka rūpintis norinčiam tapti gra- 
žiu ir doru žmogumi. 

Štai, vyrai, ką aš sakau Sokratui pagirti. Bet drauge 
čia yra ir mano priekaištas jam, nes savo kalbai pri- 
dėjau pasakojimą ir apie tai, kaip jis mane išneivojo. 
Tačiau ne su manim vienu jis yra taip pasielgęs, bet 
ir su Glaukono Charmidu, su Dioklejaus Eutidemu !!0 
ir su daugeliu kitų. Visus juos jis suvedžiojo, apsime- 
tęs jų mylėtoju, o iš tikrųjų pats pasidaręs mylimuoju, 
užuot buvęs mylėtojų. Taigi ir tave,  Agatonai, 
inspėju: žiūrėk, kad nebūtum jo prigautas, bet, mano 
patyrimo pamokytas, saugokis ir nepasidaryk, kaip 
vaikas, anot patarlės, gudrus po bėdos!!!, 


XXXVIII 


Alkibiadui pabaigus kalbėti, ėmę juoktis iš jo atvi- 
rumo.  Rodėsi, kad jis vis dar esąs insimylėjęs 
Sokratą. 

O Sokratas taręs: 

— Prablaivėjęs atrodai man, Alkibiadai: juk kitaip 

niekuomet taip vikriai negalėtum sukti in ratą ir 
stengtis užtemdyti tai, dėl ko visa tai esti pasakęs, ir 
lyg tarp kitko, baigdamas kalbą, pridūrei, kad visa 
tai esi pasakęs ne tam, kad apšmeižtum mane Agatono 
akyse. Manei, kad aš turiu mylėti tik tave vieną ir 
nieko kito, kad Agatonas turi būti mylimas tik tavo 
ir nieko kito. Bet manęs tu neprigavai, ir šita tavo 
„satyriška bei silėniška“ drama visiškai paaiškėjo. 
Pasirūpink, mielas Agatonai, kad ji neturėtų jokio 
pasisekimo, ir niekas negalėtų mūsų apšmeižti. 


— Iš tikrųjų, Sokratai, atsiliepęs Agatonas; teisybę 
sakai — sprendžiu iš to, kad Alkibiadas ir vietą už- 
gulė tarp mūsų, kad tik mus perskirtų. Tačiau tatai 
jam nė kiek nepadės: ateisiu pas tave ir greta atsi- 
gulsiu. 

— Puiku, pasakęs Sokratas: eikš ir išsitiesk užpa- 
kaly manęs. 

— Dzeusai! sušukęs Alkibiadas: ką vėl turiu iš- 
kentėti per šitą žmogų! Jis tariasi turįs visur mane 
nugalėti! Na, jei jau kitaip negali būti, tai bent 
leisk Agatonui išsitiesti tarp mūsų. 

— Negalimas daiktas, atsakęs Sokratas: juk tu mane 
pagyrei, o dabar aš turiu pagirti savo kaimyną iš 
dešinės. Jei Agatonas užims vietą tavo dešinėje, jis, 
žinoma, negirs manęs dar kartą, kol aš jo nepagir- 
siut!?, Tad liaukis, keistas žmogau, ir nepavydėk 
jaunuoliui, kad jis būtų mano pagirtas. O aš labai 
noriu jį pagirti. 

— Oi, oi, sušukęs Agatonas: aš čia, Alkibiadai, ne- 

Sokratas. Bet jie nelabai klausę: snaudę kinkuodami 
galvomis. Pirmas užmigęs Aristofanas, o jau visai 
išaušus — ir Agatonas. Tada Sokratas, paguldęs 
juos, atsikėlęs ir išėjęs (Aristodemas, kaip papras- 
tai, sekęs paskui). Atėjęs in Likėją!“4, nusiprausęs 
ir visą dieną praleidęs taip, kaip visuomet. Vakarop 
grįžęs namo pasilsėti. 

PAAIŠKINIMAI 


Šeštame amžiuje prieš Kr. „Graikijai teko pergyventi 
didelį perversmą dvasinio ir išorinio gyvenimo sri- 
tyse. Iš kolonijų skverbėsi in metropoliją svetimos 
pažiūros ir papročiai. Homeriškas paprastumas 
dingo. Gyvenimas darėsi vis pinklesnis.*) 

Šitokį gyvenimo aplinkybių pakitėjimą galima paste- 
bėti, tarp kitko, ir invairių švenčių proga ruošiamose 
iškilmėse bei puotose. Puotos ruošėjas turėjo iš anksto 
išsiuntinėti svečiams tam tikrus pakvietimus. Sukvies- 
tieji svečiai galėjo atsivesti su savimi ir nekviestų, 
kaip tat buvo atsitikę per Platono aprašomąją puotą, 
in kurią Sokratas atsivedė nekviestą Aristodemą. 
Vėlokai popiet, arba net ir visai vakarą, šventadieniš- 
kai apsirengę svečiai susirinkdavo gražiai gėlėmis 
bei vainikais išpuoštame šeimininko valgomajame. 
Vergai nuaudavo svečiams sandalus ir numazgodavo 
jiems kojas. Potam visi užimdavo paskirtas jiems 
gultoje vietas, kur ir pasilikdavo gulėti, jei po vaišių 
turėdavo būti ir išgertuvės. Gultos buvo lyg sofa 
aukštomis kojomis, kurią užguldavo paprastai pora 
žmonių, bet vietos užtekdavo ir trims. Kadangi ši- 
tokia sofa naktį pakeisdavo lovą, tai viename gultos 
gale būdavo pakiluma (mūsų priegalvio vietoje). 
Svečiai gulėdavo, ištiesę kojas ir atrėmę kairės ran- 
kos alkūnę in priegalvį. Prieš gultą būdavo statomas 


*) Prof. Gronau, Symposion. 

staliukas, paprastai žemesnis už gultą. Moterys ir 
vaikai puotose nedalyvaudavo. 

Gultos ir staliukai prie jų stovėdavo pasagos pavi- 
dalu. Pirmoji vieta pirmoj gultoj iš kairės buvo lai- 
koma garbės vieta. Šeimininkas sėdėdavo dešinėj, 
pasagos viršūnėje. Platono puotoj dalyviai buvo 
maždaug taip susėdę: 


Faidras (177D) kiti sy ečiai ( 
1 (1 


>) i 
8 Pausanijas 


7 6 Aristofanas 
8 (185D) 
e has 
Sokratas Agatonas Arktedemas V 
(175D) (175C) 


Pietums pasibaigus (valgius imdavo pirštais, tik 
skysčiams vartojo šaukštus), stalai būdavo nukelia- 
mi, asla išvaloma, paduodami vanduo ir rankšluostis 
(net ir muilas), ir svečiai tik dabar griebdavosi už vy- 
no. Prieš geriant, gerajam daimonui būdavo auko- 
jamas vynas ir giedama tam tikra giesmė, kuriai 
pritardavo fleitininkė. Potam pradėdavo lėbauti. 
Puotai vadovaudavo vad. simposiarchas. Šitokio 
„puotvedžio“ pareiga buvo nustatyti išgertuvių ei- 
gos tvarką bei ją palaikyti; be to, jis žiūrėjo, kokia 
proporcija turi būti atmiešiamas vynas vandeniu. 
Gerdavo paprastai paeiliui, pradėdami iš kairės. 
Platono puotoje buvo atsisakyta nuo tokio puotve- 
džio, nes dalyviai dar po vakarykščios nebuvo visiš- 
kai išsipagirioję. Buvo atsisakyta taip pat nuo 
kitokių lėbautės painvairinimų — muzikos, šokių, 

artistų, juokdarių ir pan. Buvo nutarta puotaujant 
kalbėti invairius juokus, užminti mįsles, dainuoti. 
Per Peloponeso karą sofistų buvo investa in madą 
puotaujant praktiškai lavintis retorikos. "Todėl in 
puotos programą buvo investi sąspyriai (kalbų var- 
žytynės, ze0iodos TOv óywv sermonum cursus), iš 
anksto nustatant kalbų temą. Ksenofonto puotoj, 
pav., kiekvienas svečias iš eilės turėjo pareikšti, kuo 
jis didžiuotųsi, ir paskui tai inrodyti.  Sofistai ir 
filosofai tokiu būdu aptardavo invairius literatūros, 
filosofijos, net politikos ir kitokius klausimus. Pla- 
tono puotoje, Eriksimachui pasiūlius, svečiai, kiek- 
vienas paeiliui iš kairės in dešinę, turėjo pasakyti pra- 
kalbą Erotui pagerbti. Sokrato mokiniai savo puo- 
tose, kurios būdavo keliamos Akademijoj, kalbė- 
davosi apie mokytojo asmenį bei mokslą. Aristo- 
telis ir Platono inpėdinis Akademijoje Speusippas 
(net Epikuras) per tokias literatūrines puotas ap- 
tardavo filosofijos klausimus. Stoiko Dzenono mo- 
kinys Persėjas, griežtai prisilaikydamas savo moky- 
tojo mokslo, rašo ovurorixo\ Šiūkoyo. Filosofus pa- 
seka gramatikai, k. a. Herodionas, Didymas ir kt. 
Iš šios gausios puotų literatūros, apie kurią Žinome 
iš Plutarcho ovuzogiaxà mooßlúuara quaestiones sym- 
posicae, išliko anuomet Plutarchui priskiriamas raš- 
tas „septynių išminčių puota“, kuriame populiariu 
būdu gvildenami invairiausi klausimai. 

Toliau, yra žinoma Lukiano (gyv. Atėnuose 125 m. 
po Kr.) „lapitų puota“ — labai gyvai parašyta Pla- 
tono puotos parodija, kur pešasi invairiausių filoso- 
fijos disciplinų atstovai. Panaši in tą satyriška Juli- 
ano Apostato puota — ovunróoiov į Koóvia — „ka- 
rališka puota danguje“ (romėnų imperatoriai dievų 
puotoje, suruoštoje Romulo per Saturnalijų šventes). 
Gramatiką Didymą, parašiusį cvurooiaxòà oúuuta 
pasekė Atėnėjas (,„Mokslinčių puota“), Makrobijus 

ir kiti. Tikra Platono puotos kopija, ir lyties ir 
turinio atžvilgiu, yra Likijos Olimpo vyskupo Me- 
todijaus (7312) — ovuxóoiov ñ mso) Gyvelas — (apie 
skaistybę), kur jis pasikalbėjimą apie Erotą pakeičia 
dešimčia kalbų apie susilaikymą bei skaistybę, o 
filosofus — jaunomis merginomis, susirinkusiomis 
prie šaltinio, gražių medžių pavėsyje. 


I. „Puotos“ dalyviai 
1. Inžangos pasikalbėjimo dalyviai 


1. Apollodoras, pasak jo paties, dailininkas- 
liejikas, buvo karštas Sokrato gerbėjas. Jis yra tas 
pats, kurs buvo pasiryžęs pabūti inkaitu Sokratui, 
kada šis turėjo sumokėti pabaudą (Apologija, 38 B). 
Jis buvo ir prie Sokrato mirties (Faidonas, 117 D). 
Jis greit susijaudindavęs; buvo pavadintas UOVIXOS 
(„svajotojas“). 

2. Glaukonas. Kas jis toks, tiksliai nežinome. 
Tokio vardo buvo Platono brolis ir, galimas daiktas, 
kad tat buvo jis. Tačiau šitas vienų metų su Apol- 
lodoru Glaukonas yra, be abejonės, ne tas, kurs 
minimas kaip Charmido tėvas (222 B). 


2. Puotos dalyviai 
(be Sokrato ir Aklibiado) 


1. Agatonas. Tais laikais jis buvo apie 30 metų 
vyras, dar ne visai subrendęs, pagarsėjęs savo gro- 
žiu.  Apsitrynęs draugijose, garbėtroška, gabus — 
jis buvo tipas moderniško jauno atėniečio, kurs 
moka pasekti naujas kryptis ir prie jų prisitaikyti. 
Aristofanas savo ,„Thesmophoriadzusen“ vadina jį 
„puikiu kalbėtoju“, pasityčiodamas iš sofistiškos, 
Gorgijo atstovaujamos, jo retorikos. Paskui Aga- 

tonas drauge su Euripidu gyveno Makedonijos ka- 
raliaus rūmuose ir mirė apie 400 m. Vadinas, jis 
jau buvo miręs, kai buvo rašoma „Puota“. Agatono 
yra parašytos septynios tragedijos, sa tačiau tik 
vardus težinome. 


2. Faidras (jo vardu pavadintas ir vienas Pla- 
tono dialogas — apie Erotą), kilęs iš atikiško „Gau 
Myrrhinus“, rodosi mums gyvai susidomėjęs filo- 
sofijos klausimais, bet ne visai dar subrendęs asmuo. 
Mėgiamiausios jo temos buvo žovTix0! Adyoi. Visai 
kitoks buvo 


3. Pausanijas. Jo nuomonė apie Erotą — pa- 
gyvenusio kilnaus tų laikų atėniečio nuomonė: 
jaunuolius mylėti esą kažkas savaime suprantama. 
Jis kilęs iš Atėnų „Demos Kerames“ ir buvo dide- 
lis Agatono gerbėjas. Jo kalba, kaip ir Agatono, 
buvo sofistiško gudrumo ir mokėjimo išsisukinėti 
pavyzdys. 


4. Eriksimachas, Faidro bičiulis, kilęs iš 
žymios Atėnuose gydytojų šeimos ir pats gerokai 
prasilavinęs, kaip gydytojas. Platonas vaizduoja jį 
kiek komiškai, ypačiai scenoje su Aristofanu, kur 
jo vardas sugretinamas su žosdyonau („raugėti“, kam. 
ovy ir udyouei „atsirūgimo nugalėtojas“). 


5. Aristofanas. Šio didžiausio visų laikų ko- 
medijų rašytojo kilmė nežinoma. Net gimimo ir 
mirties metai nėra tiksliai nustatyti. Jis gimė Atė- 
nuose maždaug apie 450 m. ir mirė apie 388 m. 
Taigi ir Aristofanas jau buvo miręs, kada buvo pa- 
rašyta „Puota“. Savo pirmąją neišlikusią komediją 
jis paskelbė 427 metais; būdamas tada dar labai 
jaunas, jis pasirašė slapyvardžiu. Iš gausios jo kū- 
rybos išliko tik 11 (maždaug ketvirtis) kūrinių; jų 

tarpe „Debesys“ minimi Apologijoje ir Puotoje. 
Šiame kūriny (žiūr. vertimą „Židiny“, X t. 105 psl.) 
Aristofanas, pajuokdamas Sokratą, atvaizduoja jį kaip 
sofistų šalininką. Tačiau Platonas, nepaisydamas to, 
kad Aristofanas taip pasityčiojo jo mylimiausiu mo- 
kytoju, aukštai jį vertino ir gerbė. Aristofanas tikrai 
toks ir buvęs, kokį jį mums rodo Platonas savo 
„Puotoje“: didžiadvasis vyras, gabus poetas, kurs 
viską sugebėjo plastiškai atvaizduoti, savo sąmoju 
ryžosi savo tautą politiškai išjudinti ir morališkai 
išauklėti. 

6. Diotima. Tai yra Platono sukurtas moters 
tipas. Josios tėvynės vardas Mavvwinį pažymi jo- 
sios pašaukimą ir nežemišką kilmę (uavrsía — pra- 
našavimo menas). Josios lūpomis Platonas pareiškia 
savo nuomonę, skiriančiąsi nuo Sokrato nuomonės. 
7. Aristodemas, vadinamas ,„mažuoju“, kaip 
ir Apollodoras, karštas Sokrato šalininkas ir gerbė- 
jas. Sokratas kartais vaikščiodavo basas, o Aristo- 
demas — visada. Jis buvo kilęs iš Demos Kydathe- 
nai (kur tikriausiai buvusi ir Aristofano gimtinė). 


II. Paaiškinimai 


1—172a. Falėras — vienas iš Attikos demų (vals- 
čių), in pietus nuo Atėnų; tai buvo senasis Atėnų 
uostas. 

2—172a. „Juokai“ aiškinami dvejopai: 1) žodis 
Oalmosic garsų atžvilgiu primena žodį alagós 
(spindis, visiškai lygus, čia perk. prasme: plikis); 
2) ne vietoje iškilmingas kreipimasis, vardininko 
linksniu, nurodant kilimo vietą. Taip būdavo krei- 
piamasi tik nepaprastais atsitikimais — teisme ar 
kokiose iškilmėse (Robin, Platon, Le banquet. Paris, 
1929, 2 psl.). Cia šitoks kreipimasis gali būti aiški- 

namas taip: Apollodoras skubėjęs iš uosto in miestą. 
Iš tolo jį pastebėjęs Glaukonas ir norėjęs pasivyti, 
bet anas buvęs per toli. Taigi Glaukonas sušukęs 
jam taip, kaip šaukia in nusikaltėlį ar šiaip intariamą 
žmogų, kurį, skubiai einantį, norima sustabdyti. Iš- 
girdęs šiurkštų balsą, nustebęs Apollodoras sustojo 
ir laukė, kol ateis ji šaukęs. Tokiu būdu Glaukonas 
be didelio vargo pasiekė tikslą — pasivijo Apollo- 
dorą (Rettig, Platonis Symposium, 56 psl.). 


3—172b. Būtent, Sokrato. 


1—172c. Galimas daiktas, kad čia minimas Glau- 
konas buvo Platono brolis, nors dėl to yra rimtų 
abejojimų. Palyg. Robin: Tant d'ignorance se mele d 
la curiosité de ce Glaucon, que difficilement on cher- 
cherait sous son nom le frère de Platon, ou son grand 
oncle, le père de Charmide. 


*—173a. Tatai invyko 416 m., o 411 m. Agatonas 
iškeliavo in Makedoniją, iškviestas tenai karaliaus 
Archelajo: multos annos desedisse videtur Agatho 
apud Archelaum usque ad necem tyranni (Wolf, Ol. 
95. 1). — Tragedijų rungtynėse dovanas gaudavo 
ne tik nugalėjęs autorius, bet ir choregas (choro ve- 
dėjas), kurio pareiga buvo parinkti ir išmokyti cho- 
reutus (choro dalyvius). Šitokie choreutai ir buvo 
Agatono pakviesti. 


6—173b. Aristodemas Platono minimas tik „„Puo- 
toje“.  Pamėgdžiodamas Sokratą, jis vaikščiojo ba- 
sas. Cia jis, rodos, tik šituo išviršiniu pamėgdžio- 
jimu bus pasižymėjęs. Be Platono, jį mini dar Kse- 
nofontas (Mem. 1, 4, 2). 


"—173b. Pausanijo liudijimu (8, 10, 3), iš Falėro 
in Atėnus buvo apie 20 stadijų (stadijas = 177,6mtr.). 


7 — Symposion 

8—]173d. Vienas geriausių Platono rankraščių (cod. 
Bodleianus) teikia skaityma uojlax6; (minkštas, ro- 
mus). Priėmus šitą skaitymą, reikėtų manyti, kad 
šitoks epitetas teikiamas Apollodorui su ironija. Ta- 
čiau dviejuose rankraščiuose (vienas — Venecijos, 
antras — Vienos), kuriuose taip pat yra skaitymas 
ualaxóc, Viršuj tarp J ir a yra parašytas skiemuo 
vi; tuo būdu čia peršama pataisa — uavimėc. Skai- 
tymą uavıxózs buvo priėmęs 1901 m. Burnet, nors 
1910 metų leidiny jis nuo to skaitymo atsisakė. Ro- 
bin palaiko skaitymą uejkaxė;. Man rodos, kad skai- 
tymas uavıxóç labai gerai dera su kiek toliau einan- 
čiu paties Apollodoro prisipažinimu (173 e, antra 
eilutė): uaivonas (uavixóc) xat maoaralw, todėl 
šitą skaitymą, Hermann'o ir Wohlrab'o palaikomą, 
čia pasirinkau. 
9—174b. Patarlė, galimas daiktas, buvo kitokia: 
„in gerų (åyaðæõv) žmonių puotą gerieji patys (be 
pakvietimo) ateina“. Pakeitęs kirtį, Platonas iš 
åyaððv gavo *Ayddov. Verčiant žodžių sanbėgį 
(àyaððv — ’Ayáðov) palaikyti neinmanoma, 
10—174c. Hom. Il. II, 408: aùróuaros ðé oi Ade 
Bov dyado; Mevėlaoc, kuris Il. XVII, 588 pava- 
dintas uahðaxòç alyumvię. Iš šitų dviejų Ilijados 
vietų (vienoje vietoje kalbama, kad Menelajas 
aūrduaroc atėjo in Agamemnono puotą, o ant- 
roje — Menelajas vadinamas ua)duxė; — išlepin- 
tas, silpnas) ir padaryta išvada, kad Homeras bus 
iškreipęs anksčiau (žiūr. 9) nurodytą patarlę, pa- 
keitęs joje sąvoką Gyadoi kita (ualðaxoí, eoi). 
u—]74d. Hom. Il. X. 224: 

Einant dviese, vis abudu greičiau pastebės 

ką naudingo (prof. Šilkarskio red. vert.). 
12—]74d. Rankraščiuose (ir Hermann- Wohlrab) 
nogeúcoðar Önohewvóuevov (= ėjęs atsilikdamas). 


98 


Versdamas šitą vietą, pasirinkau Rohde-Schanz pa- 
taisą: mogevóuevov Črodsínrecðar — Šitas Sokrato 
paprotys (susimąsčius stovėti) ypatingai pabrėžia- 
mas Alkibiado kalboje (220c, d; be to, žiūr. „Fai- 
doną“, 84b, c). 


15—175a. Kiekvienoje gultoje paprastai būdavo vie- 
tos dviem svečiams; bet tilpdavo ir trečias (palyg. 
213a, b). 


M-—175b. Jau Wilamowitz (Platon, II, 358) paste- 
bėjo, kad šitie sakiniai vaizdžiai pasako, kokia pa- 
laida tvarka buvo Agatono namuose: jaunas ir, 
matyti, per geras šeimininkas būdamas, nemokėjo 
suvaldyti savo tarnų, ir dabar yra verčiamas kreip- 
tis in jų savimylą, prašydamas juos taip vaišinti 
svečius, kad užsitarnautų pagyrimą. 


5—175d. Kapiliarumo dėsnis. 


16—175e. Kalbama apie Agatono pergalę Dioniso 
teatre (Atėnuose), kur buvo susirinkę žiūrovai iš 
visos Graikijos. Tačiau skaitmenį 30.000 reikėtų 
suprasti ne ad litteram, nes Dioniso teatre galėjo 
tilpti tik apie 15.000 žmonių. Be to, Retiip'as (PI. 
Symposium, 87 psl.) sako, kad tas skaičius čia figū- 
ruoja arba kaip vartojamas patarlėse — dideliam 
skaičiui pasakyti (palyg. lot. sescenti), arba kaip rit- 
miškas prozos elementas sakinio gale. 


1"—175e. Dionisas minimas čia arba todėl, kad ji- 
sai, kaip tragikų dievas, gali būti ginčo Šuuonje, 
arba kaip vyno (atseit, kiekvienos, taigi ir šitos puo- 
tos) globėjas. 


18 —176a. Paprotys nulieti vyną (cxovdj) arba van- 
denį (Lo) buvo labai paplitęs Graikuose: nulie- 
davo, pav., prieš valgant, prieš geriant, prisiekiant, 
7* 

atnašaujant ir tt. Čia kalbama apie vyno nuliejimą 
prieš geriant. 

Vyną nuliejus, giesme buvo pagerbtas dievas. Nors 
čia nepasakyta, kurio, būtent, dievo garbei buvo 
sugiedota giesmė, bet tenka manyti, kad to paties 
Dioniso (Retting, 89 psl.). 

Reikia pastebėti, kad invairiais atsitikimais graikai 
melsdavosi invairiems dievams; kartais kreipdavosi 
bendrai in dievus, bet dažniausiai minėdavo vieną 
kurį dievą, kurio žinioje ir galioje buvo prašomos 
malonės suteikimas. „Mes, žmonės“, sako Plato- 
nas, „nieko nežinome apie dievus: nežinome nei 
jų prigimties nei tų vardų, kuriais jie patys save 
vadina ir kurie yra tikrieji jų vardai“. Kad šitokia 
pažiūra in dievus buvo labai paplitusi, parodo nors 
tas pasakymas, paprastai vartojamas kreipiantis in 
dievus: „kokiu vardu norėtumet, kad jus vadintu- 
me“. Aischilo veikaluose randame tokį pasakymą: 
„Kas tu bebūtum, Dzeusai, bet jei tau patinka šitas 
vardas, taip tave vadindamas šaukiuos tavęs“. 
Kadangi graikų tikyboje visiems privalomų dogmų 
nebuvo, kiekvienas savo maldoje vadovavosi savo 
nusistatymu, savo pažiūra in dievus, ir bendras re- 
liginės sąmonės lygis nebuvo augštas.  Kalbamojo 
laikotarpio (Platono laikais) šviesesniems graikams 
grynas ateizmas buvo svetimas: net toks Sokratas 
visur ir visada pabrėždavo savo tvirtą religinį nusi- 
statymą.  Indomi Sokrato peršamos maldos for- 
mulė: ,„Dzeusai, suteik mums tikrąjį gėrį, neatsi- 
žvelgdamas in tai, ar mes to prašome ar neprašome, 
ir nukreipk nuo mūsų visa pikta net ir tuo atveju, 
kada mes to užsispyrę jieškome“. Tikintis Sokratas 
palaikydavo tradicija pašventintus išorinio pamaldu- 
mo ženklus, teikdamas gerą pavyzdį ir patardamas 
kitiems reikalingas apeigas atlikti. Net mirties va- 
landą paskutiniai jo žodžiai buvo: „„Kritonai, esame 

skolingi Asklepijui gaidį: būtinai pasirūpink ati- 
duoti“. Taigi ir čia, Agatono svečiams giedant bend- 
rą maldą dievui pagerbti ir atliekant „visa, kas rei- 
kalinga“, Sokratas, be abejonės, nebuvo pasyvus 
žiūrėtojas. 

Be minėto nuliejimo ir maldos-giesmės, buvo atlikta 
ir visa kita, „kas reikalinga“: buvo nustatyta, kokiu 
santykiu atmiešti vyną vandeniu, kokia tvarka gerti 
ir tt. (smulkiau apie tai: Xen. Symp. II, 1; Plat. 
Symp, I, 1). 


1—176c. Kad taip iš tikrųjų buvo, parodo 1) Alki- 
biado pasakojimas (220a) ir 2) „„Puotos“ pabaiga 
(223d). 


*0—176d. Ipsius mollities denique significatur voce 
Mvoowovoiov, quasi semper in toris myrteis discum- 
bat, quemadmodum Pol. II, 12 homines otiosi de- 
scribuntur. Myrrhinusius Phaedrus proprie dicitur a 
Myrrhino, tribus Pandionidis pago (Ast. 244, A). 
Faidras buvo kilęs iš Mirrino demo, pietų-rytų 
Attikos daly. 


2# —]76d. Faidras visuomet buvo linkęs greitai 
klausyti autoritetų. Šiuo atveju, rūpindamasis savo 
sveikata, Faidras karštai palaiko Eriksimacho pata- 
rimą, skelbiamą kiek juokingai išdidžiu tonu. Jis 
vienas iš pirmųjų ir pasitraukė iš kompanijos (223b). 


*2—177a. Melanippa, Aijolo ir Hippojos duktė, 
Kentauro Chirono dukraitė, buvo Euripido atvaiz- 
duota dviejose (dingusiose) tragedijose: Melaviaam 
ñ oog ir Meiaviannų eour. Pirmosios trage- 
dijos (M. Išmintingoji) išlikusi nuotrupa prasideda 
žodžiais: x004 šuos 6 ulog d šuis untoòs ndoo 
(ne mano pasakojimas, bet mano motinos). Apie 
šitą vietą Stallbaum'as sako: Lepide et festive hoc 

versu utitur, quem a Graecis usurpatum esse tamquam 
proverbium, quo dictorum invidiam a se averterent... 
Quippe Phaedrum facit horum sermonum auctorem, 
hominem tà čootrxà oopórarov. 


23—]77a. Himnas (üuvoç — giesmė dievui ar did- 
vyriui pagerbti) buvo lydimas kitaros akompania- 
mentu. Peanas (x0wv — prašymo arba padėkos 
giesmė, kreipiantis paprastai in Apolloną ar Arėją) 
buvo lydimas fleitos akompaniamentu (apie himnus 
ir peanus žiūr. Bernhardy, Grundri6 der griech. Litt. 
Gesch., II, 550 ff., 559 ff.). Čia Platono tvirtinimą 
„niekados dar nė vienas poetas nėra sukūręs nė vie- 
nos giriamos giesmės (Erotui)““ ne kartą mėginta 
paneigti, nurodant pav., in lyriškas tiradas apie 
meilę Sofoklo ,„Antigonoje“ (781 sąg.), arba Euri- 
pido „Hippolite“ (525 sqq.) arba ,„„Medejoje“ 
(835 sąg.). Tačiau šitie Eroto garbinimai kalba- 
muose veikaluose nėra dar žyx6uw, tam tikri 
atskiri kūriniai Erotui pagerbti. Apie šitokių Eroto 
enkomijų nebuvimą ir kalba Faidras. 


24—]77b. ,„Heraklas kryžkelėj“. Apie tai pasakoja 
Ksenofontas (Mem. II, 1, 21—34). 


Prodikas iš Julidos (Keo saloje), Sokrato amžininkas, 
jaunas būdamas, atvyko in Atėnus savo tėvynės rei- 
kalais. Cia jis nustebino atėniečius savo nepaprastai 
gražiomis kalbomis.  Atėniečiams panorėjus pasi- 
mokyti iš jo kalbingumo, Prodikas pasiliko Atė- 
nuose, kur gražiai sugyveno su tokiais vyrais, kaip 
Sokratas, Ksenofontas, Tukididas, Euripidas ir kt. 
Apie jo prakalbas (Aóyo1) nieko tikro nežinome, nes 
neturime ne tik nė vienos jo prakalbos, bet net ir 
nuotrupų neišliko, išskyrus minėtą, Ksenofonto at- 
pasakotą, straipsnelį apie Heraklą (vad. Hercules 
Prodicius). 

25—178b. Šitas griežtas Faidro tvirtinimas nėra 
tikslus: poetas Alkaijas nurodo in Dzefirą ir Iridę, 
kaip Eroto gimdytojus, o Simonidas — in Arėją ir 
Afroditę. 


26—178b. Hes. Theog. 116: 
T TOL ÈY TOGTIOTU YÁOG YÉVET’, UlTŪO Enea 
Tai sùoúoteovoc, návræov Edos å&opalès alei, 
TO *Egoc. 


*—178b. Permenidas — garsusis eleatų mokyklos 
filosofas. Platonas (Theaet. 183e) pasakoja, kad Par- 
menidas jau senas būdamas atvykęs in Atėnus, kur 
jį matęs jaunas Sokratas. Iš dialogo ,„Parmenidas“ 
galime nustatyti, kad jis bus gimęs apie 515 m. 
Buvęs augštos kilmės, pažinojęs ir drauge dirbęs 
su eleatu Ksenofanu, parašęs (apie 470 m.) veikalą 
negi púcewc, kuriame eilėmis atsakęs  Heraklitui 
ir padėjęs pagrindą mokslui, paskui išvystytam Em- 
pedoklo, Anaksagoro, Leukippo ir Filolajo. Liku- 
sias jo veikalo nuotrupas sutvarkė Karsten ir Mul- 
lach, A. Peyron ir Stein. Cia Platono cituojama 
eilutė paimta iš jo minėto veikalo neol qúoswc. 
*—178c. Akusilajas iš Argo, logografas VI amž. 
pabaigos, parašęs dievų geneologiją, kurios teturime 
kelias nuotrupas. 


29—-179b. Hom. Il. X, 482: 
Drąsos nepasakomos didvyriui davė 
Dievė Atena (prof. Šilkar. red. vert.). 
ir Il. XV, 262: 
Taip jam pasakęs (Apollonas) didžiausios jėgos 
tuojau teikė herojui (idem). 


*-31—179b. Apollonui tarpininkaujant, likimo dei- 
vės Moiros sutiko pasigailėti Ferų (Tessalijoje) ka- 
raliaus Admeto, jei, atėjus jo mirties valandai, kas 

nors kitas sutiks už jį numirti. Admeto tėvams atsi- 
sakius pasiaukoti dėl sūnaus, tatai padarė jo žmona, 
Pelijo duktė Alkestida. Pragaro karalienė Persefona, 
invertindama kilnų Alkestidos žygį, grąžino ją Ad- 
metui. — Šitas mitinis siužetas buvo panaudotas 
dviejų tragikų: Frinicho (mirė V-jo amž. pusėje), 
kurio veikalas neišliko, ir Euripido, kuris kiek kitaip 
vaizduoja Alkestidos grįžimą: nuo mirties ją išgel- 
bėjęs Heraklas. Cia Platonas mini pirmąją versiją. 


3—179e. Dainius Orfejas nusileidęs in pragarą, 
kad išvaduotų savo žmoną Euridikę. Šitas jo kilnus 
žygis antikinėje literatūroje dažnai yra gretinamas 
su Alkestidos žygiu (didelės meilės pavyzdžiai). Ta- 
čiau Orfejas nustojęs Euridikės todėl, kad, negalė- 
damas nugalėti savo meilės troškimo, neištesėjo 
duotojo pažado — neatsigręžti ir nepažiūrėti in žmo- 
ną einant iš pragaro.  Piatonas kiek nutolsta nuo 
paprastos versijos: niekur nėra sakoma, kad dievai, 
vietoje Euridikės, būtų jam parodę jos šešėlį, kad 
jie taip padarę dėl Orfejo lepumo ar bailumo, kad 
nubaudę jį tokiu būdu, jog jis miręs nuo moterų. 
Paprastai pasakojama, kad jis buvęs sudraskytas 
Trakijos bakchančių už savo nusižengimą Dioniso 
insakymui. O Orfėjo lepumas, pagal Platoną, parei- 
nąs nuo to, kad jis buvęs kitarodas, vadinas, vartojęs 
styginį instrumentą (kitarą), kurios garsai išlepin- 
davę klausytojus, tuo tarpu kai fleitos garsai mudrin- 
davę juos ir sužadindavę drąsumo bei vyriškumo 
jausmus. 


3—-180a. Galimas daiktas, kad čia turima galvoje 
neišlikusi Aischilo tragedija ,„Mirmidonai“. 


3-— 180a. Ilijados XI, 787: 


Mano sūnau, prigimties augštesnės už tave yr 
Achillas. 

Tu tik vyresnis už jį, nors jėga jo didesnė 
už tavo (prof. Šilk. red.). 


3—180e. Dangiškosios (Uranijos) Afroditės šven- 
tovė buvo in vakarus nuo Atėnų aikštės, o Žemiš- 
kosios (Pandemos) — pietų vakarinėje Akropolio 
atšlaitėje. Pirmoji buvo atsiradusi iš jūros putų 
(ėgpodc), kurios susidariusios Dangui (Uranui) pa- 
sinėrus in jūrą. Antrosios gimdytojai buvę Dzeu- 
sas ir Diona. 


36—]8la. Robin, 18la: cest a peu près Vidėe 
stoicienne: dans sa matière ou son objet, Pacte est 
en lui-même indifférent; il vaut par sa forme, par 
la façon de laccomplir, oui ou non, selon le droite 
règle. 


3—181d. Ir čia ir toliau (Pausanijo kalboje) „in- 
statymą“ reikėtų suprasti vien kaip paprotį, pagrįstą 
liaudies pasaulėžiūra. 


*—182a. Turima galvoj invairūs nusižengimai 
prieš instatymus, kurie numatė smarkią bausmę už 
laisvųjų moterų garbės inžeidimą. 


>—182b. Kad eolidiečiai ir bojotiečiai nebuvo 
„gudrūs kalbėti“, žinome, be kitko, ir iš Cicerono 
(Brut. 13): Quis enim aut Argivum oratorem aut 
Corinthium aut Thebanum scit fuisse temporibus illis? 
nisi quid de Epaminonda docto homine suspicari lubet. 


10—182 b. Spartos diplomatas Antalkidas 387 m. 
pasirašė taikos sutartį su persais, kuria einant Ma- 
žosios Azijos (Jonijos) graikų miestai atiteko per- 
sams („barbarų tauta“). 


H—182 c. Sugretinimą reikėtų suprasti taip, kad 
suaugusių bendravimas su berniukais ir jaunuoliais 
dažniausiai vykdavo palaistrose ir gimnasijuose. 

42 182 c. 514 metais, per Panatėniejų šventes, Ari- 
stogeitonas su savo draugu Harmodijum nudėjo 
Hipparchą, brolį tirono Hippijaus, paveldėjusio 
Atėnuose valdžią iš savo tėvo Pisistrato. Per kilusį 
sumišimą Harmedijus žuvo, o sulaikytas Aristogei- 
tonas buvo nuteistas mirti. Po revoliucijos (510 m.), 
kilusios dėl Hippijaus žiaurumo, atėniečiai ėmė ypa- 
tingai garbinti Harmodijų ir Aristogeitoną, kaip 
žuvusius kovoje už laisvę. (Smulkiau žiūr. Tuki- 
dido ist. VI,54 ir I,20 ir Aristotelio Atėn. pol., 18). 


43—183 b. Apie insimylėjusių priesaiką ne tik grai- 
kai buvo tokios nuomonės.  Palyg. lot.: amantis 
iusiurandum poenam non habet ( Publ. Syrus); y~ 
serments amour ne durent qwun jour; vok.: 
Liebesschwur ist kein Schwur. 


“—]183e. Palyg. Hom. Il. II, 71: 
Tarė ir dingo. Mane gi apleido tuoj miegas saldusis. 


*—185 c. Paranomasijos figūra (mažiau daugiau vie- 
nodai skambančių žodžių vartojimas, pav., ex arato- 
re orator). Šitos paranomasijos (Iavoaviou òè 
ravoauévov) tikslus lietuviškas reiškimas negalimas, 
nes pasakius net ,„Pausanijas padarė pauzą“, ją tik 
apytikriai reiškiame, palaikydami po du kiekvieno 
žodžio vienodai skambančius skiemenis, tuo tarpu 
kai originale čia vienodai skamba ir paskutinieji 
skiemens, o penultimos turi tos pačios rūšies prie- 
balsius; be to, graikiškai ir tų žodžių skiemenų skai- 
čius toks pat. 

46—185 e. Hippokrato (?) „Aforizmuose“ (VI,13, 
randame: žegsulio kankinamą ramina čiaudėjimas. 
*7—186 c. Graikijoje buvo du gydymo būdai: gydy- 
tojai arba vartojo tam tikrus burtus ir kerėjimus, 
arba stebėjo ligonis ir taikė jiems gydymo priemones, 
pagrįstas patyrimu. Pirmasis gydymo būdas buvo, 

matyti, labai insigalėjęs Homero laikais (nors buvo 
ilgai vartojamas dar ir po Homero). Antrasis būdas 
ilgainiui nustelbė pirmąjį ir padarė pradžią medi- 
cinos mokslui. Iš vieno medicinos traktato („Apie 
epidemijas“), priskiriamo Hippokratui, sužinome, 
kaip anų laikų gydytojai rūpestingai tirdavo ligas: 
„Mes nustatome ligas iš bendros daiktų prigimties 
ir kiekvieno atskiro žmogaus savybių. Be to, čia 
mums rūpi ligos pažymiai, ligonio savijauta, tai, 
kas jam buvo anksčiau patarta... taip pat atmosfe- 
ros bendra būklė ir jos būklė kiekvienoje atskiroje 
šaly, ligonio inpročiai, jo gyvenimo būdas, jo kas- 
dieninis darbas, jo amžius, kalba, būdas, tylumas, 
mintys, miegas, nemigas, sapnų rūšis ir laikas, rankų 
judesiai, niežtėjimas, ašaros, paroksizmai, i išmatos, šla- 
pumas, skrepliai, vėmimas. Reikia taip pat gauti žinių 
apie prakaitavimą, šiurpulį, kratulį, kosėjimą, čiaudė- 
jimą, žegsulį, kvėpavimą, raugulį, gurguliavimą pilve, 
kraujaplūdį, hemorojų. Reikia ištirti, kokios šitų 
reiškinių išdavos ir reikšmė“. Kitame vėl traktate 
(„Apie orą, vandenį ir vietos padėtį“) sakoma apie 
tai, su kuo turi būti susipažinęs gydytojas: „Kas 
nori verstis medicina, turi taip daryti: pirmiausia, 
reikia ištirti invairių metų laikų veikimą, nes jie ne 
tik nėra panašūs in kits kitą, bet turi didelius skir- 
tumus, ir kiekvienas jų pasižymi invairiais svyravi- 
mais. Toliau, reikia atsižvelgti in šiltus ir šaltus 
vėjus, ypač in tuos, kurie pučia kiekvienam atskiram 
krašte. Reikia taip pat tirti vandenų savybes, nes jų 
skonies ir svorio skirtumai rodo ir jų kokybės skir- 
tumą. Jei gydytojas keliasi in naują miestą, jis turi 
sužinoti, koks šito miesto padėjimas vėjų ir saulės 
tekėjimo atžvilgiais... Jam reikia susipažinti su 
tuo, ar ten plika ir sausa žemė, ar miškuota ir drėgna; 
ar miestas yra slėny ir turi tvankiai karštą orą, arba 
jis yra kalvoje, vėsioje vietoje. Galiausiai, gydytojas 

turi gerai ištirti tą gyvenimo būdą, kuris labiausiai 
patinka ano miesto gyventojams. Jis sužinos, ar 
gyventojai mėgsta „išsigerti ir gerai pavalgyti, ar jie 
tingūs, arba, priešingai, mėgsta gimnastikos prati- 
mus, „nevengia nuovargio, turi gerą apetitą ir nedaug 
geria“. 

Eriksimachas aiškiai skiria medicinos teoriją nuo jos 
praktikos. Gydytojus praktikus jis nelabai vertina, 
laikydamas juos amatninkais (Treyvixoi). 


48—186 d. Hippokratui priskiriamam traktate „Apie 
kvėpavimą“ (I, p. 570, Kühn) pasakyta: „Medicina 
yra pridėjimas ir atėmimas ; atėmimas to, kas pervirš, 
pridėjimas to, ko trūksta; kas moka tatai geriausiu 
būdu padaryti, yra geriausias gydytojas“. Tačiau šitą 
labai bendrą medicinos apibrėžimą Eriksimachas 
savo minčiai taiko šitaip, maždaug, pakeisdamas: 
žmogaus organizmas iš prigimties yra linkęs prisi- 
pildyti ir išsituštinti; šitas palinkimas gali būti arba 
sveikas arba liguistas; tatai pareina nuo to, kokia yra 
žmogaus meilė — gera ar bloga. Gydytojo uždavi- 
nys: 1) nustatyti palinkimų esmę ir 2) jei palinkimai 
liguisti, gydyti juos; o gydant, reikia arba pridėti 
trūkstamus sveikus pradus, arba atimti liguistus. 


*2— 186 e. Seniausiais laikais dievu gydytoju buvo 
laikomas Apollonas, ir tik paskui pradėta laikyti 
gydymo meno kūrėju ir gydytojų globėju dievą 
Asklepiją, Apollono ir Kronidos sūnų. Asklepijas ne 
tik pagydydavęs ligonis, bet ir grąžindavęs gyvybę 
mirusiems. Kad pasaulio tvarka nebūtų keičiama ir 
kad žmonės nenustotų bijoję mirties ir dievų, Dzeu- 
sas žaibu nutrenkęs Asklepiją. Be gyvačių, kurias 
laikydavo Asklepijo šventovėse, jo ypatingoje glo- 
boje buvo gaidys. 

— Sakydamas „šitie štai poetai“, Eriksimachas turi 
galvoj Agatoną ir Aristofaną. 

*1—186 e. Gimnastika turi aiškaus sąryšio su žmo- 
gaus sveikata, taigi ir su medicina. Ne toks aiškus 
sąryšis žemės darbo su medicina. (Galimas daiktas, 
kad čia žemės darbą reikia suprasti kaip gydomųjų 
žolių kultūrą. 

*1-—187 a. Sitą vietą nuodugniai komentuoja K. 
Gronau (Platons Symposion, II,17): Der berühmte 
Satz Heraklits ist hier nicht genau wiedergegeben. 
Herakleitos behauptete, dass das Prinzip des Wider- 
spruchs oder Gegensätze in der Welt herrschen und 
welterhaltend sei (x6)euoc rato návrœv). Ohne den 
Wechsel von Auf und Ab (6864 vw und 4610), von 
Anspannung und Abspannung (wie bei der Saite 
eines Bogens oder einer Leier) könnte nichts beste- 
hen. So besteht für ihn jede Einheit, und vor 
allem die kosmische, aus Gegensätzen und strebt 
auseinander (Šiapėgerau), aber sie findet sich doch 
in diesen Gegensätzen zugleich harmonisch, d. h. 
festgefügt, wieder zusammen (adro atr cvupėosTO 
= ĖwvTo óuoloyéet). Diesen „dunklen“ Satz ( Hoá- 
xeos ô oxotsivóc) in der neueren Philosophie durch 
Hegel eine umfassende philosophische Anwendung 
erfaren hat, verwirft Eryximachos. Er schiebt von 
ðuagpsgouévov ein žr. ein und meint, eine Harmonie 
könne nicht entstehen, solange die Gegensätze noch 
beständen. Herakleitos aber hatte von einer zaliv- 
tooxoç (einer aus den Gegensätzen in sich „zurück- 
kehrenden“, die Gegensätze überbrückenden) Zu- 
sammenfügung gesprochen und diese vornehmlich 
in dem aus den entgegengesetzten Elementen be- 
stehenden festen kosmischen Gefüge gesehen, wäh- 
rend Eryximachos irrtümlich nur an die Musik denkt, 
die eine Harmonie dadurch zustande brächte, dass 
die anfänglichen Gegensätze beseitige. 

52—187 c. Muzikos teorijoje graikai skirdavo šias 
dalis: 1) harmonija (mokslas apie tonus), 2) ritmika 

(mokslas apie taktus) ir 3) metrika (mokslas apie 
metriškus saikus). 


52—187 e. Kalbėdamas apie muziką, Eriksimachas 
mini jau ne Dangiškąją Afroditę, bet Dangiškąją 
Mūzą, ir ne Žemiškąją Afroditę, bet mūzą Polihim- 
niją. 


5 188 b. Meteorologiją Eriksimachas palaiko astro- 
nomijos dalimi. 


55—189 b. Pažodžiui: „metęs (palikęs) manai pa- 
bėgti“. Svidas, aiškindamas šitą vietą, sako, kad 
patarlė liečia tuos, kurie ką bloga padarę tikisi 
išsisukti. 
56—189 e. Androginais pravardžiuodavo išlepintus 
vyriškius. 


57—190 c. Odisėjoje (XI,305 sqq.) pasakojama, kaip 
broliai Otas ir Efijaltas, sumanę užkopti in dangų, 
norėjo užrioglinti ant Olimpo Ossą, o ant Ossos 
Pelioną: 


305. Dar pamačiau čion aš Ifimedėją, kuri Aloėjo 
buvo žmona: ji man sakės, jog ją Poseidonas 
mylėjęs: 
ji iš tos meilės pagimdžius vaiku du trumpa- 
amžiu ant Žemės: 
dievišką Otą ir dar Efialtą, garbingą pasaulyj. 
Žemė vaisinga suteikus jiems ūgį žmonėse 
nebūtą. 
310. Ir gražesni už kitus jiedu buvę, išskyrus tik 
garsų 
vien Orioną. Dar tik devynių tebebūdamumetų, 
storio dyvenis mastus, o aukštumo devynis 
turėję 
sieksnius. Bepročiai, pradėję grūmoti dievams 
jie Olimpo, 

karą triukšmingą pakelsią ir kruviną kovą prieš 
juosius. 
315. Bandė užkelt ant Olimpo jie Osą, ant Osos 
norėję 
jie Pelioną, apaugusį girioms, užnešti ir kelią 
sau ik dangaus padaryti. Ir gal būt tai visa 
padarę, 

jeigu būt metų sulaukę tikrų (Ralio vert.). 


58—190 d. „,... pjausto strazdaną, rengdamiesi sū- 
dyti“. Vieta ne visai aiški. Kurį laiką buvo manyta, 
kad čia kalbama apie kiaušinius (dd), perpjautus ir 
laikomus druskoje. Bet sugretinus panašų pasakymą, 
rastą Pollukso (gramatikas, III-jo amž. po Kr. pa- 
baigoje) raštuose ir Timėjaus leksikone, padaryta 
išvada, kad čia kalbama apie daržoves (ča, Arles- 
beeren, les cormes, sadovaja riabina, strazdana?). 
Palyg. Ovid. Met. VIII, 665, kur kalbama, tarp 
kitko, apie iš rudens laikomas daržoves ir uogas. 
Pasakymas „kaip pjausto kiaušinius plaukais“ pa- 
imtas, galimas daiktas, iš kokios patarlės. Šiaip ar 
taip, čia kalbama apie veiksmą, kurį atlikus, visuma 
lengvai gali būti padalyta pusiau; bet tokiu būdu 
gautos dvi atskiros puselės nelengvai gali būti vėl 
sudėtos in viena, nes jos pačios pasidarė beveik 
visiškai savarankiškos. 

59—190 e. Apollonui, kaip gydymo meno dievui. 
60—191 c. Cikadų patelės išleidžia kiaušinėlius iš 
užpakaly esančio gylio, insmeigto in smėlį, kur 
patekusius kiaušinėlius veikia saulės šilima. 
61—191 d. Markė (oúußołov, tessera hospitalis)—žai- 
džiamasis kauliukas arba lentelė. Šeimininkas, skir- 
damasis su svečiu, lauždavo tokį kauliuką (arba len- 
telę, žiedą ir kit.) pusiau; vieną puselę inteikdavo 
svečiui, antrą — pasilikdavo. Tatai buvo daroma 

tam, kad dar kartą susitikus (patiems bičiuliams arba 
jų ainiams) galima būtų atnaujinti draugiškus san- 
tykius, sudedant kauliukų puseles vieną su antra. 


62—192 b. Filerastas — mylįs tą, kuris jį myli. 


63—192 b. Vadinas, tos puselės, kurios atsirado iš 
androgino ir pirmykštės dvilypės moters. 


“1 —193a. Kalbama apie Mantinėjos miesto (Arka- 
dijoje) bendruomenės padalijimą in keturias dalis, 
kas atsitiko 385—384 m. Čia aiškus anachronizmas: 
Aristofanas savo kalboje mini invykį, kuris atsitiko 
maždaug tik po 30 metų (Agatonas iškėlė puotą 
416 m., apie ją pasakojama 401—400 m., o Platonas 
bus ją aprašęs 383—382 m.). Panašių anachronizmų 
nemaža randame graikų komedijose; pav., Aristo- 
fano ,„Paukščiuose“ 1072 sqq. 301. 395, „„Varlėse“ 
142 sqq. 276. 297. 308 etc., „„Debesyse“ 1095 sqq. 


6—193 a. Žiūr. paaišk. 61-ą. 


66—195 b. Palyg. lot.: similia similibus facile con- 
gregantur. Odisėjoje (XVII, 212) šita patarlė skamba 
taip: 

panašų dievai panašiam vis suranda (Ralio v.); 
Platonas savo „Liside“ (214a) taip šitą mintį pa- 
sako: „panašus panašiam visados būtinai malonus“ 
(palyg. lot.: similis simili gaudet). 


61—195 c. "Avdyvų (necessitas, fatum — būtinumas, 
likimas) kaip dievybės inasmeninimas pirmą kartą 
pasirodo orfizme. 


68—195 d. Atė, Dzeuso duktė, nelaimių deivė, ap- 
temdanti protą ir užnuodijanti širdį, stumianti žmo- 
nes in nusižengimus, už kuriuos paskui tenką jiems 
vargą kentėti. Ji švelniai, nejučiomis insiskverbianti 

in Žmonių širdį, nuslopinanti jų valią ir verčianti 
juos nusidėti. 


69—195 d. Ilijada, XIX, 92. 


10—196 a. Pažodžiui „drėgnas, tekamaas“ (Gyode). 
Verčiant teko pavartoti perkelta prasme žodį 
„lankstus“, nes skysčiai pasižymi savo ypatingu 
„lankstumu“: „lanksčiai“ keičia savo pavidalą, 
lengvai prisitaikydami prie to pavidalo, kurį apglėbia. 


71—196 c. Metafora ateina, galimas daiktas, iš Gor- 
gijaus mokinio, Alkidamanto“ (palyg. Arist. Rhet. 
III, 3, 1406a, 18 sqq). 


72—196 c. Cituojamas pasakymas iš dingusios So- 
foklo tragedijos „Tiestas Mikėnuose“ (fr. 235, 
Nauck). 


33—196 d. Palyg. Odis. VIII, 270: 
Dainius tuo tarpu, užgavęs stygas, savo dainą 
pradėjo 
saldžiu balsu vainikuotos Kiprydos ir dievo Arėjo 
prietykį baisiai juokingą... (Ralio vert.). 
71—196 e. Cituojamas pasakymas iš žuvusios Euri- 
pido tragedijos ,„Steneboja“ (fr. 663, Nauck). 


135—197 a. „„Pranašavimo meną išgalvojo Apollonas““, 
„aistringai“ norėdamas sužinoti ateities dalykus. 


76—198a. „Ne nebaiminga baime bijojau“ — So- 
kratas pašiepia (pamėgdžiodamas) nenaturalų Aga- 
tono kalbingumą, pasireiškusį jo prakalbos pabaigoje. 


77—198 c. Odisėjoje (XI, 644) pasakyta: 
Pagavo išblyškėlė baimė 
patį mane: pamaniau, gal prakeiktos baidyklės 
Gorgėjos 
išlend iš Hado gelmių, per insakymą Persefonėjos 
(Ralio v.). 


8 — Symposion 

Sokratas žaidžia žodžiais: Gorgėja -— Gorgijas. 
Gorgėja (gorgona) — baisi pragaro šmėkla. Vėliau, 
kai priskaitydavo tris gorgėjas (Steno, Euriala, Me- 
duza — Forkino dukterys), jų gyvenamąją vietą 
vaizduodavosi anapus Libijos, netoli Hesperidų. 
Gorgėjų baisiausia — Meduza: jos galva buvus 
apaugusi ne plaukais, tik gyvatėmis ; pamatę ją, žmo- 
nės virsdavę akmenimis. 


Gorgijas iš Leontinų (Sicilijoje), sofistas, nepapras- 
tai gabus kalbėtojas, graikų dailiosios prozos tėvas. 
427 m. Gorgijas buvo savo piliečių pasiųstas in 
Atėnus prašyti pagalbos kovoje su plėšriais kaimy- 
nais. Atėniečių sueigoje G. pasakė kalbą apie šios 
sąjungos (tarp Atėnų ir Sicilijos) reikalingumą ir 
reikšmę.  Atėniečiai, patys mėgstą ir pratę kalbėti, 
buvo sužavėti G-jo pavartotomis figūromis, anti- 
tezėmis, retoriniais rimais ir kitais dar negirdė- 
tais kalbos pagražinimais, kurie jau Diodorui atrodė 
nuobodūs ir beveik tušti. Šituo savo kalbingu- 
mu G. pasiekė tikslą: sąjunga buvo sudaryta, ir 
atėniečiai pasižadėjo remti tolimus siciliečius. Kiek 
Diodoro nuomonė apie Gorgiją yra teisinga, matome 
iš šios G-jo kalbos nuotrupos vertimo: 


„Nugalėję priešus, jie (kariai) pasidarbavo Dzeu- 
so garbei, savo šlovei. Jiems nebuvo svetimas nei 
prigimtes suteiktas narsumas, nei instatymo 
leistas meilumas, nei kovos ginčas, nei taikos 
tyla. Jie buvo Dzeuso mylimi dėl savo tvirtumo 
ir tėvų vertinami dėl savo klusnumo. Su pilie- 
čiais jie elgėsi kukliai, su draugais — meiliai. 
Todėl, jiems žuvus, meilė jiems nežus, bet ne- 
mirtinga, nematomuose kūnuose, gyvena ji ir 
dabar, jiems patiems atgyvenus“. 


(Iš prakalbos kovoje žuvusiems kariams pagerbti). 

718—199 a. Eurip. Hipp. 612: „Lūpos prisiekė; pro- 
tas priesaika nevaržomas“. 


719—201 d. Diotima ir viskas, kas apie ją pasakojama, 
Platono sugalvota. Neturime jokių inrodymų, kad 
tokio vardo vaidilutė iš tikrųjų būtų buvusi: vėly- 
besnių rašytojų kalbos apie Diotimą remiasi vien 
Platono šaltiniu. 


80—203 a. Budintį Sokratą pamokydavo jo „„daimo- 
nas“, miegantį — sapnai. (Palyg. ,,„Kritonas“, 44 a: 
„+. sprendžiu tai iš vieno sapno, kurį šią naktį, ne 
taip jau seniai, sapnavau... Man prisisapnavo, lyg 
atėjusi kažkokia graži moteriškė, malonaus veido, 
baltais rūbais pasipuošusi; ji pavadinusi mane ir 
pasakiusi: Sokratai, poryt tau teks keliauti in derlingą 
Ftijos šalį“. Arba „„Faidonas“, 60 e: ,,... kūriau, 
norėdamas atspėti, ką reiškia kai kurie mano sapnai... 
Mane dažnai lankydavo vienas ir tas pats regėjimas, 
rodydamasis invairiu laiku ir invairiais pavidalais, 
bet kalbėdamas vis tą pat: „Sokratai, atsidėk 
mūzų menui“). 


51—203a. Bdvavoos — taip vadindavo žmogų, gy- 
venantį iš kokio amato, kad atskirtų nuo laisvos pro- 
fesijos žmogaus, kuris vadinamas ,„daimonišku“, nes 
daimonas jį inkvepia kurti. 


82—203 b. Šito mito reikšmė invairiai buvo aiški- 
nama Plutarcho, Plotino, kitų neoplatonikų ir krikš- 
čionių rašytojų, kurie Dzeuso sode inžiūrėdavo Rojų, 
o minimuose asmenyse — Adomą ir Žaltį. Viena 
aišku: Poros (Perteklius) statomas prieš Peniją 
(Bėdą, Skurdą). Išeina, kad Poros — turto, pertek- 
liaus inasmeninimas. Šitaip suprasti galima todėl, 
kad x6004 reikšdamas „kelią, perkėlimą, važiavimą“, 
gali reikšti dar „galimumą keltis iš vienos vietos in 
8* 

kitą, priemonę keltis“. Perkelta prasme aógoç ana- 
logiškai su daooia (tik priešinga prasme), reiškia 
priemonę ką nors pasiekti, kaip nors išeiti iš keblios 
padėties. Kad kas galėtų tapti turtingu, reikia, kad 
jis mokėtų, sugebėtų išgalvoti priemonę, susirasti 
lėšų ir kad jis būtų valios žmogus. Taigi Poros — 
aktyvumo pradas, Penija — pasyvumo, Perteklius — 
veiklus, Bėda — neveikli. Todėl ne be pagrindo 
Poros-Perteklius palaikomas išminties (Mivic)sūnum. 


83—204 b. Šitą Sokrato pasakojimą apie Eroto kilmę 
Celler'is aiškina taip: Erote esančios sujungtos dvi 
priešingos savybės, nes ir meilėje, esą, pastebime 
dviejų mūsų prigimties savybių susijungimą. Erotas 
— Pertekliaus ir Bėdos (trūkumo) sūnus, nes ir 
meilė atsirandanti iš vienos pusės todėl, kad jau- 
čiame trūkumą, iš kitos — todėl, kad meilėje esan- 
čios priemonės, kuriomis, esą, galima trūkumą paša- 
linti. Erotas — Pertekliaus sūnus, nes turtas — 
Perteklius esąs insigijimo inasmeninimas, o per- 
teklius ir turtai atsirandą tada, kada nėra trūkumų. 
Erotas — Išminties sūnaitis, nes kiekvienas turtas — 
išmintingo veikimo išdava. 

s+—206 d. Kallona — grožio (xdħħoc) inasmenini- 
mas. Ji yra Moira gimdymui, nes, kaip Moira 
lemia naujagimio likimą, taip ji lemia fizinio ir dva- 
sinio grožio gimimą. Ji yra Eileitija gimdymui, nes, 
kaip Eileitija palengvina gimdymo skausmus, taip ji 
pagreitina grožio užgimimą (atsiradimą). 


85—208 d. Kodras, Melanto sūnus, viešpavato Atti- 
koje. Dorėnams insiveržus in Attiką (1068 m. pr. 
Kr.), Kodras pasiaukojo ir išgelbėjo tėvynę. Jam 
žuvus, karaliaus valdžia buvo panaikinta, bet jo 
artimiausieji inpėdiniai ir ainiai (vad. archonatai iki 
gyvos galvos) kurį laiką palaikė karaliaus vardą. 

86—209 d. Platonas visur kalba su pagarba apie Li- 
kurgą (palyg. „Instatymai“ III, 693e). Likurgo 
instatymus jis čia vadina „visos Ellados išgelbėto- 
jais“. Tenka sutikti su Platonu, prisiminus, kaip 
saujelė spartiečių, išauklėtų Likurgo instatymų dva- 
sioje, drįso pastoti kelią priešų minių minioms Ter- 
mopilų tarpekly. 


»7—210 a. „Švenčiausios paslaptys“ — taip verčiu 
terminą rontó. Sitas terminas bus paimtas iš 
Eleusino misterijų kalbos, kur jis reiškė aukščiausiąjį 
pašventinimo laipsnį. Buvo keli tokio pašventinimo 
laipsniai: pirmas vadinosi xaĝaguóç (apsivalymas), 
o paskutinį laipsnį — ŝrontmá — pasiekęs vadinosi 
ĉxónıng (pažodžiui: regėtojas), tas, kuris regi tikrąją 
Tiesą, tikrąjį Grožį. 


*8—211b. Palyg. „Faidono“ 78d: „Lygybė, kaip 
tokia, grožis, kaip toks, ir kitos savaime esančios 
būtys, — ar kada gauna kokį nors pasikeitimą, ir kokį 
maždaug? Arba kiekviena tų esmių, būdama pati 
ir vienalytė, tokia ir pasilieka, ir niekuomet niekur 
jokiu būdu jokio pakeitimo neingyja? — Būtinai 
taip, Sokratai, — pasakė Kebetas, — ji pasilieka 
pastovi“. 


*-—2l1lc. Aukštyn kilimas numato keturis laips- 
nius: 1) gražių kūnų mylėjimas, 2) moralinio grožio 
stebėjimas, 3) grožio regėjimas, 4) absoliutaus gro- 
žio pažinimas. 

*—21le. Palyg. ,,„Faidono“ 66 b, c: „Kol mes te- 
beturime kūną, ir kol mūsų siela supinta su šita 
apgaule, mes niekados negalime tinkamai pasiekti 
tai, ko trokštame, — tiesos. Iš tikrųjų, kūnas teikia 
mums eibes nepatogumų, reikalaudamas maisto, o 
jei, be to, aplanko dar kokios ligos, ir jos kliudo 

mums siekti esmės. Toliau, jis pripildo mus meilės 
troškimų, aistrų, baimės, visokių tuščių svajonių ir 
eibes netikusių ingeidžių, — taip kad ne be pagrindo 
sakoma, jog dėl kūno mes niekados ir apie nieką ne- 
galime teisingai spręsti“. Dar: „Faidono“ 79d: 
„O kai siela tyrinėja ką nors, būdama pati viena, ar 
ji nepakyla prie to, kas tyra, amžina, nemaru, ne- 
keičiama? Savo prigimtimi būdama artima visam 
tam, ar nesantykiuoja ji su juo tol, kol gali pasilikti 
pati viena? Ar siela nesiliauja tada klaidžiojusi? Ar 
nepasilieka ji visada pati viena, susijungdama su 
nesikeičiančiomis būtimis ?“ 

*1—212a. Palyg. „Faidono“ 69 a, b: ,„,Brangusis 
Simmijau, nedera dorybei tokie mainai: keisti ma- 
lonumą malonumu, liūdesį liūdesiu, baimę baime, 
didesnį mažesniu... Išmintim nepagrįsta dorybė, 
keičianti viena in antra, ar nebus tik kažkokios do- 
rybės šešėlis? Iš tikrųjų, tokia dorybė bus vergiška, 
neturinti nieko sveiko ir tiesaus“. 


92—213e. Šaldytuvas — indas su ledu, kuriame 
atvėsdavo vynas. Aštuoni kotilai — kiek daugiau, 
kaip du litrai. 


*3—214b. Ilijada, XI, 513: 

gydyt mokėdamas už visą būrį kitų jis brangesnis. 
*—215b. Silėnų dievukai buvo tai suglaudžiamos 
dėžutės, kuriose buvo indėtos dievų statulėlės. 
*—215b. Darydamas šitą palyginimą, Alkibiadas, 
galimas daiktas, galvoja apie Atėnės ir Marsijo gru- 
pẹ — drožinį, Mirono kūrinį, kuris stovėjo Atėnų 
akropoly. 


96—215c. Plutarchui priskiriamam traktate „Apie 
muziką“ (7 sk.) sakoma, kad Olimpas, išmokęs iš 

Marsijo švilpauti fleita, paskleidė visoje Elladoje 
muzikalius eilėgarsius (tonacijas, skalės), kuriuos 
graikai vartodavo per dievų garbei ruošiamas iš- 
kilmes. 
*7—215e. Koribantai — Rejos Kibelės (Frigijos 
deivės) šventėjai. Savo deivę garbindavo aistringais 
šokiais ir triukšminga muzika. 
98 —217a. Alkibiadas, ir taip jau neblaivus būda- 
mas, dabar, labai sujaudintas, baigia savo mintį kiek 
palaidai. 
99 —-217e. Galimas daiktas, kad neblaivus Alkibia- 
das bus čia supainiojęs dvi patarles: 1) apie vyną ir 
teisybę (palyg. in vino veritas) ir 2) vynas ir vaikai 
teisingi (sako teisybę). Be to, Robin, teikdamas žo- 
džiui „vaikai“ prasmę „tarnai“, sako „même devant 
les domestiques, Vivrogne dit tout ce qu’il pense“. 
Šiaip ar taip, šitos vietos interpretacija kiek paini. 
10—219a. Ilijada, VI, 235: 

Už Diomedo tik vario šarvus auksinius jis 

šiam davė. 

1W-—219e. Atėnams pasidavusi ir atėniečių koloni- 
zuota Potidaija atsisakė paskui pripažinti metropo- 
lijos suverenumą.  Atėniečiai pasiuntė baudžiamąją 
ekspediciją ir po trumpos kovos apgulė miestą. Ap- 
gulimas truko nuo 432 iki 429 metų, kada galų gale 
Potidaija pasidavė. 
102—220c. Odisėja IV, 242: 

Jis savo dvasioj sumanė ir tai jis išpildė laimingai. 


102—220c. Rankraščių 'Idvov čia netinka: 1) ties 
Potidaija Jonijos kareivių nebuvo, 2) tautos pava- 
dinimas nedera su aukščiau bendrai pasakytu žo- 
džiu „žmonės“. Žodį 'Idvov L. Schmidt pakeitė 
žodžiu tddvrov; Mehler, Iahn, Schanz, Hug — žo- 

džiu vėov o Rettig — net Ilauwvov.  Versdamas 
pasirinkau Mehler'o pataisą, atsisakydamas nuo 
Wohlrab'o palaikomo rankraščių skaitymo. 


14—220d. Apie šitą kovą, invykusią prieš Potidai- 
jos apgulimą (žiūr. paaišk. 101), pasakoja Plutarchas 
(Alcib. 7), pasiremdamas Platono ,„„Puota“, o Tuki- 
didas (I, 63) nieko apie ją nesako. Vėlybesnių rašy- 
tojų raštuose randame tik šito pasakojimo varijantus. 


105—22la. Kovoje ties Deliju (Bojotijoje, prie pat 
sienos su Attika) 424 m. rudenį tebiečiai nugalėjo 
atėniečius. Trečią kartą Sokratas dalyvavo karo 
žygy 422 m. ties Amfipoliu (Apol. 28e). 


1060—221a. Primindamas, kad Sokratas tarnavo bū- 
tent hoplituose, Alkibiadas nori pasakyti, kad S. 
traukėsi iš kovos lauko, nešdamas sunkius šarvus: 
Sokrato būklė tada buvo žymiai blogesnė, negu 
Alkibiado. 


107—221b. Aristofano „Debesys“, 361. P. Gaučys 
išvertė šitą vietą kiek savotiškai: ,„besibastydamas ir 
beprotiškai vartalioji akimis“ (Židinys, X t. 212 psl., 
16 e. v.). 


108—221d. Brasidas, žymus spartiečių vadas, gabus 
politikas ir kilnios dvasios vyras, žuvo ties Amfi- 
poliu 422 m. 


109—221d. Antenoras trojėnų tarpe tiek pat buvo 
pasižymėjęs savo kalbingumu, kiek Nestoras — 
graikų. 

H0—222b. Charmidas — Platono dėdė iš motinos 
pusės. Jo vardu pavadintas vienas Platono dialogas. 
Eutidemas (ne sofistas, kurio vardu irgi buvo pava- 
dintas vienas dialogas) minimas Ksenofonto ,„Atsi- 
minimuose apie Sokratą“ (Xen. Mem. IV, 2 ir 6). 

1—222b. Šitą patarlę jau randame pas Hesiodą: 
naðàv dė te Amos žyvo (Hes. „Darbai ir dienos“, 
218). Be to, Ilijadoje (XVII, 32): 

„..susipranta po laiko tik kvailas. 
Yra ir kitokių šios prasmės patarlių; pav. maðeiv 
ugOeiv etc. 


12—222e. Reikėjo pagirti savo kaimyną iš dešinės. 
Taigi, jei Agatonas užimtų vietą Sokrato dešinėje 
(ko jie abudu ir norėjo), Sokratas turėtų gerą progą 
pagirti gražųjį jaunikaitį. Bet jei Agatonas užimtų 
vietą tarp Alkibiado ir Sokrato (ko norėjo Alkibia- 
das) ir tokiu būdu atsidurtų Sokrato kairėje, Sokra- 
tui tektų būti dukart pagirtam (pirma — Alkibiado, 
o dabar — Agatono), kas nesutiko su pirmykščių 
svečių. nusistatymu. 


U3—223d. Tragedijų rašytojas turi būti geras psi- 
chologas, turi gerai pažinti žmogaus sielą. O pa- 
žindamas žmogaus sielą, jis, Sokrato nuomone, ly- 
giai gerai galės vaizduoti ir kilnius (tragedijos) ir 
žemus (komedijos) sielos gyvenimo pasireiškimus. 
Palyg. ,„Faidono““ 97 d: „žmogui dera ir dėl savęs 
ir dėl viso kito atsižvelgti tik in viena, būtent, kas 
yra geriausia ir tobuliausia. Būtinas dalykas, kad 
tas žino ir tai, kas yra blogiausia: juk pirmo žinoji- 
mas yra taip pat ir antro žinojimas“. 

14—223d. Likėjas — Likijos Apollono garbei in- 
steigtas gimnasijas Atėnų rytuose. Sokratas dažnai 
lankydavo šitą instaigą (palyg. dialogų Lisido, Euti- 
frono ir Eutidemo pradžią). 

FAIDONAS 


ECHEKRATAS. FAIDONAS 


I 
ECHEKRATAS 
Ar pats, Faidonai, buvai su Sokratu tą dieną, kai 
jis išgėrė kalėjime nuodus, ar būsi iš ko kito gir- 
dėjęs? 
FAIDONAS 
Pats, Echekratai. 
ECHEKRATAS 
Tad kokias gi kalbas kalbėjo lėtos vyras prieš mir- 
damas? Kaip jis mirė? Mielai paklausyčiau. Juk 
dabar ničniekas iš fliuntiečių! nevyksta in Atėnus; 
iš Atėnų irgi seniai jau nebuvo svečio, kurs galėtų 
mums apie visa tai tiksliai papasakoti. Mes viena 
težinome: Sokratas išgėrė nuodų ir mirė; apie 
kitką niekas nieko neturėjo pasakyti. 
FAIDONAS 
Vadinas, ir apie teismo bylą nieko nežinote, kaip 
ji ėjo? 
ECHEKRATAS 
Taip, apie tai mums pasakojo. Ir, žinoma, stebėjo- 
mės, kad teismo sprendimas buvo jau seniai pa- 

skelbtas, o Sokratas, matyt, mirė daug vėliau?. 
Kas gi tai buvo, Faidonai? 


FAIDONAS 


Pasitaikė jam, Echekratai, viena netikėta aplinkybė: 
juk iš vakaro prieš paskelbiant sprendimą buvo vai- 
nikuojamas* laivas, kurį kasmet atėniečiai siunčia 
in Delo salą. 


ECHEKRATAS 


O kas gi tai per laivas? 


FAIDONAS 


Tai yra tas pats laivas, kaip pasakoja atėniečiai, ku- 
riuo kitados Tezėjus nusivežė in Kretą septynius 
jaunikaičius su septyniomis merginomis, ir išgel- 
B bėjo juos ir pats išsigelbėjo. Taigi tada, kaip pasa- 
koja, atėniečiai pasižadėjo Apollonui*, — jei Te- 
zėjus su jaunuoliais išsigelbės, — kasmet siųsti in 
Delo salą šventą pasiuntinybę, kurią jie iš tikrųjų 
visados siųsdavo ir dabar dar kasmet nuo to laiko 
dievui pagerbti siunčia. Taigi, pradėjus ruošti aną 
pasiuntinybę, — yra Atėnuose toks paprotys, — 
valstybė pasilieka tyra, ir nė viena mirties bausmė 
negali būti invykdyta tol, kol laivas nuvyks in Delo 
salą ir grįš atgal. Tai kartais užtrunka ilgesnį laiką, 
C ypač jei keliaujančiuosius pagauna priešingi vėjai. 
Šventos pasiuntinybės pradžia laikomas tas aki- 
mirksnis, kada Apollono šventėjas ima vainikuoti 
laivo galą. Tatai ir atsitiko, kaip sakau, vakarykščiui 

prieš paskelbiant sprendimą. Dėl to Sokratui ir teko 
taip ilgai kalėti nuo nuteisimo iki mirties. 


II 


ECHEKRATAS 


Ką gi tad žinai, Faidonai, apie pačią mirtį? Kas 
buvo kalbėta, kas daryta? Kas iš artimųjų buvo prie 
lėtos vyro? Ar gal valdžia? neleido būti, ir jis mirė 
draugų paliktas? 


FAIDONAS 


Visai ne. Buvo draugų, ir net gana daug. 


ECHEKRATAS 


Pasistenk gi papasakoti apie tai kuo tiksliau, jei 
neturi dabar kokio skubaus darbo. 


FAIDONAS 

Ne, atspėju bent ir pamėginsiu jums papasakoti. 
Juk ir prisiminti Sokratą, — ar pačiam apie jį pa- 
sakojant, ar iš kito girdint, — man bent visados yra 
malonu. 


ECHEKRATAS 


Bet, iš tiesų, Faidonai, ir mes kiti, kurie ketiname 
klausytis, esame tokio pat nusistatymo. Todėl pasi- 
stenk, kiek galėdamas, visa išdėstyti kuo smul- 
kiausiai. 

FAIDONAS 


Taigi, būdamas pas jį, aš bent jaučiausi kažkaip 
ypatingai. Juk gailesčio dėl to, kad esu prie artimo 
žmogaus mirties, nejaučiau, nes vyras atrodė man la- 
bai laimingas, Echekratai,—ir iš išvaizdos ir iš kalbos: 
taip nebaimingai ir kilniai baigė gyvenimą. Man atro- 
dė, kad, eidamas in Hadą, jis eina tenai ne be dievo 
valios, bet kad ir ten nuvykęs bus laimingas, kaip 
niekuomet niekas kitas. "Todėl tad in mano sielą ir 
nesiskverbė joks gailesčio jausmas, kuris, aišku, 
turėtų atsirasti, matant tokį liūdną reginį. Tačiau 
nejaučiau vėl ir to malonumo, kurį paprastai mes 
patirdavome per filosofijos pašnekesius. Ir nors 
mūsų kalbos ir tada lietė filosofiją, bet manyje 
pakilo kažkoks tiesiog nepaprastas jausmas: tai buvo 
mano iki šiol nepatirtas džiaugsmo ir liūdesio mi- 
šinys, kuris gimdavo manyje kaskart prisiminus, 
kad Sokratas turės netrukus mirti. Ir visi ten 
buvę beveik taip pat buvome nusiteikę — čia juo- 
kėmės, čia verkėme, o vienas iš mūsų, Apollodoras, 
ir ypatingai. Tu, be abejonės, pažįsti tą žmogų ir 
žinai jo būdą? 


ECHEKRATAS 


Kur čia nežinosi. 


FAIDONAS 


Šis tad ypatingai taip buvo nusiteikęs, tačiau ir aš 
pats buvau sujaudintas, ir visi kiti. 

ECHEKRATAS 

Bet kas ten buvo daugiau, Faidonai? 

FAIDONAS 

Taigi iš vietinių gyventojų buvo minėtas Apollo- 
doras, Kritobulas ir jo tėvas Kritonas; be to, Her- 
mogenas, Epigenas, Aischinas, Antistenas. Buvo dar 


pajanietis Ktesippas, Meneksenas ir kai kurie kiti 
atėniečiai; o Platonas, manau, sirgo Š. 


ECHEKRATAS 

O svetimųjų ar buvo ten kas? 
FAIDONAS 

Taigi, tėbietis Simmijas, Kebetas ir Faidonidas; o 
iš Megaros — Eukleidas ir Terpsionas 7. 
ECHEKRATAS 

O dar? Aristippas ir Kleombrotas buvo? 8 
FAIDONAS 

Ne. Jie, sako, buvę tada Aiginoje?. 
ECHEKRATAS 

Ar buvo dar kas nors? 

FAIDONAS 

Man rodosi, kad tai visi, kas ten buvo, 
ECHEKRATAS 


Ir kas toliau? Kokios, sakai, buvo kalbos? 
9 — Symposion 

III 


FAIDONAS 


Aš tau mėginsiu viską išdėstyti nuo pradžios. Juk 
jau ir prieš tai visuomet, kiekvieną dieną, buvom 
inpratę lankytis pas Sokratą, ir aš ir kiti, susirink- 
dami kas rytą in teismo rūmus, kuriuose byla ėjo, 
nes jie buvo netoli nuo kalėjimo. Taigi su kits kitu 
kalbėdamiesi laukdavome, kol bus atidarytas ka- 
lėjimas, o atsidarydavo nelabai anksti. Ir kai atsi- 
darydavo, sueidavome pas Sokratą, kur ir išbūda- 
vome su juo ilgą laiką. Taigi ir tada buvome labai 
anksti susirinkę, nes iš vakaro prieš tą dieną, išėję 
iš kalėjimo, sužinojome, kad laivas iš Delo salos bus 
atėjęs; todėl kits kitam pasižadėjome kuo anksčiau- 
siai susirinkti in priprastą vietą. Ir susirinkome. 
Išėjo vartininkas, kurs mus paprastai inleisdavo, ir 
pasakė palaukti, bet toli neiti, kol jis pats pašauksiąs. 
„Nes Vienuolika“ ?*, tarė jis, „nuima Sokratui gran- 
dinius ir praneša jam, kad šią, būtent, dieną turės 
mirti“. Kiek sugaišęs, grįžo ir pakvietė mus ineiti. 
Inėję randame Sokratą tik ką atraišiotą, o Ksan- 
tippą!? — pažįsti juk — sėdinčią šalia su sūneliu 
ant rankų. Pamačiusi mus, Ksantippa ėmė aima- 
nuoti ir ką ten kalbėti, ką paprastai moters kalba 
nelaimėje, kad: „Paskutinį kartą, Sokratai, kalbės 
dabar su tavim bičiuliai ir tu su jais“. O Sokratas. 
pažvelgęs in Kritoną, tarė: „Kritonai, tenuveda ją 
kas nors namo“. | 

"Tuojau keletas Kritono žmonių!! nuvedė ją kly- 
kiančią ir draskančiąsi. O Sokratas, atsisėdęs ant 
guolio, sulenkė koją ir kasėsi ranka.  Besikasydamas 
kalbėjo: „Kaip keista, vyrai, atrodo tai, ką Žmonės 
vadina malonumu; kaip nepaprastai tatai yra su- 
rišta su tuo, kas atrodo priešinga, būtent, su nema- 
lonumu: šiuodu jausmai vienkart nenori Žmogui 
atsirasti, bet jeigu kas gaudo vieną iš jų ir sučiumpa, 
beveik visados yra verčiamas pagauti ir antrą, nes 
juodu yra lyg iš vienos viršūnės nusvirę. Ir aš ma- 
nau“, kalbėjo jis toliau, „jei tai būtų pastebėjęs 
Aisopas, būtų sukūręs tokią pasakėčią, kad dievas, 
norėdamas sutaikinti šiuodu kovojančiu jausmu ir 
negalėdamas, ėmė ir surišo jų viršūnes in viena. Ir 
todėl, kam viena pasitaiko, paskui ateina ir antra. 
Taip, berods, ir su manimi: nuo grandinių buvo 
kojai skaudu, o dabar, rodos, darosi malonu“. 


IV 


O Kebetas, pertraukęs jo kalbą, tarė: „Prisiekiu 
Dzeusu, Sokratai, gerai padarei, priminęs man šitą 
dalyką. Juk jau pirmiau kai kas mane klausinėjo, 
o Euenas!* ir visai neseniai, apie eilėraščius, kuriuos 
sukūrei, sueiliojęs Aisopo pasakėčias, ir apie himną 
Apollonui?š: pirma niekados nieko nekūręs, kai tik 
čion atėjai, ką galvodamas sukūrei šiuos dalykus? 
Taigi, jei tau kiek rūpi, kad turėčiau ką atsakyti 
Euenui, kai jis vėl mane paklaus, — o aš gerai ži- 
nau, kad paklaus, — pasakyk, ką reikia atsakyti“. 


o* 

„Nagi, Kebetai“, tarė Sokratas, „pasakyk jam 
visą teisybę, kad sukūriau visa tai, nei su juo pačiu 
nenorėdamas varžytis, nei su jo poezijos kūriniais: 
juk žinojau, kad tai būtų nelengvas dalykas; bet kū- 
riau, norėdamas atspėti, ką reiškia kai kurie mano 
sapnai, ir atlikdamas savo pareigą, jei iš tikrųjų jie 
dažnai kvietė mane imtis šitos poezijos. O tai buvo 
kažkaip šitaip: mano praeity dažnai man prisisapnuo- 
davo vienas ir tas pats sapnas, rodydamasis invairiu 
laiku ir invairiais pavidalais, bet kalbėdamas vis tą 
pat: Sokratai, sakydavo, atsidėk Mūzų menui ir 
lavinkis jame. Maniau, kad jis pataria ir skatina 
mane imtis to, kuo ir pirma versdavaus, ir 
kaip atsitinka einantiems lenktynių bėgikams, kad 
juos ragina, taip ir aš maniau, kad mano sapnas 
ragina mane veikti tai, ką jau buvau veikęs, būtent, 
tarnauti Mūzų menui, augščiausiajam mokslui — 
filosofijai, kuria ir rūpindavaus. Bet dabar, nutei- 
simui invykus, o dievo šventei sutrukdžius mano mirtį, 
atrodė reikalinga, — jei iš tikrųjų dažnai mano sap- 
nuotas sapnas kvietė rūpintis paprastesniu menu, — 
nesipriešinti jam, bet vykdyti. Juk mažiau pavojinga 
pasitraukti iš šio pasaulio, pirma apsivalius eilių kū- 
ryba, kaip pataria sapnas. Tokiu būdu, pirmiausia 
sukūriau himną pagerbti tam dievui, kuriam nese- 
niai buvo aukojama. Pagerbęs dievą, pamaniau, 
kad poetas, jei jis nori būti tikru poetu, turi 
kurti ne paprastus eilėraščius, bet pasakėčias ; tačiau, 
pats nesijausdamas pasakėčių kūrėjas, sueiliojau 
žinomas man Aisopo pasakėčias, kurias turėjau po 

ranka, ir būtent tas iš jų, kurias pirmąsias atsimi- 
niau. 


Vv 


Vadinas, Kebetai, taip ir pasakyk Euenui; be to, 
pasveikink jį ir palinkėk, jei jis sveikai galvoja, sekti 
paskui mane. O aš, rodos, išeinu iš jūsų tarpo 
šiandien, nes taip insako atėniečiai“. 

Tada Simmijas paklausė: „Kaip, Sokratai, su- 
prasti tai, ką patari Euenui? Aš tai jau dažnai susi- 
tikdavau su juo ir, išeidamas iš to, ką apie jį Žinau, 
drąsiai galiu pasakyti, kad jis gera valia jokiu būdu 
nepaseks tavo patarimu“. 

— Kaip? — paklausė Sokratas, — argi Euenas 
ne filosofas ? 

— Man bent rodosi, — atsakė Simmijas. 

— Tada ir Euenas ir kiekvienas kitas, kas tin- 
kamai rūpinasi filosofija, panorės sekti mano pata- 
rimu. Jis, galimas daiktas, pats nenusižudys, nes, fi- 
losofų galva, tat neleistina. 

Sakydamas šiuos žodžius, Sokratas nuleido ko- 
jas nuo guolio ant žemės ir, taip jau sėdėdamas, kal- 
bėjo toliau iki galo. 

Taigi Kebetas paklausė jį: 

— Kaip tat sakai, Sokratai, — nusižudyti ne- 
leistina, o tuo tarpu filosofas geidžiąs sekti mirš- 
tantį? 

— Ką gi, Kebetai, ar nesate girdėję — tu ir 
Simmijas — apie tokius dalykus iš Filolajo!*, kai 
buvote jo mokiniai? 

— Bent nieko aiškaus, Sokratai. 

— O ir aš, pagaliau, kalbu apie tai tik nugirdęs. 
Tačiau, ką girdėjau, nepavydėdamas jums papasa- 
kosiu. -Juk vėl, žmogui, besirengiančiam keltis 
tenai, labiausiai, gal būt, ir tinka svarstyti ir kalbėti 
apie aną kelionę, kokią ją mes vaizduojamės. Kas 
gi kita galima būtų daryti per tą laiką, iki saulei 
nusileidžiant? 


VI 


— Taigi kuo, galiausiai, pasiremiant, Sokratai, 
sakoma, kad pačiam sau negalima atimti gyvybės? 
Aš bent apie tai, apie ką dabar klausei, esu girdėjęs 
iš Filolajo jau tada, kada jis pas mus gyveno; gir- 
dėjau ir iš kitų, kad taip elgtis nedera. Bet nieko 
tikro apie tai niekados iš nieko nesu girdėjęs. 

— O reikia tik panorėti, — tarė Sokratas, — 
tada, gal būt, netrukus ir išgirsi. Tačiau, galimas 
daiktas, tau atrodys keista, kad iš visų kitų tvirtini- 
mų vien tik šitas yra nekintamas, ir kad šiuo atveju 
žmogui niekuomet neatsitinka taip, kaip jam atsi- 
tinka kituose dalykuose, būtent, kad tam tikrais 
atvejais kai kuriems žmonėms geriau mirti, negu 
gyventi. O kam geriau mirti, tai, gali būti, tau 
pasirodys keista, kad tokiems žmonėms nedera sau 
šito gerumo padaryti, bet jiems reikia laukti kokio 
kito geradario? 

Nusišypsojęs Kebetas savo tarme! prabilo: 

— Tai žino vienas Dzeusas. 

— Žinoma, tokia mintis, — pastebėjo Sokratas, — B 
gali pasirodyti nesąmone. Tuo tarpu joje, galimas 
daiktas, yra paslėpta bent tam tikra prasmė. Todėl 
tat anie žodžiai, kurie apie tai sakomi paslaptingam 
moksle!“, būtent, kad mes, žmonės, gyvename lyg 
sargyboje, iš kurios negalima pačiam savęs atleisti 
ar pabėgti, atrodo man kažkaip kilnūs ir nelengvai 
suvokiami. Bet štai kas bent rodosi man teisingai 
sakoma, Kebetai: dievai rūpinasi mumis, ir mes, 
žmonės, esame viena iš dievų nuosavybių. Ar tau 
nesirodo taip? 

— Man bent taip, — pasakė Kebetas. 

— Dabar, — kalbėjo toliau Sokratas, — jei kas 
iš tavo vergų nusižudytų, tau nepareiškus, kad nori 
jo mirties, ar tu nepyktumei ir, jei kiek galėtum jį C 
nubausti, ar nenubaustumei? 

— Žinoma, — atsakė Kebetas. 

— Taigi, galimas daiktas, ne be pagrindo bus 
išvada, kad atimti sau gyvybę galima tik tada, kai 
dievas pasiųs kokį neišvengiamą likimą, kaip kad 
dabar man atsitinka. 


VII 


— Taip tai taip, — tarė Kebetas, — bet tai, 
ką tu tik ką sakei, būtent, kad filosofai mielai turi 
trokšti mirties, atrodo man kažkaip keista, Sokra- 
tai, jeigu, kaip dabar pripažinome, tiesa tai, kad die- D 
vas rūpinasi mumis ir kad mes esame jo nuosavybė. 
Juk būtų negudru, jei patys išmintingieji Žmonės 
nejaustų pykčio, pasitraukdami iš tokios tarnybos, 

kurioje jiems vadovauja geriausi iš esančių vadovų 
— dievai. Juk nemano bent tokie žmonės, kad, tapę 
laisvi, patys instengs kaip nors geriau savimi pasi- 
rūpinti. Be abejonės, tiktai neišmintingas Žmogus 
galėtų manyti taip: kad reikia bėgti nuo savo šei- 
mininko. Ir neinstengdamas suprasti, kad nėra ko 
bėgti nuo gėrio, kad priešingai, verčiau su juo pa- 
silikti, — toks Žmogus, negalvodamas, tikriausiai 
pabėgs. Bet turįs proto visada stengsis pasilikti su 
tuo, kas geriau. Tokiu būdu, Sokratai, man rodosi 
teisinga tai, kas yra priešinga tam, kas mūsų dabar 
nusakyta: išmintingiesiems mirštant dera liūdėti, 
kvailiems — džiaugtis. 

Tai išklausęs, Sokratas buvo (bent man taip at- 
rodė) patenkintas Kebeto išvedžiojimais ir, pažvel- 
gęs in mus, tarė: 

— Kebetas visam kam jieško pagrindo ir iš karto 
nesutinka su tuo, ką kas pasakytų. 

— Betgi, Sokratai, — prabilo Simmijas, — man 
ir pačiam rodosi, kad Kebetas vis dėlto šį tą pasako. 
Ko gi, galiausiai, siekdami tikrai išmintingi žmo- 
nės turi bėgti nuo valdovų, geresnių negu jie patys, 
ir be gailesčio su jais skirtis? Ir man rodosi, kad 
Kebeto kalba nukreipta prieš tave, nes taip lengvai 
pameti ir mus ir dievus — geruosius valdovus, ko- 
kius ir pats juos pripažįsti. 

— Teisingai kalbate, — tarė Sokratas. — Manau, 
sakote tai, norėdami priversti mane teisintis, kaip 
teisme. 

— Tikrai taip, — pritarė Simmijas. 

— Nagi, —tarė Sokratas, — pasistengsiu gintis nuo 
jūsų intikinamiau, negu nuo teisėjų. Iš tiesų, jei aš, 
Simmijau ir Kebetai, nemanyčiau eiti pas kitus die- 
vus, išmintingus ir gerus, o paskui ir pas mirusius 
žmones, geresnius už Čionykščius, būčiau neteisin- 
gas, neliūdėdamas prieš mirtį. Bet dabar, gerai 
žinokite, kad tikiuosi nueiti pas gerus žmones; ta- C 
čiau griežtai to netvirtinčiau. Bet kad eisiu pas die- 
vus, tikrai gerus valdovus, — šitai, būkite tikri, 
tvirtinsiu, jei, žinoma, galima ką tvirtinti tokiuose 
dalykuose. Štai kodėl nejaučiu paprasto tokiais atve- 
jais gailesčio; priešingai, tikrai tikiu, kad mirusiems 
šis tas esti teikiama, ir, bent pagal senovės padavimą, 
kažkas daug geresnio geriems, negu blogiems. 

— Kaip gi, Sokratai, — paklausė Simmijas, — 
nejaugi nori palikti mus, nusinešdamas verčiau su D 
savim tokį nusistatymą, negu pasidalydamas su 
mumis? Juk man bent iš tikrųjų atrodo, kad šis 
gėris yra mums su tavim bendras. Kartu tai bus 
tavo apsigynimas, jei mus intikinsi esant teisinga, 
ką kalbi. 

— Pasistengsiu, — atsakė Sokratas. — Tačiau 
pirma pažiūrėkime, ką seniai jau, kaip man rodos, 
nori pasakyti Kritonas. 

— Ką gi kita, Sokratai, — atsiliepė  Kritonas, — 
jei ne tai, ką man jau seniai kartoja anas žmogus, 
kurs turės tau atnešti nuodus, būtent: reikia pasa- 
kyti tau, kad kuo mažiausia kalbėtum. Jis sako, 

kad tie, kurie daugiau kalba, insikarščiuoja, o to 
visai neturi būti prieš nuodus priimant; kitaip, to 
nesilaikantiems tenką kai kada priimti nuodus du 
ir net tris sykius. 

— Tegu sau sako, — tarė Sokratas, — tik tepri- 
rengia savo gėralo dviem ir, jei bus reikalo, trims 
sykiams. 

— Aš beveik kaip ir nujaučiau tavo atsakymą, — 
tarė Kritonas, — bet jis nuolat mane užkabinėja. 

— Nepaisyk jo, — pasakė Sokratas. — Dabar 
noriu jums, mano teisėjams, patiekti pasiaiškinimą, 
kodėl man atrodo paprasta, kad žmogus, gyvenęs 
rimtai, rūpindavęsis filosofija, paliktų narsus mir- 
čiai artinantis ir tvirtai tikėtų, kad po mirties tenai 
jam skirtas augščiausias gėris. Kodėl tai bus būtent 
taip, pasistengsiu jums, Simmijau ir Kebetai, išaiš- 
kinti. 


IX 


Juk kiti žmonės, matyti, nepastebi, kad tikrai 
atsidavę filosofijai rūpinasi vien tik tuo, kaip reikia 
tinkamai mirti". Taigi, jei tai tiesa, keista, žinoma, 
būtų per visą gyvenimą tiktai to trokštant, kai mirtis 
ateina, liūdėti dėl to, ko seniai siekei ir kam buvai 
atsidavęs. 

Simmijas nusijuokęs tarė: 

— Prisiekiu Dzeusu, Sokratai, aš dabar visai bent 
nebuvau linkęs juoktis, bet tu mane privertei. Ma- 
nau, jog daug kas, tai išgirdę, pamanytų, kad apie 

filosofus pasakyta labai gerai, o mūsų piliečiai ypač 
sutiktų su tuo, kad filosofai tikrai yra ištroškę mir- 
ties ir kad jie bent supranta filosofus esant mirties 
vertus. 

— Ir jie pasakytų teisybę, Simmijau, nekalbant 
apie tai, ar jiems tat aišku. Iš tikrųjų, jie nežino, 
kodėl tikri filosofai trokšta mirties, kodėl ir kokios, 
būtent, mirties jie verti. Bet palikime juos, — baigė 
Sokratas, — ir pasikalbėkime apie mus pačius. Ar 
mes pasakome ką, tardami žodį: mirtis? 

— Žinoma, — paskubėjo atsakyti Simmijas. 

— Ar mirtis nėra tik sielos atsiskyrimas nuo 
kūno? Ir ar mirties esmė ne ta, kad kūnas, persi- 
skyręs su siela, esti pats savaime, ir siela, atsiskyrusi 
nuo kūno, pati savaime? Ar ne tatai tik bus mirtis? 
— Taip, būtent tatai, — atsakė Simmijas. 

— Taigi, pagalvok, gerasai, bene bus ir tavo 
nuomonė tokia pat, kaip ir mano. Manau, kad 
tokiu būdu mes geriau suprasime, ką svarstome. 
Ar tu manai, kad filosofui dera rūpintis vadinamai- 
siais malonumais, pavyzdžiui: gerai pavalgyti, gerai 
išgerti? 

— Visų mažiausia Sokratai, — atsakė Simmijas. 
— O meilės malonumais? 

— Jokiu būdu ne. 

— Na, o kitus kūno rūpesčius ar filosofai, tavo 
galva, laiko svarbiais? Pavyzdžiui, insigyti ypatin- 
gus drabužius, apavą ir kitus kūno papuošalus, — 
kaip manai, ar visa tai vertina filosofas, ar laiko 

perniek, kol koks būtinas reikalas privers jį tuos 
dalykus pavartoti? 

— Man rodos, — atsakė Simmijas, — tikras bent 
filosofas visa tai turėtų niekinti. 

— Iš viso, ar tau nesirodo, — paklausė Sokratas, 
— kad filosofo dėmesys nėra nukreiptas in kūną, 
bet kiek galima nutolęs nuo jo ir kreipiamas in 
sielą? 

— Man bent taip. 

— Taigi, ar neaiškėja, kad filosofas visuose to- 
kiuose dalykuose, kiek galėdamas, išvaduoja sielą 
nuo bendravimo su kūnu daugiau, negu kiti žmo- 
nės? 

— Tur būt taip. 

— O daugumui žmonių, Simmijau, rodosi, kad, 
ir gyventi neverta, nesinaudojant ir neturint visų 
minėtųjų dalykų, kad žmogus, nė kiek nesirūpinąs 
kūno malonumais, tik merdi. 

— Iš tikrųjų, sakai visai teisingai. 


X 


— O kaip dėl paties pažinimo ingijimo? Jei kas 
pavartoja kūną, kaip priemonę pažinimui ingyti, ar 
kūnas — kliūtis, ar ne. Aš, pavyzdžiui, taip su- 
prantu: ar regėjimas ir girdėjimas teikia kiek tik- 
rumo žmonėms, ar gal tą pat ir poetai visuomet 
mums tvirtinalŠ, kad nieko nei matome tikrai, nei 
girdime? Tačiau, jei jau šitie pojūčių organai nėra 
visiškai neklaidingi, juo mažiau neklaidingi kiti: 

juk jie visi yra kiek silpnesni už anuos. Ar nesu- 
tinki? 

— Visiškai sutinku, — atsakė Simmijas. 

— "Taigi, — kalbėjo toliau Sokratas, — kada siela 
pagauna tiesą? Juk kai ji stengiasi ką nors ištirti 
kūno padedama, tada, aišku, ji yra kūno klai- 
dinama. į 

— "Tiesą sakai. 

— Vadinas, jei kokiu kitu būdu, tai ar ne mąs- 
tymo keliu paaiškėja jai šis tas iš pasaulio daiktų? 
— Taip. 

— O siela kažkaip geriausiai bent masto tada, 
kada jai nekliudo nė vienas iš pojūčių ar jausmų — 
nei girdėjimas, nei regėjimas, nei nuliūdimas, nei 
koks džiaugsmas, bet kai ji daugiausia susitelkia sa- 
vyje, visiškai atsisakydama nuo kūno ir, kiek tai jai 
galima, nebendraudama ir neliesdama jo, siekia 
esmės? 

— Taip yra. 

— Taigi ar tuomet filosofo siela visiškai nepanie- 
kina kūno, ar nevengia jo, stengdamasi pati sa- 
vimi tapti? 

— Tur būt taip. 

— O kas toliau, Simmijau? Ar sakome teisingu- 
mą esant iš esmės ką nors, ar nieką? 

— Prisiekiu Dzeusu, ką nors. 

— Ar vadiname kitą ką grožiu ir gėriu? 

— Kaip gi ne, 

— Taigi jau esi matęs kada nors ką tokio savo 
akimis ? 

— Niekados, — atsakė Simmijas. 

— Ar pagavai ką panašaus kuriuo nors kitu savo 
pojūčių organu? Kalbu apie visas šios rūšies sąvo- 
kas, kaip, pavyzdžiui, apie didumą, sveikatą, jėgą 
ir, žodžiu sakant, apie visų kitų dalykų esmę, kas 
yra savaime kiekviena tų esmių? Ar tikriausi jų 
pagrindai patiriami kūnui padedant, ar tai invyksta 
tokiu būdu: kas iš mūsų bus pasiryžęs daugiausia 
ir indėmiausiai galvoti apie esmę, kurią nori ištirti, 
tas labiausiai prisiartina prie kiekvienos esmės su- 
pratimo? 

— Visiškai taip. 

— Vadinasi, tokiu atveju tas elgtųsi tiksliausiai, 
kurs kuo daugiausia siektų kiekvienos tokios esmės 
pažinimo vien tik savo mintimi, nesinaudodamas 
mąstymui regėjimu ir nekergdamas prie mintijimo 
jokio kito kūno pojūčio veikimo, bet grynu mintiji- 
mu stengdamasis suvokti tikrąją kiekvieno daikto 
esmę, kaip tokią, visiškai atsikratęs akių ir ausų, atsi- 
kratęs viso, taip sakant, kūniško, kaip kažko tokio, 
kas, bendraudamas su siela, kliudo jai, neduodamas 
pasiekti tiesą ir pažinimą? Ir jei kas nors, Simmijau, 
gali suvokti esmę, tai ar ne toks, būtent, Žmogus? 
— Nuostabus dalykas, Sokratai, kaip tu teisin- 
gai sakai, — tarė Simmijas. 


XI 


— Taigi iš viso šito, — pasakė Sokratas, — ne- 
išvengiamai eina, kad tikriesiems filosofams turi 

atsirasti tokia, būtent, mintis, kurią jie reikštų vie- 
nas kitam maždaug taip: štai tam tikras takas, kuris, 
rodos, betyrinėjant nuveda mus ir mūsų mintijimą 
nuo tikslo, nes, kol mes tebeturime kūną ir kol mūsų 
siela supinta su šita apgaule, mes niekados negalime 
tinkamai pasiekti to, ko trokštame, — tiesos. Iš tik- 
rųjų, kūnas teikia mums eibes nepatogumų, reika- 
laudamas maisto, o jei, be to, aplanko dar kokios 
ligos, ir jos kliudo mums siekti esmės. Toliau, jis 
pripildo mus meilės troškimų, aistrų, baimės, vi- 
sokių tuščių svajonių ir eibes netikusių ingeidžių, — 
taip kad ne be pagrindo sakoma, jog dėl kūno mes 
niekados ir apie nieką negalime teisingai nuspręsti. 
Ir juk ne kas kita, o vien tik kūnas irjo ingeidžiai 
sukelia karus, maištus ir muštynes, nes visi karai 
gimsta dėl noro insigyti turtų, o insigyti turtų 
esame verčiami kūno, vergiškai jam tarnaudami. 

Vadinas, dėl viso to neturime laiko rūpintis filoso- 
fija. Bet visų paskučiausias dalykas yra tai, kad, jei 
kūnas kartais ir palieka mus valandėlei ramius, ir mes 
ruošiamės ką nors ištirti, jis vėl visaip sutrukdo mūsų 
tyrinėjimus, teikdamas neramumo, sutrikdydamas 
mūsų vidaus rimtį tiek, kad neinstengiame tiesos 
pastebėti. Iš čia mums tikrai aiškėja, kad jei nori- 
ma ką tiksliai pažinti, reikia atsiskirti nuo kūno ir 
tik pačia siela stebėti daiktų esmę. Tik tada, tur 
būt, teks mums tai, ko siekiame ir ko garbintojais 
pasisakome, būtent, teks išmintis, kai būsim baigę 
gyvenimą, bet ne dabar, gyvenant, kaip tat rodo 
protas. Jeigu kūnui dalyvaujant negalima bet ko 

tuo, ko nekentė turėdami? Tuo tarpu daug kas, 
mylimiesiems — ir Žmonoms ir sūnums — mirus, 
mielai sutiko keltis in Hadą, tikėdamiesi pamatyti 
tenai tuos, kuriuos mylėjo, ir būti su jais. Nejaugi. 
kas, iš tikrųjų mylėdamas išmintį ir tvirtai tikėda- 
masis ją pasieksiąs tik aname, be abejonės, pasauly, 
o ne kokioj kitoj vietoj, nejaugi toks mirdamas 
purkštaus, o neis ten džiaugdamasis? Reikia manyti, 
bičiuli, kad taip, jei jis iš tikrųjų yra filosofas: 
nes jis giliai insitikinęs, kad tobūlą išmintį gali pa- 
siekti tik tenai, ir niekur kitur. Jei tat iš tiesų taip, 
kaip aš dabar sakiau, ar nebūtų labai neišmintinga, 
jei toks žmogus bijotų mirties ? 

— Prisiekiu Dzeusu, iš tikrųjų labai, — atsakė 
Simmijas. 


XIII 


— Vadinas, jei pamatysi žmogų, kurs purkštau- 
ja, mirties valandai atėjus, ar tat nebus tau pakan- 
kamas inrodymas, kad toks žmogus buvo ne išmin- 
ties mylėtojas, bet kažkoks savo kūno mylėtojas; o 
toks paprastai ir pinigų mėgėjas ir garbės jieškinin- 
kas — kartais pirma, kartais antra, o kartais viena 
ir antra drauge. 

— Iš tikrųjų, — tarė Simmijas, — taip pasitaiko, 
kaip sakai. 

— Tokiu būdu, Simmijau, — kalbėjo toliau So- 
kratas, — ir tai, kas vadinama narsumu, ar nėra 
ypatinga savybė panašiai nusistačiusių Žmonių —- 
filosofų? 

— Be abejonės, — atsakė Simmijas. 

-— O sveikas protas, kuriuo vardu ir Žmonės va- 
dina aistrų suvaldymą, būtent, nepasiduoti ingei- 
džiams, bet niekinti juos ir valdyti, — ar nedera 
tiems žmonėms, labiausiai niekinantiems kūną ir 
gyvenantiems filosofijos oruose? D 
— Būtinai, — pritarė Simmijas. 

— Iš tikrųjų, — pasakė Sokratas, — jei panorėsi 
pagalvoti apie kitų žmonių narsumą bei susilaiky- 
mą, pasirodys tau esant keista. 

— Kaip tat, Sokraiai? 

— Tu žinai, — atsakė Sokratas, — kad kiti žmonės 
laiko mirtį didele blogybe. 

— Ir dar kokia! — pritarė Simmijas. 

— Taigi, ar tik neprivengdami dar didesnių blo- 
gybių drąsesni iš jų tarpo pasiduoda mirčiai, kiek 
kartų pasiduoda? 

— Tiesa. 

— Taigi visi kiti, išskyrus filosofus, drąsūs todėl, 
kad bijo, iš baimės drąsūs. Bet, iš tikrųjų, kažkaip 
keista būti drąsiam iš baimės. 

— Aiškių aiškiausia. E 
— Na, o susivaldantiems iš jų tarpo ar ne tas 
pat atsitinka? Ar ne dėl nesusivaldymo yra jie su- 
sivaldą? Tuo tarpu sakome, kad tat negalima, bet 
vis dėlto atsitinka kažkas tokio neišmintingam jų 
susivaldymui. Jie atsisako nuo vieno malonumo, 
bijodami netekti kiio, susilaiko nuo vieno, būdami 
valdomi antro. Pasidavimą aistrai jie vadina nesu- 
sivaldymu. Tuo tarpu jiems atsitinka taip, kad, nu- 69 

slopinę vieną malonumą, pasidaro valdomi kito. 
Tatai panašu in tai, kas buvo pasakyta, būtent, kad 
jie susivaldo dėl nesusivaldymo. 

— Panašu, kad taip. 

— Brangusis Simmijau, nedera dorybei tokie 
mainai: keisti malonumą malonumu, liūdesį liūde- 
siu, baimę baime, didesnį mažesniu, lyg pinigus. 
Tuo tarpu vienintelis tikras pinigas, in kurį visa tai 
reikia pakeisti, yra išmintis: už šitą pinigą ir šituo 
pinigu viskas perkama ir parduodama: ir narsumas, 
ir susilaikymas, ir teisingumas, arba, trumpai ta- 
riant, tikroji dorybė neatskiriama nuo išminties, ne- 
žiūrint to, ar ji lydima malonumo, baimės ir kitko 
tokio, ar nelydima. Bet išmintim nepagrįsta do- 
rybė, keičianti viena in antra, ar nebus tik kažkoks 
dorybės šešėlis. Iš tikrųjų, tokia dorybė bus vergiška, 
neturinti nieko sveiko ir tiesaus. O tiesa savo 
esmėje yra apsivalymas nuo visų tokių dalykų: ir 
susivaldymas, ir teisingumas, ir narsumas, ir pati 
išmintis yra ne kas kita, kaip kažkoks tikybinis ap- 
sivalymas. Ir kas nustatė mums šias tikybinės apei- 
gas, buvo ne paprasti kokie žmonės, bet iš tikrųjų 
jau seniai stengėsi paslaptingais vaizdais mums pa- 
rodyti, kad atvykęs in Hadą neišrinktasis ir neapsi- 
valęs, purve voliosis tenai, o išrinktasis ir apsivalęs, 
— su dievais gyvens. Kas žiūri tikybinių pa- 
šventinimų, sako: „daug yra tiesanešių, bet maža 
inkvėptų“??. O pastarieji, mano nuomone, yra kaip 
tik tie Žmonės, kurie rūpinasi tikrąja filosofija. Ir 
aš bent, kiek galėdamas, per visą gyvenimą nieku 

neatsilikdavau nuo jų, bet visomis jėgomis stengiaus 
būti jų tarpe. Ar teisingi buvo mano siekimai, ir ar 
nuveikiau ką, aiškiai sužinosim, nuvykę tenai, kas, 
kaip man rodos, netrukus turi invykti, jei dievas 
panorės. Štai ką aš, Simmijau ir Kebetai, sakau 
jums, — baigė Sokratas, — pasiteisindamas ir no- 
rėdamas inrodyti, kad visai pamatuotai nesigailiu ir 
nerūgoju, palikdamas jus ir žemės valdovus, nes 
manau, kad ir tenai rasiu ne blogesnių valdovų ir 
bičiulių. Žmonės tuo netikės, bet būtų gera, jei 
savo pasiteisinimo kalba aš intikinčiau jus kiek la- 
biau, negu Atėnų teisėjus. 


XIV 


Sokratui savo kalbą pabaigus, prabilo Kebetas: 
— Ką pasakei, Sokratai, man bent rodosi labai 
gerai pasakyta; bet tavo mintys apie sielą randa 
žmonėse didelio nepasitikėjimo. Ar siela nenustoja 
gyventi, atsiskyrusi nuo kūno, ar nenyksta ji ir ne- 
žūna tą pačią dieną, kurią miršta žmogus? Persiskir- 
dama su kūnu ir išeidama iš jo, tartum garai ar dū- 
mai, ar neišsisklaido in visas šalis, be pėdsakų iš- 
nykdama ir nieku pavirsdama? Juk jeigu ji kame nors 
gyventų vienui viena, nusikračiusi visomis ydomis, 
kurias tu dabar nurodei, tai mes, Sokratai, turėtume 
didelę ir gražią viltį, kad visa tai tiesa, ką sakai. Bet 
kad žmogui mirus siela turi tam tikrą jėgą ir minti- 
jimo galią, visa tai, be abejonės, reikalauja nemenko 
inrodymo. 

— Tiesą sakai, Kebetai, — tarė Sokratas. — Ką gi 
darysim? Ar nenorėtum panagrinėti šito klausimo, 
ar tai tiesa, ar ne? 

— Aš bent, — atsakė Kebetas, — mielai paklausy- 
čiau tavo nuomonės apie tą dalyką. 

— Tačiau aš nemanau, — tarė Sokratas, — kad 
kas nors, išklausęs dabar mano žodžius, nors jis 
būtų ir komedijų rašytojas, pasakytų, kad aš niekus 
tauzijąs ir kalbąs apie tai, apie ką nereikėtų kalbėti *. 
Todėl, jei norite ir jei reikia panagrinėti, pasvarsty- 
kime pirmiausia tokį dalyką: ar yra Hade mirusiųjų 
žmonių sielos, ar jų ten nėra? 


XV 


Kiek atmename, yra toks labai senas padavimas, 
kad sielos, nuvykusios ten, būna ir paskui vėl grįžta 
čionai, ir vėl gimsta po mirties. Jeigu taip, jei gyve- 
nusieji vėl gimsta iš mirusiųjų, tai ką kita galima 
tvirtinti, jei ne tai, kad mirusiųjų vėlės būna tenai, 
nes jos negalėtų grįžti in pasaulį, jei išnyktų. Ir mes 
turėtume pakankamą tam inrodymą, jeigu iš tikrųjų 
paaiškėtų, kad gyvieji gimsta ne iš kur kitur, kaip tik 
iš mirusiųjų. Bet jei taip nėra, reikia kito inrodymo. 
— Visiškai teisingai, — tarė Kebetas. 

— Jei nori lengviau suprasti, — kalbėjo toliau 
Sokratas, — kreipk akis ne tik in žmones, bet ir in 
visus gyvulius ir augalus ir aplamai in visą, kas 
gimsta. Pažiūrėkime, ar ne viskas taip atsiranda, 
būtent, ne iš kur kitur, kaip tik iš savo priešingybių, 

bent tenai, kur toji priešingybė pasitaiko, kaip antai, 
kas gražu — priešinga, be abejonės, bjaurumui, kas 
teisinga — neteisingumui, ir taip su daugybe kitų 
-dalykų. Taigi panagrinėkime, ar būtinas dalykas, kad 
visa, kas turi priešingybę, turi gimti ne iš kur kitur, 
kaip tik iš savo priešingybės. Pavyzdžiui, kai atsi- 
randa kas nors didesnio, ar nebūtina, kad tai atsi- 
rastų iš to, kas pirmiau buvo mažesnis ? 

— Taip. 

— Iš kitos vėl pusės, jei kas sumažėja, ar nebuvo 
tai anksčiau kas nors didesnio, kad paskum galėtų 
sumažėti? 

— Taip yra, — atsakė Kebetas. 

— Ir iš stipresnio pasidaro silpnesnis, iš lėtesnio 
greitesnis? 

—- Be abejonės. 

— Ką gi? O koks nors blogesnis dalykas ar ne- 
atsiranda iš geresnio, teisingesnis — iš mažiau tei- 
singo? 

— Kaip gi ne. 

— Vadinas, — kalbėjo Sokratas, — dabar pakan- 
kamai nustatėm, kad visi dalykai atsiranda tokiu 
būdu, būtent, priešinga iš priešinga? 

— Žinoma, — atsakė Kebetas. 

— Bet ar nėra tarp tų dviejų priešingybių ko 
nors tokio, kas būtų jų vidurys? Ar nevyksta Čia 
du gimimai: vienas — einąs iš pirmos priešingybės 
antrosios link, o antras — atgal, iš antrosios pirmo- 
sios link? Tarp didesnio dalyko ir mažesnio ar ne- 
užima vidurio padidėjimas ir sumažėjimas ir ar 

nesakome, kad vienu atveju kai kas didėja, o antru 
— mažėja? 

— Taip, — pritarė Kebetas. 

— Ar nesti taip ir su persiskyrimu bei susijun- 
gimu, su ataušimu bei sušilimu ir su visais kitais 
panašiais reiškiniais, kurių mes kartais nemokame 
nė pavadinti? Iš tikrųjų bent visados taip turi būti, 
kad viena kįla iš antro, kad viena virsta antru, kaž- 
kokiam vyksmui tarpininkaujant? 

— Žinoma, — atsakė Kebetas, 


XVI 


— Tai kaip, — prabilo vėl Sokratas, — ar gy- 
venimui yra kas priešinga, kaip kad, pavyzdžiui,. 
budėjimui priešingas sapnas ? 

— Žinoma, — atsakė Kebetas. 

— Kas būtent? 

— Mirtis, — pasakė šis. 

— Taigi ir šitie dalykai — gyvenimas ir mirtis — 
kila vienas iš antro, nes jie yra priešingybės. Ar 
nėra jiems atsakančių vyksmų, kurie verčia juos per- 
eiti iš vieno in antrą? 

— Kur nebus. 

— Taigi, — kalbėjo toliau Sokratas, — aš tau pa- 
vadinsiu vieną priešingybių porą, apie kurią ką 
tik kalbėjome, ir nurodysiu vyksmą, kuriuo viena 
šių priešingybių pereina in antrą, o tu pavadink 
man kitą porą. Vieną pavadinu miegu, antrą — bu- 
dėjimu; iš miego kila budėjimas, iš budėjimo — 

miegas. Ir jųdviejų pereinamieji vyksmai bus: vie- D> 


nas — užmigimas, antras nubudimas. Aišku tau, 
— paklausė, — ar ne? 

— Aišku. 

— Dabar ir tu, — tarė Sokratas, — pasakyk 


man panašiai apie gyvenimą ir mirtį. Ar sutinki, 
kad gyvenimui priešinga mirtis? 

— Aš bent, taip. 

— Šios priešingybės kila viena iš antros? 

— Taip. 

— Tai kas gimsta iš gyvo? 

— Mirusis. 

— O iš mirusio? — paklausė Sokratas. 

— Reikia sutikti, kad gimsta tai, kas gyvena, — 
atsakė Kebetas. 

— Vadinasi, Kebetai, iš mirusio gimsta gyva ir 
visi gyvieji žmonės? 

— Tur būt taip, — atsakė Kebetas. 

— Išeina, kad mūsų sielos būna aname pasauly? 
— paklausė Sokratas. 

— Panašu. 

— Taigi iš dviejų kalbamųjų vyksmų ar nors 
vienas nepasidaro aiškus? Juk mirimo vyksmas, 
be abejonės, aiškus? Ar ne? 

— Visai aiškus, — atsakė Kebetas. 

— Kaip gi dabar padarysime? — kalbėjo Sokra- 
tas. — Bene galėtumėm prileisti priešingą vyksmą? 
Ar gal prigimtis čia šlubuoja? Ar reikia mirimui 
prileisti priešingą vyksmą? 

— Be abejonės, reikia, — atsakė Kebetas. 

— Kokį būtent? 

— Atgimimą. 

— Jei jau yra atgimimas, — pasakė Sokratas, — 
tai ar nebus tas atgimimas tokiu vyksmu, kuriuo 
mirtis virsta gyvenimu? 

— Taip, bus. 

— Taigi priėjome išvadą, kad gyvieji gimsta iš 
mirusiųjų, ne kitaip ir mirusieji iš gyvųjų. Jei taip, 
tai turime, rodos, neabejotiną inrodymą, kad miru- 
siųjų sielos kažkur būna ir iš ten vėl atsiranda. 

— Mano išmanymu, Sokratai, — pasakė Kebetas, 
— iš to, dėl ko susitarta, neišvengiamai eina, kad 
taip turi būti. 


XVII 


— Insidėmėk, Kebetai, — pasakė Sokratas: — 
mano nuomone, priėjom visiškai pagrįstas išvadas. 
Tuk jei nebūtų dviejų vyksmų, visuomet atsakančių 
vienas antrą ir sudarančių lyg kokį ratą, bet būtų 
kažkoks tiesioginis vyksmas, kurs pereitų tiktai iš 
pirma in antra — priešinga ir negrįžtų atgal in 
pirma, iš kurio išėjo, tai viskas, suprask, gautų galų 
gale vienodą išvaizdą, būtų atpažįstama vienodu būdu, 
ir nutrūktų naujų kūnų atsiradimas. 

— Kaip sakai? — paklausė Kebetas. 

— Visai nesunku suprasti, ką kalbu, — atsakė 
Sokratas. — Jei, pavyzdžiui, užmigimas būtų, o ei- 
nančio iš miego atbudimo nebūtų, tai padavimas 
apie Endimioną?*! netektų prasmės ir reikšmės, nes 

visas pasaulis atsidurtų Endimiono būklėj, suprask, 
miegotų. Ir jei viskas susijungtų ir nebesiskirtų, ne- 
trukus atsitiktų tai, apie ką kalba Anaksagoras ??: visų 
kūnų mišinys. Panašiai, mielas Kebetai, jei tik visa, 
kas gyva, mirtų, o kas mirė, paliktų tokioj būklėj 
ir vėl neatgimtų, tai ar nebūtų didelė būtinybė, kad 
visa galų gale išmirtų ir nieko, kas gyva, nepasiliktų ? 
Tuk jei visa, kas gyva, gimtų ne iš to, kas mirė, bet 
iš ko nors kito, ir mirtų, kokių priemonių reikėtų 
griebtis, kad nebūtų viskas mirties pagrobta? 

— Tokių priemonių, manding, nėra, Sokratai, 
— tarė Kebetas, — ir man rodos, kad tu sakai visai 
teisingai. 

— Man iš tikrųjų taip atrodo, Kebetai, — pasa- 
kė Sokratas, — ir mes neklystame, sutikdami su tuo, 
bet viskas taip ir iš tikrųjų yra: ir atgimimas, ir 
gyvųjų atsiradimas iš mirusiųjų, ir kad mirusiųjų 
vėlės būna, ir kad gerųjų likimas geresnis, blo- 
gujų — blogesnis. 


XVIII 


— Iš tiesų, Sokratai, — pertraukė jį Kebetas, — 
ir pagal anuos žodžius (jei jie teisingi), kuriuos tu 
dažnai savo pasikalbėjimuose sakydavai, būtent, kad 
mokymasis yra mums ne kas kita, kaip prisimini- 
mas, — kažkaip būtinai išeina, kad ką kitados iš- 
mokome, dabar atsimename. O tai nebūtų galima, 
jei mūsų siela nebūtų buvusi kur nors anksčiau, 
prieš atgimdama žmogaus kūne. Todėl ir šituo su- 
metimu atrodo, kad siela yra nemirtinga. 

— Bet, Kebetai, — insikišo Simmijas, — kokie 
tam inrodymai? Primink man juos, nes aš dabar 
nelabai teatsimenu. 

— Priminsiu, — atsakė Kebetas, — vienu gra- 
žiausiu pasakymu: paklausti apie ką nors (jei tik 
bus vykusiai paklausti), žmonės patys visuomet 
randa tinkamą atsakymą; tačiau, jei neturėtų in- 
gimtos protavimo ir tikrojo žinojimo galios, jie to 
padaryti negalėtų: jei kas parodys jiems geometri- 
nes figūras ar ką panašaus, ir tada taip pat bus aišku, 
kad taip iš tikrųjų yra. 

— Jei tavęs, Simmijau, tai neintikina, — tarė So- 
kratas, — pažiūrėk, ar nesutiktumei su mumis ki- 
taip kalbamą klausimą panagrinėti. Tu, matyti, ne- 
labai nori tikėti, kad vadinamasis mokymasis yra 
prisiminimas? 

— Aš nė kiek neabejoju, — atsakė Simmijas, — 
tiktai noriu pasimokyti ano prisiminimo, apie kurį 
kalbama. Ir iš to, ką mėgino paaiškinti Kebetas, 
aš beveik jau atsimenu ir insitikinu. Vis dėlto norė- 
čiau dabar paklausyti, kaip tu rengeis tai inrodyti. 
— Štai kaip, — atsakė Sokratas: — juk mes, aišku, 
sutinkame, kad jei kas prisimena ką, reikia, kad 
jis anksčiau kada nors būtų tai sužinojęs. 

— Žinoma, — atsakė Simmijas. 

— Bet ar mes sutiktume ir dėl to, kad jei žino- 
jimas ingijamas tokiu būdu, jis ir yra prisiminimas ? 
O aš kalbu apie tokį maždaug būdą: jei kas ką pa- 
matęs, išgirdęs, ar šiaip kuriuo būdu kokį daiktą 

suvokęs, žino ne tik tą, bet, be to, ir kurį kita daiktą, 
kurio pažinimas nėra toks, bet kitoks, ar mes visai 
teisingai nesakome, kad jis prisimena tą daiktą, kurį 
tokiu būdu pažino? 

— Kaip čia kalbi? 

— Pavyzdžiui, juk kitoks pažinimas žmogaus, ir 
kitoks — lyros. 

— Žinoma. 

— O ar nežinai, ką jaučia insimylėję, kai pamato 
lyrą, apsiaustą ar kitą kurį daiktą, kurį jų mylimasis 
paprastai vartoja? Atpažinę lyrą, jie savo atminty 
atgamina ir jos savininko vaizdą. Tai ir bus prisi- 
minimas. Taip kitkas, dažnai matęs Simmiją, prisi- 
minė Kebetą. Ir panašių pavyzdžių galima rasti 
tūkstančius. 

— Tikrai tūkstančius, prisiekiu Dzeusu, — pri- 
tarė Simmijas. 

— Taigi, — kalbėjo toliau Sokratas, — ar tai ne- 
bus tam tikras prisiminimas, ypač, žinoma, jei 
kas pajunta tai dėl to, ką dėl ilgo laiko ir dėl nema- 
tymo buvo jau užmiršęs? 

— Visai aišku, — pasakė Simmijas. 

— Dabar toliau, — kalbėjo Sokratas: — pama- 
čius arklio atvaizdą ir lyros atvaizdą, ar galima pri- 
siminti žmogų? Ir pamačius Simmijo atvaizdą, ar 
galima prisiminti Kebetą? 

— Be abejonės. 

— O pamačius Simmijo atvaizdą, ar negalima ir 
paties Simmijo prisiminti ? 

Aišku, galima, — atsakė Simmijas. 

XIX 


— Taigi, pagal visus šituos protavimus, — ar ne- 
išeina, kad prisiminimas sužadinamas iš dalies pa- 
našumo, iš dalies nepanašumo? 

— Išeina. 

— Bet kada kas nors ką prisimena dėl panašu- 
mo, ar nėra būtinybės, kad kartu su tuo daiktu jis 
insivaizduotų ir tai, ko trūksta panašumui, arba ko 
netrūksta tam, ką jis prisiminė? 

— Būtinai, — pritarė Simmijas. 

—- Taigi insidėmėk, — tarė Sokratas, — ar iš 
tikrųjų taip yra. Ar nesakome lygybę esant ką? Ne 
apie tai kalbu, kad vienas medis lygus kitam medžiui, 
vienas akmuo — kitam akmeniui, ir ne apie kitus 
tokius daiktus, bet sakau, kad šalia visų tokių daiktų 
yra kažkas kita, būtent, pati lygybė? Sakome ją 
csant kažką ar nieką? 

— Žinoma, sakome, prisiekiu Dzeusu, — pritarė 
Simimijas, — ir dar kaip! 

— Ir taip pat žinome, kas toji lygybė yra? 

— Aišku, — atsakė Simmijas. 

— Iš kur gi mes gavome tą žinojimą? Ar tik ne 
iš tų daiktų, apie kuriuos dabar kalbėjome, bū- 
tent: pastebėję lygius medžius, akmenis ir kitus 
daiktus, priėjome lygybės sąvoką, visai nepanašią 
in tuos daiktus? Ar ji tau nesirodo nepanaši? Insi- 
dėmėk dar štai ką: ar ir lygūs akmenys ir medžiai 
nesirodo tau kartais lygūs, kartais nelygūs? 

— Žinoma, taip. 

— Bet ar pasirodė tau kartais nelygu tai, kas yra 
savaime lygu, arba lygybė — nelygybe? 

— Tikrai niekados, Sokratai. 

— Vadinas, — kalbėjo Sokratas, — anie lygūs 
daiktai ir pati lygybė nebus tas pat? 

— Man rodosi, Sokratai, jokiu būdu nebus. 

— Tačiau, — pasakė Sokratas, — ar nesuvokei 
ir ar negavai pačios lygybės supratimo iš šitų lygių 
daiktų, nesutampančių su ana lygybe? 

— Tikriausiai sakai, — pastebėjo Simmijas. 

— Vadinas, lygybė sutampa su lygiu, ar ne? 

-- Sutampa. 

— Tai visai nesvarbu, — pasakė Sokratas, — 
juk pamatęs kokį daiktą, kartu insivaizduoji kitą, 
nežiūrint to, ar jis panašus ar ne: tai būtinai ir bus 
atsiminimas. 

— Žinoma. 

— Kas gi toliau? — paklausė Sokratas: — ar 
mes jaučiame ką nors panašaus, matydami lygius 
medžius ir kitus lygius daiktus, apie kuriuos dabar 
tik kalbėjom? Ar mums rodosi, kad jų lygybė tokia 
pat, kaip lygybė savaime? Ar jai ko trūksta, kad taptų 
lygybė pati savaime, ar nieko? 

— Žinoma, daug trūksta, — pritarė Simmijas. 

— Taigi pripažįstame, kad jei kas nors, pamatęs 
kokį daiktą, pamano: daiktas, kurį dabar matau, 
nori būti lygus su kitu kuriuo daiktu, bet jam kažko 
trūksta, ir jis negali būt visiškai toks, kaip kitas, bet 
skiriasi nuo jo, — reikia, aišku, pripažinti, kad tokiu 
būdu galvojąs turėjo prieš tai žinoti kažką, kuo rem- 

damasis sako, kad nors daiktas panašus in kitą, bet 
ne visiškai su juo lygus. 

— Būtinai taip. 

— Kas toliau? Ar ir mes patyrėme tą pat dėl 
lygių daiktų ir dėl pačios lygybės, ar ne? 

— Be abejonės. 

— Taigi, matyt, yra būtina, kad pažintume ly- 
gybę anksčiau, negu, pamatę lygius daiktus, pagal- 
votume, jog jie visi stengiasi būti tokie, kaip pati 
lygybė, bet neinstengia. 

— Taip yra. 

— Tačiau juk sutinkame, kad šiuo atveju mes 
negalėjome ir negalėtume nieko iš kur kitur apibrėžti, 
nepavartodami regėjimo, lytėjimo ar kokio kito iš 
kūno pojūčių. Tą pat tvirtinu ir dėl viso kito. 

— Iš tikrųjų, Sokratai, jie turi vienodą reikšmę 
tam, ką šitas protavimas nori inrodyti. 

— Vadinas, tik jutimų pagalba reikia suprasti, 
kad tokiu būdu viskas jutimais suvokiama, siekia ly- 
gybės, bet nesutampa su ja. Ar kaip sakysime? 

— Taip. 

— Taigi reikia, kad mes, prieš pradėdami regėti, 
girdėti ir bendrai jausti, turėtume kur nors gauti 
supratimą apie pačią lygybę, kaip tokią, jei jutimų 
pagalba lygindami su ja iš lygių daiktų stebėjimo 
gautus inspūdžius, patyrėme, jog visi tie daiktai sie- 
kia būti tokie, kaip pati lygybė, tačiau kiek atsilieka 
nuo jos. 

— Tai būtina išvada iš to, kas anksčiau pasakyta, 
Sokratai. 

— Juk tiesa, kad vos gimę naudojomės regėjimu, 
girdėjimu ir turėjome kitus pojūčius? 

— Visai taip. 

— Bet reikia, sakome, kad lygybės sąvoką turė- 
tume anksčiau ingyti? 

— Taip. 

— Taigi, kaip rodosi, būtina, kad mes prieš gim- 
dami gautume šitą pažinimą. 

— Rodosi. 


XX 


— Jei mes ingijome šitą pažinimą prieš gimdami 
ir atsinešėme su savimi, tai ar mes nepažinome prieš 
gimdami ir ar neatsinešėm su savimi ne tik lygybės 
sąvokos, ne tik supratimo, kas daugiau ir mažiau, 
bet ir visų kitų panašių sąvokų? Juk mes dabar nė 
kiek ne daugiau kalbame apie lygybę, kaip ir apie 
grožį, apie gėrį, teisingumą, šventumą, žodžiu sa- 
kant, apie visa, ką mes savo pasikalbėjimuose (ir 
klausdami klausimuose, ir atsakydami atsakymuose) 
apibrėžiame tikrąja būtimi. Vadinas, būtina mums 
visas tas sąvokas insigyti dar negimus. 

— Taip yra. 

— Ir jei insigiję jas kaskart vėl neužmirštume, 
taptume visada jas žinančiais ir žinotume jas per 
visą gyvenimą. Nes žinoti — yra: insigijus žinių, 
palaikyti jas ir nenustoti jų. Ir ar nevadiname, Sim- 
mijau, užmiršimu žinių netekimą? 

— Tikrai taip, Sokratai, — atsakė Simmijas. 

— Ir priešingai, jei mes gavę žinių prieš gim- 
dami, gimdami jų nustojome, o paskui, jutimų pasi- 
gaudami, vėl atgavome kalbamas žinias, kurias ir 
anksčiau kitados turėjome, tai ar vadinamasis mo- 
kymasis nebus tik mūsų savų žinių atnaujinimu? 
Ir vadindami tai prisiminimu, mes, tur būt, teisingai 
sakome. 

— Taip. 

— Juk mes pripažinome galimu, kad tas, kurs 
suvokia kokį daiktą regėjimu, girdėjimu ar kitu ku- 
riuo pojūčiu, atsimena kartu ir ką kita, ką jis buvo 
užmiršęs ir kam jo suvokiamas daiktas, dėl pana- 
šumo ar dėl skirtumo, yra artimas. Tokiu būdu, 
kaip sakiau, tenka pripažinti viena iš dviejų: arba 
mes gimėme žinodami visa tai ir palaikome tas Ži- 
nias per visą gyvenimą, arba tie, apie kuriuos sa- 
kome, kad jie mokosi, ne ką kita daro, kaip tik pri- 
simena. Šiuo atveju mokymasis ir būtų prisimini- 
mas. 

— Visa tai tikra tiesa, Sokratai. 


XXI 


— Taigi ką pasirinksi, Simmijau? Ar kad gimė- 
me žiną, ir kad paskui prisimename tuos dalykus, 
kurių pažinimą anksčiau ingijome? 

— Nemokėčiau šiuo metu pasirinkti, Sokratai. 
— Kodėl gi? Šiuo atveju tikriausiai galėtum pa- 
sirinkti, kaip tat tau atrodo: ar ką nors žinodamas 
žmogus gali pasakyti, ką jis žino ir ko ne? 

— Visai aišku, kad gali, Sokratai, — atsakė Sim- 
mijas. 

— O kaip tau atrodo: ar visi žmonės sugebėtų 
padaryti savo sprendimą apie tai, apie ką mes dabar 
kalbėjome? 

— Tikrai to norėčiau, — atsakė Simmijas, — bet 
labai bijau, kad rytoj tuo pat laiku niekas nemokės 
tinkamai to padaryti. 

— Vadinas, manai, kad ne visi tai supranta, Sim- 
mijau? — paklausė Sokratas. 

— Jokiu būdu ne. 

— Taigi prisimena tai, ko kitados yra išmokę? 

— Būtinai. 

— Kada gi mūsų sielos bus tai pažinusios? Juk ne 
po to, kai žmonėmis tapome? 

— Aišku. 

— Vadinas, anksčiau? 

— Taip. 

— Iš to eina, Simmijau, kad dar prieš ateidamos 
in Žmogaus kūną mūsų sielos buvo skyrium nuo 
kūnų ir turėjo žinojimą. 

— Taip, Sokratai, jei tik anų Žinių negauname 
gimdami: juk dar šito laikotarpio esama. 

— Tesie taip, bičiuli. Kuriuo gi kitu laiku 
nustojame žinojimo? Juk negimstame su juo, kaip 
ką tik nutarėm. Nejaugi nustojame žinojimo kaip 
tik tuo metu, kai jį ingyjame? O gal turi nurodyti 
kitą kokį laiką? 

— Jokio, Sokratai; neapsižiūrėjau niekus plepąs. 

XXII 


— Vadinas, Simmijau, priėjome tokią išvadą? 
Jei visa tai, ką nuolat kartojame, — grožis, gėris ir 
kitos tokios būtys būna, jei mes lyginame su jomis 
kaip su kažkuo, kas anksčiau buvo ir ką mes vėl 
naujai ingijome, visa, ką suvokiame pojūčiais, tai 
būtinai išeina štai kas: kaip šios būtys yra, taip ly- 
giai ir mūsų siela buvo dar prieš mums užgimus. 
Jei tatai taip nebūtų, šitos mūsų kalbos būtų bergž- 
džios. Ar ne tiesa? Ar neišvengiama būtinybė, kad 
tos būtys būna ir kad mūsų sielos buvo mums dar 
negimus, ir jei nėra vieno, nėra ir antro? 

— Man rodosi, Sokratai, — pasakė Simmijas, — 
kad toji būtinybė yra nenuneigiama. Ir mūsų prota- 
vimas priėjo gražią išvadą: nėra abejonės, kad mūsų 
siela būna mums negimus, ir kad tos būtys, apie 
kurias dabar kalbi, irgi būna. Iš tikrųjų, aš bent 
nežinau, kas man būtų lygiai taip aišku, kaip tatai, 
kad visos šios būtys — grožis, gėris ir kita, apie ką 
dabar kalbėjai, tikriausiai yra. Ir man bent rodosi 
visa tai esant pakankamai inrodyta. 

— Na, o kaip Kebetui? — paklausė Sokratas: 
— juk reikia ir Kebetą intikinti. 

— Aš bent manau, — atsakė Simmijas, — kad ir 
jis pakankamai intikintas, nors joks kitas Žmogus 
nėra tiek linkęs nepasitikėti protavimais, kaip jis. 
Tačiau manau, kad ir jis pakankamai insitikino, jog 
mūsų siela buvo jau prieš mums užgimstant. 

— Bet ar mums mirus ji dar bus, — tai ir man 
pačiam, Sokratai, rodosi neinrodyta, — pasakė Sim- 
mijas, — bet dar vyrauja žmonių nuomonė, ką mums 
dabar ir Kebetas priminė, kad žmogui mirus ir 
siela pranyksta, ir kad čia yra jos galas. Iš tikrųjų, 
kas jai kliudytų gimti, ingauti kur nors pavidalo ir 
būti prieš insikūnijant, o po insikūnijimo ir po išsi- 
vadavimo iš kūno — pasibaigti ir išnykti? 

— Tiesą sakai, Simmijau, — tarė Kebetas. — 
Juk išspręsta, rodosi, tik kaip ir pusė to, ką reikia 
išspręsti, būtent, kad mūsų siela buvo mums dar 
negimus; norint inrodymą privesti prie galo, reikia, 
be to, dar papildomai inrodyti, kad ir po mūsų 
mirties ji bus taip pat, kaip ir mums negimus. 

— Tai jau, Simmijau ir Kebetai, inrodyta, — 
pastebėjo Sokratas, — jei tik panorėsite paskutinį 
inrodymą sujungti su tuo, dėl kurio mes jau anks- 
čiau buvome sutikę, būtent, kad visa gyva kilo iš 
to, kas mirė. Juk jei mūsų siela jau ir anksčiau būna, 
tai reikia pripažinti, kad ji, ateidama in pasaulį ir 
gimdama, gimsta ne iš ko kito, kaip iš mirties ir 
mirimo. Argi iš to būtinai neina, kad siela būna ir 
po mirties, nes jai, žinoma, reikia vėl gimti? Tokiu 
būdu, apie ką dabar kalbate, jau inrodyta. 

XXIV 


Bet man rodos, kad vis dėlto tu ir Simmijas mie- 
lai sutiktute dar plačiau panagrinėti šitą klausimą: 
jūs vis dar, lyg vaikai, bijote, kad vėjas iš tikrųjų 
neišblaškytų ir neišpustytų sielos, jai išeinant iš 
kūno, ypač jei kūnui teks mirti ne ramiu oru, o 
kokiam dideliam vėjui pučiant. 

Kebetas prasijuokė ir tarė: 

— Pasistenk gi, Sokratai, išblaškyti mūsų baimę, 
kuri tačiau nėra mūsų, bet, tur būt, kažkokio vaiko, 
kurs sėdi mumyse ir baidosi visų tokių dalykų. Taigi 
pamėginkime intikinti jį, kad nebijotų mirties, lyg 
kokios baidyklės. 

— Tada reikia, — pasakė Sokratas, — kasdien 
giedoti jam kerėjimo giesmę, kol pasigydysit nuo 
baimės. 

— Bet, Sokratai, — tarė Kebetas, — iš kur im- 
sime dabar tokių giesmių gerą giedotoją, tau ren- 
giantis mus palikti? 

— Graikija didelė, Kebetai, ir joje yra tinkamų 
žmonių, — atsakė Sokratas, — nemaža ir visokių 
svetimtaučių, kuriuos visus reikėtų aplankyti, tokio 
giedotojo bejieškant, ir nesigailėti nei pinigų nei 
vargo, nes nėra tinkamesnio daikto, kuriam galėtute 
geriau savo pinigus išleisti. Taip pat ir savo tarpe 
reikia pajieškoti: galimas daiktas, kad sunku bus 
rasti žmonių, kurie geriau už jus galėtų tai atlikti. 
— Tai bus padaryta, — pasakė Kebetas. — Bet 


166 


grįžkime, jei tatai tau malonu, prie to, kur susto- 
jome. 

— Žinoma, malonu. Kodėl nebus malonu. 

— Gerai sakai, — tarė Kebetas. 


XXV 


— Taigi, kalbėjo toliau Sokratas, — ar ne tokį 
reikia sau pastatyti klausimą: kuriam, galiausiai, 
daiktui tinka tai patirti, būtent, — išnykti? Dėl kurio 
daikto tenka bijoti, kad su juo to neatsitiktų? Ir 
dėl kurio netenka? Po to turime vėl pažiūrėti, ku- 
riems iš jų priklauso siela, ir, atsižiūrint in tai, spręsti, 
ar tenka dėl mūsų sielos bijoti? 

— "Tiesą sakai, — tarė Kebetas. 

— Ar nedera tai patirti daiktui, atsiradusiam iš 
sudėties ir sudėtingam iš prigimties? Ar toks sudė- 
tingas daiktas neturi išsiskirstyti tokiu pat būdu, 
kokiu buvo sudėtas? O jei koks daiktas pasitaiko 
nesudėtingas, ar nedera ypač jam vienam nepatirti to? 
— Man rodos, kad taip, — pritarė Kebetas. 

— O juk ypatingai tinka būti nesudėtingiems tiems 
daiktams, kurie visuomet pasilieka tokie pat ir ne- 
sikeičia? Ir atvirkščiai, ar netinka būti sudėtingiems 
tiems daiktams, kurie nuolat keičiasi ir niekuomet 
nepasilieka tokie pat? 

— Ir man taip rodos. 

— Dabar, — pasakė Sokratas, — grįžkime prie 
to, apie ką anksčiau kalbėjome. Visa tai, ką mes 
savo klausimuose ir atsakymuose pavadinome bū- 

ties vardu, ar visuomet pasilieka tas pat, ar kartais 
keičiasi? Lygybė, kaip tokia, grožis, kaip toks, ir 
kitos savaime esančios būtys, — ar kada ingauna 
kokį nors pasikeitimą, ir kokį maždaug? Arba kiek- 
viena tų esmių, būdama pati ir vienalytė, tokia ir 
pasilieka, ir niekuomet niekur jokiu būdu jokio pa- 
keitimo neingauna? 

— Būtinai taip, Sokratai, — pasakė Kebetas, — ji 
pasilieka pastovi. 

— O kaip dėl daugelio kitų gražių daiktų, pa- 
vyzdžiui, dėl žmonių, arklių, apsiaustų ir kitų, kiek 
jie gražūs, ar lygūs, ar aplamai turi kokį panašų pa- 
vadinimą? Ar jie pasilieka tokie pat, arba priešingai: 
palyginus su būtimis, nei patys savyje, nei santyky 
su kits kitu niekados ir jokiu būdu nepasilieka ne- 
pasikeitę? 

— Su daiktais kitaip, — atsakė Kebetas: — jie 
nuolat keičiasi. 

— Ar tu negali pažinti šių pastarųjų lytėjimo, re- 
gėjimo ir kitų pojūčių pagalba, tuo tarpu kai esmių 
negalima kitaip suvokti, kaip tik proto mintijimu, 
nes jos yra belytės ir nematomos ? 

— Visiškai teisingai sakai, — pritarė Kebetas. 


XXVI 


— Taigi, ar nesutiktum nustatyti, — kalbėjo to- 
liau Sokratas, — dvi būčių rūšis: viena — mato- 
mieji daiktai, antra — nematomieji? 

— Nustatykim, — sutiko Kebetas. 


168 


— Nematomoji būtis visada pasilieka ta pati, 
o matomoji — niekuomet? 

— Galime ir tai nustatyti, — pritarė Kebetas. 

— O toliau, — kalbėjo Sokratas, — iš ko gi mes 
patys sudaryti? Ar ne iš kūno ir sielos? Ar gal dar 
iš ko kito? 

— Iš nieko kito, — pasakė Kebetas. 

— Taigi in katrą rūšį daugiau panašus ir su katra 
labiau giminingas kūnas? 

— Kiekvienam aišku, kad su matomąja, — atsakė 
Kebetas. 

— O siela? Matoma ar nematoma? 

— Žmonių bent — ne, Sokratai, — pasakė Kebetas. 
— Bet juk mes kalbame apie matoma ir nema- 
toma, pasiremdami žmonių prigimtimi? O gal turi 
galvoj kokią kitą prigimtį? 

— Ne, žmonių. 

— Tai kaip sakome apie sielą? Matoma ji, ar 
nematoma? 

— Nematoma. 

— Vadinas, ji neregima? 

— Taip. 

— Todėl siela labiau už kūną panaši in neregi- 
mąją rūšį, o kūnas — in matomąją. 

— Neišvengiamai taip, Sokratai. 


XXVII 


— O ar nekalbėjome anksčiau ir apie tai, kad 
siela kam nors ištirti vartoja kūną — regėjimą, gir- 

dėjimą ar kitą kokį pojūtį (nes ištirti ką pojūčių pa- 
galba ir reiškia ištirti tai, pavartojant kūną), būna 
kūno nukreipiama in tas sritis, kur yra nuolatinis 
keitimasis ir, liesdama tokį daiktą, iškrypsta iš tie- 
saus kelio, susijaudina ir, nusiminusi, svyruoja, lyg 
apsvaigusi? 

— Taip kalbėjome. 

— O kai ji tyrinėja ką nors, būdama pati viena, 
ar ji nepakįla prie to, kas tyra, amžina, nemaru, ne- 
keičiama? Savo prigimtimi būdama artima visam 
tam, ar nebendrauja ji su juo tol, kol gali pasilikti 
pati viena? Ar siela nesiliauja tada klaidžiojusi? Ar 
nepasilieka ji visada pati viena, susijungdama su 
nesikeičiančiomis būtimis? Ir ar tokia sielos būklė 
nebus mintijimas? 

— Labai gražiai ir teisingai kalbi, Sokratai, — 
pasakė Kebetas. 

— Taigi, išeinant iš to, kas anksčiau ir kas dabar 
buvo pasakyta, kaip tau rodos, in kokią daiktų rūšį 
siela labiau panaši ir kokiai labiau gimininga? 

— Man rodos, Sokratai, — atsakė Kebetas, — 
kad kiekvienas, net ir mažiausiai sugebąs galvoti, 
tokiu keliu eidamas, sutiks, kad siela visais atvejais 
daugiau panaši in tai, kas niekados nesikeičia, negu 
in priešinga. 

— O kūnas? 

— In priešinga. 

— Insidėmėk dar ir štai ką: kadangi siela ir kū- 
nas būna drauge, gamta insako kūnui vergauti ir 
klausyti, sielai — valdyti ir viešpatauti. Katras, 
tavo galva, panašus in dieviška ir katras in mirtinga? 
Ar nesirodo tau, kad tam, kas dieviška, pačios gam- 
tos skirta valdyti ir vadovauti, o tam, kas maru, — 
klausyti ir vergauti? 

— Man bent, taip. 

— Taigi in katrą panaši siela? 

— Aišku, Sokratai, kad siela panaši in dieviška, 
o kūnas — in mirtinga. 

— Dabar, Kebetai, — kalbėjo Sokratas, — pa- 
galvok: ar iš viso to, kas mūsų pasakyta, neina, kad 
siela labiausiai panaši in dieviška, nemirtinga, tik 
mintimi suvokiama, tolygu, nesuardoma, visada vie- 
ninga ir pastovu; o kūnas labiausiai atsako visa 
žmogiška, maru, daugeriopa, mintimi nesuvokiama, 
suardoma, visuomet nevieninga ir nepastovu. Ar 
galime su tuo nesutikti, mielas Kebetai, ir kitaip 
nustatyti? 

— Negalime. 


XXIX 


— O kas toliau? Jei visa tai taip, ar kūnui ne- 
dera greit irti, o sielai — likti ar visai nesunaikina- 
mai, ar bent arti to? 

— Žinoma, taip. 

— Juk pats pastebi, — pasakė Sokratas, — kad, 
žmogui mirus, jo regimoji ir regimo srity esanti dalis 
— kūnas, yra tai, ką vadiname lavonu ir kam dera 
suirti, subyrėti, išpustytam būti, — nepatiria nieko 
tokio staiga, bet gan ilgą laiką būna, o ypatingai 
jei kas miršta pačiame amžiaus žydėjime, turėdamas 
žydintį kūną. O jei lavoną išbalzamuoti, kaip bal- 
zamuojama Aigipte, tai pasilieka beveik sveikas nuo- 
stabiai ilgą laiką. Bet jei kūnas sutrūnėja, kai ku- 
rios jo dalys, kaip antai, kaulai, gyslos ir visos kitos 
tokios, pasilieka, taip sakant, nemirštamos. Ar ne taip? 
— Taip. 

— O siela, neregimoji mūsų dalis, vykstanti in 
atsakomą jai vietą — garbingą, tyrą, nematomą, 
paprastai sakant, in Hadą, pas gerąjį ir išmintin- 
gaji dievą, kur, jei dievas panorės, netrukus teks ir 
mano sielai keliauti, nejaugi toji mūsų siela, turėda- 
ma tokias savybes ir tokią prigimtį, atsiskyrus nuo 
kūno, tučtuojau, kaip daugelis žmonių tvirtina, yra 
išpustoma ir pranyksta? Toli gražu ne, mielas Sim- 
mijau, ir tu, Kebetai. Priešingai, greičiau štai kas 
atsitinka: siela atsiskiria nuo kūno, skaisti būdama, 
neimdama su savimi nieko iš to, kas yra kūno, nes, 
begyvendama, neturėjo su kūnu jokio bendravimo, 
kiek tai nuo jos parėjo, bet šalinosi jo, pasilikdama 
pati savyje susikaupusi ir nuolat tuo rūpindamasi. 
O tai nieko kita nereiškia, tik tai, kad siela teisingai 
mąstė ir iš tikrųjų rengėsi ramiai mirti. Ar ne tatai 
bus rūpinimasis mirtimi? 

— Vadinas, ar taip nusiteikusi siela nevyksta in 

panašią in save, nematomą, dievišką, nemirtingą, 
išmintingą sritį? Jai ten nusikėlus, ar nelaukia išga- 
nymas? Ar nebus ji laisva nuo klaidžiojimo, neiš- 
mintingumo, baimės, nuožmių aistrų ir kitų žmo- 
gaus blogybių? Ir, kaip sakoma apie tuos, kuriems 
pavedama šventąsias pareigas eiti, ar iš tiesų nebend- 
raus ji amžinai su dievais? Taip pasakysime, Ke- 
betai, ar kitaip? 

— Prisiekiu Dzeusu, taip, — patvirtino Kebetas. 
— Bet, manau, jei kūną palieka siela suteršta ir B 
nešvari — todėl, kad nuolat bendravo su kūnu, jam 
tarnavo, jį mylėjo, kūniškų ingeidžių ir malonumų 
buvo apkerėta, pripažino teisinga tik tai, kas turi 
kūno pavidalą, ką galima paliesti, pamatyti, išgerti, 
suvalgyti, panaudoti meilės smagumams; o to, kas 
akims nematoma ir paslėpta, kas pasiekiama tik min- 
timi ir suvokiama filosofija, paprastai nekentė, bi- 
jojo ir vengė, — tokia siela, kaip manai, ar skirsis nuo 
kūno niekuo nedėta ir skaisti? C 
— Jokiu būdu ne, — pasakė Kebetas. 

— Tokia siela, manau, bus kiaurai persisunkusi 
tuo, kas kūniška, nes jos bendravimas ir buvimas su 
kūnu, dėl nuolatinio draugavimo ir didelio rūpini- 
mosi juo, kaip ir surišo ją su kūnu in viena? 

— Taip. 

— Reikia manyti, bičiuli, kad bendravusi su 
kūnu siela esti sunki, apkrauta, žemėta ir regima. 

Tokia būdama, ji griūva naštos slėgiama ir veržiasi 
vėl in matomąjį pasaulį, baidydamos nematomojo 
ir Nematomo*. Ji klajoja, kaip pasakojama, ka- 
puose prie kapnamių, kur kartais neva matomi kaž- 
kokie neaiškūs sielų pavidalai—vaiduokliai 24. Šiuose, 
būtent, pavidaluose ir pasirodo tos sielos, nes jos, 
ne visiškai išsivadavusios iš kūnų, bet regimo da- 
lyvės, gali būti ir matomos. 

— (Galimas daiktas, Sokratai. 


— Žinoma, galimas, Kebetai; be to, galimas daik- 
tas ir tat, kad tai sielos ne gerųjų Žmonių, bet 
sielos piktųjų: jos verčiamos klaidžioti minėtose vie- 
tose, atlikdamos bausmę už buvusį nuodėmingą gy- 
venimą. Ir klaidžioja jos tol, kol, verčiamos savo 
palinkimo prie kūno, kuris visur jas persekioja, vėl 
apsigyvens kūne. 

O jos, paprastas dalykas, apsivelka tokiomis būty- 
bėmis, kurių papročiai tiko sielai žemėje gyvenant. 
— Ką turi galvoje tai sakydamas, Sokratai? 

— Pavyzdžiui, temokėję apsiryti, pasigerti, pa- 
leistuvauti turi virsti, tur būt, asilų ir kitų panašių 
gyvulių paderme. Ar ne taip manai? 

— Visai galimas daiktas, kad taip, kaip sakai. 

— O pamėgusieji neteisybę, priespaudą, plėši- 
mus virsta vilkais, vanagais, kirliais. Ar gal pasaky- 
sime, kad tokių žmonių sielos eina kur kitur? 

— Be abejonės, jos eina in tavo nurodytas vie- 
tas, — pasakė Kebetas. 

— Taigi, — kalbėjo toliau Sokratas, — ar ne- 
aišku, kad kitos sielos eis in vietas, atsakomas jų 
rūpesčiams. 

— Visai aišku, — pritarė Kebetas. 

— O kas laimingiausi iš žmonių? — paklausė 
Sokratas. — Kas iš jų gaus geriausią vietą? Ar ne 
tie, kurie buvo atsidavę visuomeninei ir valstybinei 
dorybei, vadinamai sveiku protu ir teisingumu, atsi- 
radusiai iš gero būdo ir lavinimosi — be filosofijos 
ir didesnio galvojimo? 

— Kodėl gi šie laimingiausi? 

— Todėl, kad jiems tinka vėl apsigyventi jų 
sielai artimoje, ramioje, visuomenę mėgstančioje pa- 
dermėje, kaip antai, bitėje, vapsvoje, skruzdėlėje 
ir dargi net vėl žmoguje, ir tada iš jų išeis tinkami 
Žmonės. 

— Galimas daiktas. 

— O in dievų giminę neleistina ineiti tam, kas 
nebuvo atsidavęs filosofijai ir nebaigia gyvenimo 
visai skaistus. Tat prieinama tik pažinimo mylė- 
tojui. Štai kodėl, bičiuli Simmijau, ir tu, Kebe- 
tai, tikri filosofai susilaiko nuo visų kūno aistrų ir 
nepasiduoda joms. Ir elgiasi jie taip ne dėl to, kad 
bijotų pragaišties ar neturto, kaip daugelis gobšų 
žmonių; ir ne iš baimės nustoti pagarbos ir menkos. 

šlovės, kaip tat daro valdžios ir garbės mėgėjai, su- 
silaikydami nuo aistrų. 

— Bet tikriesiems filosofams ir nederėtų kitaip 
elgtis, — pastebėjo Kebetas. 

— Prisiekiu Dzeusu, nederėtų, — pasakė So- 
kratas. — Todėl, Kebetai, visi, kas rūpinasi savo 
siela ir gyvena ne tam, kad tarnautų kūnui, palieka 
žmones, kuriems tai nepatinka, ir neina su jais tuo 
pačiu keliu, kaip su nežinančiais, kur einą. Many- 
dami, kad nereikia daryti nieko, kas nesutinka su 
filosofija ir su jos teikiamu išsivadavimu bei apsi- 
valymu, jie atsiduoda filosofijai ir eina ten, kur yra 
jos vedami. 

— Kaip tat suprasti, Sokratai? 

— Aš pasakysiu, — tarė Sokratas. — Pažinimo 
mylėtojai, — kalbėjo jis toliau, — žino, kad filoso- 
fija gauna jų sielą lyg visiškai kūno sukaustytą, prie 
jo pripildytą, priverstą žiūrėti in būtį lyg per kalė- 
jimo pinučius (o ne betarpiškai pati per save), pa- 
smerktą merdėti visiškoje proto tamsybėje. Ji mato, 
kad visos šios baisybės pareina nuo pagavusių žmo- 
nes aistrų ir kad pirmiausia pats kalinys yra kaltas, 
kad pateko in grandines. Taigi, kaip sakau, pažini- 
mo mylėtojai žino, jog filosotija, gavusi tokią jų 
sielą, ramiai mudrina juos, mėgina atvaduoti, nu- 
rodydama in tai, kaip klaidingi yra tyrinėjimai akių 
pagalba, taip pat ausų ir kitų pojūčių organų. Filoso- 

Tija intikina sielą be būtino reikalo nesinaudoti juti- 
mais, skatina ją susikaupti ir užsidaryti savyje, niekuo 
nepasitikėti, išskyrus save ir tai, ką ji pati vieta 
mąsto apie kiekvieną iš esančių pasaulio daiktų, 
kaip tokį; o tai, ką siela gali suvokti kitko pagalba, 
kas kartais atrodo vienaip, kartais — kitaip, laikyti vi- 
siškai klaidinga: Juk visa tai yra iš juntamo ir regi“ 
mo srities; o tai, ką siela pati viena suvokia, yra 
tik protui prieinama ir nematoma. Tikrojo filosofo 
siela mano, kad nereikia priešintis savo išsivadavi- 
mui, ir todėl, kiek galėdama, susilaiko nuo malo- 
numų, aistrų, liūdesio, baimės, nes, jos supratimu, 
tas, kas patiria per didelį džiaugsmą, ar baimę, ar 
liūdesį, ar geidulius, — pasiduoda ne tik tokiai blo- 
gybei, kokia ji ir kitiems atrodo, būtent, ligai, pi- 
nigų išeikvojimui geiduliams patenkinti, bet ir blo- 
gybei, kurios jis tokia nelaiko, o kuri yra didžiausia 
ir sunkiausia iš visų blogybių. 

— Kas tai per blogybė, Sokratai? — paklausė 
Kebetas. 

— Štai kokia: siela kiekvieno žmogaus, patirian- 
čio didelį džiaugsmą ar didelį nuliūdimą, yra ver- 
čiama manyti, jog tai, kas joje ypač sukelia šiuos jaus- 
mus, yra kažkas tikriausio ir teisingiausio; tuo tarpu 
yra kitaip: visa tai yra iš regimo srities. Ar ne? 

— Žinoma, taip. 

— Ar ne tokiam padėjime siela būna labiausiai 
kūno varžoma? 

— Kokiu būdu? 

— Kiekvienas smagumas, kiekvienas sielvartas 


12 — Symposion. 

lyg vinimi prikala ir stipriai sujungia sielą su kūnu, 
padaro sielą kūno pavidalo, nes ji insivaizduoja 
esant tiesą visa tai, ką kūnas sako. Juk dėl sutikimo 
su kūnu siela yra verčiama džiaugtis tuo, kuo džiau- 
giasi kūnas, ir todėl, mano nuomone, ji verčiama pa- 
sidaryti kūno kelionės draugu ir misti tuo pačiu 
maistu“, Tokia būdama, ji niekados negali skaisti. 
ateiti in Hadą, bet visuomet kūno perpildyta išeina 
iš jo. Štai kodėl ji netrukus vėl krinta in kitą kūną, 
ir, tartum jo apvaisinta, auga jame; ir todėl nelemta. 
jai būti su tuo, kas dieviška, skaistu, tolygu. 

— Tikrą tiesą sakai, Sokratai, — pastebėjo Ke- 
betas. 

— Štai kodėl, Kebetai, tikri pažinimo mylėtojai. 
yra padorūs, ryžti vyrai, o ne dėl to, ką pasakoja apie. 
tai žmonės. Ar kitaip manai? 

— Aš bent, visai ne. 

— Aišku. Filosofo siela taip, būtent, ir sampro- 
taus; ji nemanys, kad filosofija turi ją išvaduoti, o 
kai išvaduos, ji galinti atsiduoti smagumams ir 
skausmams, ir tokiu būdu vėl susirišti su kūnu, 
dirbti nepabaigiamąjį darbą Penelopos*“, atleisda- 
vusios kaskart audeklą. Priešingai, filosofo siela, 
susidarydama vidaus rimtį, nesutrikdomą skausmų: 
bei malonumų, seka protą ir nuolat jame gyvena, 
dvasios akimis žiūri in teisinga, dieviška, visiškai 
tikra, ir tuo pasistiprina. Ji mano taip turinti gy- 
venti, kol gyvena žemėje. O kai baigs gyvenimą, 

ateis in giminingą ir artimą jai vietą, nusikračiusi 
žmonių nelaimėmis. Taip gyvenusiai ir tokiu maistu 
mitusiai sielai, Simmijau ir Kebetai, netenka bijoti 
visokių siaubų; jai nebaisu, kad skirdamasi su kūnu 
bus vėjų išpustyta, išsklaidyta ir išblaškyta, kad 
išnyks, ir niekur nieko iš jos nebeliks. 


XXXV 


Sokratui tai pasakius, visi ilgą laiką tylėjo. Pats So- 
kratas, kaip galima buvo matyti, buvo giliai susimąs- 
tęs dėl savo kalbos, taip pat ir daug kas iš mūsų. 
Tik Kebetas ir Simmijas šnabždėjosi su kits kitu. 
Tai pastebėjęs, Sokratas kreipėsi in juos, klaus- 
damas: 

— Ką? Ar mano pasakyta atrodo jums vis dar 
nepakankama? Tiesa, daug dar yra tame abejonių 
ir neaiškumų, ypač jei kas panorėtų galutinai juos 
išspręsti. Žinoma, jei kalbate apie ką kita, nekliu- 
dau; bet jei kiek abejojate dėl to, kas pasakyta, ne- 
delsdami patys pareikškite ir nurodykite tai, ką, jūsų 
manymu, galima būtų geriau išnagrinėti; pasikvies- 
kite ir mane, jei tikitės su manimi greičiau išspręsią 
savo neaiškumus. 

— Pasakysiu tau visą teisybę, Sokratai, — atsi- 
liepė Simmijas. — Jau seniai abejodami, baksteria- 
me ir raginame vienas antrą paklausti tavęs; labai 
norime išgirsti tavo nuomonę, bet nedrįstame inky- 
rėti, bijodami, kad tau kalbėti bus nemalonu dėl 
tave ištikusios nelaimės. 

Tai išgirdęs, Sokratas nusišypsojo ir tarė: 

— E, brangusis Simmijau, tikrai sunku man būtų 
kitus vyrus intikinti, kad dabartinio savo likimo ne- 
laikau nelaime, jei net jūsų negaliu intikinti, o vis 
bijote, kad nebūčiau dabar kiek blogiau nusiteikęs, 
negu per visą savo gyvenimą. Jūs, matyt, laikote 
mane silpnesniu mantikos?“ srity net už gulbes: 
anos, nujausdamos neišvengiamą mirtį, nors ir anks- 
čiau giedodavo, ima dabar giedoti ilgesnes ir gra- 
žesnes giesmes2“, džiaugdamos, kad rengiasi vykti 
pas tą dievybę, kuriai tarnauja. O žmonės, bijo- 
dami mirties, ir gulbes apkalba sakydami jas apver- 
kiant savo mirtį ir giedant iš nuliūdimo. Žmonės 
nesuvokia, kad joks paukštis negiedos, būdamas al- 
kanas, ar sušalęs, ar dėl kitko nusiminęs, — nei lakš- 
tingala, nei kregždė, nei kukutis, kurie, kaip sakoma, 
giedodami savo nelaimes išraudoją. O man rodos, 
kad ir šitie paukščiai, kaip ir gulbės, gieda ne dėl 
nuliūdimo, bet dėl to, manau, kad jie, kaip Apol- 
lono paukščiai, yra apdovanoti mantikos dovana ir 
iš anksto žino, koks gėris laukia jų Hade. Štai kodėl 
šitie paukščiai mirties dieną labiau, negu kitu laiku, 
ir gieda ir ypatingai džiaugiasi. O ir aš pats laikau 
save tokiu pat tarnu ir taip pat pašvęstu tam pačiam 
dievui, kaip ir gulbės??. Iš savo valdovo gavau 
mantikos dovaną, ne menkesnę už gulbių, ir todėl 
taip pat drąsiai, kaip ir jos, skiriuosi su gyvenimu. 
Taigi kalbėkite su manim, klauskite ką tinkami, 
kol Vienuolika Atėnų vyrų tat leidžia. 

— Labai gerai sakai, — tarė Simmijas. — Ir aš 
tau išdėstysiu, ko nesuprantu, o paskui tenurodo 
Kebetas, kur jis nesutinka su tavo žodžiais. Mano 
mintys, Sokratai, dėl tavo paliestų klausimų, tur 
būt, bus tos pačios, kaip ir tavo, būtent: tikras pa- 
žinimas šiame gyvenime ar negalimas, ar kažkaip 
labai sunkus. Tačiau, iš kitos vėl pusės, tik visiškai 
silpnos dvasios žmogui tinka atsisakyti nuo pagrin- 
dinio bei nuodugnaus tyrinėjimo viso ko, kas tuo 
klausimu yra pasakyta. Juk šiuo atveju reikia bent 
viena iš dviejų pasiekti: arba pažinti bei ištirti da- 
lyko esmę, arba, jei tat negalima, bent pasirinkti iš 
visų Žmogaus protavimų patį geriausią ir mažiausiai 
sugriaunamą, ir juo pasikliaujant drąsiai, lyg laive- 
liu, plaukti per gyvenima, jei kas, žinoma, negalėtų 
keltis dar saugiau ir tikriau, naudodamasis patikimes- 
ne kėlimosi priemone — kokios dieviškos tiesos at- 
skleidimu. Dabar ir aš bent nesigėdysiu klausinėti ta- 
vęs, jei jau ir tu pats mane ragini, ir paskui nesikrimsiu 
neišdėstęs savųjų minčių. Iš tikrųjų, Sokratai, kai 
aš ir pats vienas ir drauge su Kebetu nagrinėju visa, 
kas buvo pasakyta, toli gražu neatrodo intikinamai 
pasakyta. 

O Sokratas tarė: 

— Galimas daiktas, bičiuli, kad tau teisingai 
atrodo. Bet pasakyk, kuo, būtent, nesi patenkintas ? 
— Man bent, — atsakė Simmijas, — nepatinka 
tai, kad mūsų protavimus galima pritaikyti ir har- 

monijai ir lyrai bei stygoms, būtent, kad ir harmo- 
nija yra kažkas nematoma, bekūniška, gražu ir die- 
viška suderintoje lyroje; o pati lyra bei stygos yra 
kūnai, turi kūno pavidalą, yra sudėtiniai, žemiški, 
giminingi tam, kas miršta. Juk jei kas nors, sulaužęs 
lyrą ar supjaustęs bei suplėšęs stygas, imtų remtis 
panašiais, kaip tu, inrodymais, būtent, kad anoji 
harmonija būtinai dar turi būti ir neturi žūti, nėra 
jokio galimumo prileisti, kad lyra dar būna ir suplė- 
šius jos stygas; o stygos, būdamos mirtingosios rū- 
šies daiktai, gyvena toliau tuo tarpu, kai harmonija 
pražuvo. Juk negalimas daiktas, kad harmonija, 
būdama vienos prigimties su dieviška bei nemirtin- 
ga, būdama jiems gimininga, žūtų anksčiau, negu 
tai, kas maru. Priešingai, būtinas dalykas, kad har- 
monija pati toliau dar būtų ir tik medžiui bei sty- 
goms supuvus ką nors patirtų. Taigi, aš bent ma- 
nau, Sokratai, bet ir tu pats tai pastebėjai, kad mes 
vaizduojamės sielą ypatingai esant kaži kokią har- 
moniją. Tuo tarpu, kai mūsų kūnas tarytum yra 
intemptas ir palaikomas šilimos, šalčio, sausumo, 
drėgmės ir kitų panašių reiškinių, mūsų siela yra 
harmoningas junginys visų šitų pradų, jei tik šitas 
junginys sudarytas tiksliu ir tinkamu santykiu. Taigi, 
jei siela yra tam tikra harmonija, aišku, kad, mūsų 
kūnui dėl ligų ar kitų vargų susilpnėjus ir suminkš- 
tėjus, ir siela turi, neišvengiamas dalykas, tučtuojau 
žlugti, nors ji būtų ir dieviškiausios prigimties, kaip 
žlunga visokios kitos harmonijos, — ir tos, kurių 
esama garsuose, ir tos, kurios yra visuose menininkų 

kūriniuose. O kiekvieno kūno liekanos skyrium 
ilgą laiką gali likti, kol bus ar sudegintos, ar supus. 
"Taigi pagalvok dabar, ką mes atsakysime in tokią 
kalbą, jei kas tvirtintų, kad siela yra junginys pradų, 
iš kurių sudaromas kūnas, ir kad ji pirmiausia vadi- 
namosios mirties sunaikinama. 


XXXVII 

:Sokratas, akylai pažiūrėjęs (kaip jis dažnai dary- 
davo), nusišypsojo ir tarė: 

— Bet vis dėlto Simmijo teisybė. — Jei kas kitas 
iš jūsų sąmojingesnis už mane, tai kodėl neatsakė? 
Juk Simmijas, rodosi, gudriai mane pagavo. Tačiau, 
manau, prieš jam atsakant, reikia išklausyti Kebetą, 
ką, pagaliau, ir šis turi prikišti mano inrodinėjimams. 
Tokiu būdu turėsime laiko pagalvoti, ką mums atsa- 
‘kyti, ir, išklausę Kebetą, arba sutiksime su jais 
abiem, jei pasirodys, kad jie mums pritaria, arba, 
priešingu atveju, ginsime savo nusistatymą. Nagi, 
Kebetai, — paklausė jį Sokratas, — sakyk, kas tave 
jaudina ir teikia nepasitikėjimo ? 

— Pasakysiu, — atsakė Kebetas. — "Taigi man 
rodos, kad mūsų protavimas vis dar lieka vietoje, 
ir jam galima prikišti tą pat, ką mes anksčiau minė- 
jome. Juk kad mūsų siela buvo jau anksčiau, prieš 
ineidama in šitą štai pavidalą, neneigiu, kad tatai 
gražiai inrodyta, ir, jei nebus per drąsiai pasakyta, 
visai patenkinamai. Bet kad ir po mūsų mirties 
siela dar kažkur būna, neatrodo man taip pat aišku. 

Ir kad siela nesanti stipresnė ir negyvenanti ilgiau 
už kūną, ir čia nesutinku su Simmijo prieštara- 
vimu: juk, mano nuomone, visais šitais atžvilgiais. 
siela žymiai pralenkia kūną. Ko gi dar (galėtų man 
prikišti protas) abejoji, matydamas, kad, žmogui 
mirus, net silpnesnioji jo dalis toliau būna? Ir ar 
nesirodo tau būtinas dalykas, kad per tą pat laiką 
turi palikti ir tai, kas yra ilgesnio amžiaus? 

Pasvarstyk dabar, ar sakau ką rimto. Man irgi, 
kaip ir Simmijui, reikia, matyt, griebtis kokio paly- 
ginimo. Visas tavo protavimas atrodo toks, kaip jei 
kas imtų kalbėti apie mirusį seną audėją Šitokiu 
būdu: kad audėjas nemirė, bet, galimas daiktas, kur 
nors sveikas gyvena, — o inrodymui patiektų ap- 
siaustą, kurį anas, pats išaudęs, dėvėjo, — ir kad 
apsiaustas yra sveikas ir nesunaikintas. O jei kas 
tuo nepatikėtų, tai paklaustų: kas ilgiau tveria — 
žmogus, ar nuolat vartojamas ir dėvimas apsiaustas ? 
Kam nors atsakius, jog ilgiau tveria Žmogus, anas 
ir palaikytų inrodyta, kad, žinoma, tuo labiau turi 
būti sveikas Žmogus, jei jau jo apsiaustas, daiktas 
labai netvirtas, tebėra nesunaikintas. Bet, Simmi- 
jau, tatai, manau, iš tikrųjų ne taip bus. Taigi ir 
tu pasvarstyk, ką sakau. Juk kiekvienas suprastų, 
kiek toks protavimas netikęs. Anas audėjas, išaudęs 
ir sudėvėjęs daug tokių apsiaustų, pats žuvo vėliau, 
negu daugybė tų apsiaustų, bet anksčiau, negu nu- 
dėvėjo savo paskutinį apsiaustą. Argi iš to gali- 
ma padaryti išvadą, kad žmogus yra kažkas menkes- 
nio ir silpnesnio už apsiaustą? Panašus, mano nuo- 

mone, palyginimas gali parodyti tik sielos santykį 
su kūnu, ir geriau, man rodos, tiktų, jei bet kas, kal- 
bėdamas taip apie juos, pasakytų, jog siela yra ilga- 
amžė, o kūnas — menkesnis ir trumpiau gyvena. 
"Tiesa, toks galėtų dar pridėti, kad kiekviena siela 
nunešioja daug kūnų, ypatingai, jei siela gyvena: že- 
mėje ilgus metus. Juk jei kūnas vis munka ir nyksta 
dar žmogui tebegyvenant, tai siela nuolat audžia 
naują audinį nudėvimam kūnui; o kai siela žlunga, 
ji būtinai turi turėti savo paskutinį audinį ir tik už 
pastarąjį vieną anksčiau pranyksta. O sielai išnykus, 
kūne jau veikiai pasireiškia jo silpnoji prigimtis, ir 
jis netrukus pūna ir nyksta. Vadinas, šitokiu inro- 
dymu remiantis, jokiu būdu dar negalima laikyti 
visiškai tikra, kad, mums mirus, mūsų siela dar kur 
nors būna. Juk jeigu kas nors sutiktų su tokiu, kuris 
protauja taip pat, kaip ir tu, ir net nusileistų jam, 
pripažindamas, kad mūsų sielos buvo ne tik tuo 
laiku, kada mes dar nebuvom gimę, bet kad niekas 
nekliudo sieloms ir mums mirus būti, toliau gy- 
vuoti, daug kartų gimti ir vėl mirti (juk sielos pri- 
gimtis tiek stipri, jog ji gali pakelti daugkartinį gi- 
mimą), tačiau, jei kas dėl viso to ir nusileistų, vis 
dėlto negalėtų toliau sutikti, kad ji šiuose pasikarto- 
jančiuose gimimuose nenustojanti jėgų ir, galų gale, 
visiškai nepasibaigianti ir amžinai neišgaištanti. O 
apie aną sielos mirtį ir apie aną kūno suirimą, kuris 
sielai neša galutinę pražūtį, niekas, galima sakyti, 
nežino: niekam iš mūsų negalima būtų to pajausti. 
O jei visa tai taip, aišku, kad niekam netinka neiš- 

mintingai drąsiai sutikti mirtį, nes niekas negalėtų 
inrodyti, kad mūsų siela visiškai amžina ir nesu- 
naikinama. Jei to inrodyti negalima, tai visai aišku, 
jog kiekvienas, kuris rengiasi mirti, turi baimintis 
dėl savo sielos,. kad ji, skirdamasi dabar su kūnu, 
visiškai nežūtų. 


XXXVIII 


Išklausę, ką pasakė Simmijas ir Kebetas, visi 
pasijutome, kaip tat paskiau kits kitam papasako- 
jom, ne kaip nusiteikę, nes, nors ankstyvesniu pro- 
tavimu ir buvom tvirtai intikinti, dabar vėl, rodos, 
nusiminėm ir ėmėm abejoti ne tik tuo, kas anksčiau 
buvo nusakyta, bet ir tuo, kas bus toliau pasakyta: 
dar, gal būt, visai nesugebėsime spręsti apie kal- 
bamąjį dalyką, ar pats klausimas pasirodys abejo- 
tinas. 


ECHEKRATAS 


Prisiekiu dievais, Faidonai, aš bent pateisinu jus, 
Iš tikrųjų, išklausęs dabar tave, pats noriu savęs 
kažkaip taip paklausti: kokiu, galiausiai, inrodymu 
mums dar tikėti? Juk ir Sokrato labai intikinamai 
išdėstytas protavimas dabar visiškai yra nustojęs 
patikimumo. Mūsų sielos palyginimas su tam tikra 
harmonija man ir dabar ypatingai patinka ir anks- 
čiau patikdavo: jis verčia mane prisiminti, kad ir 
aš pats buvau tokio nusistatymo. Ir aš vėl, kaip 

ir anksčiau, jaučiuos reikalingas kažkokio inrody- 
mo, kurs mane intikintų mirusiojo žmogaus sielą 
nemirštant kartu su juo. Todėl, dėl Dzeuso, papa- 
sakok man, kaip Sokratas privedė prie galo visą 
savo protavimą. Nejaugi ir jam, kaip, anot tavęs, 
ir jums, buvo sunkoka, ar ne; ir palaikė savo inro- 
-dinėjimą tvirtai, ar menkai? Papasakok mums visa 
kuo smulkiausiai. 


FAIDONAS 


Iš tikrųjų, Echekratai, dažnai nusistebėdavau So- 
kratu, bet niekados nebuvau juo taip sužavėtas, kaip 
anuomet. Nieko, žinoma, nebuvo ypatingo, kad jis 
visuomet turėdavo ką atsakyti. Bet mane bent pir- 
miausia ypač nustebino tai, kaip maloniai, kaip 
nuolankiai ir su kokiu meilumu jis išklausė abiejų 
jaunuolių inrodinėjimus, kaip paskui stropiai paste- 
bėjo mūsų gautą iš tų kalbų inspūdį ir, galiausiai, 
kaip gražiai mus išgydė nuo dvejojimų, ir kaip 
sugebėjo mus, tarytum bėgančią nugalėtą kariuo- 
menę, padrąsinti ir paraginti akylai sekti tolimesnį 
pasikalbėjimą ir jame dalyvauti. 


ECHEKRATAS 
Kaip tat? 
FAIDONAS 


Aš pasakysiu. Atsitiktinai sėdėjau ant žemo suoliuko 
šalia jo guolio, iš dešinės; o Sokratas sėdėjo žymiai 
aukščiau už mane.  Glostydamas mano galvą ir 

šiaušdamas plaukus pakaušyje (juk ir anksčiau kar- 
tais mėgdavo žaisti mano plaukais), tarė: 

— Rytoj tai jau tikriausiai, Faidonai, nusikirpsi 
savo šituos puikiuosius plaukus39. 

— Tur būt, Sokratai, — atsakiau. 

— Ne, nelauksi rytojaus, jei paklausysi bent manęs. 
— Kodėl gi? — paklausiau. 

— Dar šiandien, — pasakė Sokratas, — ir aš 
nusikirpsiu savo plaukus ir tu turėsi šiuos savo 
nusikirpti, jei, žinomą, nutruks mūsų pasikalbėji- 
mas, ir nesugebėsime jo atgaivinti. Jei aš bent 
būčiau tavo vietoje, ir jei man išspruktų pasikalbėji- 
mo siūlas, prisiekčiau, kaip kitados argiečiai?!, vėl 
atauginti plaukus tik tada, kai pergalėsiu Simmijo 
ir Kebeto inrodinėjimą. 

— Taip, — pasakiau, — yra patarlė, kad ir He- 
raklas dviejų nenugalės3ž. 

— Na, — tarė Sokratas, — tad pasikviesk in pagal- 
bą ir mane, lyg savo Iolają33, kol dar nesutemo“*, 
— Gerai, — atsakiau, — kviečiu tave in pagalbą, 
tačiau ne kaip Heraklas Iolają, bet kaip Iolajas 
Heraklą. 


XXXIX 


— Tai nesvarbu, — pasakė Sokratas. — Bet pir- 
miausia reikėtų pasirūpinti, kad mus kartais ne- 
ištiktų kas nors nelemto. 

— Kas tokio? — paklausiau. 

— Bijau, — tarė Sokratas, — kad netaptume 

mizologais“?, panašiai kaip atsiranda mizantropų. 
Nėra didesnės nelaimės, kaip jei kas neapkenčia 
protavimų. Juk ir mizologija tokiu pat būdu išsi- 
vysto, kaip ir mizantropija: pastaroji atsiranda iš 
didelio ir nesąmoningo pasitikėjimo kuo nors. Ma- 
nėme kokį žmogų esant visiškai teisingą, dorą, pati- 
kimą, o paskiau paaiškėjo, kad jis netikęs žmogus 
ir melagis. Taip atsitiko ir su antru, trečiu žmogumi. 
Kai kas dažnokai yra tat patyręs, ypatingai dėl tokių, 
kuriuos laikė artimiausiais, geriausiais savo bičiu- 
liais, toks, galų gale, po keleto panašių apsirikimų 
ima nekęsti visų ir manyti, kad visiškai dorų žmonių 
visai nesama. Argi nepastebėjai, kad taip atsitinka? 


— Dažnokai bent, — atsakiau. 


— Ar tai ne gėda? — kalbėjo toliau Sokratas: 
— ir ar neaišku, kad toks imasi tvarkyti Žmones, 
nemokėdamas jų ištirti ir pažinti? Juk jei toks šiuo 
atveju elgtųsi mokamai, jis manytų apie žmones 
(kaip tat ir iš tikrųjų esti), kad grynai dorų ir nedorų 
žmonių, kaip tokių, labai nedaug, kad daugumas 
žmonių užima vidurį tarp anų. 


— Kaip sakai? — paklausiau. 


— Taip pat, — atsakė Sokratas, — kaip esti su 
labai mažais ir su labai dideliais daiktais. Kas, ma- 
nai, pasitaiko rečiau, nega sutikti ar labai žemą ar 
labai augštą žmogų, ar tokį pat šunį, ar kitką tokio? 
Ar greitą ar lėtą žmogų, ar gražuolį ar šlykštybę, 
ar baltą ar juodą? Argi nebūsi pastebėjęs, kad 
visų savybių kraštutinumai retai ir nedaug tepasi- 

taiko? O tų, kas užima vidurį, yra labai gausu? 
— Pastebėjau, — atsakiau. 

— Ar nemanai, — kalbėjo toliau Sokratas, — kad 
jei būtų suruoštos niekšybės pirmenybių rungtynės, 
tai ir Čia visai maža Žmonių išeitų nugalėtojais? 
— Tur būt taip, — pasakiau. 

— Tikrai tur būt, — pakartojo Sokratas. — Bet 
šituo atveju tarp protavimų ir Žmonių panašumo 
nėra (aš pasekiau dabar tavim, nes šį kartą tu mane 
nukreipei nuo dalyko); panašumo tarp jų esti tik 
tada, kada kas nors, aplamai nebūdamas protavimų 
žinovas, patikės kokio inrodymo teisingumu, © 
paskui, po kiek laiko, laikys jį klaidingu (nors kartais 
jis iš tikrųjų toks, o kartais ne toks) ir taip elgsis 
su antru ir trečiu protavimu. Juk žinai, kad žmonės, 
ingudę prieštaraujančius protavimus vartoti, ima, 
galiausiai, tarytis esą patys išmintingiausi žmonės 
ir manyti, jog jie vieni tik tesuprantą, kad nei kalbose 
nei daiktuose nesą nieko sveiko bei teisingo, bet kad 
visa esminga iš tikrųjų yra nuolatinis potvynis ir 
atoslūgis, tartum Euripe*“, ir nė valandėlės nepa- 
silieka vietoje. 

— Tikriausią teisybę sakai, — pastebėjau. 

— Tokiu būdu, Faidonai, — kalbėjo Sokratas, 
— ar nebūtų apverktinas dalykas, jeigu kas, esant 
teisingam, sveikam ir protui prieinamam protavimui, 
išklausęs tokių inrodinėjimų, kurie vienu atveju 
atrodo teisingi, kitu — ne, kaltintų ne save arba 
savo nemokėjimą, bet, apmaudo, galų gale, pagautas, 
džiaugdamasis nukeltų kaltę nuo savęs ant prota- 

vimų aplamai ir likusįjį gyvenimo laiką nekęstų jų 
ir keiktų, netekdamas tokiu būdu galimumo pasiekti 
tiesą ir esmės pažinimą. 

— Prisiekiu Dzeusu, — pasakiau, — tikrai liūdnas 
būtų dalykas. 


XL 


— Taigi, — kalbėjo toliau Sokratas, — pirmiau- 
sia šitokio dalyko pasisaugokim, neleisdami in mūsų 
sielą insiskverbti minčiai, kad protavimuose nesą nie- 
ko sveiko; priešingai, verčiau pripažinkime, kad mes 
patys nesame sveiki, kad mums dar reikia tvirtėti ir 
stengtis tos sveikatos insigyti. Tau tad ir visiems 
kitiems tai svarbu ir dėl tolimesnio gyvenimo, o man 
— dėl manęs laukiančios pačios mirties: šiuo metu 
aš bent būgauju pasielgti ne kaip išminties my- 
lėtojas, o kaip ginčų mėgėjas, neišauklėtų Žmonių 
pavyzdžiu. Juk kalbami žmonės, besiginčydami, 
rūpinasi ne ginčo dalyku, bet daro pastangų, kad 
tai, ką jie nustatė, ir klausytojams atrodytų teisinga. 
Ir man rodos, kad šituo atveju skirsiuos nuo jų vien 
tik tiek: rūpinsiuos ne tuo, kad visiems čia esantiems 
atrodytų teisinga tai, ką aš sakau, — tat antraeilis 
dalykas, — bet tuo, kad man pačiam mano tvirti- 
nimai atrodytų visiškai teisingi. 

Aš, mielas bičiulį, protauju taip (stebėk, kaip 
savanaudiškai!): jei tai, ką aš tvirtinu, teisinga, 
tad puiku būtų ir pačiam tuo insitikinti; jeigu mirtis 
galas visam kam, tai per tą laiką, kurs man beliko 


191 


91 


iki mirties, nenorėčiau savo aimanavimais inkyrėti 
čia esantiems. Tačiau tasai mano nežinojimas 
netruks ilgai (juk būtų bloga!): jis jau greitai pa- 
sibaigs. Taigi pasiruošęs, Simmijau ir Kebetai, 
einu prie mūsų protavimų. O jūs, jei pasitikit 
manimi, visiškai nesirūpinkit Sokratu, bet daug 
daugiau rūpinkitės tiesa. Jei mano žodžiai atrodys 
jums teisingi, sutikite su manim; priešingu atveju, 
visokiais inrodinėjimais prieštaraukite, tačiau žiū- 
rėkite, kad, insikarščiavęs, neapgaučiau kartu ir 
jūsų ir savęs, ir nebūčiau panašus in bitę, kuri 
nulekia šalin, palikusi žaizdoje gylį. 


XLI 


Bet vis dėlto pradėsime, — kalbėjo toliau Sokratas. 
— Pirmiausia, priminkite man tai, ką kalbėjote, 
jei pasirodytų, kad užmiršau. Juk Simmijas, kaip 
matau, nelabai nori tikėti ir bijo, kad siela, nors ji 
dieviškesnė ir gražesnė už kūną, būdama tam tikra 
harmonija, žus anksčiau. O Kebetas man pasirodė 
jau nusistatęs kiek man nusileisti, kad siela esanti 
ilgesnio amžiaus už kūną, bet jis mano, jog niekas 
nežino, ar siela, nudėvėjusi daug kūnų per ilgą 
laiką ir palikusi paskutinį kūną, nežus, galų gale, 
pati, ir ar netenka laikyti šitą būtent sielos žuvimą 
mirtimi? Tuo tarpų kūnui lemtas nuolatinis 
nykimas. Ar tai, ar kita ką, Simmijau ir Kebetai, 
reikia mums išnagrinėti? 

Abu sutiko, kad būtent tai. 

— Ar visus mūsų ankstyvesnius inrodymus atme- 
tate, — paklausė Sokratas, — ar vienus paneigiate, 
kitų — ne? 

— Vienus paneigiam, kitų — ne, — atsakė. 
— Ką pasakysite, — paklausė Sokratas, — apie 
šitą protavimą, kuriuo tvirtinome mokymąsi esant 
prisiminimą? Jei tat taip, ar nesame verčiami 
prileisti, kad mūsų siela jau anksčiau turėjo kur 
nors kitoje vietoje būti, prieš savo sukaustymą 
kūne? 

— Mane tas protavimas, — pastebėjo Kebetas, 
— ir tada jau visai intikino, ir dabar visiškai palai- 
kau jį. 

— O juk ir aš, — pasakė Simmijas, — taip pat 
manau ir labai nustebčiau, jei man paskui kada nors 
tektų apie tai kitaip galvoti. 

— Bet, Tebų svety, — pasakė Sokratas, — tau 
būtinai reikia pakeisti savo nuomonę, jei jau palaikai 
tokią mintį, kad harmonija esanti sudėtingas da- 
lykas, o siela — tam tikra harmonija, atsirandanti 
iš sujungimo tų pradų, iš kurių susidaro kūnas. Juk 
nesiremsi bent anuo savo išvedžiojimu, kad har- 
monija susidariusi pirmiau, negu tai, iš ko ji turėjo 
susidaryti. Ar gal remsies? 

— Nieku būdu, Sokratai, — atsakė Simmijas. 
— O ar pastebi, — kalbėjo toliau Sokratas, — 
kad taip sakyti reiškia tvirtinti, jog siela buvo jau 
prieš priimdama žmogaus pavidalą ir kūną, bet 
sudaryta iš dar nesančių dalių? Nes tavoji harmo- 
nija nėra tai, kam tu ją prilygini, bet, anot tavęs, 
13 — Symposion 

pirmiausia atsiranda lyra, stygos ir dar nesuderinti 
garsai, o harmonija atsiranda paskutinė ir žūna — 
pirmutinė. Kaip šis tavo išvedžiojimas gali sutikti 
su antruoju? 

— Jie negali sutikti, — pasakė Simmijas. 

— Ir vis dėlto, — kalbėjo Sokratas, — jei ap- 
lamai kiekvienam kitam protavime turi būti dermė, 
lygiai taip turi būti ir protavime apie harmoniją. 
— Pridera, — pasakė Simmijas. 

— Tačiau tas tavo išvedžiojimas nesutinka su 
pirmykščių. "Todėl spręsk, katras protavimas tau 
labiau tinka: ar tas, kad mokymasis yra prisimini- 
mas, ar tas, kad siela yra harmonija? 

— Daug daugiau pirmasis, Sokratai, — atsakė 
Simmijas. — Juk antrasis man atsirado be inrodymų 
ir buvo paremtas tik šiokiu tokiu panašumu bei 
tinkamumu, nes tokia nuomonė priimtina taip pat ir 
daugeliui žmonių. O aš žinau, kiek apgaulingos tos 
nuomonės, kurios yra paremtos vien panašumu: 
kas jų nepasisaugoja, tučtuojau tokį suklaidina, — 
ir geometrijoje ir kituose visuose moksluose. O 
protavimas apie prisiminimą ir mokymąsi pagrin- 
džiamas visai priimtina prielaida. Juk jis pagrįstas 
tuo, kad siela jau buvo prieš apsivilkdama kūnu, 
nes ji yra būtis, vadinamoji tikroji esmė. Mano 
insitikinimu, šitas dalykas mano išaiškintas pakan- 
kamai ir paremtas tikrais inrodymais. "Taigi, man 
rodos, būtinas dalykas: nei pačiam nepriimti nei 
kitiems neprimesti, kad siela esanti harmonija. 

— Kaip, Simmijau, — paklausė Sokratas, — 
rodosi tau: ar harmonijai (bei kokiam kitam jungi- 
niui) tinka kiek kitokiai būti, kaip tie pradai, iš 
kurių ji sudaryta? 

— Jokiu būdu ne. 

— Ar gali harmonija veikti ką, kaip aš manau, 
ar ką kita kentėti taip pat, kaip veikia ir kenčia jos 
sudedamosios dalys? 

Simmijas pritarė. 

— Ar neturi tad harmonija sekti savo sudėtines 
dalis, bet ne vadovauti joms ? 

Ir Simmijui taip atrodė. 

— Vadinasi, harmonija pati jokiu būdu negali 
imti krutėti, skambėti, aplamai kuriuo nors būdu 
priešintis savo pradams? 

— Aišku, ne, — atsakė Simmijas. 

— Ką gi? Ar kiekviena darna nėra darni tiek, 
kiek ji suderinta? 

— Nemoku pasakyti, — atsakė Simmijas. 

— Taigi, ar ne tiesa, — kalbėjo toliau Sokratas, 
— kad jei harmonijos darna yra augštesnė ir skam- 
besnė (kiek, žinoma, tat gali atsitikti), tai ir pati 
harmonija turi būti augštesnė ir skambesnė; o jei 
jos suderinimas yra žemesnis ir silpnesnis, tai ir ji 
pati turi būti žemesnė ir silpnesnė? 

— Žinoma. 

— Argi taip esti ir su siela? Ar gali būti, kad 
viena siela, būdama augštesnio ar žemesnio laipsnio, 

platesnio ar siauresnio tūrio, nors ir menkiausiu 
atžvilgiu yra daugiau siela už kitą sielą, kad ji siela 
pati savaime? 

— Jokiu atžvilgiu, — atsakė Simmijas. 

— Nagi, dėl Dzeuso, — pasakė Sokratas: — 
sakoma apie vieną sielą, kad ji neišmintinga, niek- 
šiška, bloga? Ar teisingai taip sakoma? 

— Žinoma, teisingai. 

— O toks, kurs laiko sielą harmonija, kaip pa- 
vadins sielai atsakomas dorybes ir ydas? Ar nepa- 
vadins pirmųjų kaži kokia vėl harmonija, pastarųjų 
— disharmonija? Viena siela, — geroji, harmonin- 
gai suderinta ir, pati būdama harmonija, turi savyje 
antrą harmoniją? O antroji, būdama neharmo- 
ningai suderinta, neturi savyje kitos harmonijos? 
— Aš bent, — pasakė Simmijas, — neturiu ko 
atsakyti; bet aišku, kad pareiškęs tokį spėliojimą 
turėtų ką nors tokio atsakyti. 

— Bet anksčiau buvo mūsų nustatyta, — kalbėjo 
toliau Sokratas, — kad viena kuri siela nesanti 
siela augštesnio laipsnio ir platesnio tūrio, negu 
kiekviena kita siela. Toks nustatymas reiškia, kad 
viena harmonija nesti didesnio ar mažesnio laipsnio, 
didesnio ar mažesnio tūrio harmonija, negu kita har- 
monija. Ar ne taip? 

— Taip. 

— Bet viena harmonija, būdama harmonija ne 
mažiau ir ne daugiau už antrąją, nėra mažiau ar 
daugiau harmoninga. Ar esti taip? 

— Esti. 

— Nebūdama daugiau ar mažiau harmoninga, 
ar ji gali būti daugiau ar mažiau harmonija, ar tik 
lygiomis? 

— Lygiomis. 

— Ir kadangi viena siela ne daugiau ir ne ma- 
žiau siela už kitą, ji ne mažiau ir ne daugiau harmo- 
ninga už kitą sielą? 

— Taigi. 

— Tokia bent būdama, ji niekur negali būti dau- 
giau ar mažiau harmoninga? 

— Žinoma, ne. 

— Ir vėl, būdama tokia, ar gali viena siela būti 
linkusi in ydas ar dorybę daugiau už kitą sielą, jei, 
žinoma, ydos yra disharmonija, o dorybė — har- 
monija? 

— Ne, negali. 

— Bet iš viso to, Simmijau, gauname kažkaip 
tokią teisingą išvadą: jokia siela negali būti linkusi 
in ydas, jei tik ji yra harmonija, nes, žinoma, har- 
monija, būdama visiškai tokia, t. y. harmonija, negali 
dalyvauti disbarmonijoje? 

— Žinoma, negali. 

— Vadinas, ir siela, būdama visiškai siela, negali 
būti linkusi in ydas? 

— Pagal tai, kas anksčiau pasakyta, kitaip ir būti 
negali. 

— Tokiu būdu, iš šito protavimo eina, kad visų 
gyvųjų būtybių sielos bus mums vienodai: geros, 
jei tik jos savo prigimtimi yra vienodo laipsnio, 
viena ir tas pat, būtent sielos. 

— Man bent taip atrodo, Sokratai, — pasakė 
Simmijas. 

— O kaip manai, — paklausė Sokratas, — ar 
teisingai sakoma, kad visos sielos vienodai geros? 
Ir ar būtų tikras mūsų protavimas, jei būtų teisin- 
gas tavo spėmuo, kad siela esanti harmonija? 

— Jokiu būdu, — atsakė Simmijas. 


XLIII 


— Kaip gi? — paklausė Sokratas. — Iš viso to, 
kas žmogui esminga, ar yra kas nors kito, išskyrus 
sielą, kas, kaip sakai, valdytų, ypač jei siela iš- 
mintinga? 

— Nėra. 

— Ar ji pataikauja kūno aistroms ar joms prie- 
šinasi? Turiu galvoje nors tai, pavyzdžiui: jei žmo- 
gus, karščio kankinamas, ištrokšta, ar siela nevilioja 
join priešinga, būtent, negerti, arba, kai jis yra bado 
kankinamas, nevalgyti? Ir tūkstančius kitų atsitikimų 
matome, kad siela priešinasi kūno siekimams. Ar 
ne taip? 

— Taip. 

— Vis dėlto anksčiau dar sutikome, kad siela, 
būdama harmonija, gali tik tą toną gaminti, kurį 
jai suteikė intempimas ar atleidimas, virpėjimas ir 
bendrai visi kiti jos sudėtinių dalių pasikeitimai? 
Ji turinti jais sekti ir niekados jų nevaldyti? r 
— Taip, sutikome, — pasakė Simmijas, — kaip 
gi kitaip galėtų būti? 

— Kaip tat? O dabar, pasirodo, siela veikia kaip 
tik priešingai tam: ji valdo visas tas dalis, iš kurių, 
kaip sako, ji pati esanti sudaryta, priešinasi beveik 
visoms joms per visą savo gyvenimą, visokeriopai 
jas valdydama: vienu atveju, pavyzdžiui, gimnas- 
tikos ir gydymo mene, smarkiau ir skaudžiau jas 
baudžia, kitu atveju elgiasi švelniau, griebdamosi 
grasinimo ar inkalbinėjimo, kai liečiamos aistros, 
baimė, pyktis; ji, tarytum, turi reikalo su kažkuo 
kitu, nepanašiu in ją, primindama šiuo atveju 
Homerą, kurs Odisėjoje?” kalba kažkaip taip apie 
Odisėjų: 
trenkė jis sau in krūtinę ir tarė intužusiai širdžiai: 
dar pakentėk tu, širdie. Juk blogesnio nemaž esi 
mačius*. 


Kaip manai, ar Homeras būtų tai sukūręs, jei būtų 
manęs sielą esant harmoniją ir valdomą kūno aistrų, 
bet ne jas valdančią ir joms vadovaujančią, nesant 
kažkaip dieviškesnę už harmoniją? 

— Prisiekiu Dzeusu, Sokratai, nemanau taip. 
—- Vadinas, gerasai, jokiu būdu negalime pasi- 
tenkinti tvirtinimu, kad siela esanti kaži kokia har- 
monija. Priešingai, mums, matyt, neteks sutikti 
nei su Homeru, dieviškuoju dainium, nei su pa- 
čiais savimi. 

— Tikrai taip, — pritarė Simmijas. 


* Ralio vertimas. 

XLIV 


— Gerai, — pasakė Sokratas, — Tebų harmonijąs* 
mes, matyt, pakankamai nuraminome ir intiki- 
aome. Bet, Kebetai, kokiu protavimu ir kaip inti- 
kintume Kadmą? 

— Tu, man rodos, surasi būdą, — atsakė Ke- 
betas. — Iš tikrųjų, visai nesitikėjau, kad taip puikiai. 
atremsi harmonijai daromus priekaištus. Juk Sim- 
mijui kalbant apie savo abejones, buvau labai susi- 
rūpinęs, ar kas gali jam ką atsakyti. "Taigi labai 
keista man pasirodė, kad jis neatsilaikė net prieš 
pirmąjį tavo protavimo puolimą. "Todėl nesistebė- 
čiau, jei tas pat atsitiktų ir su Kadmo protavimu. 
— Nekalbėk, gerasai, taip iškilmingai, — pasakė 
Sokratas, — kad koks pavydas nenuverstų tolimes- 
nio mūsų protavimo. Bet tuo dalyku tesirūpina 
dievas, o mes, anot Homero, „arti priešą priėję“, 
pažiūrėsime, ar ką esmingo sakai. Svarbiausia, ko 
jieškai, yra tai: nori, kad būtų inrodyta, jog mūsų 
siela nenykstanti ir esanti nemirtinga; kitaip, tavo 
nuomone, filosofas, kurs mirties akivaizdoje būtų 
drąsus ir manytų, kad miręs jausis tenai gerai, daug 
geriau, negu jei mirtų kitokį gyvenimą gyvenęs, 
toks filosofas neišmintingas ir neapgalvotai dėtųsi 
drąsiu. Šis spėmuo, kad siela yra kažkas galingo ir 
dieviško, kad ji buvo anksčiau, negu mes tapome 
žmonėmis, — visa tai, tavo galva, tikrai neinrodo 
jos nemirtingumo, bet greičiau inrodo tai, kad mūsų 
siela yra ilgo amžiaus, kad ji jau pirmiau yra kažkur 

buvusi be galo ilgą laiką, daug ką žinojo ir daug ką 
nuveikė. Bet tat dar nė kiek neinrodo, kad ji buvo 
nemari: jau pats jos<inžengimas in Žmogaus kūną 
buvo jai žuvimo „pradžia, tartum kokia liga. Pra- 
leidusi vargūose šitą gyvenimą, ji galutinai žūva 
vadinamojoje mirtyje. Be to, sakai, mūsų baimei 
visišk svarbu, kiek kartų siela ineinaą in kūną, — 
ai, „a ar keletą. Kiekvienam, kas nėra kvailas, 
reikia bijoti tol, kol nežino ir negali patiekti inrody- 
mo, kad siela nemirtinga. Štai, manau, Kebetai, 
beveik visa, ką pasakei.  Tyčia visa tai dar sykį 
sugretinu, kad niekas nuo mūsų nepaspruktų, ir 
kad galėtumei ką pridėti ar atimti, jei nori. 

— Aš bent, — tarė Kebetas, — nenoriu dabar 
nieko nei pridėti nei atimti. Palaikau savo protavimą. 


XLV 


Sokratas, giliai susimąstęs, ilgoką laiką tylėjo. Po 
to pasakė: 

— Nemenką dalyką, Kebetai, nori suvokti: juk 
čia reikia nuodugniai ištirti gimimo ir žuvimo prie- 
žastį. "Taigi aš, jei nori, išdėstysiu tau apie tuos 
dalykus, — bent ką esu patyręs. Toliau, jei kas 
nors iš to, kas mano pasakyta, pasirodys tau naudin- 
ga, pasinaudok, kad insitikintumei tuo, apie ką kalbi. 
— Aš to, būtent, ir trokštu, — pasakė Kebetas. 

— Na, tai klausyk, ką pasakosiu. Būdamas 
jaunas, Kebetai, aš kažkaip nepaprastai norėjau 
pasiekti tą išmintį, kurią vadina gamtos istoriją. 

Juk man rodėsi labai svarbu žinoti kiekvieno daikto 
priežastį: iš kur kiekvienas daiktas atsiranda, kodėl 
nyksta, kokia jėga jis laikosi? Dažnai aš ir šiaip ir 
taip sumetinėdavau, betyrinėdamas, pirmiausia, štai 
ką: kada atsiranda gyvos būtybės? Ar ne tada (kaip 
kiti inrodinėjo??), kada šilta ir šalta pradėdavo kiek 
pūti? Ir ar kraujas? yra tai, kuo mes proto gyvenimą 
gyvename, ar tai bus oras*!, ar ugnis?4* Arba nei 
viena, nei antra, nei trečia, bet gal smegenys teikia 
mums girdėjimo, regėjimo ir uoslės jutimus, o iš jų 
jau atsiranda atmintis ir vaizduotė; o iš prisiminimų 
bei vaizdų, ingavusių mumyse pastovumo, gimsta 
žinojimas. Paskui vėl, tyrinėdamas, kokiu būdu 
visa tai nyksta ir kaip vyksta dangaus ir žemės 
atmainos, pasijutau galiausiai bejėgis privesti šios 
rūšies tyrinėjimą prie tikslo tokiu visiškai netinkamu 
būdu. Patieksiu tau pakankamą šito reiškinio inro- 
dymą: aš kai ką pirma dar aiškiai suprasdavau, kaip 
tat man ir kitiems atrodydavo; o paskui, po savo 
tyrinėjimų, tiek stipriai apakau, kad nebemokėjau 
suprasti net to, ką iki tol tariausi žinąs, tarp kitko, 
pavyzdžiui, — kodėl žmogus auga? Pirmiau ma- 
niau, kad tai kiekvienam aišku: todėl auga, kad 
valgo ir geria; kada iš maisto kūnui priaugs kūno, 
kaulams kaulų, ir taip, tokiu pat būdu, visoms 
kitoms kūno dalims priaugs, kas joms gimininga, 
tada ir pirmykštis nedidelis kūno tūris padidės, ir 
tokiu būdu mažas žmogus pasidaro didelis. Taip 
anuomet maniau. Rodos gerai galvojau? 

— Taip, — atsakė Kebetas. 

— Tada insidėmėk dar štai ką: maniau, kad da- 
lykas pakankamai man aiškus, jei didelis žmogus, 
stovįs greta mažo, yra visa galva didesnis už mažą, 
ir arklys už arklį; ir dar aiškiau suprasdavau, jog 
dešimt daugiau kaip aštuoni dėl to, kad prie aštuonių 
prisideda du, ir kad dvi uolekti daugiau kaip viena 
uolektis dėl to, kad jos turi dveja tokį skaičių, 
kaip ana. 

— Na, o dabar kaip tau visa tai atrodo? — pa- 
klausė Kebetas. 

— Prisiekiu Dzeusu, — atsakė Sokratas, — aš 
tiek kažkaip toli esu nuo manymo, kad žinau visų 
tų dalykų priežastį, jog nepasitikiu savimi net tame, 
kad jei kas nors pridės prie vieneto vienetą, tai gau- 
sime dvejetą, nežiūrint to, ar dvejetų virstų tas 
vienetas, prie kurio kitas pridėtas, ar pridėtasai ir 
tas, prie kurio pridėta, sudaro vienetą. Iš tikrųjų, 
stebiuosi, kaip tat invyko, kad tuo metu, kai kiekvie- 
nas dėmenų pats savaime buvo vienetas, tada dėme- 
nys nebuvo dvejetu, o po to, kai dėmenys prisi- 
artino vienas prie antro, tai tas jų sujungimas ir 
artimas sustatymas tapo dvejeto sudarymo prie- 
žastimi. Lygiai taip pat aš negaliu tikėti ir tuo, 
kad, vienetą padalijus, šis dalijimas vėl bus dvejeto 
sudarymo priežastimi. Juk šiuo atveju dvejeto su- 
sidarymo priežastis pasidaro priešinga tai priežasčiai, 
kuri buvo sudedant: tada dvejetas pasidarė todėl, 
kad abudu vienetu prisiartino ir susidėjo vienas su 
antru, o dalijant, dvejetas susidaro dėl to, kad 
viena dalis atsiskiria ir nutolsta nuo antros. Dar 

negaliu insitikinti, kodėl susidaro vienetas, ir ap- 
lamai negaliu šitokiu tyrimo būdu visiškai išaiškinti, 
dėl kurios priežasties kas nors atsiranda, ar žūna, 
ar būna. Dabar aš pats apgraibomis jieškau kitų 
tyrinėjimo kelių, o pirmojo nieku būdu nepa- 
teisinu. 

Kartą išgirdęs, kad kažkas perskaitęs vienoje 
Anaksagoro knygoje, jog protas yra visų daiktų 
tvarkytojas ir priežastis, nudžiugau dėl to ir nuta- 
riau savo dalykus einant geryn, jei protas yra visa 
ko priežastis. Jei taip, galvojau, jei išmintis-tvarky- 
toja visa sutvarko, tai kiekvieną daiktą ji deda ten, 
kur jam visų geriausiai tinka būti. O jei kas užsi- 
geistų surasti kiekvieno daikto priežastį, kaip daik- 
tas atsiranda, ar žūna, ar būna, — jam tektų dėl kal- 
bamojo daikto ištirti, kaip tam daiktui geriausiai 
tinka gyvuoti, ar būti, ar ką nors kita patirti bei nu- 
veikti. Taigi, pagal šitokį galvojimą, žmogui dera 
ir dėl savęs ir dėl viso kito atsižvelgti tik in viena, 
būtent, kas yra geriausia ir tobūliausia. Būtinas 
dalykas, kad toks žino ir tai, kas yra blogiausia: juk 
pirmo žinojimas yra taip pat ir antro žinojimas. 
Besvarstydamas visa tai, su džiaugsmu tariausi radęs 
Anaksagoro asmeny man malonų visų esmių prie- 
žasčių mokytoją, ir kad tas mokytojas pasakys man, 
pirmiausia, kokia yra žemė — plokščia ar apvali, 
o paskui, pasakęs tai, paaiškins priežastį ir būti- 
numą, kodėl taip turi būti, tinkamai pamatuodamas, 

kodėl žemei geriau tokiai būti. Jei Anaksagoras 
pasakytų, kad žemė yra vidury, tai paaiškintų taip 
pat, kodėl jai geriau būti vidury. Ir jei jis visa tai 
man paaiškintų, buvau pasiryžęs atsisakyti jieškoti 
kitokios rūšies priežasčių. Be to, buvau pasiruo- 
šęs tokiu pat būdu gauti žinių ir apie saulę, ir apie 
mėnesį, ir apie kitas žvaigždes, apie jų savitarpio 
greitį, apie jų judesius ir kitas savybes, kodėl, pavyz- 
džiui, geriau, kad kiekvienas jų veiktų ar patirtų tai, 
ką jis patiria. Kadangi Anaksagoras sakydavo, jog 
visi jie sutvarkyti protingai, nemaniau, kad jis nuro- 
dys kokią kitą priežastį, bet tik tą, kad jiems geriau- 
sia būti taip, kaip jie yra. Juk Anaksagorui nurodant 
priežastį kiekvienam jų skyrium ir visiems bendrai, 
turėjau vilties, kad jis taip pat paaiškins, kas yra 
geriausia kiekvienam jų skyrium ir koks bendras 
visiems gėris. Ir pigia kaina nebūčiau pardavęs 
savo vilties. Insigijau tas knygas ir kuo greičiausiai 
insinėriau in jas skaityti, kad kuo greičiausiai su- 
žinočiau, kas yra geriausia ir kas blogiausia. 

Bet, bičiulį, ana“ gražioji viltis greitai ėmė 
nykti, kai vis toliau skaitydamas pamačiau, kad 
Anaksagoro visai nesivadovaujama protu ir ne- 
nurodoma jokių priežasčių visatos sutvarkymui pa- 
aiškinti, bet vietoj to nurodoma, kaip in priežastį, 
in orą, aiterą, vandenį ir kitas panašias nesąmones. 
Man atrodė, kad tam filosofui atsitiko visai taip, 

kaip jei kas nors pasakytų: visa, ką Sokratas daro, 
jis daro savo proto vedamas, o potam, mėgindamas 
nurodyti kiekvieno mano veiksmo priežastį, pirmiau- 
sia pasakytų, jog todėl čia sėdžiu, kad mano kūnas 
sudarytas iš kaulų ir raumenų, kad kaulai kieti ir 
vienas nuo kito sąnariais atskirti, raumenys 
linkę išsitempti ir susitraukti, o kaulai aptraukti 
mėsa, ir ant jos užtempta oda. Kadangi kaulai yra 
judami savo sąnariuose, tai raumenys, dėl jų išsi- 
tempimo ir susitraukimo, leidžia man lankstyti sąna- 
rius, — ir dėl tos priežasties sėdžiu dabar čia susi- 
lenkęs. Man rodos, kad ir mūsų pasikalbėjimui 
Anaksagoras stengtųsi surasti panašias priežastis, 
nurodinėdamas in garsus, orą, klausą ir daugybę kitų 
tokių dalykų, o tikrų priežasčių, sukėlusių pasi- 
kalbėjimą, nenurodytų, būtent, kad atėniečiai nutarė 
verčiau nuteisti mane, ir todėl aš, savc rėžtu, nu- 
tariau verčiau sėdėti čia ir, laukdamas teisingesnio 
likimo, pasiduoti tai bausmei, kurią man atiteisė. 
Juk, šunes žino, šitie raumenys ir kaulai, kaip aš 
manau, jau seniai būtų Megaroje ar Bojotijoje, 
jei man tat atrodytų geriausia, ir jei nebūčiau laikęs 
kilnesniu ir teisingesniu dalyku, užuot išsigelbėjus 
pasprunkant, pasiduoti tajai bausmei, kurią man 
priteisė valstybė. "Tačiau nurodyti in anuos dalykus, 
kaip in priežastis, visai nesąmoningas darbas. Žinoma, 
jei kas pasakytų, kad neturėdamas viso to, būtent 
raumenų, kaulų ir viso kito, ką turiu, negalėčiau savo 
sprendimo invykdyti, — toks tiesą pasakytų. O 
sakyti, kad visus savo veiksmus atlieku vadovauda- 


206 


aai ae i S 


masis protu, ir dar tvirtinti, kad mano elgesio prie- 
žastimi esti nurodytieji daiktai, bet ne troškimas 
pasirinkti geriausia, — būtų labai didelė ir sunki 
protavimo nuodėmė. Juk tat ir reikštų nesugebė- 
jimą atskirti, kad vienas dalykas iš tikrųjų yra prie- 
žastis, o kitas — tai, be ko priežastis niekados ne- 
būtų priežastis. Ir, manau, minia taip ir daro: 
ji tartum tamsoje ką apgraibo ir pavadina tai prie- 
žastimi, pavartodama tam visai svetimą apibrėžimą. 
Štai kodėl vienas insivaizduoja žemę apsuptą oro 
sūkurio“*, kuris verčia ją padangėje laikytis, kitas 
insivaizduoja žemę plokščią geldą“, kuri, tartum 
pamatai, paremia orą. Bet tos jėgos, kuria visa tai 
palaikoma dabartinėje geriausioje būklėje, žmonės 
netyrinėja ir nemano, kad joje esama kažkokios die- 
viškos galybės, bet verčiau sugalvoja tokį Atlantą, 
galingesnį, nemaresnį, sugebantį visa sujungti; O 
apie tai, kad visa iš tikrųjų jungiama ir palaikoma 
gėrio ir tiesos, apie tai Žmonės visai negalvoja. Ma- 
naip, mielai pas bet ką eičiau mokytis, kad tik suži- 
nočiau, kur toji priežastis. Kadangi aš jos netekau 
ir nei pats negalėjau surasti nei iš kito sužinoti, tai 
gal nori, Kebetai, kad supažindinčiau tave su an- 
trąja savo kelione*““, bejieškant rūpimos man prie- 
žasties? 

— Ir labai noriu, — atsakė Kebetas. 

— Taigi potam, — kalbėjo toliau Sokratas, — 
nusivylęs ištirsiąs daiktų esmę, priėjau išvadą, jog 
reikia pasisaugoti, kad ir man neatsitiktų panašiai, 
kaip esti žmonėms, kurie žiūri in saulę, stebėdami 
jos užtemimą: vienas kitas ir akis pasigadina, jei 
žiūri tiesiai in saulę, o ne in jos atspindį vandeny 
ar kitoj kurioj plokštumoj. Man atėjo in galvą, kad 
kažkas tokio galėjo ir man atsitikti: nusigandau, kad 
mano siela visiškai neapaktų, jei stebėsiu daiktus 
akimis ir mėginsiu kiekvienu savo pojūčiu juos 
paliesti. "Taigi nusprendžiau griebtis protavimų 
pagalbos ir jų padedamas ištirti daiktų esmės tiesą. 
Galimas daiktas, kad mano palyginimo būdas ir 
ne visai tikęs. Iš tikrųjų, nelabai sutinku su tuo, 
kad žmogus, stebėdamas esmę protavimais, inžiūri 
ją vaizdingiau už stebintį ją josios veiksmuose. Bet 
kaip ten bebūtų, aš inžengiau in šitą kelią ir kiekvie- 
ną kartą remiuosi tuo pagrindu, kuris man atrodo 
tvirčiausias. Visa tai, kas, mano nuomone, su šituo 
pagrindu sutinka, pripažįstu teisinga, — ir dėl prie- 
žasties, ir dėl kiekvieno kito dalyko; o kas su juo 
nesutinka, laikau neteisinga. Noriu tau paaiškinti 
savo mintį: juk manau tave manęs dabar nesupran- 
tant. 

— Prisiekiu Dzeusu, relabai tesuprantu, — pasakė 
Kebetas. 

XLIX 


— Berods, — kalbėjo toliau Sokratas, — mano 
žodžiuose nieko naujo: sakau tą pat, ką ir visados, 
ką ir kitais atvejais, ką ir pirmesniam pasikalbėjime 
nesilioviau kartojęs. Mėginsiu tau parodyti, prie ku- 
rios priežasčių rūšies priklauso ana, mano rastoji. 
Todėl grįžtu prie to, kas buvo dažnai kartota, ir 
pagrindu man bus anas spėmuo, kad yra kažkas iš 
esmės ir gero, ir gražaus, ir kilnaus, ir viso kito tokio. 
Jei man nusileidi ir sutinki, jog tatai taip esti, tikiuosi 
tau nurodysiąs to priežastį ir išrodysiąs sielą esant 
nemirtingą. 

— Sutinku, — pasakė Kebetas, — tik kad, man 
nusileidžiant, neatidėliodamas išdėstytumei savo iš- 
vadas. 

— Dabar stebėk, — kalbėjo Sokratas, — ar tatai, 
kas iš eilės eis, tau bus taip pat aišku, kaip ir 
man. Juk mano supratimu, jei yra kas nors gražaus, 
išskyrus patį grožį, tatai gražu ne dėl kitko, o tik dėl 
to, kad dalyvauja tame, kas gražu. Ir dėl viso kito 
tą pat tvirtinu. Ar sutinki, kad būtent dėl tos prie- 
žasties taip esti? 

— Sutinku, — atsakė Kebetas. 

— Taigi, — kalbėjo toliau Sokratas, — dar ne- 
moku visų anų gudriųjų priežasčių ir negaliu jų 
pažinti. Jei man kas pasakytų, kad bet kas gražaus 
yra gražu dėl kurios kitos priežasties, — ar todėl, 
kad jo spalva graži, ar pavidalas puikus, ar kitkas 
tokio, — pracisiu pro šalį viso to, nes visuose šiuose 

dalykuose jau nebesusigaudau, bet tvirtinu paprastai 
ir negudraudamas, galimas daiktas, net šiek tiek 
neišmintingai, kad gražus daiktas pasidaro toks- 
tiktai dėl bendravimo su grožiu ar dėl buvimo jame 
grožio, kaip tokio, arba kiek ir kaip labai pastarasis 
yra su grožiu susijungęs. Nieko daugiau dėl šito 
netvirtinu, tik sakau, kad visi gražūs daiktai darosi. 
gražūs dėl to, kad juose esama grožio, kaip tokio. 
Toks atsakymas ir man pačiam ir kiekvienam kitam 
atrodo mažiausiai pavojingas, ir tokio atsakymo lai-- 
kydamasis tariuosi niekuomet nesuklupsiąs. Ir 
man ir kiekvienam kitam bus nepavojingas toks 
atsakymas: gražus pasidaro gražus dėl grožio. Ar 
ir tau nesirodo taip? 

— Rodosi. 

— Ir didelis — didelis, ir didesnis — didesnis dėl. 
didumo, o mažesnis — mažesnis dėl mažumo? 

— Taip. 

— Todėl tu ir nesutiktumei su tuo, jei kas pasa- 
kytų, kad vienas didesnis už kitą visa galva, kitas 
vėl dėl tos pačios priežasties mažesnis už kitą, o 
pasitenkintumei tik viena pasakęs, būtent, kad 
kiekvienas didesnis daiktas didesnis dėl savo didumo ; 
tatai, kad jis didesnis, aiškinama tik jojo didumu; 
ir priešingai, mažesnis daiktas mažesnis tik dėl savo 
mažumo; kad jis mažesnis, tai tuo tik ir aiškinama, 
būtent, jojo mažumu. Juk manau, pabijosi sutikti 
pasipriešinimo, tvirtindamas, kad vienas visa galva 
didesnis, kitas — mažesnis, todėl, kad, pirma: 
didesnis tada būtų didesnis dėl to paties, dėl ko ir 

mažesnis būtų mažesnis; antra, todėl, kad: didesnis 
būtų didesnis dėl tokio mažo daikto, kaip galva. 
Būtų nesąmonė, jei kas taptų didelis dėl ko nors 
mažo. Ar taves tatai neišgąsdintų? 

O Kebetas, prasijuokęs, tarė: 

— Mane bent, taip. 

— Ar nesibijotum tvirtinti, — kalbėjo toliau 
Sokratas, — kad dešimt daugiau už aštuonis dėl 
dvejeto, ir kad tasai dvejetas yra priežastis to, kad 
dešimt daugiau už aštuonis? Ar ne greičiau dešimt 
daugiau už aštuonis kiekiu ir tik dėl kiekio? Ir dvi 
uolekti daugiau už vieną ar dėl to, kad du dveja 
daugiau už vieną, bet ne dėl didumo? Juk ir šiuo 
atveju to paties, be abejonės, turėtumei bijoti? 
— Žinoma, — atsakė Kebetas. 

— Na, o toliau? Prie vieneto pridėjus vienetą 
arba vienetą padalijus iš dviejų, bene pasisaugotum 
sakyti, kad sudėtis ir dalyba yra dvejeto atsiradimo 
priežastis? Ir ar nesušuktum balsiai, kad iau žino- 
mas tik vienintelis kiekvieno atskiro dalyko atsiradi- 
mo būdas, kuris glūdi tame, kad šitas dalykas daly- 
vauja tam tikroje esmėje to, kame jis dalyvauja. To- 
dėl gali prileisti tik vieną dvejeto susidarymo prie- 
žastį, būtent, dvejybės dalyvavimą, ir kad joje turi 
dalyvauti visa tai, kas turi sudaryti dvejetą, pana- 
šiai kaip ir vienete dalyvauja visa tai, kas turi tapti 
vienetu. O tas visas dalybas, sudėtis ir kitas pana- 
šias gudrybės bene paliktum nuošaliai, leisdamas 
atsakyti in jas išmintingesniems už save Žmonėms. 
O pats, bijodamas savo, kaip sakoma, šešėlio ir 

savo nemokėjimo, ar nesilaikytum mūsų nustatyto 
nepavojingo spėmens ir ar ne taip būtent atsaky- 
tum? Jeigu vis dėlto kas nors pultų šitą pagrindą, ar 
nepaliktum tokio sveiko, neatsakydamas jam tol, 
kol nebūtum ištyręs, ar išeinančios iš šito spė- 
mens išvados sutinka, tavo galva, viena su kita, ar 
nesutinka. Jeigu, galiausiai, tau reikėtų pasiaiškinti, 
tu pasielgtumei šiaip: paimtum pagrindu kitą, dar 
bendresnį, spėmenį, kuris, tavo nuomone, atro- 
dytų geriausias, tol, kol prieitum visai pakankamą 
pagrindą. Be to, jei iš tikrųjų trokšti rasti ką nors 
esmingo, tu nepainiosi visa, kaip kad tai daro mūsų 
ginčų mėgėjai“, nekalbėsi tuo pačiu laiku ir apie 
pirmykštę padėtį ir apie iš jos einančias padėtis. 
Ginčų mėgėjams tatai, matyt, visai nerūpi: savo iš- 
mintimi pasitenkindami, jie visa krauna in vieną 
krūvą, kad tik galėtų patys save patenkinti. Bet tu, 
manau, elgsies taip, kaip aš sakau, jei esi iš filosofų 
tarpo. 

— Tikriausią tiesą sakai, — vienu balsu pasakė 
Simmijas ir Kebetas. 


ECHEKRATAS 


Prisiekiu Dzeusu, Faidonai, jų tiesa. Mano nuomo- 
ne, Sokratas išdėstė tai nepaprastai intikinamai 
kiekvienam, kas nors kiek sugeba ką suprasti. 


FAIDONAS 


Sokrato protavimas intikino ir visus, buvusius anuo- 
met su juo. 

ECHEKRATAS 


Lygiai kaip ir tuos, kurie nebuvo tada su jumis ir 
kurie teklausė tavo pasakojimo. Apie ką gi buvo 
toliau kalbėta, Faidonai? 


FAIDONAS 


Kai Sokratui buvo šituo nusileista ir, kaip aš ma- 
nau, su juo sutikta, kad kiekviena idėja yra kažkas 
esmingo, ir kad visi kiti, idėjose dalyvaują, daiktai 
iš jų gauna savo pavadinimus, Sokratas taip paklausė: 
— Jei iš tikrųjų, pasakė, sutinki dėl šitų dalykų, 
o potam sakai, kad Simmijas didesnis už Sokratą, 
bet mažesnis už Faidoną, ar šiuo atveju nemanai, 
kad Simmijuje esama ir vieno ir kito, ir didumo 
ir mažumo? 

— Aš bent, taip. l 

— Bet, — kalbėjo toliau Sokratas, — juk sutinki, 
kad jei kas sako Simmiją aukštesnį esant už Sokratą, 
tai šitoks pasakymas, kaip jis reiškiamas žodžiais, 
nėra teisingas. Iš tikrųjų, Simmijas ne dėl to didesnis 
už Sokratą, kad jis Simmijas, bet dėl jo atsitiktinio 
ūgio. Iš kitos vėl pusės, Simmijas augštesnis už 
Sokratą ne todėl, kad Sokratas yra Sokratas, bet 
todėl, kad Sokratas mažas, palyginus su Simmijo 
ūgiu? 

— Tiesa. 

— Ir vėl, Simmijas žemesnis už Faidoną ne 
todėl, kad Faidonas yra Faidonas, bet todėl, kad 
Faidonas yra didelis, palyginus su Simmijo ūgiu? 
— Taip yra. 

— Tokiu būdu, galime pasakyti apie Simmiją 
taip: jis yra mažas ir didelis, nes jis, būdamas vidury 
tarp vieno ir antro, pralenkia savo didumu vieną 
ir nusileidžia didumui antrojo, pralenkiančio jo 
mažumą. 

Ir šypsodamasis pridėjo: 

— Noriu, rodos, taip tiksliai išsitarti, tartum 
kalbėčiau apie nuomos sutartį, bet dalykai iš tikrųjų 
"taip esti, kaip sakau. 

Kebetas sutiko. 

-— Kalbu apie tai todėl, jog noriu, kad ir tu 
manytumei taip, kaip ir aš. Man rodos, kad ne tik 
didumas, kaip toks, negali tuo pačiu laiku būti dide- 
lis ir mažas, bet ir didumas, kuris yra mumyse, nie- 
kados neprisiima mažumo ir nenori būti pralenktas, 
bet viena iš dviejų: arba didumas, besiartinant tam, 
kas jam priešinga, būtent, mažumui, bėga šalin ir 
kaskart mažėja, arba, kai pastarasis prisiartino, žūna. 
Prisileidęs ir prisiėmęs mažumą, didumas nenori 
būti kitokiu, kaip kad buvo. Taip antai: prisiėmęs 
ir prisileidęs mažumą, lieku toks, koks esu, būtent, 
toks pat mažas; o didumas nesiryš būti mažas, kol 
jis didelis. Taip pat ir mumyse esąs mažumas nie- 
kados nesiekia pasidaryti ir būti didelis, ir, bendrai, 
jokia kita priešingybė, kol ji yra tai, kas ji buvo, 

negali tuo pat laiku tapti ir būti savo priešingybe, 
bet ji arba šalinasi, arba, jei lieka toje būklėje, žūna. 
— Visiškai su tuo sutinku, — pasakė Kebetas. 


LI 


Čia kažkas iš ten buvusių ir girdėjusių (kas, bū- 
tent, — neprisimenu aiškiai) pastebėjo: 

— Dievaži, ar pirmesniame mūsų pasikalbėjime 
nebuvome sutikę su tuo, kas tiesiog priešinga dabar- 
tiniams mūsų tvirtinimams? Juk buvome nustatę, 
kad didesnis kyla iš mažesnio ir mažesnis iš didesnio, 
kad kiekviena priešingybė kyla iš jai priešingo. O 
dabar, man rodos, sakoma, kad to niekuomet negali 
būti. 

Sokratas, nuleidęs galvą ir išklausęs šiuos žodžius, 
pasakė: 

— Vyras esi, kad tai priminei. Tačiau, argi ne- 
pastebi skirtumo tarp to, apie ką dabar kalbame, 
ir to, apie ką anąkart kalbėjome? Tada kalbėjome, 
kad kiekviena priešingybė kyla iš priešingybės, o da- 
bar, — kad priešingybė, kaip tokia, niekados negali 
būti pati sau priešinga, nei mumyse nei gamtoje. 
Tada, bičiuli, kalbėjome apie priešinga turinčius 
daiktus, pavadindami juos jų vardais, o dabar kal- 
bame apie pačias priešingybes, pagal kurias gauna 
pavadinimus daiktai, kur jie yra; ir apie šitas priešin- 
gybes kalbėjome, kad jos niekuomet nesiekia pereiti 
viena in kitą. 

Čia Sokratas, žvilgterėjęs in Kebetą, paklausė: 

— Ar tau, Kebetai, neinvarė nerimo koks pasa- 
kymas iš jo pastabų? 

— Ne, — atsakė Kebetas, — nors negalėčiau pa- 
sakyti, kad pasilieku visiškai ramus. 

— Vadinasi, — pasakė Sokratas, — priėjome išvadą, 
kad priešingybė, kaip tokia, niekuomet nebus sau 
priešinga? 

— Iš tikrųjų taip, — atsakė Kebetas. 


LII 


— Insidėmėk dar štai ką, — kalbėjo toliau Sokra- 
tas: — gal ir čia man pritarsi. Juk vartoji pasa- 
kymus „šilta“, „šalta“? 

— Aš bent, taip. 

— Taip sakydamas, bene galvoji apie sniegą ir ugnį? 
— Prisiekiu Dzeusu, aš bent, ne. 

— Vadinas, šiltumas skiriasi nuo ugnies ir šaltumas. 
— nuo sniego? 

— Taip. 

— Tu, galimas daiktas, manai, kad sniegas, kaip 
toks, prisiėmęs šilimos, kaip anksčiau sakėme, nie- 
kuomet nepasiliks tuo, kuo jis buvo, būtent sniegu, 
nors ir šiltu, bet, kai tik šilima patenka in sniegą, 
pastarasis arba užleidžia šilimai savo vietą, arba 
dingsta? 

— Žinoma. 

— O antra vertus, ugnis, prisiartinus prie jos 
šalčiui, arba užleidžia jam savo vietą, arba dingsta, 

ir ugnis, prisiėmusi šalčio, niekuomet nebeliks tai, 
kas buvo, būtent ugnis, nors ir šalta? 

— "Tiesą sakai, — pastebėjo Kebetas. 

— Todėl, — kalbėjo toliau Sokratas, — kai 
kuriems tokios rūšies daiktams leistina būklė, kad 
ne tik pati jų idėja reikalauja visados to paties 
vardo, bet kad tas vardas tinka ir kitiems daiktams, 
nepanašiems in idėją, tačiau turintiems jos pavidalą, 
bent kol jie gyvuoja. Gal būt, mano mintis paaiškės 
tau iš šitokio pavyzdžio: lyka, aišku, visados turi 
vadintis taip, kaip mes ją dabar vadiname? Ar ne 
taip? 

— Žinoma, taip. 

— Bet štai klausimas: ar tas pavadinimas taiko- 
mas vienai tik lykai, ar kam nors kitam, kas, nebū- 
damas tai, kas yra lyka, vis dėlto, be savo pavadini- 
mo, visados turi būti pažymimas lykos vardu todėl, 
kad jo prigimtis niekuomet neatskiriama nuo lykos ? 
Turiu galvoje, pavyzdžiui, trejetą ir daug kitų pana- 
šių skaičių. Panagrinėk visa tai, kas liečia trejetą. 
Ar nesirodo tau, kad jį reikia visados Žymėti jam 
priderančiu pavadinimu, būtent, taip pat lyka, nors 
lyka ir nebus tas pat, kas trejetas? Tokia trejeto 
prigimtis, tokia ir penketo, tokia ir visos pusės 
skaičių, kurių kiekvienas visados yra lyka, pats 
savaime toks ir nebūdamas. Antra vertus, dvejetas, 
ketvertas ir visi kiti likusios skaičių pusės skaičiai, 
nebūdami savaime sėta, vis dėlto visuomet yra sėta, 
jei kiekvieną jų paimsime skyrium.  Sutinki su 
tuo, ar ne? 

— Kodėl gi ne, — atsakė Kebetas. 

— Dabar insigilink in tai, ką noriu pasakyti. Štai 
koks dalykas: pasirodo, ne tik viena kitą naiki- 
nančios priešingybės, bet ir kiti daiktai, kits kitam 
nepriešingi, visados turi savyje priešinga, neprisi- 
imdami tos idėjos, kuri priešinga juose glūdinčiai 
idėjai, ir, artinantis anai idėjai, arba dingsta, arba 
užleidžia jai savo vietą. . Ar nesutiksime su tuo, kad 
trejetas verčiau išnyks ar kitaip kaip pasikeis, negu 
išdrįs tapti sėta, pats būdamas trejetu? 

— Žinoma, sutiksime, — atsakė Kebetas. 

— Bet vis dėlto dvejetas nepriešingas trejetui? — 
paklausė Sokratas. 

— Ne, nepriešingas. 

— Vadinas, ne tik kita kitai priešingos idėjos ne- 
prisileidžia kitos idėjos, bet taip pat ir kiti daiktai . 
neprisileidžia priešingybių ? 

— Visai teisingai sakai, — pasakė Kebetas. 


LIII 


— Gal nori, — kalbėjo toliau Sokratas, — aptar- 
sime, kiek pajėgsime, kas tai per daiktai? 

— Gerai. 

— Ar tai, Kebetai, nebus tokie daiktai, kurie, 
ką apimdami, verčia palaikyti ne tik tam daiktui 
ingimtą idėją, bet taip pat ir idėją kažko kito, nuolat 
prieštaraujančio anam daiktui? 

— Kaip sakai? 

— Taip, kaip ką tik kalbėjome. Juk žinai, kad vi- 

sa tai, kame glūdi trejeto idėja, būtinai turi būti ne 
tik trejetas, bet ir lyka. 

— Žinau. 

— Ar sakome, kad tokios rūšies daiktuose nie- 
kados negali būti idėjos, priešingos tai lyčiai, kuria 
ji yra pažymima? 

— Negali. 

— O tai, kas ją pažymėjo, yra lyka? 

— Taip. 

— O idėja, prieštaraujanti lykos idėjai, bus sėtos 
idėja? 

— Taip. 

— Vadinas, sėtos idėja niekuomet neglūdės trejete? 
— Žinoma, ne. 

— Taigi trejetas nieko bendro su sėta neturi? 
— Neturi. 

— Vadinas, trejetas — lyka? 

— Taip. 

— Kaip tik tai ir norėjau aptarti, būtent: kokie 
daiktai, nebūdami priešingi bet kuriam kitam daik- 
tui, vis dėlto šalina pastarąjį, būtent priešingybę, 
kaip tokią; kaip antai, trejetas, nebūdamas priešin- 
gas sėtai, vis dėlto šalina ją, nes jo yra teikiama tai, 
kas priešinga sėtai, vis tiek kaip dvejetas teikia tai, 
kas priešinga lykai, o ugnis — tai, kas priešinga 
šalčiui, ir daug kas kita tokiu pat būdu. Dabar 
pagalvok, ar neaptartumei šito dalyko taip: ne tik 
priešinga neprisileidžia to, kas jam priešinga, bet 
net ir tai, kas atsiveda su savim ką priešingo tam, 
prie ko ateina, neprisiima nieko priešingo tam, 

ką su savim atsiveda. Dar kartą prisimink (juk 
neblogas dalykas daug kartų išgirsti): penketas nepri- 
sileidžia sėtos idėjos, dešimtis — lykos idėjos, bet 
dešimtis — tai dukart paimtas penketas. Tuo 
tarpu dešimtis, nors tai, kas jai prieštarauja, ir nebus 
lyka, vis dėlto neprisileidžia lykos idėjos vis tiek 
kaip pusantro ir tai, kas jam panašu, būtent, pusė, 
trečdalis ir visa kita, kas apima dalies sąvoką, nie- 
kados neprisileidžia sveiko skaičiaus idėjos. Ar 
seki mano protavimą ir ar sutinki su juo? 

— Labai seku ir visiškai sutinku, — atsakė Kebėtas. 


LIV 


— Dabar, — pasakė Sokratas, — kalbėk iš pra- 
džios. "Tiktai savo atsakymuose nevartok man tokių 
žodžių, kokius aš pavartojau savo klausimuose, bet, 
pamėgdžiodamas mane, naudokis kitais žodžiais. 
Siūlau tatai, matydamas, kad, be šito atsakymų 
būdo, kuris pirma buvo pavartotas ir kuris yra tikras 
bei nepavojingas, esama kito būdo nuo klaidos pavo- 
jaus apsisaugoti, kurs atsirado iš ano ir yra tiek pat 
saugus. Juk jei, pavyzdžiui, paklaustumei mane: 
kas turi atsirasti kūne, kad pastarasis taptų šiltas, — 
atsakysiu tau ne anuo tikruoju, bet nemokšų atsa- 
kymu, būtent, kad tatai bus šilima, bet atsakysiu 
gudriau: tatai bus ugnis. Ir jei paklaustumei, kas 
turi atsirasti kūne, kad jis susirgtų, neatsakysiu — 
liga, bet pasakysiu — drugys. Arba klausiant, dėl ko 
skaičius pasidaro lyka, neatsakysiu — dėl lykos, bet 

pasakysiu — dėl vieneto ir panašiai. Bet žiūrėk, ar 
jau pakankamai supratai, ko noriu? 

— Visai pakankamai, — atsakė Kebetas. 

— Dabar atsakyk, — kalbėjo Sokratas: — kas turi 
būti kūne, kad jis būtų gyvas? 

— Turi būti siela, — atsakė Kebetas. 

— Ir visados tatai taip esti? 

— Kodėl gi ne, — atsakė Kebetas. 

— Taigi siela, ateidama in visa, ką ji apima, 
visuomet atneša gyvybę? 

— Žinoma, atneša, — pasakė Kebetas. 

— Ar esti kas priešinga gyvybei, ar nieko nėra? 

— Esti, — atsakė Kebetas. 

— Kas būtent? 

— Mirtis. 

— Ar iš to, su kuo pirma sutikome, neina, kad 
siela niekuomet neturės ko prieštaraujančio tam, ką 
ji visados su savim atsineša? 

— Visai aišku, — atsakė Kebetas. 

— Toliau; kaip mes ką tik pavadinome tai, kas 
neturi savy sėtos idėjos? 

— Lyka, — atsakė Kebetas. 

— O kaip vadinasi tai, kas neturi savy teisingo 
idėjos, mūziško idėjos? 

— Viena — neteisinga, antra — nemūziška, — 
atsakė Kebetas. 

— Gerai. O kaip vadinasi tai, kas neturi savy 
mirties idėjos? 


— Nemaru, — atsakė Kebetas. 

— Bet siela neturi savy mirties? 

— Ne. 

— Vadinas, siela nemari. 

— Nemari. 

— Puikiai, — pastebėjo Sokratas. — Ar galima 


laikyti tatai inrodyta, kaip manai? 

— Visiškai pakankamai inrodyta, Sokratai. 

— Tai kaip gi, Kebetai, — klausė Sokratas: — 
jci lykai reikėtų būti nenykstančiai, tai ir trejetas 
irgi turėtų būti nenykstąs ? 

— Kodėl gi ne? 

— Taigi, jei būtų būtina, kad tai, kas neturi 
šilimos, nenyktų, tai, indėjus kiek šilimos in sniegą, 
pastarasis liktų sveikas ir netirptų? Juk sniegas 
nenyktų, jei ir ugnies prie jo kas pridėtų, bet, jai 
priešindamasis, neprisiimtų josios šilimos. 

— Teisingai sakai, — pastebėjo Kebetas. 

— Taip pat, manau, jei visa, kas neturi šalčio, 
nenyktų, tai, priartinus šaltį prie ugnies, pastaroji 
jokiu būdu neužgestų ir neišnyktų, bet pasiliktų 
sveika ir nepaliesta. 

— Būtinai, — pasakė Kebetas. 

— Ar ne būtinas reikalas, — kalbėjo toliau So- 
kratas, — pasakyti tą pat ir apie nemarumą? Jei tai, 
kas nemaru, nenyksta, tai ir siela, mirčiai atėjus, 
neišnyksta? Pagal tai, kas pirma pasakyta, siela 
neprisiims mirties ir nemirs, visvien kaip trejetas, 

mūsų nusakymu, netaps sėta, ir lyka nepasidarys 
sėta, ir ugnis nepasidarys šalta, ir ugnies šilima 
— šalčiu. „Bet“, pasakytų kas, „kas kliudo lykai 
išnykti, jei ji, besiartinant sėtai, kaip mes sakėme, 
ir netampa ja? Kas kliudo, kad, lykai išnykus, jos 
vietoje atsirastų sėta?“ Kas taip paklaustų, su tokiu 
negalėtume ginčytis, kad lyka negali išnykti, nes 
lyka nėra kažkas nenykstama. Bet jei sutiktume, 
kad tatai taip, lengvai galėtume puolimą atremti, 
nurodydami in tai, kad, besiartinant sėtai, lyka ir 
trejetas tolsta, ir taip pat galėtume ginčytis dėl 
ugnies, dėl šilimos ir dėl viso kito. Ar ne? 

— Žinoma. 

— Tą pat reikia pasakyti ir apie nemarumą. Jei 
sutinkame, kad nemirtinga nenyksta, tai siela ne tik 
nemirtinga, bet ir negali išnykti. Priešingu atveju, 
reikėtų griebtis kito inrodymo. 

— Bet nėra jokio reikalo, — pasakė Kebetas. — 
Kas gi galėtų išvengti pražūties, jei nemirtinga bei 
amžina galėtų žūti? 

— Manau, — pasakė Sokratas, — visi sutiks, 
kad dievas bent ir gyvybės idėja, kaip tokia, ir visa 
kita nemirtinga niekados nenyksta. 

— Prisiekiu Dzeusu, — pastebėjo Kebetas, — 
su tuo sutiks visi žmonės, ir, kaip aš manau, dar 
daugiau — dievai. Kadangi nemirtinga drauge 
yra ir nenykstama, tai ir siela, jei ji nemirtinga, 
irgi nežūna? 

— Būtinai taip. 

— Vadinas, mirčiai in žmogų ateinant, marusis 
jc pradas, matyti, miršta, o nemarusis, išvengęs 
mirties, pasilieka sveikas bei nepaliestas ir pa- 
sitraukia. 

— Rodosi. 

— Tokiu būdu, Kebetai, — pasakė Sokratas, — 
siela nemaresnė už ką kita ir nenyksta, ir mūsų 
sielos iš tikrųjų gyvuos Hade. 

— Sokratai, aš bent visiškai negaliu tam prieš- 
tarauti, — pastebėjo Kebetas, — ir nepasitikėti tavo 
žodžiais. Bet jei štai Simmijas ar kitas kuris gali 
ką pasakyti prieš, tenetyli: iš tikrųjų nežinau, ku- 
riam patogesniam už dabartinį laikui galima būtų 
atidėti pasikalbėjimą apie šitą dalyką, jeigu kas nori 
apie tatai ką pasakyti ar išgirsti. 

— Bet ir aš, — prabilo Simmijas, — po to, kas 
dabar pasakyta, negaliu ilgiau abejoti. Tačiau, ka- 
dangi mūsų tyrinėjamasis klausimas platus, ir tenka 
atsižvelgti in Žmogaus silpnybę, aš, asmeniškai, esu 
verčiamas dar šiek tiek paabejoti dėl to, kas pasakyta. 
— Gerai sakai, Simmijau, — pasakė Sokratas: 
— ne tik tasai, bet ir pirmesnieji mūsų spėmens, 
kaip jie beatrodytų jums teisingi, turi būti dar 
tiksliau išnagrinėti. Kai juos pakankamai išnagri- 
nėsite, tai, kaip man rodos, sugebėsite pasekti ir 
mano išvadas, kiek, žinoma, žmogus aplamai gali 
ką nors pasekti. Jei ir čia jums viskas bus aišku, 
tai jums jau nebeteks jokių tyrinėjimų bedaryti. 
— Tiesą sakai, — pasakė Simmijas. 

— Štai, vyrai, — kalbėjo toliau Sokratas, — apie 
ką turi būti gerokai pagalvota. Jei siela nemirtinga, 
ji reikalinga priežiūros ne tik tuo laiku, kurį vadi- 
name gyvenimu, bet ir visą laiką. Ir, rodos, susi- 
daro dabar didelis pavojus, jei kas nesirūpina siela. 
Tuk jei mirtis būtų atsipalaidavimas nuo visa ko, ji 
būtų tikras laimėjimas blogiems žmonėms: mirdami 
išsivaduotų iš kūno ir iš ydų, susijusių su siela. „Bet 
dabar, kada siela pasirodo esanti nemirtinga, jai 
lieka tik vienintelis nuo pikto išsigelbėjimo kelias, 
būtent, tapti kuo geriausiai ir išmintingiausiai. Juk 
siela eina in Hadą** tik tiek išauklėta ir išmokyta, 
kiek gyvenime; o tai, kaip sako, jau pačioj pomirtinės 
kelionės pradžioj suteikia mirusiam arba didelę nau- 
dą, arba didelę žalą. Sakoma dar ir taip, kad kiek- 
vieną mirusį sielai begyvenant ingytas daimonas*? 
veda in tam tikrą vietą, kur mirusieji susirenka 
ir yra teisiami, kad paskui vyktų in Hadą su paly- 
dovu, kuriam pavesta žiūrėti kėlimąsi iš čia in aną 
pasaulį. Atlyginti tenai pagal nuopelnus ir skirtą 
laiką išbuvę, kito vėl vadovo mirusieji atvedami čia, 
daugeliu atvejų ilgam laikui praslinkus. Mirusiųjų 
kelionė in Hadą nėra tokia, kaip apie ją kalba Aischilo 
Telefas5. Juk jis sako in Hadą vedant paprastą 
kelią, o man šitas kelias atrodo ir nepaprastas ir 
ne vienintėlis: antraip, nebūtų reikalingi nė paly- 
dovai, nes, jei tik vienas tėra kelias, nieks juo eida- 
mas nepaklystų. Ne; matyt, tas kelias turi daug 

kryžkelių ir grįžračių. Taip sumetu, pasiremdamas. 
žemėje atliekamais aukojimais bei tikybinėmis apei- 
gomis. Dora ir išmintinga siela seka savo palydovu 
ir sužino savo tikrąją būklę; o siela, kaip jau pirma. 
pasakiau, godžiai besilaikanti kūno, ilgą laiką skraido 
apie kūną regimoje vietoje, labai priešinasi, daug ken- 
čia, kol galiausiai tas daimonas, kuriam ji pavesta, 
jėga ir prievarta ją nusiveda. Kada siela atvyks 
tenai, kur yra kitos sielos, pastarosios bėga šalin, 
nusisuka, nenori vienu keliu eiti ir lydėti sielos, ką 
nors padariusios ir neapsivaliusios, dalyvavusios ne- 
teisingam nužudyme ar kitam kokiam nusikaltime, 
giminingam jai ir panašioms sieloms. "Tokia siela 
klaidžioja, patirdama visokių vargų, kol, nustaty- 
tam laikui praslinkus, neišvengiamai nugabenama 
in jai atsakomą buveinę. Priešingai, toji siela, kuri. 
gyveno dorai ir susivaldydama, savo kelbendriais ir 
vadovais gauna dievus, ir kiekviena gyvena jai atsa- 
komoje vietoje. Yra žemėje daug nuostabių vietų, 
ir pati žemė visai ne tokia ir ne tokio didumo, kaip 
mano pratę apie ją kalbėti?1; sužinojau tatai iš vieno 
žmogaus. 

O Simmijas paklausė: 

— Kaip čia sakai, Sokratai? Juk apie žemę aš 
ir pats daug esu girdėjęs, bet ne tatai, kuo tu pa- 
matuoji savo pažiūras. Todėl mielai tavęs pa- 
klausyčiau. 

— Man bent rodos, Simmijau, nereikia Glauko ’”> 

kalbingumo, kad apie tai papasakočiau. Bet inrodyti, 
kad visa tai tiesa, per sunku net ir Glauko mokslo 
žmogui. Tačiau aš, rodos, ir nemokėčiau to padaryti, 
o jei ir mokėčiau, mano amžiaus, rodos, man neuž- 
tektų — tiek ilga apie tatai pasakoti. Vis dėlto niekas 
nekliudo man papasakoti, ką žinau apie žemės iš- 
vaizdą ir apie jos vietas vieteles. 

— Ir to pakaks, — pasakė Simmijas. 

— Aš esu insitikinęs, — kalbėjo Sokratas toliau, 
— pirmiausia, kad jei žemė, būdama apvali, yra 
dangaus vidury, ji nieko nereikalinga, — nei oro, 
kad nenukristų, nei kitos kokios tokios būtinos at- 
ramos: žemei laikytis pakanka jos pačios pusiausvi- 
ros ir to, kad dangus iš visų pusių ją vienodai yra 
apsupęs. Juk pusiausvirą palaikąs kūnas, padėtas 
vidury ko nors in jį panašaus, jokiu būdu negalės 
niekur nusvirti, bet, būdamas vienodoj padėty, pa- 
siliks vietoje. Štai kuo pirmiausia esu insitikinęs, — 
pasakė Sokratas. 

— Ir, be abejonės, teisingai, — pritarė Simmijas. 

— Be to, — kalbėjo Sokratas, — manau žemę 
esant kažkokią milžinišką, o mus gyvenant nuo 
Fasido iki Heraklo stulpų ir užimant tik menką 
josios dalelę prie jūros, panašiai kaip kad skruzdės 
ar varlės gyvena prie kokios balos. Daug ir kitų 
žmonių gyvena šen bei ten kitose panašiose ir gau- 
siose vietose. Juk žemėje visur pilna indubimų, 
invairiausio pavidalo bei didumo, kur susitelkia 
vanduo, migla bei oras. O pati žemė, — gryna, 
padėta gryname danguje ten, kur ir žvaigždės. 

Daugumas tų žmonių, kurie paprastai apie tokius 
dalykus kalba, šitą dangų vadina aiteru, o nuosėdomis 
— visa tai, kas nuolat smunka in žemės indubimus. 
Tuo tarpu mes, gyvendami žemės indubimuose, 
patys to nežinome ir insivaizduojame gyveną žemės 
paviršiuje. Tai vis tiek, lyg kas nors, gyvendamas 
jūros dugno vidury, insivaizduotų gyvenąs jūros 
paviršiuje ir, matydamas pro vandenį saulę bei 
kitas žvaigždes, insivaizduotų jūrą dangų esant. Dėl 
savo nerangumo bei silpnumo toks žmogus nie- 
kados nepasiektų jūros paviršiaus ir nei pats nepa- 
matytų, išnerdamas ir iškišdamas iš jūros galvą, 
kiek mūsų užimamos vietos, palyginus su jojo, ty- 
resnės ir gražesnės, nei iš kito, jas mačiusio, apie tai 
negirdėtų. Taip pat atsitinka ir mums. Iš tikrųjų, 
gyvendami kažkokioje žemės dauboje, insivaizduo- 
jame gyveną josios paviršiuje; orą vadiname dangu- 
mi, manydami, kad oru, jam esant dangui, vaikš- 
čiojančios žvaigždės. Ir tatai todėl, kad mes, dėl 
savo silpnumo bei nerangumo, neinstengiame pa- 
siekti paskutinių oro ribų. Juk jei kas pasiektų 
oro viršūnes, ar paukščiu pavirtęs ten nulėktų, toks, 
išnėręs iš oro, pamatytų tai, ko ten esama, lygiai 
taip pat kaip žuvys, išnėrusios iš jūros, mato tai, 
ko čia esama. Ir jei tokio žmogaus prigimtis būtų 
linkusi prie gilaus mąstymo, galėtų sužinoti, kad 
ten yra tikrasis dangus, tikroji šviesa, tikroji žemė; 
nes mūsų žemė, — šitie akmens ir aplamai visos 
šitos vietos yra sunaikintos ir išvarpytos, panašiai 
kaip būna su visa jūros augmenija nuo sūraus 

vandens, kur neauga nieko, kas būtų verta paminėti, 
nėra nieko, taip sakant, tobūlo, vien tik išgraužtos 
povandeninės uolos ir smėlys, o kur yra žemės, — be- 
galinis dumblas ir purvas; visa tai visiškai nieko 
neverta, palyginus su mūsų žemės grožybėmis. Bet 
anoji žemė dar labiau, matyti, skiriasi nuo to, kas 
yra pas mus. Jei jau reikia, galiu ir gražią pasaką 
papasakoti apie tai, kas yra podangių žemėje, ir 
šitos pasakos, Simmijau, verta paklausyti. 

— Mes bent, Sokratai, — pasakė Simmijas, — ži- 
noma, mielai paklausytume tos pasakos. 

— Taigi, bičiulį, — kalbėjo toliau Sokratas, — 
pirmiausia sakoma, kad pati žemė, jei žiūrėtume 
in ją iš viršaus, atrodytų lyg padarytas iš dvylikos 
odos gabalų kamuolys, išdažytas margais dažais, 
panašiais in tuos, kuriuos vartoja mūsų dailininkai. 
Ir tenai visa žemė esanti tokių spalvų, tik dar la- 
biau blizgančių ir šviesesnių už mūsiškės. Vienas 
žemės šonas — nuostabiai gražaus purpuro, antras 
— auksinis, trečias — baltas, baltesnis už sniegą ir 
kreidą. Esama joje ir kitų spalvų, dar gausingesnių ir 
gražesnių už tas, kurias čionai matome. Iš tikrųjų, 
minėtieji žemės indubimai, pripildyti vandens bei 
oro, kažkaip savotiškai blizga, atsispindėdami margu 
visų kitų spalvų mišiniu. Taigi žemė, būdama vienos 
išvaizdos, nuolat atrodo invairi. "Tokiai žemės iš- 


229 


111 


vaizdai atsako joje augančių augalų, medžių, žiedų 
ir vaisių išvaizda; taip pat jos išvaizdai atsako ir 
akmens bei kalnai, labai gražūs dėl savo dailumo, 
spalvos bei skaidrumo. Čionykščiai akmenėliai, 
tiek mūsų branginami — sardys, jaspys, smaragdai 
ir kiti tokie — yra anų akmenų nuotrupos. Tenai 
visi akmens tokios rūšies, ir net gražesni, nes jie 
ten sveiki, neišėsti, nesunaikinti, kaip kad čionykš- 
čiai akmens, kurie genda nuo puvėsių bei jūrų van- 
denų, čia sruvenančių ir teikiančių bjaurią išvaizdą 
ir ligas akmenims, dirvai ir visiems gyvuliams bei 
augalams. Priešingai, anoji žemė papuošta visais 
augščiau paminėtais akmenimis, be to, auksu, sidabru 
ir dar kitomis tokiomis naugėmis: jos tenai visur 
išmėtytos atvirai, sudarydamos didelę daugybę mil- 
žiniškų krūvų, taip kad anos žemės regėjimas teikia 
laimės sieloms. Daug gyvulių yra apgyvenę aną 
žemę, daug ir žmonių: vieni gyvena žemės vidury, 
kiti — aplink orą, panašiai kaip mes aplink marias, 
dar kiti — salosė, oro apsuptose, netoli žemyno. 
Žodžiu sakant, kaip mums naudingas vanduo bei 
jūra, taip anoje žemėje — oras; o kas mums yra 
oras, aniems gyventojams — aiteras. Metų laikai 
pas juos taip esą sutvarkyti, kad anie Žmonės nesą 
linkę sirgti ir daug ilgiau gyvenę už mūsiškius, o 
regėjimo bei klausos tobūlumu, išmintimi ir visu 
kuo kitu tiek mus pralenkią, kiek oras savo grynumu 
praneša vandenį, o orą — aiteras. Anie Žmonės turi 
ir dievų šventovių ir alkų, kur dievų iš tikrųjų gyve- 
nama. Jie turi pranašavimų, burtų, gali matyti 

«dievus ir kitaip su jais bendrauti. Saulę, mėnulį ir C 


žvaigždes anie žmonės mato tokius, kokie jie iš 
"tikrųjų yra, ir jų laimniga būtis visur kur tam atsako. 

Štai kokia, aplamai, žemės ir jos aplinkos pri- 
gimtis. Atsakomai josios apvaliems iškilumams, joje 
yra daug vietų, kurių vienos daug gilesnės ir atvi- 
resnės už mūsų gyvenamą indubimą, kitos vėl — 
irgi gilios, bet siauresnių angų už mūsiškio indubimo 
angą. Antra vertus, esama indubimų ne tiek gilių, 
kaip mūsiškis, bet platesnių angų. Visi šitie indu- 
bimai daugely vietų sujungti su kits kitu požeminiais 
urvais, kai kur platesniais, kai kur siauresniais. 
Šiais urvais iš vieno indubimo in kitą, tartum ugni- 
kalnio žiomenimis, gausiai teka vanduo. Po Žeme 
„esama milžiniško didumo karšto ar šalto vandens 
nuolat bėgančių versmių, daug ugnies ir didžiausių 
ugnies upių, daugybė švaresnio ir mažiau švaraus 
drėgno dumblo versmių, panašių in Sicilijos dumblo 
versmes, tekančias prieš ugnikalniui išsiveržiant ir 
jam veržiantis. Šitos versmės pripildo kiekvieną 
indubimą, kur jos bebėgdamos betarpiškai susilieja. 
Visa tai juda aukštyn ir žemyn, tartum vidury 
žemės esama kažkokių sūpuoklių. Kalbamas judė- 
jimas vyksta taip: vienas indubimų yra ypatingai 
didelis ir eina kiaurai žemę. Apie aną tat indubimą 
kalba Homeras, sakydamas jį vedant 

in armenis Tartaro, tamsiąją gelmę, 

kur yr toliausiai po žemės, o vartai tenai geležiniai. 
Šitą bedugnę ir Homeras ir daugelis kitų dainių 
yra pavadinę Tartaru; in ją subėga visos versmės ir 
vėl iš jos išteka, ir kiekviena jų turi tekamosios dervos 
savybes. Visos šitos versmės išteka iš kalbamosios 
daubos ir vėl in ją subėga dėl tos priežasties, kad 
visas anas skystis neturi nei dugno nei atramos. 
Viršuje ir apačioje verda bei banguoja, o oras aplink 
ji tą pat daro. Pastarasis seka skystį, kai jis juda 
mūsų žemės linkui ir tos linkui, kuri yra viršum 
mūsiškės. Lygiai taip pat, kaip kvėpuojančiųjų oras 
nuolat inkvepiamas ir iškvepiamas, taip ir tenai oras 
banguoja drauge su skysčiu: ineidamas bei išeidamas 
sukelia baisiausias, nesuvaldomas vėtras. Vande- 
niui vėl nuslūgstant in tą vietą, kuri vadinasi žemoji, 
jis kiaurai žemę teka in požemines versmes ir pri- 
pildo jas tartum dumdamas. Kada vanduo vėl pasi- 
traukia iš ten ir šenlink nusikreipia, jis pripildo 
čionykštes versmes, o jos, pripildytos, bėga grioviais 
žeme ir kiekviena, eidama ten, kur veda josios ke- 
lias, padaro marias, balas, upes ir šaltinius. Potam, 
vėl sueidamos in žemę, vienos versmės apibėga 
ilgesniu keliu didesnius plotus, kitos — mažesnius 
plotus trumpesniu keliu, ir vėl susilieja in Tartarą, 
vienos — daug žemiau už tą vietą, kur josios buvo 
išbėgusios, kitos — ne tiek giliai, bet vistiek inteka 
žemiau, kaip buvo išbėgusios. Kai kurios subėga in 
Tartarą priešais tą vietą, iš kurios buvo ištekėjusios, 
kitos — tam pačiam šone; esama ir tokių, kurios 

padaro visą ratą aplink žemę ir, tartum gyvatės, 
rango ją vieną ar kelis kartus, kuo žemiausiai nusi- 
leisdamos, potam vėl in Tartarą subėgdamos. Sro- 
vės galinčios abiem žemės pusėm leistis iki josios 
vidurio, bet ne toliau, nes dalis srovių iš vienos ir 
kitos pusės pasirodytų tekančios aukštyn. 


LXI 


Yra, be to, ir daug kitų didelių bei invairių vers- 
mių, ir iš gausybės jų — Žinomos: pati didžioji jųjų, 
apibėganti tolimiausias išorines žemės ribas, yra 
vadinamasis Okeanas. Tiesiai prieš jį, priešinga 
kryptimi, teka Acherontas, kuris, prabėgęs kitas 
tyras vietas, inteka po žemėmis in Acherusijados 
ežerą, kur ateina didesnės dalies mirusiųjų sielos ir, 
išbuvusios tenai joms paskirtą laiką, vienos — ilgesnį, 
kitos — trumpesnį, paskui vėl išsiunčiamos gyvųjų 
būtybių gimdyti. Trečioji upė išteka vidury, tarp 
Okeano ir Acheronto; netoliese nuo savo ištakos 
inbėga in didelę, milžiniška liepsna degančią vietą, 
sudarydama ten kunkuliuojantį vandens ir dumblo 
ežerą, didesnį už mūsų jūras. Iš čia ji teka toliau 
in ratą, drumsta bei dumbluota, ir, apsivyniodama 
aplink žemę, pasiekia tolimiausias Acherusijados 
ežero ribas, nesusimaišydama tačiau su pastarojo 
vandenimis, bet, daug sykių po žeme apsisukusi, 
insiskverbia in "Tartarą, žemiausioje jojo vietoje. 
Tai yra toji upė, kurią vadina Periflegetontu, ir 
"kurios ugninės versmės prasimuša invairiose žemės 

vietose. Tiesiai prieš Periflegetontą veržiasi ketvir- 
toji upė pirmiausia in baisią, nejaukią vietą, kuri, kaip 
sako, visa esanti tamsiai mėlynos spalvos, ir kuri 
vadinasi Stigijos vardu, o ežeras, kurį sudaro insi- 
veržianti upė, vadinasi Stigas. Insiliejęs in šitą ežerą 
ir insigijęs jojo vandenyse baisią jėgą, insiskverbęs 
potam in žemę ir bevingiuodamas po ja Periflegeton- 
to linkui, susitinka su pastaruoju Acherusijados 
ežere, iš priešingos pusės. Ir šitos upės vanduo 
nesusimaišo su jokiu kitu; ji taip pat, pasisukusi in 
ratą, inteka toliau in Tartarą priešais Periflegetontą. 
Šios upės vardas, kaip sako poetai, Kokitas. 


LXII 


"Taip gamtai tatai sutvarkius, kai mirusieji ateina 
in aną vietą, in kurią kiekvieną jų nusiveda jojo 
daimonas, pirmiausia būna teisiami nustatyti, kas iš 
jų gražiai ir šventai gyveno, ir kas ne. O tie, kurių 
gyvenimas pasirodys buvęs vidutiniškas, nuvykę in 
Acherontą ir inlipę in jiems iš anksto paruoštas 
laives, pasiekia jomis ežerą. Ten jie gyvena, apsi- 
valydami, ir, atlikę atsakomas bausmes už savo 
nuodėmes, būna atleidžiami, o už gerus darbus 
gauna atlyginimą, kokį kiekvienas nusipelnė. O 
tie mirusiųjų, kurie dėl savo sunkių nusidėjimų 
pasirodys nebeišgydomi, kurie yra padarę daug 
didelių šventvagysčių, neteisingų ir neteisėtų žu- 
dynių ar ką kita tokio, atsakomo likimo nugrūdami 
in Tartarą, iš kur jau niekados nebeišeina. Tačiau 

tie, kurie pasirodys padarę didelių nusikaltimų, bet 
vis dėlto išperkamų, pavyzdžiui, pykčio pagauti 
pavartoję jėgą prieš tėvą ar motiną, ir dėl to darys 
atgailą per visą likusį gyvenimą, ar kuriuo kitu būdu 
pasidarę žmogžudžiais, nors irgi būtinai grūdami in 
Tartarą, vis dėlto, patekę tenai ir išbuvę metus 
laiko, paskui vilnimis išmetami — žmogžudžiai in 
Kokitą, o tėvažudžiai ir motinžudžiai — in Peri- 
flegetontą. Kai srovės nešami atsiduria Acherusi- 
jados ežere, ima rėkti ir šauktis, vieni — tų, kuriuos 
nužudė, kiti — tų, kuriuos užgavo; prisišaukę, 
maldauja ir prašo leisti jiems ineiti in ežerą ir juos 
ten priimti; pasisekus permaldauti, ineina in ežerą, 
ir jų vargai pasibaigia; o jei ne, — nuvelkami atgal in 
"Tartarą ir iš ten vėl in tas pačias versmes. Ir jie 
tol negali savo kančiomis atsikratyti, kol permaldaus 
anuos, kuriems buvo nusikaltę, nes tokia jiems teisėjų 
paskirta bausmė. Galiausiai, tie mirusiųjų, kurie 
pasirodys ypatingai dorą gyvenimą gyvenę, išsivada- 
vę ir ištrūkę iš Žemės vietų, tartum iš kalėjimo, 
ateina in aukštybes, in tyrąją buveinę, ir gyvena 
tikrojoje žemėje. Jų tarpe, pakankamai filosofija 
apsivalę, gyvena toliau visiškai be kūnų ir pasiekia 
dar gražesnes už anas buveines, kurias ir aprašyti 
nelengva ir laiko dabar nebeužteks. Bet jau ir in 
tai atsižiūrint, ką esame išdėstę, Simmijau, reikia 
elgtis visur taip, kad gyvendami sutaptume su dora 
bei išmintimi: juk graži didvyrio dovana ir didi 
viltis. 

LXIII 


Kad visa taip iš tikrųjų ir yra, kaip aš ką tik 
papasakojau, nedera, žinoma, tvirtinti išmintingam 
vyrui. Vis dėlto reikia sutikti, kad su mūsų sielomis 
ir jų gyvenamomis vietomis yra taip būtent, ar 
maždaug taip. Jei siela iš tikrųjų yra nemirtinga, tai, 
man rodos, tinka ir verta ryžtis pasitikėti tokiu spė- 
meniu, nes tokios rūšies ryžtas gražus, ir mes turime 
kaip ir susižavėti, niūniuodami sau tokias užkerėtas 
pasakas. Štai kodėl aš taip plačiai pasakojau savo 
pasaką. Kiekvienas žmogus, kurs per visą gyvenimą 
atsisakydavo nuo invairių kūno malonumų bei 
papuošalų, laikydamas juos kažkuo svetimu ir tei- 
kiančiu greičiau žalos, negu naudos, turėtų, atsi- 
žiūrėdamas in visa tai, drąsiai laukti likimo, kuris 
ištiks jo sielą: toks uoliai mokėsi ir papuošė sielą ne 
svetimu, bet tinkamu jai papuošalu — išmintimi, 
teisingumu, drąsa, laisve, tiesa; toks laukia kelionės 
eiti in Hadą, likimui pašaukus. Ir jūs, — pasakė, 
— Simmijau, Kebetai ir visi kiti, kada nors nuvyk- 
site tenai, kiekvienas savo laiku. O mane likimas, 
kaip pasakytų tragikas, jau dabar tenai šaukia, ir 
beveik atėjo laikas mazgotis: man rodos, geriau 
išgerti nuodus, pirma nusimazgojus, kad moterims 
nebūtų rūpesčio plauti lavoną. 

LXIV 


Sokratui tai pasakius, prabilo Kritonas: 

— Taip, Sokratai; bet ką pavedi štai tiems ar 
man padaryti dėl savo vaikų ar dėl kitko, kad galė- 
tume tau geriausiai patarnauti? 

— Ką ir visados sakau, Kritonai: nieko ypa- 
tingo, — pasakė Sokratas: — rūpinkitės savimi. 
Taip elgdamiesi, patarnausite ir man, ir mano šei- 
mai, ir patys sau, nors dabar man to ir nepažadė- 
tumėt. Jei patys apsileisite ir nenorėsite gyventi 
taip, kaip ir dabar ir pirma sakiau, tai nieko nepa- 
sieksite, nors ir kažin kaip tvirtai man dabar pasi- 
žadėtumėt. 


— Pasistengsime taip elgtis, — pasakė Kritonas. 
— Bet kaip tave palaidosim?*+ 
— Et, kaip norite, — atsakė Sokratas: kad tik 


mane sugrobtumėt, ir kad neištrūkčiau iš jūsų. 
Tyliai nusijuokęs ir pasižiūrėjęs in mus, Sokratas 
kalbėjo toliau: 

— Negaliu, vyrai, intikinti Kritono, kad aš esu 
tas būtent Sokratas, kuris dabar kalba su jumis ir 
rikiuoja visą pašnekesį: Kritonas mano mane esant 
tą, kurį jis pamatys kiek vėliau lavono pavidalu, ir 
todėl klausia, kaip mane palaidotų. O tai, apie ką 
aš jau seniai ilgą laiką jums kalbėjau, kad išgėręs 
nuodų nebepasiliksiu daugiau su jumis, bet pasi- 
traukęs nueisiu in laimingą palaimintųjų pasaulį, — 
visa tai atrodo Kritonui bergždžiai mano kalbėta, 
tik jums ir sau nuraminti. Taigi, — kalbėjo toliau, — 

laiduokite mane Kritonui laidu, priešingu tam, 
kuriuo jis laidavo mane teisėjams. Tuk jis laidavo 
mane čia pasiliksiant, o jūs laiduokite, kad aš, 
numiręs, čia nepasiliksiu, bet pasitraukęs nueisiu. 
Tada ir Kritonui bus lengviau: matydamas mano 
kūną sudegintą ar in žemę užkastą, nesisielos dėl 
mano likimo, lyg aš ką bloga patyręs; o mano laido- 
tuvėse nesakys, kad išstatąs Sokratą, išnešąs jį ir in 
žemę jį užkasąs*?. Būk tikras, gerasis Kritonai, — 
kalbėjo Sokratas, — ne taip sakyti, kaip yra, ne tik 
blogas dalykas savaime, bet per tat ir sielos užkre- 
čiamos kažkuo blogu. Tau reikia būti drąsiam ir 
sakyti, kad laidoji mano kūną ir laidoji taip, kaip tau 
patinka, ir kaip, tavo galva, geriausiai sutinka su 
apeigomis. 


LXV 


Tai pasakęs, Sokratas atsistojo ir nuėjo in gretimą 
kambarį nusimazgotų.  Kritonas nuėjo paskui jį, o 
mums liepė palaukti. Taigi laukėme, šnekučiuodami 
apie tai, ką buvom girdėję, ir smulkiai nagrinėdami 
dalyką; be to, kalbėjome ir apie mus ištikusią didelę 
nelaimę ir tiesiog tarėmės, nustoję tėvo, likusį gyve- 
nimą gyvensią našlaičiais. 

Sokratui nusimazgojus, atvedė jo vaikus — tu- 
rėjo dvejetą mažų sūnelių ir vieną suaugusį. Atėjo 
ir moterų, jo giminaičių. Kritono akivaizdoje pasi- 
kalbėjęs su jomis ir davęs šiokių tokių nurodymų, 
Sokratas liepė moterims ir vaikams išeiti, o pats 
grįžo pas mus. Buvo jau arti saulėlydžio: Sokratas 

ilgai užtruko anam kambary. Atėjęs iš ten nusimaz- 
gojęs, atsisėdo, bet potam neilgai su mumis tesi- 
kalbėjo.  Inėjo Vienuolikos tarnas ir, prisiartinęs 
prie jo, tarė: 

— Sokratai, tu ne toks, kaip kiti, tavimi man 
"nėra ko skųstis: kiti, nuteisti mirti, pyksta ir keikia 
mane, kad aš, valdžios insakomas, liepiu jiems išgerti 
nuodų. Tave per tą laiką gerai pažinau ir matau 
tave esant drąsiausią, ramiausią ir geriausią iš visų tų, 
kurie čia buvo kada pakliuvę. Ir dabar esu insiti- 
kinęs, kad nepyksi ant manęs, bet ant anų, — juk 
žinai tikruosius kaltininkus. O dabar (supranti, su 
kokia žinia atėjau), sudie! Pasistenk kuo lengviausiai 
pakelti neišvengiama. 

Tarnas apsiašarojęs nusisuko ir pasitraukė. So- 
kratas, pažiūrėjęs in jį, tarė: 

— Ir tau sudie. Mes taip ir pasielgsime. 

Potam, kreipdamasis in mus, pasakė: 

— Koks padorus žmogus. Nuolat vaikščiojo pas 
mane, kartais pasikalbėdavo ir buvo labai geras. 
Ir dabar kaip jautriai mane apverkia. Na, Kritonai, 
paklausysime jo. "Teatnešie kas nuodų, jei jau su- 
trinti, o jei ne, — tesutrinie. 

— Bet, Sokratai, — pasakė Kritonas: — man bent 
rodosi, saulė dar viršum kalnų ir dar nebus nusi- 
leidusi; be to, aš žinau, kad kiti išgerdavo nuodus 
daug vėliau, negu jiems būdavo insakyta, gerai pa- 
valgę ir išgėrę, kiti net pasiglamonėję su savo myli- 
mosiomis. Nėra ko skubėti, laikas dar leidžia. 

O Sokratas pasakė: 

— Aišku, Kritonai, kad anie taip elgiasi, kaip 
sakai: juk jie tariasi ką laimėsią, taip pasielgę. 
Tačiau aš bent to nedarysiu. Juk, manau, iš tikrųjų 
nieko nelaimėsiu, jei kiek vėliau nuodus išgersiu. 
Priešingai, pats sau atrodysiu juokingas, besikabinė- 
damas už gyvenimo ir gaudydamas, ko jau nebėra. 
Bet paklausyk, — pridūrė Sokratas, — eik ir daryk 
taip, kaip sakau. 


LXVI 


"Tai išgirdęs, Kritonas linktelėjo čia pat stovin- 


čiam tarnui. Anas išėjo ir po ilgesnio laiko grįžo su 
žmogumi, kuris turėjo paduoti nuodus: nešėsi juos 
taurėje, sutrintus in miltelius. Sokratas, pamatęs tą 
žmogų, tarė: 

— Gerai, mieliausias. Tu juk žinai, kaip reikia 
daryti tokiais atvejais? 

— Nieko kito, — atsakė anas, — kaip tik išgėrus 
nuodus vaikščioti, kol pajusi kojas pasunkėjus, o 
potam atsigulti: tada nuodai patys veiks. Tai 
sakydamas, padavė Sokratui taurę. Paėmė ją, Eche- 
kratai, visiškai ramiai, nė kiek nesudrebėjęs ir veido 
išraiškos bei spalvos nepakeitęs, bet, savo papra- 
timu, tvirtai pažvelgęs in tarnautoją, paklausė: 

— Ką pasakysi dėl šito gėralo? Ar galima jį 
atnašauti kieno garbei, ar ne? 


— Tik tiek, Sokratai, — atsakė tarnas, — su- 
malame, kiek, mūsų išmanymu, reikia išgerti. . 
— Suprantu, — pasakė Sokratas. — Bet pasi- 


melsti bent dievams, žinoma, galima ir reikia, kad 

laimingai pasisektų iš čia tenai nusikelti. Štai ir aš, 
iš tikrųjų, meldžiuos, kad taip būtų. 

Tai pasakęs, pridėjo taurę prie lūpų ir labai 
ramiai bei lėtai išgėrė. Daug kas iš mūsų iki šiol 
galėjo susivaldyti neverkę. Bet kai pamatėme ge- 
riant nuodus ir jau išgėrus, negalėjome ilgiau susi- 
valdyti. Man, prieš mano paties norą, ėmė čiurkšlė- 
mis riedėti ašaros, ir aš, prisidengęs apsiaustu, 
ėmiau tyliai verkti, apraudodamas, žinoma, ne jį, 
bet save ir savo likimą, — kokio vyro ir bičiulio 
nustojau. O Kritonas, tas dar pirmiau išėjo, ne- 
instengdamas sulaikyti ašarų.  Apollodoras ir pirma 
visą laika vaitojo, o dabar ėmė balsiai rėkti ir raudoti, 
taip kad visi esantieji, išskyrus patį Sokratą, pra- 
dėjo verkti. 

— Ką čia darote, keisti žmonės? — pasakė Sokratas: 
— kaip tik dėl to ir moterims liepiau išeiti, kad 
nedarytų tokių dalykų. Juk esu girdėjęs, kad mirti 
reikia malonių kalbų klausantis.  Nusiraminkit ir 
susivaldykit. 

Tai išgirdę, susigėdome ir stengėmės susilaikyti 
neverkę. O Sokratas ėmė vaikščioti po kambarį. 
Kai jam, kaip pasakė, ėmė stingti kojos, atsigulė 
aukštielninkas, kaip jam buvo pataręs tarnas. Tada, 
po kiek laiko, tas, kuris buvo atnešęs nuodų, ėmė 
čiupinėti Sokrato kojas ir blauzdas, potam, stipriai 
paspaudęs jam koją, paklausė, ar jaučiąs. Sokratas 
atsakė, kad ne. Paskui tarnas ėmė čiupinėti šlaunis 
ir po truputį keltis aukštyn, ženklais duodamas 
mums suprasti Sokratą einant šaltyn ir stingstant. 


16 — Symposion 

Vėl pačiupinėjęs, pasakė, kad, kai tik nuodai pa- 
sieksią širdį, tada jis ir pasirinksiąs. 

Jau beveik visas jo liemuo atšalo. Staiga Sokra- 
tas nusiklojo (jis gulėjo apklotas) ir ištarė pasku- 
tinius savo žodžius: 

— Kritonai, — pasakė, — esame skolingi Askle- 
pijui gaidį: būtinai pasirūpinkit atiduoti?“, 

— Tai bus padaryta, — atsakė Kritonas. — Ar 
nepasakysi dar ko? 

In šitą klausimą jau nieko nebeatsakė. Po kiek 
laiko sukrutėjo. Tarnas jį atidengė: akys jo buvo 
stačios. Tai pamatęs, Kritonas užčiaupė jam lūpas 
ir užmerkė akis. 


LXVII 


Toks, Echekratai, buvo galas mūsų bičiulio, žmo- 
gaus, kaip mes galime tvirtinti, iš visų tada mums 
žinomų žmonių geriausio, išmintingiausio ir tei- 
singiausio. 

PAAIŠKINIMAI 


Veikiančiųjų ,„Faidono“ asmenų tik du: Echekratas ir 
Faidonas.  Suminėdamas kitus paskutinio su So- 
kratu pasikalbėjimo dalyvius, Platonas (Faidono 
lūpomis) pareiškia, kad jis dėl ligos ten nebuvęs, tuo 
kaip ir nesiimdamas atsakomybės už tai, kad šis 
pasikalbėjimas visiškai tiksliai atpasakotas. Jei Pla- 
tonas nesiima tokios atsakomybės, gali kam kilti 
klausimas: ar visos Sokrato mirties aplinkybės nėra 
vien gražus Platono prasimanymas? Iš tikrųjų, turime 
tik vieną vienintelį Sokrato mirties aprašymą, visos 
mūsų žinios apie paskutines Sokrato gyvenimo va- 
landas remiamos vien šituo Platono veikalu. Todėl 
apie viso pasakojimo teisingumą galime spręsti vien 
pasiremdami sumetimais, gaunamais iš paties pa- 
sakojimo.*) 


Pirmiausia, nors Platonas pats pasikalbėjime neda- 
lyvavo, jis galėjo gauti tikrų Žinių apie jį iš ten 
buvusių asmenų. Nėra pagrindo manyti, kad šios 
žinios būtų klaidingai jam duotos arba tyčia iš- 
kraipytos. Žinoma, kai kurios smulkmenos galėjo 
būti pamirštos ar kitaip nupasakotos; be to, pats 
Platonas galėjo šį tą pridėti ar apleisti, tačiau aišku, 
kad viso pasikalbėjimo eigos jis negalėjo pakeisti 
nors jau ir todėl, kad „Faidoną“ skaitė Sokrato 
mirties liudininkai, kurie tiesiog būtų pasipiktinę, 


p“ S. Žebelev — Tvorenja Platona. 

radę ką nors kitaip atpasakota; tuo tarpu jokių pėd- 
sakų panašaus pasipiktinimo graikų literatūroje ne- 
randame. Antra, Platonas visuomet reiškė tiek mei- 
lės ir pagarbos savo mokytojui Sokratui, kad būtų 
visai nesuprantama ir nenaturalu, jei šituo atveju 
mokinys pasielgtų nerimtai, iškraipydamas paskutinį 
savo mokytojo pasikalbėjimą. 


Taigi tenka manyti, kad nenusidėsime tiesai, teig- 
dami, jog bendras Sokrato mirties vaizdas buvo kaip 
tik toks, kaip jis Platono atpasakotas. Paskutinio pa- 
sikalbėjimo tema, aišku, buvo sielos nemarumo klau- 
simas, bet kuria kryptimi ir kaip tas pasikalbėjimas 
ėjo, tikrai niekad nesužinosim, nes nėra abejonės, 
kad visas pasikalbėjimo suplanavimas, jo forma, 
detalės ir idėjų elementas yra asmeniška Platono 
kūryba. Tatai darosi ypač aišku, jei imtume lyginti 
„Faidone“ keliamas mintis su Sokrato skelbiamomis 
pažiūromis ,,„Apologijoje“. 

Pažymėtinas dialogo išsivystymo aiškumas bei pa- 
prastumas. Po trumpos inžangos eina invadas, ku- 
riame aprašomos pasikalbėjimo aplinkybės ir tai, 
kaip prieita prie sielos nemarumo klausimo gvilde- 
nimo. Šitas klausimas dažnai Platono keliamas. Jei 
„Apologijoje“ jis dar sakosi nežinąs, ar yra pomir- 
tinis gyvenimas, tai ,„„Gorgijuje“ ir ,„Menone“ at- 
virai skelbia sielos nemarumą, o ,„Faidone“ — inro- 
do. Ne vienas, žinoma, ,„Faidono“ skaitytojas paabe- 
jos jame iškeltų sielos nemarumo inrodymų intiki- 
namumu, o asketiškas dialogo tonas gali skaitytoją 
net atbaidyti; bet vis dėlto, kas iš tikrųjų yra min- 
ties merdėjimo priešas, tas negali nenusilenkti su 
pagarba prieš tą neribotos minties laisvės skelbimą. 
Dėl „„Faidono““ parašymo laiko tikrų žinių neturime, 
o pačiame dialoge jokių šituo klausimu nurodymų 
nerandame. Tačiau, sprendžiant iš dialogo formos 

tobūlumo, iš galutinai subrendusios sielos nemarumo 
doktrinos, iš pitagoriečių filosofijos (su ja Platonas 
susipažino per pirmąją savo kelionę in Siciliją — 
IV amž. 80-jų metų pirmoj pusėj) intakos, galima 
manyti, kad „Faidonas“ nėra vienas pirmųjų Pla- 
tono kūrinių ir kad chronologiškas sugretinimas 
„„Faidono“ su ,„Kritonu“ bei ,„Sokrato apologija“ 
neturi rimto pagrindo. Jei R. Adam'o griežtai nuro- 
dyta „Faidono“ pasirodymo data — 367 metų 
vasara — ne visus gali intikinti, vis dėlto negalima 
nesutikti su tuo, kad ,„Faidonas“ yra vienas iš 
paskesniųjų subrendusio filosofo kūrinių. 


1—57 a. Echekrato ir Faidono pasikalbėjimo vieta — 
Fliunto miestas Sikionijoje (Peloponeso vasar. ry- 
tuose). Echekratas, kilęs iš Fliunto, susitinka su 
Sokrato mokiniu Faidonu (iš Elidos), buvusiu prie 
Sokrato mirties, ir, nurodydamas in tai, kad „dabar 
niekas iš fliuntiečių nevyksta in Atėnus“, kas galėtų, 
sugrįžęs, papasakoti apie Sokrato mirtį, prašo pada- 
ryti tai Faidoną. 


2—58a. Tarp sprendimo paskelbimo ir jojo invyk- 
dymo praslinko 13 dienų (Xen. Memorab. IV, 8, 2). 


3—58a. Laivas buvo puošiamas lauro vainikais 
(lauras — Apollonui skirtas medis). 


4—58 b. Kreto salos karalius Minas, keršydamas už 
sūnaus Androgėjo nužudymą, apgulė Atėnų miestą, 
iš kur pasitraukė tik tada, kai atėniečiai pasižadėjo kas 
devyneri metai siųsti in Kreto salą septynius jauni- 
kaičius ir septynias merginas, kurie turėjo būti 
aukojami baisiam salos dievaičiui Minotaurui. Atė- 

niečiams trečią kartą rengiantis siųsti pasižadėtą 
auką, pasisiūlė drauge vykti Atėnų karalaitis Tezėjus 
(Aigejo sūnus). Mino dukterų (Ariadnos ir Faidros) 
padedamas, Tezėjus nužudė Minotaurą ir tokiu būdu 
išgelbėjo atėniečius nuo kruvinos duoklės pareigos. 
Dar prieš siųsdami Tezėjų atėniečiai padarė apžadą, 
kad, Tezėjaus sumanytam žygiui pavykus, jie kas- 
met siųs šventą pasiuntinybę (ðewoía) in Delo salą 
Apollonui pagerbti. 


5—58 c. oi doxovrec — viršininkai, valdžia. Čia kal- 
bama apie vad. ,,Vienuolikos“ kolegiją (žiūr. paaiš- 
kin. 9a). 


6—59 b. Be Apollodoro, Kritono ir jo sūnaus Kri- 
tobulo buvo tada su Sokratu dar Hipponiko sūnus 
Hermogenas, Antifonto sūnus Epigenas (minimas 
jau Apologijos 22 sk.), atėnietis Aischinas (apie jį 
kalba Seneka de benef. I. 8), kinikų mokyklos stei- 
gėjas Antistenas (Cic., de orat. III, 17: ab Antisthe- 
ne, qui patientiam et duritiam in Socratico sermone 
maxıme adamaverat, cynici primum, deinde stoici ma- 
narunt), pajanietis Ktesippas (minimas dialoguose 
»E£Eutidemas“ — 273a ir „Lisidas“ — 206 b), Me- 
neksenas (jo vardu pavadintas vienas dialogas, ku- 
riame pagiriami žuvusieji už tėvynę atėniečiai). 


7—59 c. Tebiečiai Simmijas ir Kebetas buvo pita- 
goriečio Filolajo mokiniai (žiūr. 61 d). Faidonidas, 
matyt, buvo irgi iš Tebų. Jei apie Terpsioną jokių 
žinių neturime, užtat Eukleido asmuo paliko pėd- 
sakų filosofijos istorijoje: jis palaikomas megariečių 
mokyklos inkūrėju. Aulas Gellijus pasakoja (Noct. 
Attic. VI, 10), kad Eukleidas, trokšdamas pasima- 
tyti ir pasikalbėti su Sokratu, ateidavęs vakarais iš 
Megaros persirengęs moterim, nes Megaros pilie- 

čiams buvo tada uždrausta lankytis Atėnuose: pa- 
stebėtas Atėnuose megarietis buvo baudžiamas mir- 
"ties bausme. 


3—59 c. Šitą Aristippą iš Kirenos, kireniečių mo- 
kyklos galvą, mini Ciceronas (Tusc. disp. II, 6): So- 
«craticus Aristippus non dubitavit summum malum do- 
lorem dicere. Jis pirmas iš Sokrato mokinių pradėjęs 
-imti mokestį iš norinčių pas jį mokytis. Apie Kleom- 
brotą iš Ambrakijos buvo pasakojama, kad jis, per- 
skaitęs „Faidoną“ ir norėdamas greičiau atpalaidoti 
savo sielą nuo kūno, šoko in jūrą (palyg. Kalli- 
macho 24 epigr.: 


za r p e3 a , 
..„Kiedupooros w uPouxiomg 
Pá.. 23 2 e ~ 2 3 JA AQ 
kur åg?’ Tpnkod tsiyeos sis "Ad, 
asov obėžv dv VavdTov xaxóv, Mà Iadrovos 
A x z 2 157 
ëv, tò meot pugi, yodu?’ dvokskdusvos). 


*—59 c. Kadangi Aiginos sala buvo visai arti Atėnų, 
Aristippo ir Kleombroto nebuvimas su Sokratu sun- 
-kioje jo gyvenimo valandoje yra kiek intaritinas, o 
Platono pasakymas „jie buvę tada Aiginoje“ gali 
būti palaikomas skaudžia ironija. 


*2— 59 e. Vienuolika — oi švėsxa; jų Žinioje buvo 
kalėjimai, kaliniai ir mirties bausmės invykdymas 
(palyg. romėnų žresviri capitales). 


10—60 a. Galimas daiktas, kad be tam tikro pagrin- 
do Sokrato žmonos Ksantippos vardas virto piktos ir 
nesugyvenamos moteriškės simboliu. Iš tikrųjų gi, 
ji buvusi gera šeimininkė ir rūpestinga motina. Tik 
Sokrato mažas rūpinimasis namais galėjo sukelti joje 
pateisinamo nepasitenkinimo jausmą. 


u—60 b. Turtingesnieji atėniečiai išeidavo iš namų 
bent keleto vergų lydimi. 

*2—60 d. Euenas iš Paro salos — sofistas ir elegijų. 
rašytojas. Keletas jo eilėraščių nuotrupų išliko iki 
mūsų laikų. Sokratas nelabai vertino jo kūrinius. 


13—60 d. x000iuw0v — himnas. Iš pradžių šituo vardu 
vadindavosi epinio ar lyrinio eilėraščio invadas, ku- 
riame būdavo gerbiami dievai. Tokius invadus ran- 
dame homeriškuose himnuose. Sioje poezijos srity 
ypatingai pasižymėjo Terpandras ir Arionas. Paskiau 
prooimijų sąvoka nebeatskiriama nuo himno są- 
vokos. 


4-— 61 d. Filolajas, garsus Pitagoro sekėjas, kilęs iš 
Krotono (Tarento?); pirmas iš pitagoriečių dėstęs 
savo moksią raštu. 


5—62 a. „Savo tarme“, būtent, bojotiškai. 


16—62 b. Turima galvoje pitagoriečių mokslas (in- 
terior pythagoreorum doctrina). 


V—64a. ūzodvijoxew te xal reðváva (Mirti ir miru-- 
siam būti). To paties liemens pirmas veiksmažodis 
pavartotas tiesiogine prasme ir reiškia fizinę mirtį, 
antras gi — perkelta prasme: filosofijai atsidavę 
žmonės yra lyg mirę išoriniam pasauliui. Pas Ci- 
ceroną randame panašų pasakymą: secernere autem a: 
corpore animum nec quidquam est quam emori discere 
(Tusc. disp. I, 31), arba: tota enim philosophorum 
vita, ut ait idem (Socrates), commentatio mortis est 
(Tusc. disp. I, 30). 


15 —65 b. Filosofai Parmenidas bei Empedoklas ir 
komikas Epicharmas tvirtino, kad išorinių pojūčių 
organų pagalba tikrojo pasaulio pažinimo pasiekti 
negalima. Epicharmas, pav., sakydavo: voŭç 606. 
xal voŭc Ūuodsi, tù Aa rávra xopà zaù tepid 

(protas mato ir protas girdi, viskas kita nečia ir 
akla). 


19—69 c. Prasmė: daug yra iškilmingų švenčių da- 
lyvių, bet maža tikrai maldingų Žmonių (tirsas — 
dievo Bakcho ramentas).  Faidono komentatorius 
Fišeris taip paaiškina šiuos žodžius: multi prae se 
Jerunt amorem et studium philosophiae, sed pauci sunt 
veri philosophi. Be to, šitą pasakymą galima sugre- 
tinti su Šv. Rašto žodžiais: multi enim sunt vocati, 
pauci vero electi (Matt. 20, 16). 


20—70 c. Sokrato būdas kalbėti ir pamokyti teikdavo 
kartais progos komedijų rašytojams pasijuokti iš jo: 
Olimpiodoro parodymu, Eupolidas, pav., bus pasa- 
kęs apie Sokratą : „O kaip anas plepys, elegeta? Visa 
kuo rūpinasi, o kur pavalgytų, apie tai nesirūpina“. 
Be to, žiūr. Aristofano ,„Debesys““. 


21—72 c. Endimionas, nepaprastai gražus jaunikai- 
tis, gavęs iš savo tėvo Dzeuso amžiną jaunystę bei 
nemarumą; tačiau, šitoms dovanoms palaikyti, tu- 
rėjęs sutikti amžinai miegoti. 


22—72 c. Anaksimeno mokiniu laikomas Anaksago- 
ras, gimęs Kladzomenoje (Lidijoje) 500 m. pr. Kr., 
Demokrito, Empedoklo, Parmenido ir Dzenono 
bendralaikis, buvo atsiskyrėlis, visiškai mokslui atsi- 
davęs žmogus. Daug kelionių atlikęs, apsigyveno 
Atėnuose, kur susibičiuliavo su Periklu. Euripidas ir 
Tukididas buvo jo mokiniai. Apkaltintas bedievybe, 
buvo pasmerktas mirti. Periklas jį apgynė, ir mir- 
ties bausmė buvo pakeista ištrėmimu. Likusį gy- 
venimą gyveno Lampsake (Maž. Azijoje), kur ir 
mirė 428 m. Jo filosofijos sistemos pagrindas: auvtų 
yońuata Av óuoð, sira voŭs DAY aùrò AdiexOGU GE — 

{visi kūnai buvo krūvoje, paskui atėjęs protas juos 
sutvarkė). Plačiau apie jo mokslą žiūr. A. Stėklis, 
Filosofijos istorijos bruožai, vert. redag. prof. Ku- 
raitis, Kaunas, 1926, 27—28 psl. 


23—81] d. Originalo žodžių sanbėgis lietuviškai ne- 
gali būti tiksliai išreikštas: siela, nematomas pra- 
das — tò deidėe, vyksta in nematomą vietą — "Aišns 
(Hadas, pragaras). 


2 81 d. Senovėje buvo manoma vėles klaidžiojant 
paliai kapnamius. Palyg. Lactant., institut. II, 2, 6: 
vulgus existimat animas circa tumulos et corporum su- 
orum reliquias aberrare. 


25—83 d. Originalo žodžių sanbėgis lietuviškai ne- 
gali būti tiksliai pasakytas: Guorooxoc — qui eisdem 
æst moribus, ôuótroopoç qui eisdem rebus pascitur. 


28—84 a. Kaip Penelopa iš pradžių ausdavo, o paskui 
sunaikindavo savo darbą, taip ir nepastovių pažiūrų 
žmogus, pasigaudamas filosofijos, iš pradžių pa- 
naikina geidulingo gyvenimo išdavas, o paskui, ne- 
galėdmas atsispirti gyvenimo aistroms, atgamina tai, 
ką buvo sunaikinęs filosofijos pagalba. Toks filoso- 
fijos vaidmuo būtų žoyov åvývvrov (bergždžias dar- 
bas). 


27—84 e. Mantika — būrimo, pranašavimo menas, 
kurio vyriausiuoju globėju buvo pats Apollonas, 
gavęs pranašavimo galią iš Dzeuso. Šitą galią Apollo- 
nas suteikia ir žmonėms (Kalchantas, Kassandra) ir 
sau skirtiems paukščiams (gulbėms). 


28—85 a. Linėjus tvirtina, kad tam tikros giminės 


gulbės (anas cygnus), nujausdamos mirtį, ima ypa- 
tingai gražiai ir liūdnai giedoti. Jei taip iš tikrųjų 

esti, senovės žmonių insitikinimas šituo atveju buvęs 
ne be pagrindo. 


29—85 b. Senovės graikų ir romėnų insitikinimuų 
mirštančio žmogaus siela galėjusi numatyti ateitį: 
Hektoras, pav., prieš mirdamas pranašauja Achillą 
žūsiant nuo Pario; mirštanti Didona pranašauja Enė- 
ją ištiksiant nelaimes Italijoje, jį žūsiant kovoje ir 
kilsiant nesantaiką tarp jo ir jo palikonių. Šitoje 
dialogo vietoje Sokratas vadina Apolloną savo vieš- 
pačiu (Geomx6vnc), o save — tokiu pat jo tarnu, kaip 
ir gulbės (Gu6dovios). 


30—89 b. Senovės graikai (ir Rytų tautos), gedėdami, 
nusikirpdavo plaukus. Taip, pav., pasielgė Aleksan- 
dras Did., žuvus Hefaistionui, Achillas — žuvus 
Patroklui. Atbulai, romėnai (ir Vakarų tautos), 
gedėdami, augindavosi plaukus. 


31—89 c. Herodotas (I, 82) pasakoja, kad argiečiai, 
du kartu lakedaimoniečių nugalėti ir Tirejos miesto 
nustoję, nusikirpo plaukus, kol bus atgautas priešų 
pagrobtas miestas. 


32—89 c. Heraklui kaujantis su Lernajos hidra, He- 
ros buvo pasiųstas prieš jį dar milžiniškas vėžys. 
Negalėdamas dviejų baisenybių vienu metu nuga- 
lėti, Heraklas pasikvietė in pagalbą draugą Iolają, 
kuris dažnai dalyvavo didvyrio žygiuose. 


33—89 c. Ifiklo sūnus Iolajas, Heraklo draugas ir 
ginklanešys. Per Heraklo kautynes su Lernajos hidra 
Iolajas degančiomis pliauskėmis išdegindavo tas hi- 
-dros liemens. vietas, kur buvo Heraklo nukirstos 
galvos. Be Iolajo pagalbos Heraklas nebūtų nugalėjęs 
hidros, nes vietoje vienos nukirstos galvos tuo iš- 
augdavo dvi kitos. 

34—89 c. Sutemus, Sokratas turėjo išgerti nuodus. 


35—89 d. Mizologas — kas neapkenčia (uuoei) prota- 
vimų (Adyovc) ir apskritai pažinimo; prieš šitą ter- 
miną statomas kitas, būtent, filologas — kas mėgsta 
(psi) protavimus (Aóyovc) ir apskritai pažinimą. 


36—90 c. „Tartum Euripe“ — patarlė (Euripas — 
sąsiauris tarp Attikos ir Eubojos salos; jo neramios 
vilnys septynius kartus per parą keisdavusios savo: 
krypti). 

37—94 d. Odisėja XX, 17—18. 


38—95 a. Tebų harmonija... Kadangi abu Sokra- 
to draugai, Simmijas ir Kebetas, buvo kilę iš Tebų, 
tai Sokratas juokais pavadino Simmijo harmonijos 
teoriją Tebų harmonija. Be to, čia yra ir tam tikras 
žodžių sanbėgis: Tebų karaliaus Kadmo žmonos var- 
das buvo Harmonija (Arėjo ir Afroditės duktė). To- 
liau juokaudamas, Sokratas pavadina Kebetą Kadmu, 
duodamas pajusti, galimas daiktas, kad tarp Kebeto 
ir Kadmo esama tam tikro panašumo: kaip Kadmas 
pastatė Tebų tvirtovę, taip lygiai ir Kebetas sugalvojo 
tvirtą prieštarą sielos nemarumui. 


39—96 b. Tokios nuomonės prisilaikė Anaksagoras 
ir jo mokinys Archelajas (Diogenas Laert. 11,9, kal- 
bėdamas apie Anaksagorą, sako: td Ca yevėcdai sE 
Üyooð TE xal Oeouod xai yeddovę, O apie Archelają 
(11, 16): žisys úo arias siva ysvéoewc, Ozouov. 
xat ApuyOGV). 


41—96 b. Empedoklo nuomonė (Cic. Tusc. disp. 
I, 19: Empedocles animum esse censet cordi suffusum: 
sanguinem). 


4—96 b. Taip manė Anaksimenas. 

1—96 b. Heraklito nuomonė. 


33—96 b. Krotoniečio Alkmeono nuomonė. 


41—99 b. Tokios maždaug nuomonės buvo Empe- 
doklas, Demokritas ir kt. 


45—99 b. Aristotelio parodymu, Anaksimenas, Ana- 
ksagoras ir Demokritas manę žemę pasiliekant vietoje 
todėl, kad ji esanti plokščia. 


46—99 d. tòv ðeúreoov xAodv (antroji jūros kelionė)— 
patarlė: nepasisekimas per pirmąją kelionę neatbaido 
žmogų leistis in antrąją. 


*“—101 e. Ginčų mėgėjai — sofistai. Sofistų ne- 
mėgdamas, Platonas visur kalba apie juos su tam 
tikra ironija. Tačiau mūsų laikais esama ir kitokios 
nuomonės apie sofistus. 


4 —107 d. Šitą dialogo dalį jau senovėje vadindavo 
Nėxuva, būtent, tokiu pat vardu, kaip ir XI Odisėjos 
giesmę, kur kalbama apie Hadą. Dar Platonas apie 
Hadą kalba dialogo ,„Gorgijas“ gale ir X-je „„Valsty- 
bės“ knygoje. 


*— 107 d. Daimonas — kiekvieno mirusiojo globė- 
jas, kurs rūpinasi žmogumi ir jam gyvenant. Jei 
Homeras dar neskiria sąvokų šaiuov ir Ūedo; tai He- 
siodas jau aiškiai nustato daimonų vietą: jie užimą 
vidurį tarp dievų ir žmonių. Daimono sąvoka (pagal 
Hesiodą) kiek atliepia mūsų angelo-sargo sąvoka. 


309—107 d. „„Telefas“ — Aischilo tragedija. Telefas, 
Heraklo ir Arkadijos karalaitės Augės sūnus, kūdikis 
būdamas, karaliaus insakymu buvęs pamestas in mon- 
te parthenio, kur jį išmaitinusi elnė; iš čia ir jo vardas 

(Onkdlew lactare ir Zaos cerva). Išaugęs pateko 
pas Misijos karalių Teutrantą, kurs buvo vedęs jo 
motiną Augę. Teutrantas pamilo ji ir padarė savo“ 
inpėdiniu. Šitą siužetą panaudojo vienai savo tra- 
gedijai ir Euripidas. Tačiau nei Aischilo nei Euri- 
pido ,„Telefas“ neišliko. 


51108 c. Žemės pavidalo ir padėties klausimus na- 
grinėjo invairūs filosofai (Anaksimandras, Anaksa-- 
goras, Pitagoras ir kt.); todėl sunku pasakyti, kokią 
čia filosofų mokyklą turi galvoje Platonas; galimas 
daiktas, kad kalbama apie pitagoriečius. 


52—108 d. „Nereikia Glauko kalbingumo“— patarlė 
prasme: nesunkus darbas. 


5—109 b. Europos ribas graikai nustatydavo nuo 
upės Fasido (dabar Rionas — Kaukazo kalnuose) 
rytuose iki Heraklo stulpų (Gibraltaro sąsiaurio) va- 
karuose. 


54—115c. Šitos dialogo vietos tikslų atpasakojimą 
randame pas Ciceroną (Tusc. disp. I, 103): Cum enim 
de immortalitate animorum disputavisset (Socrates) 
et tam moriendi tempus urgeret, rogatus a Critone 
quem ad modum sepeliri vellet, „multam vero“, inquit, 
„operam, amici, frustra consumpsi; Critoni enim nostro: 
non persuasi me hinc avolaturum neque mei quicquam 
relicturum. Verumtamen, Crito, si me assequi potueris 
aut sicubi nanctus eris, ut tibi videbitur, sepelito. Sed, 
mihi crede, nemo me vestrum, cum hinc excessero, 
consequetur“. 


55—]15e. Trys laidotovių momentai: 1) 206665 


— kūno išstatymas, 2) žxgpoo4 — kūno eksportacija 
ir 3) tapai — kūno užkasimas. 

*0—118 a. Asklepijas — gydymo meno dievas. Jam 
skirti gyvuliai: ožka, pelėda, gyvatė ir gaidys. 
Pagiję ligonys paprastai aukodavo Asklepijui gaidi.. 
Primindamas Kritonui paaukoti gaidį, Sokratas 
tartum laiko savo mirtį pagijimu nuo ligos — žemės 
gyvenimo. 2 

